**Διακήρυξη**

**Ανοικτού Διεθνούς Ηλεκτρονικού Διαγωνισμού για το Έργο:**

**«Εθνική Πύλη Κωδικοποίησης / Ολοκληρωμένη πλατφόρμα κανονιστικής διαδικασίας μέσω Αξιολόγησης και επικαιροποίησης προτύπων καλής νομοθέτησης και νομοπαραγωγικής και κανονιστικής διαδικασίας»**

|  |  |  |
| --- | --- | --- |
| **Κωδ. ΟΠΣ:** | 5000542 | |
| **Επιχειρησιακό Πρόγραμμα:** | ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ | |
| **Προϋπολογισμός -Εκτιμώμενη αξία σύμβασης:** | Προϋπολογισμός Έργου - εκτιμώμενη αξία σύμβασης: δύο εκατομμυρία διακόσιες εξήντα έξι χιλιάδες εκατόν ενενήντα έξι Ευρώ και σαράντα δύο λεπτά, **2.266.196,42€** μη περιλαμβανομένου ΦΠΑ 24% (προϋπολογισμός με ΦΠΑ: **2.810.083,56€**  ΦΠΑ 543.887,14€):   * προϋπολογισμός αρχικού Έργου: ένα εκατομμύριο πεντακοσίες εξηντα οκτώ χιλιάδες εξακόσια πενήντα οκτώ Ευρώ και τριάντα ένα λεπτά, **1.568.658,31€** μη περιλαμβανομένου ΦΠΑ 24% (προϋπολογισμός με ΦΠΑ: **€ 1.945.136,30** ΦΠΑ 376.477,99€). * προϋπολογισμός δικαιώματος προαίρεσης φυσικού αντικειμένου: έως τριακόσιες δέκα τρείς χιλιάδες επτακόσια τριάντα ένα Ευρώ και εξήντα έξι λεπτά **313.731,66€** μη περιλαμβανομένου ΦΠΑ 24% (προϋπολογισμός με ΦΠΑ: **389.027,26€**, ΦΠΑ 75.295,60€). * προϋπολογισμός δικαιώματος προαίρεσης υπηρεσιών συντήρησης: έως τριακόσιες ογδόντα τρείς χιλιάδες οκτακόσια έξι Ευρώ και σαράντα πέντε λεπτά **383.806,45€** μη περιλαμβανομένου ΦΠΑ 24% (προϋπολογισμός με ΦΠΑ: **475.920,00€**, ΦΠΑ 92.113,55€). | |
| **CPV:** | 48000000-8, 72262000-9, 80533100-0, 72253200-5, 72224000-1, 79100000-5, 79341000-6 | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής.** | |
| **Ημερομηνία Διενέργειας:** | **03-07-2020** | |
| **Ημερομηνία Ανάρτησης στο ΚΗΜΔΗΣ** | | **09-06-2020** |
| **Ημερομηνία Ανάρτησης στο ΕΣΗΔΗΣ** | | **09-06-2020** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **03-06-2020** |
| **Ημερομηνία Αποστολής στον Ελληνικό Τύπο:** | | **09-06-2020** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **09-06-2020** |



## ΓΕΝΙΚΕΣ ΠΛΗΡΟΦΟΡΙΕΣ

| Συνοπτικά στοιχεία Έργου | |
| --- | --- |
| **ΤΙΤΛΟΣ ΕΡΓΟΥ** | Εθνική Πύλη Κωδικοποίησης / Ολοκληρωμένη πλατφόρμα κανονιστικής διαδικασίας μέσω Αξιολόγησης και επικαιροποίησης προτύπων καλής νομοθέτησης και νομοπαραγωγικής και κανονιστικής διαδικασίας |
| **ΑΝΑΘΕΤΟΥΣΑ ΑΡΧΗ** | **Κοινωνία της Πληροφορίας ΑΕ** |
| **ΦΟΡΕΑΣ ΛΕΙΤΟΥΡΓΙΑΣ** | **Υπουργείο Ψηφιακής Διακυβέρνησης** |
| **ΚΥΡΙΟΣ ΤΟΥ ΕΡΓΟΥ** | **Υπουργείο Ψηφιακής Διακυβέρνησης** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **Υπουργείο Ψηφιακής Διακυβέρνησης** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Τόπος παράδοσης: η Αναθέτουσα Αρχή.  Τόπος παροχής υπηρεσιών: Υπουργείο Ψηφιακής Διακυβέρνησης, Αναθέτουσα Αρχή |
| **ΕΙΔΟΣ ΣΥΜΒΑΣΗΣ** | **CPV:** **48000000-8, 72262000-9, 80533100-0, 72253200-5, 72224000-1, 79100000-5, 79341000-6** |
| **ΕΙΔΟΣ ΔΙΑΔΙΚΑΣΙΑΣ** | Ανοικτός Διεθνής Ηλεκτρονικός Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής. |
| **ΠΡΟΥΠΟΛΟΓΙΣΜΟΣ – ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | Προϋπολογισμός Έργου - εκτιμώμενη αξία σύμβασης: δύο εκατομμυρία διακόσιες εξήντα έξι χιλιάδες εκατόν ενενήντα έξι Ευρώ και σαράντα δύο λεπτά, **2.266.196,42€** μη περιλαμβανομένου ΦΠΑ 24% (προϋπολογισμός με ΦΠΑ: **2.810.083,56€**  ΦΠΑ 543.887,14€):   * προϋπολογισμός αρχικού Έργου: ένα εκατομμύριο πεντακοσίες εξηντα οκτώ χιλιάδες εξακόσια πενήντα οκτώ Ευρώ και τριάντα ένα λεπτά, **1.568.658,31€** μη περιλαμβανομένου ΦΠΑ 24% (προϋπολογισμός με ΦΠΑ: **€ 1.945.136,30** ΦΠΑ 376.477,99€). * προϋπολογισμός δικαιώματος προαίρεσης φυσικού αντικειμένου: έως τριακόσιες δέκα τρείς χιλιάδες επτακόσια τριάντα ένα Ευρώ και εξήντα έξι λεπτά **313.731,66€** μη περιλαμβανομένου ΦΠΑ 24% (προϋπολογισμός με ΦΠΑ: **389.027,26€**, ΦΠΑ 75.295,60€). * προϋπολογισμός δικαιώματος προαίρεσης υπηρεσιών συντήρησης: έως τριακόσιες ογδόντα τρείς χιλιάδες οκτακόσια έξι Ευρώ και σαράντα πέντε λεπτά **383.806,45€** μη περιλαμβανομένου ΦΠΑ 24% (προϋπολογισμός με ΦΠΑ: **475.920,00€**, ΦΠΑ 92.113,55€). |
| **ΧΡΗΜΑΤΟΔΟΤΗΣΗ ΕΡΓΟΥ** | Το Έργο χρηματοδοτείται από το Επιχειρησιακό Πρόγραμμα «**ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ**», στο πλαίσιο του ΕΣΠΑ, από το ΕΚΤ και από Εθνικούς Πόρους. Οι δαπάνες του Έργου θα βαρύνουν το Πρόγραμμα Δημοσίων Επενδύσεων (ΠΔΕ), και συγκεκριμένα από την ΣΑΕ Ε4631 με ενάριθμο κωδικό 2020ΣΕ46310008 |
| **ΧΡΟΝΟΣ ΥΛΟΠΟΙΗΣΗΣ** | **Τριάντα τέσσερις μήνες (34)** |
| **ΔΙΑΡΚΕΙΑ ΣΥΜΒΑΣΗΣ** | Τριάντα τέσσερις μήνες (34) μήνες |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **03-06-2020** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **19-06-2020** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **09-06-2020** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | **03-07-2020 και ώρα 14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Yποβολή:  Στην έδρα του Υπουργείου Ψηφιακής Διακυβέρνησης. Τα στοιχεία και δικαιολογητικά της ροσφοράς που υποβάλλονται ηλεκτρονικά προσκομίζονται, κατά περίπτωση, σε έντυπη μορφή εντός τριών εργάσιμων ημερών από την ηλεκτρονική υποβολή τους. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **09-06-2020** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **09-07-2020 και ώρα 14:00** |
|  |  |

Περιεχόμενα

[ΓΕΝΙΚΕΣ ΠΛΗΡΟΦΟΡΙΕΣ 2](#_Toc40458154)

[Συνοπτικά στοιχεία Έργου 2](#_Toc40458155)

[1.1 Στοιχεία Αναθέτουσας Αρχής 8](#_Toc40458156)

[1.2 Στοιχεία Διαδικασίας - Χρηματοδότηση 8](#_Toc40458157)

[1.3 Συνοπτική Περιγραφή φυσικού και οικονομικού αντικειμένου της σύμβασης 9](#_Toc40458158)

[1.4 Θεσμικό πλαίσιο 11](#_Toc40458159)

[1.5 Προθεσμία παραλαβής προσφορών και διενέργεια διαγωνισμού 15](#_Toc40458160)

[1.6 Δημοσιότητα 16](#_Toc40458161)

[1.7 Αρχές εφαρμοζόμενες στη διαδικασία σύναψης 16](#_Toc40458162)

[2.1 Γενικές Πληροφορίες 17](#_Toc40458163)

[2.1.1 Έγγραφα της σύμβασης 17](#_Toc40458164)

[2.1.2 Επικοινωνία – Πρόσβαση στα έγγραφα της Σύμβασης 17](#_Toc40458165)

[2.1.3 Παροχή Διευκρινίσεων 17](#_Toc40458166)

[2.1.4 Γλώσσα 17](#_Toc40458167)

[2.1.5 Εγγυήσεις 18](#_Toc40458168)

[2.2 Δικαίωμα Συμμετοχής - Κριτήρια Ποιοτικής Επιλογής 19](#_Toc40458169)

[2.2.1 Δικαιούμενοι συμμετοχής 19](#_Toc40458170)

[2.2.2 Εγγύηση συμμετοχής 19](#_Toc40458171)

[2.2.3 Λόγοι αποκλεισμού 20](#_Toc40458172)

[Κριτήρια Ποιοτικής Επιλογής & αποδεικτά στοιχεία 23](#_Toc40458173)

[2.2.4 Καταλληλόλητα άσκησης επαγγελματικής δραστηριότητας 23](#_Toc40458174)

[2.2.5 Οικονομική και χρηματοοικονομική επάρκεια 24](#_Toc40458175)

[2.2.6 Τεχνική και επαγγελματική ικανότητα 24](#_Toc40458176)

[2.2.7 Πρότυπα διασφάλισης ποιότητας 26](#_Toc40458177)

[2.2.8 Στήριξη στην ικανότητα τρίτων 26](#_Toc40458178)

[2.2.9 Κανόνες απόδειξης ποιοτικής επιλογής 26](#_Toc40458179)

[*2.2.9.1* Προκαταρκτική απόδειξη κατά την υποβολή προσφορών 26](#_Toc40458180)

[2.2.9.2 Αποδεικτικά μέσα - Δικαιολογητικά προσωρινού αναδόχου 27](#_Toc40458181)

[2.3 Κριτήρια Ανάθεσης 35](#_Toc40458182)

[2.3.1 Κριτήριο ανάθεσης 35](#_Toc40458183)

[2.3.2 Βαθμολόγηση και κατάταξη προσφορών 38](#_Toc40458184)

[2.3.2.1 Βαθμολόγηση Τεχνικών Προσφορών 38](#_Toc40458185)

[2.3.2.2 Α. Κατάταξη προσφορών 38](#_Toc40458186)

[2.3.2.3 Διαμόρφωση συγκριτικού κόστους Προσφοράς 39](#_Toc40458187)

[2.4 Κατάρτιση - Περιεχόμενο Προσφορών 39](#_Toc40458188)

[2.4.1 Γενικοί όροι υποβολής προσφορών 39](#_Toc40458189)

[2.4.2 Χρόνος και Τρόπος υποβολής προσφορών 39](#_Toc40458190)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 41](#_Toc40458191)

[2.4.3.1 Δικαιολογητικά Συμμετοχής 41](#_Toc40458192)

[2.4.3.2 Τεχνική Προσφορά 42](#_Toc40458193)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 42](#_Toc40458194)

[2.4.5 Χρόνος ισχύος των προσφορών 43](#_Toc40458195)

[2.4.6 Λόγοι απόρριψης προσφορών 44](#_Toc40458196)

[3.1 Αποσφράγιση και αξιολόγηση προσφορών 45](#_Toc40458197)

[3.1.1 Ηλεκτρονική αποσφράγιση προσφορών 45](#_Toc40458198)

[3.1.2 Αξιολόγηση προσφορών 45](#_Toc40458199)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσσωρινού αναδόχου 46](#_Toc40458200)

[3.3 Κατακύρωση - σύναψη σύμβασης 48](#_Toc40458201)

[3.4 Προδικαστικές Προσφυγές - Προσωρινή Δικαστική Προστασία 49](#_Toc40458202)

[3.5 Ματαίωση Διαδικασίας 51](#_Toc40458203)

[4.1 Εγγυήσεις (καλής εκτέλεσης, προκαταβολής, καλής λειτουργίας) 52](#_Toc40458204)

[4.2 Συμβατικό πλαίσιο – Εφαρμοστέα νομοθεσία 53](#_Toc40458205)

[4.3 Όροι εκτέλεσης της σύμβασης 53](#_Toc40458206)

[4.4 Υπεργολαβία 54](#_Toc40458207)

[4.5 Τροποποίηση σύμβασης κατά τη διάρκειά της 55](#_Toc40458208)

[4.5.1 Δικαιώματα Προαίρεσης 55](#_Toc40458209)

[4.5.2 Υποκατάσταση Αναδόχου 55](#_Toc40458210)

[4.5.3 Τροποποιήσεις ήσσονος αξίας 55](#_Toc40458211)

[4.6 Δικαίωμα μονομερούς λύσης της σύμβασης 56](#_Toc40458212)

[5.1 Τρόπος πληρωμής 57](#_Toc40458213)

[5.2 Κήρυξη οικονομικού φορέα έκπτωτου - Κυρώσεις 58](#_Toc40458214)

[5.3 Διοικητικές προσφυγές κατά τη διαδικασία εκτέλεσης 59](#_Toc40458215)

[6.1 Παρακολούθηση της σύμβασης 60](#_Toc40458216)

[6.2 Διάρκεια σύμβασης 60](#_Toc40458217)

[6.3 Παραλαβή του αντικειμένου της σύμβασης 60](#_Toc40458218)

[6.4 Καταγγελία της σύμβασης- Υποκατάσταση αναδόχου 61](#_Toc40458219)

[6.5 Απόρριψη παραδοτέων – Αντικατάσταση 62](#_Toc40458220)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 63](#_Toc40458221)

[1. ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ 63](#_Toc40458222)

[1.1. ΠΕΡΙΒΑΛΛΟΝ ΤΗΣ ΣΥΜΒΑΣΗΣ 63](#_Toc40458223)

[1.1.1. Εμπλεκόμενοι στην υλοποίηση της Σύμβασης 63](#_Toc40458224)

[1.1.1.1. Φορέας Υλοποίησης – Αναθέτουσα Αρχή 63](#_Toc40458225)

[1.1.1.2. Φορέας Χρηματοδότησης – Κύριος του Έργου - Φορέας Λειτουργίας του Έργου 64](#_Toc40458226)

[1.1.1.3. Όργανα & Επιτροπές Παρακολούθησης, Διακυβέρνησης και Ελέγχου του Έργου 64](#_Toc40458227)

[1.1.2. Υφιστάμενη Κατάσταση 66](#_Toc40458228)

[1.1.2.1. Γενικό Πλαίσιο 66](#_Toc40458229)

[1.1.2.2. Πλαίσιο Συνεργασίας Εμπλεκόμενων Φορέων 67](#_Toc40458230)

[1.1.2.3. Το Κυβερνητικό Υπολογιστικό Νέφος (G-Cloud) 67](#_Toc40458231)

[1.1.2.3.1. Περιγραφή 67](#_Toc40458232)

[1.1.1.1.1. Παροχές-Οφέλη του Κυβερνητικού Υπολογιστικού Νέφους 68](#_Toc40458233)

[1.2. ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ 69](#_Toc40458234)

[1.2.1. Σύντομη Περιγραφή Αντικείμενου-Στόχοι 69](#_Toc40458235)

[1.2.2. Κρίσιμοι Παράγοντες Επιτυχίας 71](#_Toc40458236)

[1.3. ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 72](#_Toc40458237)

[1.3.1. Αξιολόγηση και επικαιροποίηση προτύπων καλής νομοθέτησης και κανονιστικής διαδικασίας 72](#_Toc40458238)

[1.3.2. Δημιουργία Ολοκληρωμένης Πλατφόρμας κανονιστικής Διαδικασίας και Εθνική Πύλη Κωδικοποίησης 74](#_Toc40458239)

[1.3.2.1. Γενικές Αρχές Σχεδιασμού Συστήματος 75](#_Toc40458240)

[1.3.2.2. Λογική Αρχιτεκτονική 77](#_Toc40458241)

[1.3.2.3. Αρχιτεκτονική Λύση 78](#_Toc40458242)

[1.3.2.4. Έτοιμο Λογισμικό 80](#_Toc40458243)

[1.3.2.5. Λειτουργικές Απαιτήσεις 80](#_Toc40458244)

[1.3.2.6. Άξονας 1 (Α1) - Διαμόρφωση και ορισμός μοντέλου δεδομένων και μεταδεδομένων για τα νομοθετικά και κανονιστικά κείμενα, ανάπτυξη και ολοκλήρωση της σχετικής οντολογίας και εμπλουτισμός της με την αντίστοιχη σημασιολογική ερμηνεία (semantics). 80](#_Toc40458245)

[1.3.2.6.1. Το Σημασιολογικό Μοντέλο 82](#_Toc40458246)

[1.3.2.6.2. Υποσύστημα Διαχείρισης Οντολογιών 83](#_Toc40458247)

[1.3.2.6.3. Υποσύστημα Τεκμηρίωσης Περιεχομένου 83](#_Toc40458248)

[1.3.2.6.4. Yποσύστημα Σημασιολογικά Διασυνδεδεμένων Δεδομένων 83](#_Toc40458249)

[1.3.2.7. Άξονας 2 (Α2) - Υλοποίηση Εθνικής Πύλης Κωδικοποίησης 84](#_Toc40458250)

[1.3.2.7.1. Υποσύστημα Διαδικτυακής Πύλης 84](#_Toc40458251)

[1.3.2.7.1.1. Ρόλοι 85](#_Toc40458252)

[1.3.2.7.1.2. Γενικές Διαχειριστικές Λειτουργίες 85](#_Toc40458253)

[1.3.2.7.1.3. Διαχείριση Περιεχομένου 85](#_Toc40458254)

[1.3.2.7.1.4. Πρόσβαση στο Περιεχόμενο 87](#_Toc40458255)

[1.3.2.7.1.5. Παρουσίαση Συνδεδεμένου Περιεχομένου 88](#_Toc40458256)

[1.3.2.7.1.6. Χρονική Παρουσίαση Περιεχομένου (Timeline) 88](#_Toc40458257)

[1.3.2.7.1.7. Εφαρμογή Δυναμικής Ανασύνθεσης Περιεχομένου 89](#_Toc40458258)

[1.3.2.7.1.8. Υποσύστημα ευρετηρίου 89](#_Toc40458259)

[1.3.2.8. Άξονας 3 (Α3) - Υλοποίηση ολοκληρωμένου συστήματος καλής νομοθέτησης 91](#_Toc40458260)

[1.3.2.8.1. Υποσύστημα Διαχείρισης Επιχειρησιακών Διαδικασιών 92](#_Toc40458261)

[1.3.2.8.1.1. Ρόλοι 92](#_Toc40458262)

[1.3.2.8.1.2. Λειτουργίες 92](#_Toc40458263)

[1.3.2.8.1.3. Διαχείριση Πρότυπων Εντύπων 94](#_Toc40458264)

[1.3.2.8.1.4. Αυτόματη δημιουργία περιεχομένου 96](#_Toc40458265)

[1.3.2.8.1.5. Διαχείριση Υποθέσεων 96](#_Toc40458266)

[1.3.2.8.2. Υποσύστημα Συνεργατικής παραγωγής, επεξεργασίας Νομοθετικών κειμένων 97](#_Toc40458267)

[1.3.2.8.3. Υποσύστημα Διαχείρισης Εγγράφων 98](#_Toc40458268)

[1.3.2.8.4. Υποσύστημα Δημιουργίας Αναφορών 100](#_Toc40458269)

[1.3.2.8.5. Υποσύστημα Διασύνδεσης με τρίτα συστήματα 101](#_Toc40458270)

[1.3.2.8.6. Υποσύστημα Διαχείρισης χρηστών και ρόλων 102](#_Toc40458271)

[1.3.2.8.6.1. Διαχείριση Ρόλων 102](#_Toc40458272)

[1.3.2.8.6.2. Διαχείριση Χρηστών 103](#_Toc40458273)

[1.3.2.8.6.3. Γενικές Λειτουργίες 106](#_Toc40458274)

[1.3.3. Οριζόντιες Απαιτήσεις 107](#_Toc40458275)

[1.3.3.1. Συμβατότητα με G-Cloud 107](#_Toc40458276)

[1.3.3.2. Διαλειτουργικότητα 109](#_Toc40458277)

[1.3.3.3. Ασφάλεια Συστήματος και Προστασία Ιδιωτικότητας 111](#_Toc40458278)

[1.3.3.4. Απόδοση Συστήματος 112](#_Toc40458279)

[1.3.3.5. Προσβασιμότητα – Ευχρηστία 113](#_Toc40458280)

[1.3.3.6. Ανοικτά Πρότυπα και Δεδομένα 116](#_Toc40458281)

[1.3.3.7. Πολυκαναλική προσέγγιση 116](#_Toc40458282)

[1.3.3.8. Άδειες Λογισμικού 117](#_Toc40458283)

[1.3.3.9. Χρονοσήμανση και πρωτόκολλο 117](#_Toc40458284)

[1.3.3.10. Δυνατότητα Παραμετροποίησης 118](#_Toc40458285)

[1.3.3.11. Καταγραφή Ενεργειών 118](#_Toc40458286)

[1.3.4. Υπηρεσίες 119](#_Toc40458287)

[1.3.4.1. Μελέτη Εφαρμογής 119](#_Toc40458288)

[1.3.4.1.1. Σενάρια Ελέγχου 121](#_Toc40458289)

[1.3.4.1.2. Μελέτη Διαλειτουργικότητας και Διασύνδεσης του Συστήματος με Τρίτα Συστήματα 124](#_Toc40458290)

[1.3.4.1.3. Μελέτη Ασφάλειας Συστήματος 124](#_Toc40458291)

[1.3.4.2. Υπηρεσίες Μετάπτωσης (Data Migration) 125](#_Toc40458292)

[1.3.4.3. Υπηρεσίες Εκπαίδευσης 126](#_Toc40458293)

[1.3.4.4. Υπηρεσίες HelpDesk 127](#_Toc40458294)

[1.3.4.5. Υπηρεσίες Φάσης Πιλοτικής Λειτουργίας 128](#_Toc40458295)

[1.3.4.6. Υπηρεσίες Φάσης Δοκιμαστικής – Παραγωγικής Λειτουργίας 130](#_Toc40458296)

[1.3.4.7. Υπηρεσίες Δημοσιότητας 131](#_Toc40458297)

[1.3.4.8. Υπηρεσίες Εγγύησης και Συντήρησης 132](#_Toc40458298)

[1.3.4.9. Μεθοδολογία υλοποίησης 132](#_Toc40458299)

[1.3.4.9.1. Χρονοδιάγραμμα 132](#_Toc40458300)

[1.3.4.10. Φάσεις – Παραδοτέα 134](#_Toc40458301)

[1.3.4.10.1. Φάση Φ1 - Μελέτη Εφαρμογής 134](#_Toc40458302)

[1.3.4.10.2. Φάση Φ2 - Ανάπτυξη - Υλοποίηση Μοντέλου Δεδομένων, Portal και ΟΠΣ (συμπεριλαμβανομένων υποσυστημάτων) 138](#_Toc40458303)

[1.3.4.10.3. Φάση Φ3 - Μετάπτωση 140](#_Toc40458304)

[1.3.4.10.4. Φάση Φ4 - Πιλοτική Λειτουργία 141](#_Toc40458305)

[1.3.4.10.5. Φάση Φ5 – Εκπαίδευση 142](#_Toc40458306)

[1.3.4.10.6. Φάση Φ6 - Δοκιμαστική - Παραγωγική Λειτουργία 144](#_Toc40458307)

[1.3.4.10.7. Φάση Φ7 – Υπηρεσίες Δημοσίοτητας 145](#_Toc40458308)

[1.3.4.10.8. Περίοδος Εγγύησης και Συντήρησης (ΠΕΣ) 146](#_Toc40458309)

[1.3.4.10.8.1. Υπηρεσίες Περιόδου Εγγύησης 146](#_Toc40458310)

[1.3.4.10.8.2. Υπηρεσίες Περιόδου Συντήρησης 147](#_Toc40458311)

[1.3.4.10.9. Τήρηση Εγγυημένου Επιπέδου Υπηρεσιών - Ρήτρες 149](#_Toc40458312)

[1.3.4.10.9.1. Προγραμματισμένες Διακοπές Υπηρεσίας 151](#_Toc40458313)

[1.3.4.11. Ομάδα Έργου/Σχήμα Διοίκησης Έργου 151](#_Toc40458314)

[1.3.4.12. Μεθοδολογία διοίκησης και διασφάλισης ποιότητας 152](#_Toc40458315)

[1.3.4.13. Τόπος υλοποίησης/ παροχής των υπηρεσιών 152](#_Toc40458316)

[ΠΑΡΑΡΤΗΜΑ ΙΙ – Πίνακες Συμμόρφωσης 153](#_Toc40458317)

[1. Λογική Αρχιτεκτονική 153](#_Toc40458318)

[2. Αρχιτεκτονική Λύση 153](#_Toc40458319)

[3. Έτοιμο Λογισμικό 154](#_Toc40458320)

[3.1 Λειτουργικό Σύστημα 154](#_Toc40458321)

[3.2 Λογισμικό Aplication / Web Server 155](#_Toc40458322)

[3.3 Λογισμικό Διαχείρισης Σχεσιακών Βάσεων Δεδομένων (RDBMS) 157](#_Toc40458323)

[4. Άξονες και Υποσυστήματα 159](#_Toc40458324)

[5. Οριζόντιες Απαιτήσεις 159](#_Toc40458325)

[6. Υπηρεσίες 160](#_Toc40458326)

[ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 161](#_Toc40458327)

[ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 161](#_Toc40458328)

[ΠΑΡΑΡΤΗΜΑ ΙV – Υπόδειγμα Βιογραφικού Σημειώματος 162](#_Toc40458329)

[ΠΑΡΑΡΤΗΜΑ V – Υπόδειγμα Τεχνικής Προσφοράς 164](#_Toc40458330)

[ΠΑΡΑΡΤΗΜΑ VI – Υπόδειγμα Οικονομικής Προσφοράς 166](#_Toc40458331)

[1. Πληροφοριακό Σύστημα 166](#_Toc40458332)

[2. Υπηρεσίες 167](#_Toc40458333)

[3. Άλλες Δαπάνες 168](#_Toc40458334)

[4. Συγκεντρωτικός Πίνακας Οικονομικής Προσφοράς Έργου 168](#_Toc40458335)

[5. Συγκεντρωτικός Πίνακας Οικονομικής Προσφοράς Συντήρησης 168](#_Toc40458336)

[ΠΑΡΑΡΤΗΜΑ VII – Άλλες Δηλώσεις 170](#_Toc40458337)

[ΠΑΡΑΡΤΗΜΑ VIII – Υποδείγματα Εγγυητικών Επιστολών 170](#_Toc40458338)

[I. Εγγυητική Επιστολή Συμμετοχής 170](#_Toc40458339)

[II. Εγγυητική Επιστολή Καλής Εκτέλεσης 172](#_Toc40458340)

[III. Εγγυητική Επιστολή Προκαταβολής 173](#_Toc40458341)

[IV. Εγγυητική Επιστολή Καλής Λειτουργίας 174](#_Toc40458342)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | Κοινωνία της Πληροφορίας ΑΕ |
| Ταχυδρομική διεύθυνση | Χανδρή 3 και Κύπρου |
| Πόλη | Μοσχάτο |
| Ταχυδρομικός Κωδικός | 18346 |
| Χώρα[[1]](#footnote-1) | ΕΛΛΑΔΑ |
| Κωδικός ΝUTS[[2]](#footnote-2) | GR 300 |
| Τηλέφωνο | 213 – 13.00.700 |
| Φαξ | 213 – 13.00.801 |
| Ηλεκτρονικό Ταχυδρομείο | info@ktpae.gr |
| Αρμόδιος για πληροφορίες | Αλμπάνης Παντελής |
| Γενική Διεύθυνση στο διαδίκτυο (URL) | https://www.ktpae.gr/ |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας ΑΕ

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι η υλοποίηση έργων και δράσεων του Υπουργείου Ψηφιακής Διακυβέρνησης στο πλαίσιο τοθ Ψηφιακού Ματασχηματισμού της Δημόσιας Διοικησης.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής http://www.ktpae.gr

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16 όπως ισχύει.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάριθ. έργου 2020ΣΕ46310008).

Η σύμβαση αφορά στην Πράξη : «ΕΘΝΙΚΗ ΠΥΛΗ ΓΙΑ ΤΗΝ ΚΩΔΙΚΟΠΟΙΗΣΗ KAI ΑΝΑΜΟΡΦΩΣΗ ΤΗΣ ΕΛΛΗΝΙΚΗΣ ΝΟΜΟΘΕΣΙΑΣ» η οποία έχει ενταχθεί στο Επιχειρησιακό Πρόγραμμα «Μεταρρύθμιση Δημόσιου Τομέα 2014 -2020» με βάση την απόφαση ένταξης με αρ. πρωτ. 3024(2018) /05-03-2019 του ΕΠ ΜΔΤ και έχει λάβει κωδικό MIS 5000542. Η παρούσα σύμβαση χρηματοδοτείται από την Ευρωπαϊκή Ένωση (Ταμείο ΕΚΤ) και από εθνικούς πόρους μέσω του ΠΔΕ.

## Συνοπτική Περιγραφή φυσικού και οικονομικού αντικειμένου της σύμβασης

Το αντικείμενο του έργου περιλαμβάνει:

1. Την παροχή εξειδικευμένων υπηρεσιών για:

* Την συγκέντρωση, αξιολόγηση και πρόταση για Επικαιροποίηση προτύπων και διαδικασιών όσον αφορά στις τεχνικές προδιαγραφές που σχετίζονται με την ψηφιοποίηση της νομοπαραγωγικής διαδικασίας.
* Τη δημιουργία καθολικού νομικού θεματικού ευρετηρίου και παγίωση πλήρους μεθοδολογίας διοικητικής κωδικοποίησης.
* Τη Συγκέντρωση και αξιολόγηση υφιστάμενων κωδικοποιήσεων.
* Τη Διαμόρφωση πρότασης για την αξιοποίηση των υφιστάμενων κωδικοποιήσεων που έχουν συγκεντρωθεί, καθώς και των κωδικοποιήσεων που υπάρχουν στο έργο Διαρκής Κώδικα Νομοθεσίας – «Ραπτάρχης» και στο δικτυακό τόπο e-themis.gov.gr.
* Τη Διαμόρφωση πρότασης σχήματος λειτουργίας, διοίκησης και διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας».
* Την Εκπόνηση μελέτης απαραίτητων θεσμικών παρεμβάσεων.

1. Την ανάλυση, τον σχεδιασμό, την ανάπτυξη, την παραμετροποίηση, την υλοποίηση, την εφαρμογή και θέση σε λειτουργία ενός ηλεκτρονικού κόμβου των κωδικοποιημένων νομοθετημάτων τα οποία θα είναι οργανωμένα σύμφωνα με επικαιροποιημένα πρότυπα και θα διατίθενται δωρεάν στο ευρύ κοινό, και αφετέρου της πλατφόρμας μέσω της οποίας θα τυποποιηθεί το σύνολο της νομοπαραγωγικής και ρυθμιστικής ροής, θα διευκολύνεται η κωδικοποίηση και θα υποστηρίζεται η λειτουργία των δομών καλής νομοθέτησης. Και περιλαμβάνει:
   * την ολοκλήρωση οντολογίας μοντελοποίησης της ελληνικής νομοθεσίας,
   * τη διαμόρφωση μηχανισμού άντλησης και μετατροπής υφιστάμενων νομοθετημάτων σε κωδικοποιημένη μορφή συμβατή με την οντολογία,
   * την ανάπτυξη διαδικτυακής πύλης στην οποία θα συγκεντρώνεται και θα διατίθεται η κωδικοποιημένη νομοθεσία, και μέσω της οποίας θα είναι δυνατή μια σειρά λειτουργιών αναζήτησης και ταξινόμησης αυτής
   * την υλοποίηση μιας σειράς εργαλείων πληροφορικής για την υποστήριξη της παραγωγής κανονιστικών και ρυθμιστικών διατάξεων σε κάθε στάδιο του κύκλου ζωής των κειμένων αυτών, σε πλήρη συμβατότητα με την οντολογία,
   * τη λειτουργική διασύνδεση των ανωτέρω δομικών συστατικών

Στόχος του έργου είναι η διάθεση έγκυρης πληροφορίας επί της νομοθεσίας στο ευρύ κοινό, η υποστήριξη της στρατηγικής και των πολιτικών για την αποκατάσταση της εσωτερικής συνοχής του δικαίου, η βελτίωση της ποιότητας των νομοθετικών και κανονιστικών διατάξεων και των διαδικασιών παραγωγής τους, καθώς και η συστηματική ένταξή τους σε σύνολα κανόνων δικαίου.

Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοί των υψηλών απαιτήσεων διαλειτουργικότητας που είναι αναγκαίο να εξασφαλίζονται αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου με τρίτα συστήματα άλλων φορέων (βλ. Παράρτημα Ι. παρ. 1.3.2.2 & 1.3.3.2 τεύχους διακήρυξης). Προσφορές γίνονται αποδεκτές για το σύνολο των υπηρεσιών που περιγράφονται.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) :

|  |  |
| --- | --- |
| **48000000-8** | **Πακέτα λογισμικού και συστήματα πληροφορικής** |
| **72262000-9** | **Υπηρεσίες ανάπτυξης λογισμικού** |
| **80533100-0** | **Υπηρεσίες εκπαίδευσης στον τομέα της πληροφορικής** |
| **72253200-5** | **Υπηρεσίες υποστήριξης συστημάτων πληροφορικής** |
| **72224000-1** | **Υπηρεσίες παροχής συμβουλών σε θέματα διαχείρισης έργων** |
| **79100000-5** | **Νομικές Υπηρεσίες** |
| **79341000-6** | **Υπηρεσίες διαφήμισης** |

Η εκτιμώμενη αξία της σύμβασης ανέρχεται στο ποσό των **2.266.196,42 €** μη περιλαμβανομένου ΦΠΑ 24% (προϋπολογισμός με ΦΠΑ: **2.810.083,56€**, ΦΠΑ 24% 543.877,14€ ).

Η εκτιμώμενη αξία της αρχικής σύμβασης ανέρχεται στο ποσό των **1.568.658,31** **€** μη περιλαμβανομένου ΦΠΑ (προϋπολογισμός με ΦΠΑ: **1.945.136,30€**, ΦΠΑ 24% 376.477,99 €).

Μετά την σύναψη της αρχικής σύμβασης, κατά την υλοποίηση του έργου και πρίν τη λήξη της σύμβασης, η Αναθέτουσα Αρχή δύναται να αποφασίσει την **άσκηση δικαιώματος προαίρεσης με αύξηση του φυσικού αντικειμένου** του έργου (όπως αυτό περιγράφεται στην παρούσα) έως **είκοσι τοις εκατό (20%)** του συμβατικού τιμήματος.

Πριν τη λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως του ποσού των **383.806,45 €** μη περιλαμβανομένου ΦΠΑ (προϋπολογισμός με ΦΠΑ: **475.920,00€**, ΦΠΑ 24% 92.113,55€), με βάση την Οικονομική Προσφορά του Υποψηφίου Αναδόχου, για τις υπηρεσίες συντήρησης (όπως αυτές περιγράφονται στην Παρ. 1.3.4.10.8.2).

Η εκτιμώμενη αξία της σύμβασης και τα δικαιώματα προαίρεσης αναλύονται ως εξής:

|  |  |  |  |
| --- | --- | --- | --- |
|  | **Προϋπολογισμός**  **(χωρίς ΦΠΑ)** | **ΦΠΑ 24%** | **Προϋπολογισμός**  **(με ΦΠΑ)** |
| **Παρούσα διαδικασία σύναψης σύμβασης** | 1.568.658,31 € | 376.477,99 € | 1.945.136,30 € |
| **Δικαίωμα προαίρεσης Φυσικού Αντικειμένου** | 313.731,66 € | 75.295,60 € | 389.027,26€ |
| **Δικαίωμα προαίρεσης Συντήρησης** | 383.806,45 € | 92.113,55 € | 475.920,00 € |
| **ΣΥΝΟΛΟ:** | **2.266.196,42 €** | **543.877,14 €** | **2.810.083,56 €** |

Η διάρκεια της σύμβασης ορίζεται σε **34 μήνες**, συμπεριλαμβανομένηςτης διαδικασίας επανυποβολής παραδοτέων, όπως ορίζεται στην Παρ. 6.3 της παρούσας.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ή σε άλλο περιγραφικό έγγραφο της παρούσας διακήρυξης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει **της βέλτιστης σχέσης ποιότητας – τιμής**.

## Θεσμικό πλαίσιο

Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως

1. Τον Κανονισμό (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου της 17 Δεκεμβρίου 2013 για το Ευρωπαϊκό Κοινωνικό Ταμείο και την κατάργηση του κανονισμού (ΕΚ) αριθ. 1081/2006 του Συμβουλίου.

2. Τον Κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006.

3. Τον Εκτελεστικό Κανονισμό (ΕΕ) αριθ. 215/2014 της Επιτροπής της 7ης Μαρτίου 2014 για τη θέσπιση κανόνων εφαρμογής του Κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας ως προς τις μεθοδολογίες για τη στήριξη των στόχων για την κλιματική αλλαγή, τον προσδιορισμό ορόσημων και ποσοτικών στόχων στο πλαίσιο των επιδόσεων και την ονοματολογία των κατηγοριών παρέμβασης για τα Ευρωπαϊκά Διαρθρωτικά και Επενδυτικά Ταμεία.

4. Τον Εκτελεστικό Κανονισμό (ΕΕ) αριθ. 288/2014 της Επιτροπής της 25ης Φεβρουαρίου 2014 σχετικά με τη θέσπιση κανόνων σύμφωνα με τον Κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας, όσον αφορά το υπόδειγμα για τα επιχειρησιακά προγράμματα στο πλαίσιο του στόχου «Επενδύσεις στην ανάπτυξη και την απασχόληση», και σύμφωνα με τον κανονισμό (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου περί καθορισμού ειδικών διατάξεων για την υποστήριξη του στόχου της ευρωπαϊκής εδαφικής συνεργασίας από το Ευρωπαϊκό Ταμείο Περιφερειακής Ανάπτυξης, όσον αφορά το υπόδειγμα.

5. Τον Εκτελεστικό Κανονισμό (ΕΕ) αριθ. 821/2014 της Επιτροπής της 28ης Ιουλίου 2014 περί καθορισμού κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες για τη μεταβίβαση και διαχείριση των συνεισφορών των προγραμμάτων, την υποβολή εκθέσεων σχετικά με τα μέσα χρηματοοικονομικής τεχνικής, τα τεχνικά χαρακτηριστικά των μέτρων πληροφόρησης και επικοινωνίας για τις πράξεις και το σύστημα καταγραφής και αποθήκευσης των δεδομένων.

6. Τον Κανονισμό (ΕΚ) αρ. 213/2008 της Επιτροπής, της 28ης Νοεμβρίου 2007, για τροποποίηση του Κανονισμού (ΕΚ) αρ. 2195/2002 του Ευρωπαϊκού Κοινοβουλίου και του Συμβουλίου περί του κοινού λεξιλογίου για τις δημόσιες συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά την αναθεώρηση του CPV.

7. Τον Κανονισμό (ΕΕ) 2340/2015 της Επιτροπής της 15ης Δεκεμβρίου 2015 για την τροποποίηση της οδηγίας 2009/81/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τις διαδικασίες σύναψης συμβάσεων (Κείμενο που παρουσιάζει ενδιαφέρον για τον ΕΟΧ).

8. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ).

9. Την Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με τις δημόσιες προμήθειες και την κατάργηση της Οδηγίας 2004/18/ΕΚ.

10. Τον N. 4270/2014 “Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.” (ΦΕΚ 143/A/28-06-2014), εκτός των παρ. 1 έως 5 του Α. 132 και των Α. 133 και Α. 134.

11. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003).

12. Την με αρ. C(2014) 7801\_final/29-10-2014 Απόφαση της Επιτροπής των ΕΚ για την έγκριση ορισμένων στοιχείων του Συμφώνου Εταιρικής Σχέσης με την Ελλάδα.

13. Την Εκτελεστική Απόφαση της Ευρωπαϊκής Επιτροπής της 17-12-2014 με αριθμό C(2014) 10138 final/17-12-2014 για την έγκριση ορισμένων στοιχείων του Επιχειρησιακού Προγράμματος (ΕΠ) «Μεταρρύθμιση Δημοσίου Τομέα» για στήριξη από το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης στο πλαίσιο του στόχου «Επενδύσεις στην ανάπτυξη και την απασχόληση» στην Ελλάδα.

14. Τον Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014), εκτός της παρ. 10 του Α.28, της παρ. 6 του Α.48 και της παρ. 5 του Α.70 και όπως τροποποιήθηκε και ισχύει.

15. Την Αριθμ. 126829/ΕΥΘΥ/1217 Κοινή Απόφαση των Υπουργών Οικονομίας, Ανάπτυξης και Τουρισμού - Οικονομικών “Σύστημα δημοσιονομικών διορθώσεων και διαδικασίες ανάκτησης αχρεωστήτως ή παρανόμως καταβληθέντων ποσών από πόρους του κρατικού προϋπολογισμού ΕΣΠΑ 2014 - 2020” (ΦΕΚ 2784/Β/21-12-2015).

16. Η υπ'αριθμ. 137675/ΕΥΘΥ1016/19.12.2018 Υπουργική Απόφαση με θέμα «Αντικατάσταση της υπ'αριθμ. 110427/ΕΥΘΥ1020/20.10.2016 (ΦΕΚ Β'3521) Υπουργικής Απόφασης με τίτλο "Τροποποίηση και αντικατάσταση της υπ'αριθμ. 81986/ΕΥΘΥ712/31.7.2015 (ΦΕΚΒ'1822) Υπουργικής Απόφασης "Εθνικοί Κανόνες επιλεξιμότητας δαπανών για τα προγράμματα του ΕΣΠΑ 2014-2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς - Διαδικασία ενστάσεων επί των αποτελεσμάτων αξιολόγησης πράξεων» (ΦΕΚ5968/τ.Β'31.12.2018).

17. Το Εγχειρίδιο Διαδικασιών ΣΔΕ ΕΣΠΑ 2014 - 2020.

18. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).

19. Το Άρθρο Πρώτο Παρ. Ζ, Ν. 4152/2013 “Επείγοντα μέτρα εφαρμογής των νόμων 4046/2012, 4093/2012 και 4127/2013” (ΦΕΚ 107/Α/09-05-2013)”.

20. Το Π.Δ. 80/2016 «Ανάληψη υποχρεώσεων από τους Διατάκτες» (ΦΕΚ 145/Α/05-08-2016).

21. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005), όπως τροποποιήθηκε με τον Ν. 3414/2005 (ΦΕΚ 279/Α/10-11-2005) , καθώς και της απόφασης του Υφυπουργού Οικονομίας και Οικονομικών με αριθμ. 1108437/2565/ΔΟΣ/2005 (1590/Β/16-11-2005) “Καθορισμός χωρών στις οποίες λειτουργούν εξωχώριες εταιρίες”, όπως έχει τροποποιηθεί και ισχύει.

22. Την υπ’ αρ. 20977/2007 κοινή υπουργική απόφαση των Υπουργών Ανάπτυξης και Επικρατείας με θέμα: «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).

23. Την υπ’ αρ. 1108437/2565/ΔΟΣ απόφαση του Υφυπουργού Οικονομίας και Οικονομικών με θέμα: «Καθορισμός Χωρών στις οποίες λειτουργούν εξωχώριες εταιρείες» (ΦΕΚ 1590/Β/16-11-2005).

24. Τον Ν. 3548/2007 «Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις» (ΦΕΚ 68/Α/20-03-2007), όπως τροποποιήθηκε και ισχύει.

25. Τον N. 3861/2010 «Ενίσχυση της διαφάνειας µε την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» (ΦΕΚ 112/Α/13-07-2010).

26. Τον Ν. 4013/2011 “Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του N. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις.” (ΦΕΚ 204/Α/15-09-2011), εκτός της παρ. 3 του Α.2.

27. Τον Ν. 4155/2013 “Εθνικό Σύστημα Ηλεκτρονικών Δημοσίων Συμβάσεων και άλλες διατάξεις.” (ΦΕΚ 120/Α/29-05-2013), όπως ισχύει.

28. Τον Ν. 4250/2014 “Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα - Τροποποίηση Διατάξεων του π.δ. 318/1992 (Α΄ 161) και λοιπές ρυθμίσεις.” (ΦΕΚ 74/Α/26-03-2014)

29. Τον Ν. 4129/2013 «Κύρωση του Κώδικα Νόμων για το Ελεγκτικό Συνέδριο» (ΦΕΚ 52/Α/28-02-2013), όπως τροποποιήθηκε και ισχύει, ιδίως της παρ. 3 του Α. 35 το οποίο αντικαταστάθηκε από την παρ. 1 του Α.73 του N. 4146/2013 (ΦΕΚ 90/Α/18-04-2013)

30. Τον Ν. 2690/1999 “Κύρωση του Κώδικα Διοικητικής Διαδικασίας και άλλες διατάξεις” και ιδίως των άρθρων 4 έως 7 και 12 (ΦΕΚ 45/Α/09-03-1999), κατά το μέρος που εφαρμόζεται σε νομικά πρόσωπα ιδιωτικού δικαίου του δημόσιου τομέα.

31. Τον Ν. 2859/2000 «Κύρωση Κώδικα Φόρου Προστιθέμενης Αξίας» (248/Α/07-11-2000), όπως τροποποιήθηκε και ισχύει.

32. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993).

33. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία” (ΦΕΚ 34/Α/23-03-2015).

34. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει.

35. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις.» (ΦΕΚ 137/Α/29-08-2019).

36. Την Απόφαση Αρ. 57654 “Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης” Υπουργού Οικονομίας και Ανάπτυξης (ΦΕΚ 1781/Β/23-05-2017).

37. Την Απόφαση Αρ. 56902/215 “Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)” Υπουργού Οικονομίας και Ανάπτυξης (ΦΕΚ 1924/Β/02-06-2017).

38. To Π.Δ. 39/2017 «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών» (ΦΕΚ 64/Α/04-05-2017).

39. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.

40. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθμ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).

41. Το Α.39 του Ν. 4578 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).

42. Την υπ’ αρ. ΓΔΟΔΥ/ΔΔΥ/314/2020 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Α.Ε." και κωδικοποίηση αυτού» (ΦΕΚ 343/Β/07-02-2020).

43. Την υπ’ αρ. 252/ΓΔΟΔΥ/ΔΔΥ/2020 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπ’ αριθμ. ΔΙΔΚ/ΚτΠ/οικ. 21588/04-11-2011 (Β’ 2541) υπουργική απόφαση «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπ’ αριθμ. ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (ΦΕΚ 164/Β/29-01-2020).

44. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).

45. Την υπ’ αρ. 146 Απόφαση του Υπουργού Επικρατείας «Ορισμός του Προέδρου και των Μελών του Διοικητικού Συμβουλίου της Ανώνυμης Εταιρείας "Κοινωνία της Πληροφορίας Α.Ε."» (ΦΕΚ 474/ΥΟΔΔ/25-07-2019), όπως τροποποιήθηκε με την υπ’ αρ. 90/2020/ΓΔΟΔΥ/ΔΔΥ «Τροποποίηση της αριθμ. 146/25.7.2019 απόφασης του Υπουργού Επικρατείας «Ορισμός του Προέδρου και των Μελών του Διοικητικού Συμβουλίου της Ανώνυμης Εταιρείας "Κοινωνία της Πληροφορίας Α.Ε." (Υ.Ο.Δ.Δ. 474)» (ΦΕΚ 60/ΥΟΔΔ/30-01-2020).

46. Την από 23-03-2020, με αρ. πρωτ. ΚτΠ Α.Ε. 2385/23-03-2020, Προγραμματική Συμφωνία μεταξύ του Υπουργείου Ψηφιακής Διακυβέρνησης και ΚτΠ Α.Ε., με την οποία ορίζεται η ΚτΠ Α.Ε. Δικαιούχος για την εκτέλεση του έργου: «ΕΘΝΙΚΗ ΠΥΛΗ ΓΙΑ ΤΗΝ ΚΩΔΙΚΟΠΟΙΗΣΗ ΚΑΙ ΑΝΑΜΟΡΦΩΣΗ ΤΗΣ ΕΛΛΗΝΙΚΗΣ ΝΟΜΟΘΕΣΙΑΣ».

47. Την με αρ. πρωτ. 3024(2018)-σχετ 2130(2018), 2131(2018), 2202(2016)/5.3.2019, με Αρ. Πρωτ. ΚτΠ Α.Ε. 1257/11-02-2020, Απόφαση της Ειδικής Υπηρεσίας Διαχείρισης του Ε.Π. «Μεταρρύθμιση Δημόσιου Τομέα» με θέμα: «Ένταξη της Πράξης “ΕΘΝΙΚΗ ΠΥΛΗ ΓΙΑ ΤΗΝ ΚΩΔΙΚΟΠΟΙΗΣΗ ΚΑΙ ΑΝΑΜΟΡΦΩΣΗ ΤΗΣ ΕΛΛΗΝΙΚΗΣ ΝΟΜΟΘΕΣΙΑΣ” με κωικό ΟΠΣ 5000542 στο Επιχειρησιακό Πρόγραμμα "Μεταρρύθμιση Δημοσίου Τομέα 2014-2020"».

48. Την με αριθμό 2628/6-11-2019 (ΦΕΚ Β’ 4201/19-11-2019 Απόφαση με θέμα: «Ορισμός της Ειδικής Υπηρεσίας Διαχείρισης και Εφαρμογής Τομέα Τεχνολογιών Πληροφορικής και Επικοινωνιών (ΕΥΔΕ-ΤΠΕ) ως Ενδιάμεσου Φορέα του Επιχειρησιακού Προγράμματος «Μεταρρύθμιση Δημοσίου Τομέα» (ΕΠ ΜΔΤ) και ανάθεση αρμοδιοτήτων διαχείρισης για πράξεις του.

49. Την με αρ. πρωτ. 151.199/554-B/27-04-2020, με Αρ. Πρωτ. ΚτΠ Α.Ε. 3175/27-04-2020, Απόφαση της ΕΙΔΙΚΗΣ ΥΠΗΡΕΣΙΑΣ ΔΙΑΧΕΙΡΙΣΗΣ ΚΑΙ ΕΦΑΡΜΟΓΗΣ ΤΟΜΕΑ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ (ΕΥΔΕ- ΤΠΕ) με θέμα: “Τροποποίηση της Πράξης «ΕΘΝΙΚΗ ΠΥΛΗ ΓΙΑ ΤΗΝ ΚΩΔΙΚΟΠΟΙΗΣΗ KAI ΑΝΑΜΟΡΦΩΣΗ ΤΗΣ ΕΛΛΗΝΙΚΗΣ ΝΟΜΟΘΕΣΙΑΣ» με Κωδικό ΟΠΣ 5000542 στο Επιχειρησιακό Πρόγραμμα «Μεταρρύθμιση Δημόσιου Τομέα 2014-2020»”.

50. Τη ΣΑΕ 4631 με ενάριθμο κωδικό 2020ΣΕ46310008 του Υπουργείου Οικονομίας & Ανάπτυξης, με την οποία εγκρίθηκε η ένταξη στο Πρόγραμμα Δημοσίων Επενδύσεων (ΠΔΕ) του έργου.

51. Την από 03.04.2020 έως 18.04.2020 διαβούλευση και τα αποτελέσματα αυτής.

52. Το υπ’ αρ. ΚτΠ Α.Ε. 3435/07.05.2020 έγγραφο του Κυρίου του Έργου Υπουργείου Ψηφιακής Διακυβέρνησης περί Έγκρισης του Τεύχους Διακήρυξης του έργου ‘«Εθνική Πύλη Κωδικοποίησης / Ολοκληρωμένη πλατφόρμα κανονιστικής διαδικασίας μέσω Αξιολόγησης και επικαιροποίησης προτύπων καλής νομοθέτησης και νομοπαραγωγικής και κανονιστικής διαδικασίας» με κωδικό ΟΠΣ «5000542»’.

53. Το υπ’ αρ. 151.252/684-Β/27-05-2020 (αρ. πρωτ. ΚτΠ Α.Ε. 4466/27-05-2020) έγγραφο της ΕΙΔΙΚΗΣ ΥΠΗΡΕΣΙΑΣ ΔΙΑΧΕΙΡΙΣΗΣ ΚΑΙ ΕΦΑΡΜΟΓΗΣ ΤΟΜΕΑ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ (ΕΥΔΕ- ΤΠΕ) περί Έγκρισης του Τεύχους Διακήρυξης του έργου ‘«Εθνική Πύλη Κωδικοποίησης / Ολοκληρωμένη πλατφόρμα κανονιστικής διαδικασίας μέσω Αξιολόγησης και επικαιροποίησης προτύπων καλής νομοθέτησης και νομοπαραγωγικής και κανονιστικής διαδικασίας» με κωδικό ΟΠΣ «5000542».

54. Την από 03-06-2020 εισήγηση από τη ΓΕΝΙΚΗ ΔΙΕΥΘΥΝΣΗ ΕΡΓΩΝ / Διεύθυνση Διαχείρισης Έργων (με Α/Α 317995) με θέμα: «Έγκριση του Τεύχους Διακήρυξης του Υποέργου 1 της Πράξης: «Εθνική Πύλη για την Κωδικοποίηση και Αναμόρφωση της Ελληνικής Νομοθεσίας» με Κωδικό ΟΠΣ 5000542 του ΕΠ «Μεταρρύθμιση Δημόσιου Τομέα 2014-2020», μετά την ενσωμάτωση των τροποποιήσεων που προέκυψαν ως αποτέλεσμα της διαδικασίας προέγκρισης από τη ΕΥΔΕ-ΤΠΕ».

55. Την Απόφαση του ΔΣ της ΚτΠ Α.Ε. κατά την υπ’ αρ. 688/30-07-2019 Συνεδρίασή του, με θέμα Εκλογή Διευθύνοντος Συμβούλου (Θέμα 1).

56. Την Απόφαση του ΔΣ της ΚτΠ Α.Ε. κατά την υπ’ αρ. 727/20.05.2020 Συνεδρίασή του (Θέμα 4.3).

των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η 03/07/2020 και ώρα 14:00 και η Ημερομηνία έναρξης υποβολής προσφορών είναι η 09/06/2020.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών **ήτοι 09-07-2020 και ώρα 14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις 03/06/2020 στην Υπηρεσία Εκδόσεων της Ευρωπαϊκής Ένωσης.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις 09/06/2020.

Το πλήρες κείμενο της παρούσας Διακήρυξης καταχωρήθηκε ακόμη και στη διαδικτυακή πύλη του Ε.Σ.Η.ΔΗ.Σ. στις 09/06/2020: [http://www.promitheus.gov.gr](http://www.promitheus.gov.gr/), όπου έλαβε Συστημικό Αριθμό :93006

Προκήρυξη (περίληψη της παρούσας Διακήρυξης) στάλθηκε για δημοσίευση και στον Ελληνικό Τύπο, σύμφωνα με το άρθρο 66 του Ν. 4412/2016 στις 09/06/2020.

Η προκήρυξη (περίληψη της παρούσας Διακήρυξης) όπως προβλέπεται στην περίπτωση 16 της παραγράφου 4 του άρθρου 2 του Ν. 3861/2010, αναρτήθηκε στο διαδίκτυο, στον ιστότοπο <http://et.diavgeia.gov.gr/> (ΠΡΟΓΡΑΜΜΑ ΔΙΑΥΓΕΙΑ) στις 09/06/2020.

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις 09/06/2020.

**Γ. Έξοδα δημοσιεύσεων**

Η δαπάνη των δημοσιεύσεων στον Ελληνικό Τοπικό και Νομαρχιακό Τύπο βαρύνει το ανάδοχο σύμφωνα με τα αναφερόμενα στο άρθρο 4 παρ.3 του Ν. 3548/2007.

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016 όπως ισχύει. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

β) δεν θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## Γενικές Πληροφορίες

#### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από 03/06/2020 Προκήρυξη της Σύμβασης, όπως αυτή έχει σταλεί για δημοσιεύση στην Επίσημη Εφημερίδα της Ευρωπαϊκής Ένωσης
* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής
* το Ευρωπαϊκό Ενιαίο Έγγραφο Σύμβασης [ΕΕΕΣ]
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

#### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της Διαδικτυακής πύλης www.promitheus.gov.gr του ως άνω συστήματος.

#### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, έως την **19/06/2020** και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης [www.promitheus.gov.gr](http://www.promitheus.gov.gr/) , του Ε.Σ.Η.ΔΗ.Σ. Αιτήματα παροχής συμπληρωματικών πληροφοριών – διευκρινίσεων υποβάλλονται πό εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.

#### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση.

Τυχόν ενστάσεις ή προδικαστικές προσφυγές υποβάλλονται στην ελληνική γλώσσα.

Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188) [[3]](#footnote-3). Ειδικά, τα αλλοδαπά ιδιωτικά έγγραφα μπορούν να συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.[[4]](#footnote-4).

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).

Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

#### Εγγυήσεις

Οι εγγυήσεις εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄και γ΄της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα. Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το ΤΣΜΕΔΕ και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

## Δικαίωμα Συμμετοχής - Κριτήρια Ποιοτικής Επιλογής

#### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

**2.** Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς*.*

**3.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

#### Εγγύηση συμμετοχής

2.2.2.1. Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VIII – Υποδείγματα Εγγυητικών Επιστολών» της παρούσας.

Το ποσό της εγγυητικής επιστολής θα πρέπει να καλύπτει σε ευρώ (€) ποσοστό 2**%** του προϋπολογισμού του Έργου (μη συμπεριλαμβανομένου ΦΠΑ), ήτοι ποσό τριάντα μία χιλιάδων τριακοσίων εβδομήντα τριών ευρώ και δεκαεπτά λεπτών (31.373,17 € ).

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. 2.4.5 «Χρόνος Ισχύος των Προσφορών» της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

2.2.2.2.Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στο άρθρο 72 του ν. 4412/2016 όπως ισχύει, μετά :

α) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης και

β) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής Προστασίας ή την έκδοση απόφασης επ’ αυτών

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες στις κάτωθι περιπτώσεις:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ένδικων βοηθημάτων ή έχει λάβει χώρα παραίτησης από το δικαίωμα άσκησης αυτών ή αυτά έχουν απορριφθεί αμετακλήτως.

2.2.2.3. Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στις παρ. 2.2.3 έως 2.2.8 της παρούσας, δεν προσκομίσει εγκαίρως τα προβλεπόμενα από την παρούσα δικαιολογητικά ή δεν προσέλθει εγκαίρως για υπογραφή της σύμβασης.

#### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.)και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

Στις περιπτώσεις των συνεταιρισμών, η υποχρέωση του προηγούμενου εδαφίου αφορά στα μέλη του Διοικητικού Συμβολίου

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

**Εάν στις ως άνω περιπτώσεις (α) έως (στ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**. [[5]](#footnote-5)

* + - 1. Στις ακόλουθες περιπτώσεις

α) Όταν ο Οικονομικός Φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης *.*

Αν ο Οικονομικός Φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

ή/και

γ) η Αναθέτουσα Αρχή γνωρίζει ή μπορεί να αποδείξει με τα κατάλληλα μέσα ότι έχουν επιβληθεί σε βάρος του οικονομικού φορέα, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς: αα) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β΄ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ββ) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό αα΄ και ββ΄ κυρώσεις πρέπει να έχουν αποκτήσει τελεσίδικη και δεσμευτική ισχύ. [[6]](#footnote-6)

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις : *.*

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016 όπως ισχύει,

(β) εάν τελεί υπό πτώχευσηή έχει υπαχθεί σε διαδικασία εξυγίανσης ή ειδικής **εκκαθάρισης** ή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 όπως ισχύει δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2 Αποδεικτικά μέσα - Δικαιολογητικά προσωρινού αναδόχου της παρούσας.

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του, για το οποίο του επιβλήθηκε ποινή που του στερεί το δικαίωμα συμμετοχής σε διαδικασία σύναψης σύμβασης δημοσίων έργων και καταλαμβάνει τη συγκεκριμένη διαδικασία.

**Εάν στις ως άνω περιπτώσεις (α) έως (η) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία του σχετικού γεγονότος**. [[7]](#footnote-7)

* + - 1. Αποκλείεται, επίσης, ο οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού)
      2. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      3. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.2 γ) και 2.2.3.3 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      4. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016 όπως ισχύει.
      5. Οικονομικός φορέας, στον οποίο έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτά στοιχεία

#### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία

#### Οικονομική και χρηματοοικονομική επάρκεια

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2016-2017-2018) συνολικά μεγαλύτερο από το 100% του προϋπολογισμού του υπό ανάθεση Έργου, για το οποίο υποβάλλει προσφορά.

#### Τεχνική και επαγγελματική ικανότητα

* + - 1. **Τεχνική Ικανότητα**

Όσον αφορά στην τεχνική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται κατά τη διάρκεια της τελευταίας τριετίας (3 έτη) να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.

Συγκεκριμένα απαιτείται να έχει συμμετάσχει με ποσοστό συμμετοχής μεγαλύτερο ή ίσο του 60% σε τουλάχιστον δύο (2) ολοκληρωμένα έργα τα οποία να καλύπτουν αθροιστικά όλους τους κάτωθι αναφερόμενους τομείς/υποτομείς:

**Α: Κωδικοποίηση Νομοθετικών και Κανονιστικών διατάξεων**

* Συγκέντρωση, καταγραφή και κατηγοριοποίηση της υφιστάμενης ύλης.
* Προτάσεις ρυθμιστικού πλαισίου (Νομοθετική Κωδικοποίηση).
* Διοικητική Κωδικοποίηση νομοθετικής και κανονιστικής ύλης και επεξεργασία του συνόλου της ύλης.
* Ανάλυση Συνεπειών Ρυθμίσεων της κωδικοποιημένης ύλης στο πλαίσιο της Καλής Νομοθέτησης.

**Β. Σχεδιασμό, ανάπτυξη, εγκατάσταση, υποστήριξη εφαρμογών λογισμικού**:

* διαχείρισης ηλεκτρονικών βιβλιοθηκών, διαχείρισης λεξικού όρων, γνωσιακών θησαυρών και οντολογιών.
* αναζήτησης και ανάκτησης ψηφιακού υλικού.
  + - 1. **Επαγγελματική Ικανότητα - Ομάδα Έργου**

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από:

* **έναν (1) Υπεύθυνο Έργου**, ο οποίος απαιτείται:
* να είναι απόφοιτος Πανεστημιακού Τμήματος ή Πολυτεχνικού Τμήματος/Σχολής της ημεδαπής ή της αλλοδαπής, ειδικότητας Μηχανικού ή θετικών επιστημών ή απόφοιτος της ίδιας ειδικότητας της αλλοδαπής, και να κατέχει μεταπτυχιακό τίτλο σπουδών στην Πληροφορική ή στη Διοίκηση Επιχειρήσεων ή στον Ανασχεδιασμό Διοικητικών/Επιχειρησιακών Διαδικασιών.
* να διαθέτει 10ετή τουλάχιστον επαγγελματική εμπειρία σε Διαχείριση Έργων Πληροφορικής (Project Management) και να έχει συμμετάσχει, στην ομάδα έργου με οποιοδήποτε ρόλο, στην επιτυχή ολοκλήρωση τουλάχιστον ενός (1) έργου κωδικοποίησης νομοθεσίας.
* να έχει άριστη γνώση της αγγλικής γλώσσας το οποίο προσόν θα αναφέρεται ρητά στο βιογραφικό του.
* **έναν (1) αναπληρωτή Υπεύθυνο Έργου**, ο οποίος να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε Διαχείριση Έργων Πληροφορικής,
* **τρείς (3) Επιχειρησιακούς Συμβούλους - αναλυτές επιχειρησιακών διαδικασιών**, καθένας εκ των οποίων να διαθέτει τουλάχιστον 3ετή επαγγελματική εμπειρία σε ανάλυση και μοντελοποίηση επιχειρησιακών διαδικασιών
* **έναν (1) Υπεύθυνο Μηχανικό Πληροφορικής (Senior Software Engineer)**, ο οποίος να διαθέτει τουλάχιστον 10ετή επαγγελματική εμπειρία σε ανάπτυξη πληροφοριακών συστημάτων,
* **έναν (1) Υπεύθυνο Βάσης Δεδομένων (Database Expert),** ο οποίος να διαθέτει τουλάχιστον 10ετή επαγγελματική εμπειρία, με εξειδίκευση στα εξής:
* διαχείριση Βάσεων Δεδομένων,
* σχεδιασμό και στην υλοποίηση Βάσεων Δεδομένων,
* **δύο (2) Συμβούλους Πληροφορικής** που να διαθέτουν αθροιστικά:
* 5ετή τουλάχιστον εργασιακή εμπειρία στους εξής τομείς : ανάπτυξη και διαχείριση ηλεκτρονικών βιβλιοθηκών, ανάπτυξη και διαχείριση λεξικών όρων, θησαυρών και οντολογιών, σχεδιασμό, ανάπτυξη και διαχείριση διαδικασιών και μηχανισμών αναζήτησης καθώς και στο σχεδιασμό αρχιτεκτονικής υπολογιστικών συστημάτων και κεντρικών υπολογιστικών και δικτυακών υποδομών, ανάπτυξη web Εφαρμογών και ανάπτυξη διαδικτυακών πυλών (portals).
* **έναν (1) Υπεύθυνο Ασφάλειας Πληροφοριακών Συστημάτων**, ο οποίος να διαθέτει:
* Πανεπιστημιακό δίπλωμα σπουδών, σε συναφές αντικείμενο με ΠΕ Πληροφορικής, ΠΕ Μηχανικών και τριετή τουλάχιστον επαγγελματική εμπειρία σε ασφάλεια πληροφοριακών συστημάτων.
* **έναν (1) Υπεύθυνο Κωδικοποίησης**, ο οποίος να διαθέτει:
* Πανεπιστημιακή κατάρτιση στον τομέα των Νομικών Επιστημών.
* 8ετή τουλάχιστον εργασιακή εμπειρία στη σύνταξη & αξιολόγηση νομοσχεδίων με ειδίκευση σε θέματα δημοσίου δικαίου.
* **έναν (1) Νομικό Σύμβουλο** που να διαθέτει:
* Πανεπιστημιακό και μεταπτυχιακό τίτλο σπουδών Νομικών Επιστημών, 5ετή τουλάχιστον επαγγελματική εμπειρία με εξειδίκευση σε θέματα δημοσίου δικαίου και συμμετοχή σε τουλάχιστον ένα (1) έργο κωδικοποίησης.
* **έναν** **(1)** **Υπεύθυνο** **Μάρκετινγκ και Επικοινωνίας**, υπεύθυνο για τον σχεδιασμό και την υλοποίηση του πλάνου δημοσιότητας, που θα διαθέτει τα ακόλουθα ελάχιστα απαιτούμενα προσόντα:
* Δίπλωμα ή πτυχίο συναφών με το αντικείμενο της θέσης σπουδών (πχ. Επικοινωνίας, διαφήμισης, ΜΜΕ, μάρκετινγκ)
* Πενταετή (5) εμπειρία, κατά την τελευταία δεκαετία (10), στους τομείς της προβολής, της διαφήμισης, του μάρκετινγκ και εν γένει της επικοινωνίας
* Εμπειρία στον τομέα των δημοσίων σχέσεων και της επικοινωνίας γενικότερα
* Άριστη γνώση και εμπειρία στον τομέα σχεδιασμού και υλοποίησης ολοκληρωμένων σχεδίων επικοινωνίας και διαφήμισης, καταχωρήσεων και διαφημιστικού υλικού
* Εμπειρία στον σχεδιασμό και την οργάνωση ποικίλων μέσων επικοινωνίας και προβολής.

#### Πρότυπα διασφάλισης ποιότητας

* + - 1. Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο Σύστημα Διαχείρισης Ποιότητας στο πεδίο εφαρμογής α) της ανάπτυξης και εγκατάστασης ολοκληρωμένων πληροφοριακών συστημάτων και β) στην ασφάλεια πληροφοριών
      2. Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα.

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6 & 2.2.7), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία:

* τα απαιτούμενα στην παρούσα παράγραφο στοιχεία τεκμηρίωσης πρέπει να υποβάλλονται ανάλογα με τη φύση τους χωριστά για κάθε Μέλος της Ένωσης / Κοινοπραξίας

επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά-αθροιστικά να καλύπτονται όλες.

#### Κανόνες απόδειξης ποιοτικής επιλογής

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 «Λόγοι Αποκλεισμού» και β) πληρούν τα «Κριτήρια Ποιοτικής Επιλογής» των παραγράφων 2.2.4, της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 όπως ισχύει Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ), το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίστηκε βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής»**.

Σε όλες τις περιπτώσεις, όπου περισσότερα από ένα φυσικά πρόσωπα είναι μέλη του διοικητικού, διευθυντικού ή εποπτικού οργάνου ενός οικονομικού φορέα ή έχουν εξουσία εκπροσώπησης, λήψης αποφάσεων ή ελέγχου σε αυτό, υποβάλλεται ένα Ευρωπαϊκό Ενιαίο Έγγραφο Σύμβασης (ΕΕΕΣ), το οποίο είναι δυνατό να φέρει μόνο την υπογραφή του κατά περίπτωση εκπροσώπου του οικονομικού φορέα ως προκαταρκτική απόδειξη των λόγων αποκλεισμού του άρθρου 2.2.3.1 της παρούσας για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης.

Το ΕΕΕΣ μπορεί να υπογράφεται έως δέκα (10) ημέρες πριν την καταληκτική ημερομηνία υποβολής των προσφορών.

#### Αποδεικτικά μέσα - Δικαιολογητικά προσωρινού αναδόχου

**Α**. Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, κατά την υποβολή των δικαιολογητικών της παρούσας και κατά τη σύναψη της σύμβασης στις περιπτώσεις του άρθρου 105 παρ. 3 περ. γ του ν. 4412/2016.

Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται στην υποβολή των δικαιολογητικών που αποδεικνύουν ότι δεν συντρέχουν οι λόγοι αποκλεισμού της παραγράφου 2.2.3

της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.4 - 2.2.8).

Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού των παραγράφων 2.2.3.1, 2.2.3.2 και 2.2.3.3.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ).

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα έγγραφα της παρούσας 2.2.9.2 υποβάλλονται, σύμφωνα με τις διατάξεις του ν. 4250/2014 (Α΄ 94). Τα ιδιωτικά έγγραφα γίνονται δεκτά και σε απλή φωτοτυπία εφόσον συνυποβάλλεται υπεύθυνη δήλωση με την οποία βεβαιώνεται η ακρίβειά τους.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

**Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.**

**Β. 1. Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα παρακάτω δικαιολογητικά:**

**α)** για την παράγραφο **2.2.3.1** :

απόσπασμα του σχετικού μητρώου, όπως του ποινικού μητρώου τελευταίου τριμήνου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο,

**β)** για την παράγραφο **2.2.3.2** :

**περίπτωση α’ και β ‘:**

- Πιστοποιητικό αρμόδιας αρχής, από το οποίο να προκύπτει ότι ο υποψήφιος Οικονομικός Φορέας είναι ενήμερος ως προς τις φορολογικές υποχρεώσεις του

- Πιστοποιητικό ή πιστοποιητικά αρμόδιας/ων αρχής/ών, από το/α οποίο/α να προκύπτει ότι ο υποψήφιος Οικονομικός Φορέας είναι ενήμερος ως προς τις εισφορές κοινωνικής ασφάλισης καθώς και επιπλέον υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο προσωρινός ανάδοχος έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές. Πέραν των ως άνω πιστοποιητικών, υποβάλλεται υπεύθυνη δήλωση του προσφέροντος ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης.

Με τα παραπάνω πιστοποιητικά ο προσωρινός ανάδοχος θα πρέπει να αποδεικνύει ότι ήταν και είναι ενημέρος ασφαλιστικά και φορολογικά τόσο κατά το χρόνο υποβολής της προσφοράς όσο και κατά το χρόνο υποβολής των δικαιολογητικών της παρούσας παραγράφου.ην περίπτωση που δεν αναφέρεται σε αυτά χρόνος ισχύος, απαιτείται να έχουν εκδοθεί έως τρεις (3) μήνες πριν από την

Επί αλλοδαπών οικονομικών φορέων και εφόσον από τα προσκομιζόμενα πιστοποιητικά δεν προκύπτει συγκεκριμένη διάρκεια ισχύος τους, θα πρέπει να έχουν εκδοθεί το αργότερο 30 εργάσιμες ημέρες πριν την υποβολή τους.

**περίπτωση γ ‘:**

* πιστοποιητικό από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, που να έχει εκδοθεί έως τρεις (3) μήνες πριν από την υποβολή του από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς. Μέχρι να καταστεί εφικτή η έκδοση του ανωτέρω πιστοποιητικού, αυτό αντικαθίσταται από υπεύθυνη δήλωση του οικονομικού φορέα, χωρίς να απαιτείται επίσημη δήλωση του ΣΕΠΕ σχετικά με την έκδοση του πιστοποιητικού

**γ)** για την παράγραφο **2.2.3.3 περίπτωση β**΄ :

πιστοποιητικό/ά που εκδίδονται από την αρμόδια αρχή του οικείου κράτους, από το οποίο/α να προκύπτει ότι ο υποψήφιος Οικονομικός Φορέας:

α) δεν τελεί υπό πτώχευση

β) δεν έχει υπαχθεί σε διαδικασία εξυγίανσης

γ) δεν έχει υπαχθεί σε διαδικασία ειδικής εκκαθάρισης

δ) δεν τελεί υπό αναγκαστική διαχείριση από εκκαθαριστή ή από το δικαστήριο

ε) δεν έχει υπαχθεί σε διαδικασία πτωχευτικού συμβιβασμού

στ) δεν έχει αναστείλει τις επιχειρηματικές του δραστηριότητες

Τα πιστοποιητικά αυτά πρέπει να έχουν εκδοθεί το πολύ έως τρεις (3) μήνες πριν την υποβολή τους.

Για τους οικονομικούς φορείς που είναι εγκατεστημένοι στην Ελλάδα, τα πιστοποιητικά ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή ότι δεν έχουν υπαχθεί σε διαδικασία εξυγίανσης, εκδίδονται από το αρμόδιο πρωτοδικείο της έδρας του οικονομικού φορέα. Το πιστοποιητικό ότι το νομικό πρόσωπο δεν έχει τεθεί υπό εκκαθάριση με δικαστική απόφαση εκδίδεται από το οικείο Πρωτοδικείο της έδρας του οικονομικού φορέα, το δε πιστοποιητικό ότι δεν έχει τεθεί υπό εκκαθάριση με απόφαση των εταίρων εκδίδεται από το Γ.Ε.Μ.Η., σύμφωνα με τις κείμενες διατάξεις, ως κάθε φορά ισχύουν. Τα φυσικά πρόσωπα (ατομικές επιχειρήσεις) δενπροσκομίζουν πιστοποιητικό περί μη θέσεως σε εκκαθάριση.

Η μη αναστολή των επιχειρηματικών δραστηριοτήτων του οικονομικού φορέα, για τους εγκατεστημένους στην Ελλάδα οικονομικούς φορείς αποδεικνύεται μέσω της ηλεκτρονικής πλατφόρμας της Ανεξάρτητης Αρχής Δημοσίων Εσόδων. Αν το κράτος-μέλος ή εν λόγω χώρα δεν εκδίδει τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους **2.2.3.1** και **2.2.3.2** και στην περίπτωση β΄ της παραγράφου **2.2.3.3**, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 και στην περίπτωση β΄ της παραγράφου **2.2.3.3.**

**δ)** Για τις λοιπές περιπτώσεις της παραγράφου **2.2.3.3** :

Υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

**ε)** για την παράγραφο **2.2.3.4**:

Δικαιολογητικά ονομαστικοποίησης των μετοχών, εφόσον ο προσωρινός ανάδοχος είναι ανώνυμη εταιρία. [Εξαιρούνται της υποχρέωσης αυτής οι εταιρείες που είναι εισηγμένες στο Χρηματιστήριο της χώρας εγκατάστασής τους και υποβάλλουν περί τούτου υπεύθυνη δήλωση του νόμιμου εκπροσώπου τους]:

Ειδικότερα ο προσωρινός ανάδοχος υποβάλλει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, καθώς και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα υποβολής της προσφοράς.

Εάν ο προσωρινός ανάδοχος είναι αλλοδαπή ανώνυμη εταιρία, καιεφόσον έχει, κατά το δίκαιο της έδρας της, ονομαστικές μετοχέςπροσκομίζει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς ή κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Σε διαφορετική περίπτωση, δηλαδή εφόσον κατά τοδίκαιο της χώρας στην οποία έχει την έδρα της δεν έχει ονομαστικές μετοχές, υποβάλλει βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζει υπεύθυνη δήλωση του διαγωνιζόμενου, έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών και αν δεν τηρείται τέτοια κατάσταση, σχετική κατάσταση μετόχων (με 1%), σύμφωνα με την τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί δεν της είναι γνωστοί.

Η αναθέτουσα αρχή δεν υπεισέρχεται στην κρίση της ως άνω αιτιολογίας. Δύναται, ωστόσο, να αποδείξει τη δυνατότητα υποβολής της κατάστασης μετόχων, και μόνο στην περίπτωση αυτή η εταιρεία αποκλείεται από την παρούσα διαδικασία.

Περαιτέρω, πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*» και

**στ)** για την παράγραφο **2.2.3.8** :

υπεύθυνη δήλωση του προσφέροντος οικονομικού φορέα ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας εγκατάστασής του ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.

Στην περίπτωση υποβολής ένορκων βεβαιώσεων αυτές θα πρέπει να έχουν συνταχθεί με ημερομηνία έως τρεις (3) μήνες πριν την υποβολή τους.

Οι υπεύθυνες δηλώσεις που υποβάλλονται θα πρέπει να έχουν συνταχθεί με ημερομηνία μετά την δημοσίευση της παρούσας.

**B. 2. Για την απόδειξη της απαίτησης της παραγράφου 2.2.4 (απόδειξη καταλληλότητας για την άσκηση επαγγελματικής δραστηριότητας) προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο των προς παροχή υπηρεσιών.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2016-2017-2018), συνολικά μεγαλύτερο από το 100% του προϋπολογισμού του υπό ανάθεση Έργου, για το οποίο υποβάλλει προσφορά.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλοντας τα ακόλουθα στοιχεία τεκμηρίωσης: |
| **2.1** | Οικονομικές καταστάσεις ή αποσπάσματα οικονομικών καταστάσεων, στην περίπτωση που η δημοσίευση των οικονομικών καταστάσεων απαιτείται από τη νομοθεσία της χώρας, που είναι εγκατεστημένος ο φορέας, ή δήλωση περί του συνολικού κύκλου εργασιών για τις οικονομικές χρήσεις 2016, 2017, 2018, συναρτήσει της ημερομηνίας σύστασης του οικονομικού φορέα ή έναρξης των δραστηριοτήτων του, εφόσον είναι διαθέσιμες οι πληροφορίες για τον εν λόγω κύκλο εργασιών. |

**Β.4. Για την απόδειξη της τεχνικής και επαγγελματικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλοντας τα ακόλουθα στοιχεία τεκμηρίωσης: |
| 3.1 | Κατάλογο των κυριότερων συναφών έργων που υλοποίησε επιτυχώς ή συμμετείχε με ποσοστό μεγαλύτερο ή ίσο του 60% ο οικονομικός φορέας κατά τα τρία (3) τελευταία έτη, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση είτε του ιδιώτη, είτε του υποψηφίου Αναδόχου, και δεν αρκεί η σχετική Σύμβαση Έργου. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 4.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα :   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1,2,3).  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. |
| 4.2 | Βιογραφικά σημειώματα της Ομάδας Έργου (βάσει του υποδείγματος / βλ. «ΠΑΡΑΡΤΗΜΑ ΙV – Υπόδειγμα Βιογραφικού Σημειώματος») |

**Β.5. Για την απόδειξη της συμμόρφωσής τους με πρότυπα διασφάλισης ποιότητας της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα:**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν οργανωμένο Σύστημα Διαχείρισης Ποιότητας στο πεδίο εφαρμογής α) της ανάπτυξης και εγκατάστασης ολοκληρωμένων πληροφοριακών συστημάτων και β) στην ασφάλεια πληροφοριών.**  **Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα**.  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλοντας τα ακόλουθα στοιχεία τεκμηρίωσης: |
| 5.1 | Πιστοποιητικό που αφορά στην ποιότητα των υπηρεσιών που παρέχει ο προσφέρων (πιστοποιητικό διασφάλισης ποιότητας των παρεχόμενων υπηρεσιών ή επίσημες βεβαιώσεις από αρμόδια γραφεία ή υπηρεσίες για την τήρηση προδιαγραφών ή προτύπων) σε ισχύ, ήτοι πιστοποιητικό από ανεξάρτητο διαπιστευμένο φορέα για τη διαχείριση της ποιότητας υπηρεσιών σύμφωνα   * με το διεθνές πρότυπο ΙSO 9001:2015 ή ισοδύναμο ή μεταγενέστερης έκδοσής του στο πεδίο εφαρμογής της ανάπτυξης και εγκατάστασης ολοκληρωμένων πληροφοριακών συστημάτων και * με το διεθνές πρότυπο ISO 27001:2013 ή ισοδύναμο ή μεταγενέστερης έκδοσής του στο πεδίο εφαρμογής της ασφάλειας πληροφοριών |
| 5.2 | Πιστοποιητικό συμμόρφωσης από διαπιστευμένους προς τούτο Φορείς Πιστοποίησης του δημόσιου ή του ιδιωτικού τομέα, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα, σύμφωνα με την παράγραφο 3α του άρθρου 12 του ν. 3688/2008. |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ)προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα νόμιμης εκπροσώπησης (όπως καταστατικά, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Για την απόδειξη της νόμιμης σύστασης και των μεταβολών του νομικού προσώπου, εφόσον αυτή προκύπτει από πιστοποιητικό αρμόδιας αρχής (πχ γενικό πιστοποιητικό του ΓΕΜΗ), αρκεί η υποβολή αυτού, εφόσον έχει εκδοθεί έως τρεις (3) μήνες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα νόμιμης σύστασης και μεταβολών (όπως καταστατικά, πιστοποιητικά μεταβολών, αντίστοιχα ΦΕΚ, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό (ιδιωτικό συμφωνητικό μεταξύ προσφέροντος και τρίτου, στις ικανότητες του οποίου στηρίζεται ή από οποιοδήποτε άλλο κατάλληλο μέσο).

## Κριτήρια Ανάθεσης

#### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

| **Α/Α** | **Κριτήρια Αξιολόγησης** | **Συντελεστής βαρύτητας** | **Παραπομπή σε παρ. απαίτησης της διακήρυξης** |
| --- | --- | --- | --- |
|  | **Γενικές Αρχές & Απαιτήσεις** | **20%** |  |
|  | Κατανόηση Έργου | 3% | 1.1, 1.2, 1.3 |
|  | Αρχιτεκτονική | 4% | 1.3.2 |
|  | Συμβατότητα με G-Cloud | 3% | 1.3.3.1 |
|  | Διαλειτουργικότητα | 4% | 1.3.3.2 |
|  | Ασφάλεια Συστήματος και Προστασία Ιδιωτικότητας | 3% | 1.3.3.3 |
|  | Απόδοση – Προσβασιμότητα – Ευχρηστία | 3% | 1.3.3.4, 1.3.3.5 |
|  | **Λειτουργικές Δυνατότητες Συστήματος** | **60%** |  |
|  | Υποσυστήματα Άξονα 1 | 20% | 1.3.2.6 |
|  | Υποσυστήματα Άξονα 2 | 20% | 1.3.2.7 |
|  | Υποσυστήματα Άξονα 3 | 20% | 1.3.2.8 |
|  | **Προσφερόμενες υπηρεσίες** | **20%** |  |
|  | Μελέτη Εφαρμογής | 5% | 1.3.4.1 |
|  | Υπηρεσίες Μετάπτωσης (Data Migration) | 2% | 1.3.4.2 |
|  | Υπηρεσίες Εκπαίδευσης | 2% | 1.3.4.3 |
|  | Υπηρεσίες HelpDesk | 4% | 1.3.4.4 |
|  | Υπηρεσίες Φάσης Πιλοτικής Λειτουργίας /Υπηρεσίες Φάσης Δοκιμαστικής – Παραγωγικής Λειτουργίας | 3% | 1.3.4.5, 1.3.4.6 |
|  | Υπηρεσίες Δημοσιότητας | 1% | 1.3.4.7 |
|  | Υπηρεσίες Εγγύησης και Συντήρησης | 3% | 1.3.4.8 |
|  | **ΣΥΝΟΛΟ** | **100%** |  |

***Επεξήγηση Κριτηρίων:***

Ανά κατηγορία και κριτήριο αξιολογούνται:

|  |
| --- |
| **Ομάδα 1 - Γενικές Αρχές & Απαιτήσεις** |
| **1.1 Κατανόηση Έργου**   * Η συνολική αντίληψη του Αναδόχου όσον αφορά στο αντικείμενο του έργου, τους σκοπούς και τους στόχους του, τους κρίσιμους παράγοντες επιτυχίας και τους κινδύνους, καθώς και κυρίως στους τρόπους και τις μεθόδους αντιμετώπισής τους. * Η κατανόηση από πλευράς του Αναδόχου του περιβάλλοντος του έργου και συγκεκριμένα των εμπλεκομένων μερών, των ωφελούμενων, των παραγόντων που προσθέτουν αδράνεια ή μπορεί να συμβάλλουν στη επιτάχυνση των διαδικασιών, καθώς και κυρίως τα μέτρα που θα ληφθούν για την αξιοποίηση της δυναμικής των εμπλεκόμενων μερών προς όφελος του έργου. * Η τεκμηριωμένη αντίληψη του Αναδόχου σχετικά με τις παραμέτρους που συνθέτουν την υφιστάμενη κατάσταση τόσο σε επιχειρησιακό, όσο και σε τεχνολογικό επίπεδο. * Η τεκμηριωμένη αντίληψη του Αναδόχου σχετικά με τη διαδικασία αλλαγής που συνεπάγεται η υλοποίηση του έργου, τόσο σε επίπεδο λειτουργίας του φορέα όσο και στις σχέσεις του φορέα με το περιβάλλον του, καθώς και κυρίως η πρόταση του σχετικά με τη διαχείριση των εν λόγω αλλαγών.   **1.2 Αρχιτεκτονική**  Η κάλυψη των απαιτήσεων της Παραγράφου1.3.2, καθώς και των Πινάκων Συμμόρφωσης **1**  **1.3 Συμβατότητα με G-Cloud**  Η τεκμηριωμένη και ολοκληρωμένη πρόταση σχετικά με την υλοποίηση λύσης συμβατής με τις υποδομές και το περιβάλλον λειτουργίας του G-Cloud η οποία θα συμμορφώνεται με τις τεχνικο-επιχειρησιακές προδιαγραφές που διέπουν τη λειτουργία του.  **1.4 Διαλειτουργικότητα**  Η τεκμηριωμένη και ολοκληρωμένη πρόταση σχετικά με την υλοποίηση της διασύνδεσης με τρίτα συστήματα (χρήση ανοιχτών προτύπων, διεθνώς καθιερωμένων τεχνολογιών κλπ) σύμφωνα και με τις απαιτήσεις της Παρ. 1.3.3.2.  **1.5 Ασφάλεια και Προστασία Ιδιωτικότητας**   * Η Μεθοδολογία και τα μέτρα για την εξασφάλιση της εμπιστευτικότητας, ακεραιότητας και διαθεσιμότητας (confidentiality, integrity, availability) των δεδομένων * Η Μεθοδολογία και τα μέτρα για την εξασφάλιση της ιδιωτικότητας των δεδομένων προσωπικού χαρακτήρα τόσο κατά την αποθήκευσή τους, όσο και κατά τη διακίνησή τους και η συμμόρφωση με τις απαιτήσεις του Γενικού Κανονισμού Προστασίας Προσωπικών Δεδομένων 679/2016 (GDPR)   **1.6 Απόδοση – Προσβασιμότητα – Ευχρηστία**  Η κάλυψη των απαιτήσεων των Παρ. 1.3.3.4 και 1.3.3.5. Ιδιαίτερα θα αξιολογηθεί η κάλυψη των απαιτήσεων σχετικά με την πρόσβαση ατόμων με ειδικές ανάγκες, καθώς και χρόνος απόκρισης των συστημάτων μικρότερος του μέγιστου απαιτούμενου. |
| **Ομάδα 2 - Λειτουργικές Δυνατότητες Συστήματος** |
| Για κάθε ένα από τα Υποσυστήματα:   * Η κάλυψη των λειτουργικών και τεχνικών απαιτήσεων του Έργου * Η αναλυτική και τεκμηριωμένη περιγραφή της υλοποίησης των απαιτούμενων Υποσυστημάτων * Επιπλέον λειτουργικότητες που προσφέρονται πέραν των ζητούμενων στην παρούσα, οι οποίες κρίνεται ότι συμβάλουν στην εξυπηρέτηση των στόχων του Έργου |
| **Ομάδα 3 – Προσφερόμενες Υπηρεσίες** |
| **3.1 Φάση Φ1 - Μελέτη Εφαρμογής**   * Η αναλυτική εξειδίκευση των παραδοτέων της Φάσης 1   **3.2 Υπηρεσίες Μετάπτωσης (Data Migration)**   * Η προτεινόμενη μεθοδολογία μετάπτωσης, * Η προσφορά υπηρεσιών πέραν των ζητούμενων στην παρούσα   **3.3 Υπηρεσίες Εκπαίδευσης**   * Το αντικείμενο της εκπαίδευσης ανά κατηγορία εκπαιδευομένων * H εκπαιδευτική διαδικασία και η διαχείριση αυτής * Οι προσφερόμενες ώρες εκπαίδευσης ανά κατηγορία χρηστών   **3.4 Υπηρεσίες HelpDesk**  Η προτεινόμενη μεθοδολογία παροχής των υπηρεσιών HelpDesk και η μεθοδολογία παροχής τους κατά τις Φάσεις Πιλοτικής και Δοκιμαστικής Λειτουργίας.  **3.5 Υπηρεσίες Φάσης Πιλοτικής Λειτουργίας /Υπηρεσίες Φάσης Δοκιμαστικής – Παραγωγικής Λειτουργίας**   * Η προτεινόμενη μεθοδολογία παροχής των υπηρεσιών Πιλοτικής και Δοκιμαστικής - Παραγωγικής * Η προσφορά υπηρεσιών πέραν των ζητούμενων στην παρούσα   **3.6 Υπηρεσίες Δημοσιότητας**   * Η προτεινόμενη μεθοδολογία παροχής των υπηρεσιών Δημοσιότητας * Η προσφορά υπηρεσιών πέραν των ζητούμενων στην παρούσα   **3.7 Υπηρεσίες Εγγύησης και Συντήρησης**   * Η χρονική διάρκεια της προσφερόμενης Εγγύησης πέραν της ζητούμενης * Η προσφορά υπηρεσιών κατά την περίοδο της Εγγύησης πέραν των ζητούμενων στην παρούσα * Η προσφορά υπηρεσιών κατά την περίοδο της Συντήρησης πέραν των ζητούμενων στην παρούσα |
|  |

#### Βαθμολόγηση και κατάταξη προσφορών

#### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

#### Α. Κατάταξη προσφορών

Πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής είναι εκείνη που παρουσιάζει το μεγαλύτερο Λi  το οποίο υπολογίζεται με βάση τον παρακάτω τύπο:

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό συγκριτικό κόστος της Προσφοράς με τη μικρότερη τιμή

Κi το συνολικό συγκριτικό κόστος της Προσφοράς i

Λi το οποίο στρογγυλοποιείται στα 2 δεκαδικά ψηφία.

#### Διαμόρφωση συγκριτικού κόστους Προσφοράς

Το συγκριτικό κόστος Κ κάθε Προσφοράς περιλαμβάνει:

* το συνολικό κόστος για το Έργο, χωρίς ΦΠΑ {βλ. ΠΑΡΑΡΤΗΜΑ VI – Υπόδειγμα Οικονομικής Προσφοράς, πίνακα 4}
* το κόστος συντήρησης του 1ου έτους {**βλ. διευκρίνιση**} μετά την προσφερόμενη εγγύηση, χωρίς ΦΠΑ {βλ. ΠΑΡΑΡΤΗΜΑ VI – Υπόδειγμα Οικονομικής Προσφοράς, πίνακα 5}

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα.

**Διευκρινήσεις:**

1. το κόστος συντήρησης **περιλαμβάνεται στον προϋπολογισμό του Έργου ως δικαίωμα προαίρεσης.**
2. τυχόν αναπροσαρμογή του ετήσιου κόστους συντήρησης που θα ορίζει ο υποψήφιος Ανάδοχος στην Προσφορά του, θα είναι σταθερή για το σύνολο των ετών συντήρησης και για κάθε έτος δεν θα υπερβαίνει το 5%.

## Κατάρτιση - Περιεχόμενο Προσφορών

#### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές *.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ψηφιακά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

#### Χρόνος και Τρόπος υποβολής προσφορών

Χρόνος και τρόπος υποβολής Προσφορών

2.4.2.1 Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016 , ιδίως άρθρα 36 και 37 και την Υπουργική Απόφαση αριθμ. 56902/215 «*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ*)».

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή που υποστηρίζεται από εγκεκριμένο πιστοποιητικό το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της Υ.Α. 56902/215 “*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων* (Ε.Σ.Η.ΔΗ.Σ)» και να εγγραφούν στο ηλεκτρονικό σύστημα (ΕΣΗΔΗΣ- Διαδικτυακή πύλη www.promitheus.gov.gr) ακολουθώντας την διαδικασία εγγραφής του άρθρου 5 της ίδιας Υ.Α.

2.4.2.2 Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και το άρθρο 9 της ως άνω Υπουργικής Απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με σχετική ανακοίνωσή της.

2.4.2.3 Οι οικονομικοί φορείς υποβάλλουν με την προσφορά τους τα ακόλουθα:

(α) έναν (υπο)φάκελο με την ένδειξη «Δικαιολογητικά Συμμετοχής –Τεχνική Προσφορά» στον οποίο περιλαμβάνονται τα κατά περίπτωση απαιτούμενα δικαιολογητικά και η τεχνική προσφορά σύμφωνα με τις διατάξεις της κείμενης νομοθεσίας και την παρούσα.

(β) έναν (υπο)φάκελο με την ένδειξη «Οικονομική Προσφορά» στον οποίο περιλαμβάνεται η οικονομική προσφορά του οικονομικού φορέα και τα κατά περίπτωση απαιτούμενα δικαιολογητικά.

Από τον προσφέροντα σημαίνονται με χρήση του σχετικού πεδίου του συστήματος τα στοιχεία εκείνα της προσφοράς του που έχουν εμπιστευτικό χαρακτήρα, σύμφωνα με τα οριζόμενα στο άρθρο 21 του ν. 4412/16 . Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

2.4.2.4. Οι οικονομικοί φορείς συντάσσουν την τεχνική και οικονομική τους προσφοράσύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράς

2.4.2.5 Ο χρήστης - οικονομικός φορέας υποβάλλει τους ανωτέρω (υπο)φακέλους μέσω του Συστήματος, όπως περιγράφεται παρακάτω:

Τα στοιχεία και δικαιολογητικά για τη συμμετοχή του οικονομικού φορέα στη διαδικασία υποβάλλονται από αυτόν ηλεκτρονικά σε μορφή αρχείων τύπου .pdf και εφόσον έχουν συνταχθεί/παραχθεί από τον ίδιο, φέρουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών, χωρίς να απαιτείται θεώρηση γνησίου της υπογραφής.

Από το Σύστημα εκδίδεται ηλεκτρονική απόδειξη υποβολής προσφοράς, η **οποία** αποστέλλεται στον οικονομικό φορέα με μήνυμα ηλεκτρονικού ταχυδρομείου.

Εντός **τριών (3) εργασίμων ημερών** από την ηλεκτρονική υποβολή των ως άνω στοιχείων και δικαιολογητικών προσκομίζονται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, τα στοιχεία της ηλεκτρονικής προσφοράς τα οποία απαιτείται να προσκομισθούν σε πρωτότυπη μορφή σύμφωνα με τον ν. 4250/2014. Τέτοια στοιχεία και δικαιολογητικά είναι ενδεικτικά η εγγυητική επιστολή συμμετοχής, τα πρωτότυπα έγγραφα τα οποία έχουν εκδοθεί από ιδιωτικούς φορείς και δεν φέρουν επικύρωση από δικηγόρο, καθώς και τα έγγραφα που φέρουν τη Σφραγίδα της Χάγης (Apostille). Δεν προσκομίζονται σε έντυπη μορφή στοιχεία και δικαιολογητικά τα οποία φέρουν ηλεκτρονική υπογραφή, τα ΦΕΚ, τα τεχνικά φυλλάδια και όσα προβλέπεται από το ν. 4250/2014 ότι οι φορείς υποχρεούνται να αποδέχονται σε αντίγραφα των πρωτοτύπων.

Η αναθέτουσα αρχή μπορεί να ζητεί από προσφέροντες και υποψήφιους σε οποιοδήποτε χρονικό σημείο κατά την διάρκεια της διαδικασίας, να υποβάλλουν σε έντυπη μορφή και σε εύλογη προθεσμία όλα ή ορισμένα δικαιολογητικά και στοιχεία που έχουν υποβάλει ηλεκτρονικά, όταν αυτό απαιτείται για την ορθή διεξαγωγή της διαδικασίας.

#### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### **Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν:

α) το Ευρωπαϊκό Ενιαίο Έγγραφο Σύμβασης (Ε.Ε.Ε.Σ.), όπως προβλέπεται στην παρ. 1, 3 και 4 του άρθρου 79 του ν. 4412/2016 σύμφωνα με τα κατωτέρω αναφερόμενα και

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παρ. 2.1.5 και 2.2.2 αντίστοιχα της παρούσας διακήρυξης.

Η εγγυητική επιστολή συμμετοχής προσκομίζεται σε έντυπη μορφή (πρωτότυπο) εντός τριών (3) εργασίμων ημερών από την ηλεκτρονική υποβολή, συμπληρωμένη σύμφωνα με το αντίστοιχο υπόδειγμα στο «ΠΑΡΑΡΤΗΜΑ VIII – Υποδείγματα Εγγυητικών Επιστολών».

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης (ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ).

ΕΕΕΣ

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης) .

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το εν λόγω πρότυπο υποβάλλεται ως εξής :

Το Ευρωπαϊκό Ενιαίο Έγγραφο Σύμβασης (ΕΕΕΣ) του άρθρου 79 του Ν. 4412/2016 συμπληρώνεται από τον υποψήφιο οικονομικό φορέα, εξάγεται, αποθηκεύεται και υποβάλλεται ηλεκτρονικά μέσω της διαδικτυακής πύλης www.promitheus.gov.gr του ΕΣΗΔΗΣ από την ηλεκτρονική διεύθυνση - https://ec.europa.eu/growth/tools-databases/espd/filter?lang=el.

Πληροφορίες για τη συμπλήρωσή του ΕΕΕΣ βρίσκονται στην ηλεκτρονική διεύθυνση:

<http://www.eprocurement.gov.gr/webcenter/faces/oracle/webcenter/page/scopedMD/sd0cb90ef_26cf_4703_99d5_1561ceff660f/Page226.jspx?_afrLoop=3641665248387235#%40%3F_afrLoop%3D3641665248387235%26_adf.ctrl-state%3D16uj7hhed0_61>.

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλεται χωριστό ΕΕΕΣ, που συμπληρωνεται και υπογράφεται ψηφιακά από τον τρίτο/ους, συμπληρώνοντας:

τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές των Παραρτημάτων: **ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης** και **ΠΑΡΑΡΤΗΜΑ ΙΙ – Πίνακες Συμμόρφωσης**,της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το **ΠΑΡΑΡΤΗΜΑ V – Υπόδειγμα Τεχνικής Προσφοράς** της παρούσας Διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

#### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VI – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας. .

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

#### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της καταληκτικής ημερομηνίας υποβολής τους.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η Αναθέτουσα Αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παράτειναν τις προσφορές τους.

#### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και την συμπλήρωσή της σύμφωνα με την παράγραφο 3.1.1 της παρούσης διακήρυξης,
3. για την οποία ο προσφέρων δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1. της παρούσας και το άρθρο 102 του ν. 4412/2016,
4. η οποία είναι εναλλακτική προσφορά.
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ.γ της παρούσας ( περ. γ΄ της παρ. 4 του άρθρου 73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης και αποκλίσεις ως προς τους όρους και τις τεχνικές προδιαγραφές της σύμβασης.
9. η οποία εμφανίζει οποιοδήποτε στοιχείο του προσφερομένου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
10. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
11. της οποίας το συνολικό τίμημα υπερβαίνει τον προϋπολογισμό του Έργου,
12. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

#### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά» τέσσερις (4) εργάσιμες ημέρες μετά την καταληκτική ημερομηνία προσφορών **ήτοι 09-07-2020 και ώρα 14:00**.
* Στη συνέχεια και την ίδια μέρα αν δεν έχει άλλως προσδιοριστεί, η αρμόδια Επιτροπή προβαίνει στην έναρξη αποσφράγισης και του έντυπου φακέλου της προσφοράς , κατά την οποία μονογράφονται και σφραγίζονται από την αρμόδια Επιτροπή όλα τα πρωτότυπα στοιχεία αυτών κατά φύλλο ή γίνεται διάτρηση αυτών με ειδική διατρητική μηχανή της ΚΤΠ ΑΕ.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η αναθέτουσα αρχή
* Ηλεκτρονική Αποσφράγιση του (υπό)φακέλου «Δικαιολογητικά προσωρινού αναδόχου», κατά την ημερομηνία και ώρα που θα ορίσει η αναθέτουσα αρχή

Με την αποσφράγιση των ως άνω φακέλων, σύμφωνα με τα ειδικότερα προβλεπόμενα στο άρθρο 3.1.2 «Αξιολόγηση προσφορών» της παρούσας, κάθε προσφέρων αποκτά πρόσβαση στις λοιπές προσφορές και τα υποβληθέντα δικαιολογητικά τους, με την επιφύλαξη των πτυχών εκείνων της κάθε προσφοράς που έχουν χαρακτηρισθεί ως εμπιστευτικές.

Η αναθέτουσα αρχή μπορεί να καλέσει τους οικονομικούς φορείς να συμπληρώσουν ή να διευκρινίσουν τα έγγραφα ή δικαιολογητικά που έχουν υποβληθεί, ή να διευκρινίσουν το περιεχόμενο της τεχνικής ή οικονομικής προσφοράς τους, σύμφωνα με το άρθρο 102 του ν. 4412/2016.

#### Αξιολόγηση προσφορών

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα οργάνων της, εφαρμοζόμενων κατά τα λοιπά των κειμένων διατάξεων.

Ειδικότερα :

α) το αρμόδιο γνωμοδοτικό όργανο καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Η αναθέτουσα αρχή επικοινωνεί με τους φορείς που φέρονται να έχουν εκδώσει τις εγγυητικές επιστολές προκειμένου να διαπιστώσει την εγκυρότητά τους

β) Στη συνέχεια το αρμόδιο γνωμοδοτικό όργανο προβαίνει στην αξιολόγηση και βαθμολόγηση μόνο των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνεται σύμφωνα με τους όρους της παρούσας και συντάσσεται πρακτικό για την απόρριψη όσων τεχνικών προσφορών δεν πληρούν τους όρους και τις απαιτήσεις των τεχνικών προδιαγραφών και την αποδοχή και βαθμολόγηση των τεχνικών προσφορών, με βάση τα κριτήρια αξιολόγησης του άρθρου 2.3.1 και 2.3.2 της παρούσας.

Για την αξιολόγηση των δικαιολογητικών συμμετοχής και των τεχνικών προσφορών μπορεί να συντάσσεται ενιαίο πρακτικό, το οποίο υποβάλλεται στην αναθέτουσα αρχή και αναρτάται στο ΕΣΗΔΗΣ προκειμένου να εγκριθεί από αυτή.

Στην περίπτωση που τα μέλη της επιτροπής δεν διαθέτουν ψηφιακή υπογραφή υποβάλλουν τα κατά περίπτωση πρακτικά στο πρωτόκολλο της αναθέτουσας αρχής για να υπογραφούν ψηφιακά από κατάλληλα εξουσιοδοτημένο εκπρόσωπο της αναθέτουσας αρχής και στη συνέχεια αναρτώνται στο ΕΣΗΔΗΣ.

**Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται με επιμέλεια αυτής, μέσω της λειτουργικότητας της «Επικοινωνίας» του συστήματος ΕΣΗΔΗΣ, στους προσφέροντες**[[8]](#footnote-8)**. Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στο παρ. 3.4 της παρούσας.**

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ημερομηνία και ώρα που ορίζεται στην ειδική πρόσκληση οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Αξιολόγησης προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή[[9]](#footnote-9) απαιτεί από τους οικονομικούς φορείς να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων η ανάθεση γίνεται[[10]](#footnote-10) στην προσφορά με την μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράς,η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

**Τα αποτελέσματα του εν λόγω σταδίου («Οικονομική Προσφορά») επικυρώνονται με απόφαση του αποφαινομένου οργάνου της αναθέτουσας αρχής, η οποία κοινοποιείται με επιμέλεια αυτής, μέσω της λειτουργικότητας της «Επικοινωνίας» του συστήματος ΕΣΗΔΗΣ, στους προσφέροντες[[11]](#footnote-11). Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στο παρ. 3.4 της παρούσας.**

## Πρόσκληση υποβολής δικαιολογητικών προσωρινού αναδόχου - Δικαιολογητικά προσσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση μέσω του συστήματος στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), και τον καλεί να υποβάλει εντός προθεσμίας δέκα (10) ημερών, από την κοινοποίηση της σχετικής έγγραφης ειδοποίησης σε αυτόν, τα πρωτότυπα ή αντίγραφα που εκδίδονται, σύμφωνα με τις διατάξεις του άρθρου 1 του ν. 4250/2014 (Α΄ 74) όλων των δικαιολογητικών που περιγράφονται στην παράγραφο 2.2.9.2 της παρούσας διακήρυξης ήτοι :

- τα αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης,

- τα αποδεικτικά για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

- Τα αποδεικτικά νόμιμης σύστασης και εκπροσώπησης

Τα εν λόγω δικαιολογητικά, υποβάλλονται από τον προσφέροντα («προσωρινό ανάδοχο»), ηλεκτρονικά μέσω του συστήματος, σε μορφή αρχείων pdf και προσκομίζονται κατά περίπτωση από αυτόν εντός τριών (3) εργάσιμων ημερών από την ημερομηνία υποβολής τους. Όταν υπογράφονται από τον ίδιο φέρουν ψηφιακή υπογραφή.

Με την παραλαβή των ως άνω δικαιολογητικών, το σύστημα εκδίδει επιβεβαίωση της παραλαβής τους και αποστέλλει ενημερωτικό ηλεκτρονικό μήνυμα σ’ αυτόν στον οποίο πρόκειται να γίνει η κατακύρωση.

Αν μετά την ηλεκτρονική αποσφράγιση και κατά τον έλεγχο των ως άνω δικαιολογητικών διαπιστωθεί ότι δεν έχουν προσκομισθεί ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης, μέσω του Συστήματος, ειδοποίησής του. Η αναθέτουσα αρχή μπορεί αιτιολογημένα να παρατείνει την ως άνω προθεσμία κατ’ ανώτατο όριο για δεκαπέντε (15) επιπλέον ημέρες.

Όσοι προσφέροντες δεν έχουν αποκλειστεί οριστικά λαμβάνουν γνώση των παραπάνω δικαιολογητικών που κατατέθηκαν.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν και ο προσωρινός ανάδοχος υποβάλλει εντός της προθεσμίας των δέκα (10) ημερών αίτημα προς το αρμόδιο όργανο αξιολόγησης για την παράταση της προθεσμίας υποβολής, το οποίο συνοδεύεται με αποδεικτικά έγγραφα από τα οποία να αποδεικνύεται ότι έχει αιτηθεί τη χορήγηση των δικαιολογητικών, η αναθέτουσα αρχή παρατείνει την προθεσμία υποβολής των δικαιολογητικών για όσο χρόνο απαιτηθεί για τη χορήγηση των δικαιολογητικών από τις αρμόδιες αρχές. Το παρόν εφαρμόζεται αναλόγως και στις περιπτώσεις που η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν το στάδιο κατακύρωσης, κατ΄ εφαρμογή της διάταξης του άρθρου 79 παράγραφος 5 εδάφιο α΄, τηρουμένων των αρχών της ίσης μεταχείρισης και της διαφάνειας.

Όσοι δεν έχουν αποκλειστεί οριστικά λαμβάνουν γνώση των παραπάνω δικαιολογητικών που κατατέθηκαν.

Η προσφορά του προσωρινού αναδόχου απορρίπτεται και καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με

το Ευρωπαϊκό Ενιαίο Έγγραφο Σύμβασης, είναι ψευδή ή ανακριβή, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τις παρ. 2.2.3 (λόγοι αποκλεισμού) και 2.2.4 - 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις τις οποίες ο προσωρινός ανάδοχος είχε δηλώσει με το Ευρωπαϊκό Ενιαίο Έγγραφο Σύμβασης ότι πληροί, οι οποίες επήλθαν ή για τις οποίες έλαβε γνώση μετά την δήλωση και μέχρι την ημέρα της έγγραφης ειδοποίησης για την προσκόμιση των δικαιολογητικών προσωρινού αναδόχου (οψιγενείς μεταβολές), δεν καταπίπτει υπέρ της αναθέτουσας αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα δικαιολογητικά **ή** δεν αποδείξει ότι πληροί τα κριτήρια ποιοτικής επιλογής σύμφωνα με τις παραγράφους 2.2.4 - 2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών κατά τα οριζόμενα ανωτέρω και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας είτε για την κήρυξη του προσωρινού αναδόχου ως εκπτώτου.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

## Κατακύρωση - σύναψη σύμβασης

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα που δεν έχει αποκλειστεί οριστικά, σύμφωνα με το άρθρο 100 του ν. 4412/2016, εκτός από τον προσωρινό ανάδοχο, ηλεκτρονικά μέσω του συστήματος.

Στην εν λόγω απόφαση αναφέρονται υποχρεωτικά οι προθεσμίες για την αναστολή της σύναψης της σύμβασης, σύμφωνα με την επόμενη παράγραφο 3.4 της παρούσας.

Τα έννομα αποτελέσματα της απόφασης κατακύρωσης και ιδίως, η σύναψη της σύμβασης επέρχονται εφόσον και όταν συντρέξουν σωρευτικά τα εξής:

1. άπρακτη πάροδος των προθεσμιών άσκησης των προβλεπόμενων στην παράγραφο 3.4 της παρούσας βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολών επί αυτών,
2. ολοκλήρωση Έγκρισης ανάληψης νομικής δέσμευσης από την Αρμόδια Ειδική Υπηρεσία Διαχείρισης ΕΣΠΑ,
3. κοινοποιηθεί η απόφαση κατακύρωσης στον προσωρινό ανάδοχο, εφόσον ο τελευταίος υποβάλλει, στην περίπτωση που απαιτείται, έπειτα από σχετική πρόσκληση, υπεύθυνη δήλωση, που υπογράφεται κατά τα οριζόμενα στο άρθρο 79Α, στην οποία θα δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του άρθρου 104 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αρμόδια Επιτροπή Διαγωνισμού, η οποία συντάσσει πρακτικό που συνοδεύει τη σύμβαση.

Η αναθέτουσα αρχή προσκαλεί τον ανάδοχο να προσέλθει για υπογραφή του συμφωνητικού, θέτοντάς του προθεσμία που δε μπορεί να υπερβαίνει τις είκοσι (20) ημέρες από την κοινοποίηση της σχετικής ειδικής πρόσκλησης. Το συμφωνητικό έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.

## Προδικαστικές Προσφυγές - Προσωρινή Δικαστική Προστασία

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξη της αναθέτουσας αρχής η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Η προδικαστική προσφυγή κατατίθεται ηλεκτρονικά μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου Portable Document Format (PDF), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7 της με αριθμ. 56902/215 Υ.Α..

Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΑΕΠΠ επί της προσφυγής, η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, κατά τα οριζόμενα στο άρθρο 364 του ν. 4412/2016. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016.

Οι αναθέτουσες αρχές μέσω της λειτουργίας της «Επικοινωνίας» του ΕΣΗΔΗΣ:

• κοινοποιούν την προσφυγή σε κάθε ενδιαφερόμενο τρίτο σύμφωνα με τα προβλεπόμενα στην περ. α του πρώτου εδαφίου της παρ.1 του αρ. 365 του ν. 4412/2016.

• διαβιβάζουν στην Αρχή Εξέτασης Προδικαστικών Προσφυγών (ΑΕΠΠ) τα προβλεπόμενα στην περ. β του πρώτου εδαφίου της παρ. 1 του αρ. 365 του ν. 4412/2016.

Η ΑΕΠΠ αποφαίνεται αιτιολογημένα επί της βασιμότητας των προβαλλόμενων πραγματικών και νομικών ισχυρισμών της προσφυγής και των ισχυρισμών της αναθέτουσας αρχής και, σε περίπτωση παρέμβασης, των ισχυρισμών του παρεμβαίνοντος και δέχεται (εν όλω ή εν μέρει) ή απορρίπτει την προσφυγή με απόφασή της, η οποία εκδίδεται μέσα σε αποκλειστική προθεσμία είκοσι (20) ημερών από την ημέρα εξέτασης της προσφυγής.

Οι χρήστες - οικονομικοί φορείς ενημερώνονται για την αποδοχή ή την απόρριψη της προσφυγής από την ΑΕΠΠ.

Η άσκηση της ως άνω προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 του ν. 4412/2016 κατά των εκτελεστών πράξεων ή παραλείψεων των αναθετουσών αρχών.

Η αίτηση αναστολής κατατίθεται στο αρμόδιο δικαστήριο μέσα σε προθεσμία δέκα (10) ημερών από την έκδοση της απόφασης επί της προδικαστικής προσφυγής και συζητείται το αργότερο εντός τριάντα (30) ημερών από την κατάθεσή της. Για την άσκηση της αιτήσεως αναστολής κατατίθεται παράβολο, κατά τα ειδικότερα οριζόμενα στο άρθρο 372 παρ. 4 του ν. 4412/2016.

Η άσκηση αίτησης αναστολής κωλύει τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη του αρμόδιου οργάνου, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Εγγυήσεις (καλής εκτέλεσης, προκαταβολής, καλής λειτουργίας)

Εγγύηση καλής εκτέλεσης και εγγύηση προκαταβολής :

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016 όπως ισχύει, το ύψος της οποίας ανέρχεται σε ποσοστό 5% επί του συμβατικού τιμήματος, μη συμπεριλαμβανομένου ΦΠΑ, με χρόνο ισχύος τριάντα τέσσερις (34) μήνες και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5 της παρούσας. Εφόσον παρέχεται με εγγυητική επιστολή τράπεζας το περιεχόμενό της πρέπει να είναι σύμφωνο με το υπόδειγμα που περιλαμβάνεται στο

ΠΑΡΑΡΤΗΜΑ VIII – Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου, συμπεριλαμβανομένης τυχόν ισόποσης προς αυτόν προκαταβολής.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 5% επί του ποσού της αύξησης, εκτός ΦΠΑ.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Στην περίπτωση χορήγησης προκαταβολής, μεγαλύτερου ύψους από αυτό που καλύπτεται με την εγγύηση καλής εκτέλεσης προσκομίζεται από τον ανάδοχο εγγύησης προκαταβολής με χρόνο ισχύος τριάντα οκτώ (38) μήνες,σύμφωνα με το αντίστοιχο υπόδειγμα που περιλαμβάνεται στο

ΠΑΡΑΡΤΗΜΑ VIII – Υποδείγματα Εγγυητικών Επιστολών της Διακήρυξης, που θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλομένης προκαταβολής. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του Έργου. Στην περίπτωση άσκησης του δικαιώματος προαίρεσης και εφόσον έχει παραληφθεί οριστικά το αντικείμενο της αρχικής σύμβασης η Εταιρεία δύναται να επιστρέψει στον Ανάδοχο την αρχική εγγύηση καλής εκτέλεσης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση των παρατηρήσεων και του εκπροθέσμου

Εγγύηση καλής Λειτουργίας :

Για την καλή λειτουργία του Έργου, μετά την οριστική παραλαβή του, ο Ανάδοχος υποχρεούται να καταθέσει **Εγγυητική Επιστολή Καλής Λειτουργίας** (βλ. ΠΑΡΑΡΤΗΜΑ VII – Άλλες Δηλώσεις

ΠΑΡΑΡΤΗΜΑ VIII – Υποδείγματα Εγγυητικών Επιστολών), η αξία της οποίας θα ανέρχεται σε ποσοστό 2,5% του συμβατικού τιμήματος μη συμπεριλαμβανομένου ΦΠΑ.

Σε περίπτωση προσφοράς Περιόδου Εγγύησης μεγαλύτερης της ζητούμενης, το παραπάνω ποσοστό (2,5%) της Εγγυητικής Επιστολής προσαυξάνεται κατά μία (1) ποσοστιαία μονάδα για κάθε επί πλέον προσφερόμενο έτος εγγύησης. Κατά την Περίοδο Εγγύησης, ο Ανάδοχος ευθύνεται για την καλή λειτουργία του συνόλου του Έργου.

Η Εγγύηση Καλής Λειτουργίας επιστρέφεται μετά τη λήξη της περιόδου Εγγύησης, ύστερα από την εκκαθάριση των τυχόν απαιτήσεων από τους δύο συμβαλλόμενους.

## Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016 όπως ισχύει, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016 όπως ισχύει.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την **αναθέτουσα αρχή** εγγράφως **δεκαπέντε (15)** ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Εάν μετά την κατακύρωση του Διαγωνισμού και πριν από την παράδοση εξοπλισμού/έτοιμου λογισμικού βάσει του αντικειμένου της σύμαβσης, στο πλαίσιο πρότασης επικαιροποίησης, έχουν ανακοινωθεί νεώτερα μοντέλα/ εκδόσεις, αποδεδειγμένα ισχυρότερα και καλύτερα από εκείνα που προσφέρθηκαν και αξιολογήθηκαν, τότε ο Ανάδοχος υποχρεούται, και η ΚτΠ Α.Ε. δύναται να αποδεχθεί, να τα προμηθεύσει αντί των προσφερθέντων, με την προϋπόθεση ότι δεν επέρχεται οποιαδήποτε πρόσθετη οικονομική επιβάρυνση.

## Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 όπως ισχύει από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016 όπως ισχύει, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016 όπως ισχύει.

## Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.

Ειδικότερα :

#### Δικαιώματα Προαίρεσης

Α. Μετά τη σύναψη της αρχικής σύμβασης, κατά τη διάρκεια υλοποίησης του έργου και πριν την λήξη της σύμβασης η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου έως είκοσι τοις εκατό (20%) του συμβατικού τιμήματος με βάση τις τιμές μονάδας της Οικονομικής Προσφοράς του Αναδόχου.

Με χρονοδιάγραμμα υλοποίησης έως είκοσι (20) μήνες από την άσκησή του.

Β. Πριν τη λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως του ποσού των 383.806,45 € μη περιλαμβανομένου ΦΠΑ (προϋπολογισμός με ΦΠΑ: 475.920,00€, ΦΠΑ 24% 92.113,55€), με βάση την Οικονομική Προσφορά του Αναδόχου, για τις υπηρεσίες συντήρησης (όπως αυτές περιγράφονται στην Παρ. 1.3.4.10.8.2).

Με χρονοδιάγραμμα υλοποίησης έως τρία (5) έτη από την άσκησή του περιλαμβανομένων και των δύο ετών δωρεάν εγγύησης.

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει τα παραπάνω δικαιώματα, παρά μόνο εφόσον το κρίνει αναγκαίο.

Στην περίπτωση ενεργοποίησης των παραπάνω δικαιωμάτων δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.

#### Υποκατάσταση Αναδόχου

Η υποκατάσταση αναδόχου είναι δυνατή κατόπιν έγκρισης της Αναθέτουσας Αρχής σε περίπτωση ολικής ή μερικής διαδοχής του αρχικού αναδόχου, λόγω εταιρικής αναδιάρθρωσης, περιλαμβανομένων της εξαγοράς, της απορρόφησης, της συγχώνευσης ή κατα­στάσεων αφερεγγυότητας ιδίως στο πλαίσιο προπτωχευτικών ή πτωχευτικών διαδικασιών, από άλλον οικονο­μικό φορέα, ο οποίος πληροί τα κριτήρια ποιοτικής επι­λογής που καθορίστηκαν αρχικά, υπό τον όρο ότι η διαδοχή δεν συνεπάγεται άλλες ουσιώδεις τροποποιήσεις της σύμβασης.

#### Τροποποιήσεις ήσσονος αξίας

Η παρούσα σύμβαση δύναται να τροποποιηθεί εφόσον η τροποποίηση είναι ήσσονος αξίας και συγκεκριμένα όταν πληρούνται σωρευτικά τα ακόλουθα κριτήρια :

* η αξία της τροποποίησης είναι κατώτερη και των δύο ακόλουθων τιμών:

α) των κατώτατων ορίων εφαρμογής των Οδηγιών και

β) του δέκα τοις εκατό (10%) της αξίας της αρχικής σύμβασης

Σε περίπτωση περισσότερων, διαδοχικών τροποποιήσεων της αρχικής σύμβασης, η αξία τους υπολογίζεται βάσει της καθαρής αθροιστικής αξίας των διαδοχικών τροποποιήσεων.

* Η τροποποίηση δεν μεταβάλει τη συνολική φύση της σύμβασης

## Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016 όπως ισχύει, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Τρόπος πληρωμής

5.1.1.Η πληρωμή του αναδόχου θα πραγματοποιηθεί με ένα από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής, θεωρείται ότι ο υποψήφιος Ανάδοχος αποδέχεται τον 2) τρόπο πληρωμής.

**Τρόποι Πληρωμής:**

**1)** Το **100%** της συμβατικής αξίας μετά την οριστική παραλαβή των υπηρεσιών

**2)** α) Χορήγηση έντοκης προκαταβολής ποσοστού (**30%**) της συμβατικής αξίας χωρίς Φ.Π.Α., με την κατάθεση ισόποσης εγγύησης η οποία θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλόμενης προκαταβολής, σύμφωνα με τα οριζόμενα στο άρθρο 72§1 περ. δ του ν. 4412/2016 όπως ισχύει και 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.

β) Καταβολή του υπόλοιπου του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί ο με τον παραπάνω τρόπο υπολογισθείς τόκος.

**3)** α) Χορήγηση έντοκης προκαταβολής ποσοστού (**30%**) της συμβατικής αξίας χωρίς Φ.Π.Α., με την κατάθεση ισόποσης εγγύησης η οποία θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλόμενης προκαταβολής, σύμφωνα με τα οριζόμενα στο άρθρο 72§1 περ. δ του ν. 4412/2016 όπως ισχύει και 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.

β) Καταβολή ποσοστού εξήντα τοις εκατό (60%) του συμβατικού τιμήματος, μετά την παραλαβή της Φάσης Φ2 Υπηρεσίες Υλοποίησης – Παραμετροποίησης και αφού αφαιρεθεί : (i) ποσοστό της χορηγηθείσας προκαταβολής ίσο προς το ανωτέρω ποσοστό της πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής μέχρι την εν λόγω τμηματική παραλαβή.

γ) Καταβολή του υπόλοιπου του συμβατικού τιμήματος, μετά την οριστική ποιοτική και ποσοτική παραλαβή του συνόλου του Έργου, αφού αφαιρεθεί : (i) το υπόλοιπο ποσοστό της χορηγηθείσας προκαταβολής (αναλογική απόσβεση προκαταβολής), και (ii) τόκος επί της απομειωμένης από την προηγούμενη πληρωμή (3γ) προκαταβολής και για το χρονικό διάστημα από την ημερομηνία του υπολογισμού τόκου της προηγούμενης τμηματικής πληρωμής μέχρι την οριστική ποιοτική και ποσοτική παραλαβή του Έργου.

Επισημαίνεται ότι η παραπάνω προκαταβολή δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016 όπως ισχύει, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

5.1.2. Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων επιβάλλεται (άρθρο 4 Ν.4013/2011 όπως ισχύει)

β) Κράτηση ύψους 0,02% υπέρ του Δημοσίου, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό της Γενικής Διεύθυνσης Δημοσίων Συμβάσεων και Προμηθειών σύμφωνα με την παρ. 6 του άρθρου 36 του ν. 4412/2016

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

## Κήρυξη οικονομικού φορέα έκπτωτου - Κυρώσεις

5.2.1. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν, εάν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της αναθέτουσας αρχής, που είναι σύμφωνες με την σύμβαση ή τις κείμενες διατάξεις και εάν υπερβεί υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

Στην περίπτωση αυτή του κοινοποιείται ειδική όχληση, η οποία περιλαμβάνει συγκεκριμένη περιγραφή των ενεργειών στις οποίες οφείλει να προβεί αυτός, θέτοντας προθεσμία για τη συμμόρφωσή του, η οποία δεν μπορεί να είναι μικρότερη των δεκαπέντε (15) ημερών. Αν η προθεσμία που τεθεί με την ειδική όχληση παρέλθει χωρίς να συμμορφωθεί, κηρύσσεται αιτιολογημένα έκπτωτος μέσα σε τριάντα (30) ημέρες από την άπρακτη πάροδο της ως άνω προθεσμίας συμμόρφωσης.

Στον ανάδοχο που κηρύσσεται έκπτωτος από την σύμβαση, επιβάλλονται, μετά από κλήση του για παροχή εξηγήσεων, αθροιστικά, οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε, είτε από ποσόν που δικαιούται να λάβει, είτε με κατάθεση του ποσού από τον ίδιο, είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας.

5.2.2. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## Διοικητικές προσφυγές κατά τη διαδικασία εκτέλεσης

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των παραγράφων 5.2 (Κήρυξη οικονομικού φορέα εκπτώτου – Κυρώσεις) και 6.5 (Απόρριψη παραδοτέων – Αντικατάσταση), να υποβάλει προσφυγή για λόγους νομιμότητας και ουσίας ενώπιον της αναθέτουσας αρχής, μέσα σε ανατρεπτική προθεσμία τριάντα (30) ημερών από την ημερομηνία που έλαβε γνώση της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής, αποφασίζει το αρμόδιο αποφαινόμενο όργανο, ύστερα από γνωμοδότηση του προβλεπόμενου στις περιπτώσεις β’ και δ’ της παρ. 11 του άρθρου 221 του αρμοδίου συλλογικού οργάνου.

Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

# ΕΙΔΙΚΟΙ ΟΡΟΙ ΕΚΤΕΛΕΣΗΣ

## Παρακολούθηση της σύμβασης

Η παρακολούθηση της εκτέλεσης της Σύμβασης και η διοίκηση αυτής θα διενεργείται σύμφωνα με το άρθρο 216 του Ν. 4412/2016.

Ειδικότερα η παρακολούθηση της εκτέλεσης της σύμβασης και η διοίκηση αυτής θα διενεργείται από ειδική επιτροπή η οποία θα ορισθεί με απόφαση της αναθέτουσας αρχής και η οποία και θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

## Διάρκεια σύμβασης

6.2.1. Η συνολική **διάρκεια** της σύμβασης ορίζεται σε τριάντα τέσσερισ (34) μήνες και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου του Έργου της παρούσας. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της οριστικής παραλαβής του έργου.

6.2.2. Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 όπως ισχύει και την παρ. 5.2 της παρούσας.

## Παραλαβή του αντικειμένου της σύμβασης

Η παραλαβή των παρεχόμενων υπηρεσιών ή/και παραδοτέων και η παρακολούθηση της καλής εκτέλεσης της σύμβασης γίνεται από αρμόδια Επιτροπή Παρακολούθησης και Παραλαβής Έργου (ΕΠΠΕ) που συγκροτείται από την Αναθέτουσα Αρχή, σύμφωνα με την παράγραφο 11 εδάφιο δ’ του άρθρου 221 του ν. 4412/2016 και σύμφωνα με τα κατωτέρω αναλυτικώς αναφερόμενα.

Η παράδοση του Έργου από τον ανάδοχο γίνεται υποχρεωτικά εντός των προθεσμιών του χρονοδιαγράμματος της Παρ. 1.3.4.9.1 της παρούσας, όπως θα εξειδικευθεί με την προσφορά του αναδόχου και θα αναφερθεί στη Σύμβαση.

Η παράδοση του Έργου από τον ανάδοχο γίνεται υποχρεωτικά εντός των προθεσμιών του χρονοδιαγράμματος της παρούσας, όπως θα εξειδικευθεί με την προσφορά του αναδόχου και θα αναφερθεί στη Σύμβαση.

Διαδικασία Παραλαβής :

Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4. Τα ανωτέρω εφαρμόζονται και σε τμηματικές παραλαβές.

Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής παραλαβής. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## Καταγγελία της σύμβασης- Υποκατάσταση αναδόχου

Στην περίπτωση που, κατά την εκτέλεση της σύμβασης, ο ανάδοχος καταδικαστεί αμετάκλητα για ένα από τα αδικήματα που αναφέρονται στην παρ. 2.2.3.1 της παρούσας, η αναθέτουσα αρχή δύναται να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ, περί αμφοτεροβαρών συμβάσεων.

Εάν ο ανάδοχος πτωχεύσει ή υπαχθεί σε διαδικασία εξυγίανσης ή ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου, η αναθέτουσα αρχή δύναται, ομοίως, να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ.

Σε αμφότερες τις ως άνω περιπτώσεις καταγγελίας της σύμβασης, η αναθέτουσα αρχή δύναται να προσκαλέσει τον/τους επόμενο/ους, κατά σειρά, μειοδότη/ες της διαδικασίας ανάθεσης της συγκεκριμένης σύμβασης και να του/τους προτείνει να αναλάβει/ουν την παροχή των υπηρεσιών του εκπτώτου αναδόχου, με τους ίδιους όρους και προϋποθέσεις και βάσει της προσφοράς που είχε υποβάλει ο έκπτωτος (ρητή ρήτρα υποκατάστασης).

## Απόρριψη παραδοτέων – Αντικατάσταση

Αν η αναθέτουσα αρχή αποφασίσει την απόρριψη του παραδοτέου, με έκπτωση επί της συμβατικής αξίας, μπορεί να εγκρίνει την αντικατάστασή του με άλλο, που να είναι σύμφωνο με τους όρους της σύμβασης, μέσα σε προθεσμία που τάσσεται με την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία δεν μπορεί να υπερβαίνει το 25% της συνολικής διάρκειας της σύμβασης και ο ανάδοχος θεωρείται εκπρόθεσμος και υπόκειται σε ποινική ρήτρα λόγω εκπρόθεσμης παράδοσης σύμφωνα με τα αναφερόμενα στο άρθρο 218 του ν. 4412/2016 και την παράγραφο 5.2 της παρούσας. Αν ο ανάδοχος δεν αντικαταστήσει το παραδοτέο που απορρίφθηκε μέσα στην προθεσμία που του τάχθηκε και εφόσον έχει λήξη η συνολική διάρκεια της σύμβασης, κηρύσσεται έκπτωτος και υπόκειται στις προβλεπόμενες κυρώσεις.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

#### ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ

#### ΠΕΡΙΒΑΛΛΟΝ ΤΗΣ ΣΥΜΒΑΣΗΣ

#### Εμπλεκόμενοι στην υλοποίηση της Σύμβασης

Για την υλοποίηση της Σύμβασης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΔΕ-ΤΠΕ | http://www.digitalplan.gov.gr/ |
| Φορέας Υλοποίησης | Κοινωνία της Πληροφορίας Α.Ε | Βλ. Παρ. 1.1.1.1 |
| Φορέας Χρηματοδότησης | Υπουργείο Ψηφιακής Διακυβέρνησης | [www.mindigital.gr](http://www.mindigital.gr)  Βλ. Παρ. 1.1.1.2 |
| Κύριος του Έργου | Υπουργείο Ψηφιακής Διακυβέρνησης | [www.mindigital.gr](http://www.mindigital.gr)  Βλ. Παρ. 1.1.1.2 |
| Φορέας Λειτουργίας του Έργου | Υπουργείο Ψηφιακής Διακυβέρνησης | [www.mindigital.gr](http://www.mindigital.gr)  Βλ. Παρ. 1.1.1.2 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. παρ. 1.1.1.3 |

#### Φορέας Υλοποίησης – Αναθέτουσα Αρχή

Η «Κοινωνία της Πληροφορίας Α.Ε.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ 343/Β/07-02-2020), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

#### Φορέας Χρηματοδότησης – Κύριος του Έργου - Φορέας Λειτουργίας του Έργου

Φορέας Χρηματοδότησης – Φορέας Λειτουργίας – Κύριος του Έργου είναι το Υπουργείο Ψηφιακής Διακυβέρνησης (Φορέας Κεντρικής Κυβέρνησης).

#### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ ΑΕ και του ΥπΨΔ στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου
* **Ομάδα Διοίκησης Έργου (ΟΔΕ)**

Στο πλαίσιο της ΠΣ που έχει συναφθεί μεταξύ της ΚτΠ ΑΕ και του ΥπΨΔ στο πλαίσιο του έργου, για τη διοίκηση και διαχείριση της υλοποίησης του Έργου, τα συμβαλλόμενα μέρη ορίζουν Ομάδα Διοίκησης Έργου (ΟΔΕ), η οποία αποτελείται από τους:

* Επικεφαλή της ΟΔΕ (Integrated Project Team (IPT) Leader - ορίζεται από τον Κύριο του Έργου-ΥΨΔ
* Εκπρόσωπο των Χρηστών 1 (User Representative), - (ορίζεται από τον Κύριο του Έργου), εκπροσωπεί τους χρήστες του ΥΨΔ για τον σχεδιασμό και υλοποίηση του έργου
* Εκπρόσωπο των Χρηστών 2 (User Representative), - (ορίζεται από την ΒτΕ), και εκπροσωπεί τους χρήστες της ΒτΕ για τον σχεδιασμό και την υλοποίηση του έργου συντονίζοντας και επιλύοντας τα ζητήματα που αφορούν στην επιχειρησιακή περιοχή που εποπτεύει.
* Εκπρόσωπο των Χρηστών 3 (User Representative), (ορίζεται από την ΓΓΝΚΘ), εκπροσωπεί τους χρήστες της ΓΓΝΚΘ για τον σχεδιασμό και την υλοποίηση του έργου επιλύοντας τα ζητήματα που αφορούν στην επιχειρησιακή περιοχή που εποπτεύει.
* Εκπρόσωπο των Χρηστών 4 (User Representative), (ορίζεται από το ΕΤ), και εκπροσωπεί τους χρήστες του ΕΤ για τον σχεδιασμό και την υλοποίηση του έργου επιλύοντας τα ζητήματα που αφορούν στην επιχειρησιακή περιοχή που εποπτεύει.
* Υπεύθυνο Έργου (Project Manager), (ορίζεται από την ΚτΠ Α.Ε.)
* Εμπειρογνώμονα / Ειδικού ΤΠΕ (ICT Expert), (ορίζεται από την ΚτΠ Α.Ε.)
* Νομικό Σύμβουλο / Ειδικό Συμβάσεων (Legal/Contracting Expert), (ορίζεται από την ΚτΠ Α.Ε.)
* Οικονομικό Υπεύθυνο (Financial Expert), (ορίζεται από την ΚτΠ Α.Ε.)

Η ΟΔΕ θα αποτελεί τον κύριο μηχανισμό συντονισμού και διοίκησης σε επίπεδο "σχεδιασμού & υλοποίησης " συνιστώντας παράλληλα και τον κεντρικό επικοινωνιακό κόμβο μεταξύ των πολυάριθμων εμπλεκόμενων μερών (Κύριος του Έργου και Φορέων Λειτουργίας, ΕΕΠΣ, ΕΠΠΕ, ΚτΠ ΑΕ). Η ΟΔΕ θα συνδράμει τις Επιτροπές Παρακολούθησης και Παραλαβής του έργου και θα εισηγείται για την αρτιότητα των παραδοτέων, λαμβάνοντας υπόψη τα ορόσημα υλοποίησης της σύμβασης.

Ο Επικεφαλής της ΟΔΕ (Integrated Project Team (IPT) Leader) είναι υπεύθυνος για τη διοίκηση και τον συντονισμό των επιμέρους εμπλεκόμενων φορέων (ΥπΨΔ, ΒτΕ, ΓΓΝΚΘ, ΕΤ) κατά το σχεδιασμό και την υλοποίηση του έργου.

* **Επιτροπή Παρακολούθησης & Παραλαβής Έργου (ΕΠΠΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 221 του Ν. 4412/2016, ορίζεται «Επιτροπή Παρακολούθησης & Παραλαβής Έργου» (ΕΠΠΕ), αρμοδιότητα της οποίας αποτελεί η παρακολούθηση της πορείας υλοποίησης του Έργου, η αξιολόγηση των παραδοτέων και η εισήγηση για τμηματική και οριστική παραλαβή του Έργου.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

#### Υφιστάμενη Κατάσταση

#### Γενικό Πλαίσιο

Η Εθνική Πύλη για την Κωδικοποίηση και Αναμόρφωση της Ελληνικής Νομοθεσίας προβλέπεται να αποτελέσει τον ηλεκτρονικό κόμβο των κωδικοποιημένων νομοθετημάτων, τα οποία θα είναι οργανωμένα σύμφωνα με επικαιροποιημένα πρότυπα, θα παρουσιάζει επικαιροποιημένη και θεματικά ταξινομημένη την ελληνική νομοθεσία και τη διαθέτει δωρεάν στο ευρύ κοινό. Παράλληλα στην Εθνική Πύλη θα συγκεντρωθούν όλες οι πληροφορίες που αναφέρονται στα πρότυπα και στις διαδικασίες διοικητικής κωδικοποίησης και αναμόρφωσης της νομοθεσίας στην Ελλάδα, με σκοπό αφενός μεν την υποστήριξη των δημόσιων πολιτικών για την αποκατάσταση της εσωτερικής συνοχής του δικαίου, τη βελτίωση της ποιότητας των νομοθετικών και κανονιστικών διατάξεων καθώς και των διαδικασιών παραγωγής τους και τη συστηματική ένταξή τους σε σύνολα κανόνων δικαίου και αφετέρου τη διάθεσή τους στο ευρύ κοινό. Ειδικότερα, μέσω της Εθνικής Πύλης Κωδικοποίησης οι πολίτες, οι επιχειρήσεις και οι δημόσιοι φορείς θα αποκτήσουν άμεση και ελεύθερη ηλεκτρονική πρόσβαση στα επικαιροποιημένα και κωδικοποιημένα εθνικά, νομοθετικά και κανονιστικά κείμενα που θα συγκεντρωθούν και θα παραχθούν στο πλαίσιο του έργου. Οι δομές καλής νομοθέτησης θα αποκτήσουν υποστηρικτικά εργαλεία για τη λειτουργία τους. Το έργο έρχεται να καλύψει το κενό που παρουσιάζεται σήμερα στην εύκολη και ελεύθερη πρόσβαση στις υφιστάμενες κωδικοποιήσεις, οι οποίες είτε είναι διαθέσιμες σε μη επεξεργάσιμη μορφή και διάσπαρτες στο σύνολο του δημόσιου τομέα, είτε δεν είναι καθόλου διαθέσιμες στο κοινό. Παράλληλα, στο πλαίσιο του έργου θα λάβει χώρα ο ορισμός σαφούς μεθοδολογίας για την νομοπαραγωγική και κανονιστική διαδικασία μέσω της χρήσης ολοκληρωμένου συστήματος καλής νομοθέτησης, δημιουργία και επικαιροποίηση των αντίστοιχων προτύπων διοικητικής κωδικοποίησης, πρόταση για τις απαραίτητες νομοθετικές παρεμβάσεις, δημιουργία καθολικού νομικού ευρετηρίου, η χρήση των οποίων θα διασφαλίσει συγχρόνως τη συνεχή επικαιροποίηση και ορθότητα της διαθέσιμης πληροφορίας. Η Εθνική Πύλη θα διαμορφωθεί με πρότυπα ανοιχτών δεδομένων ώστε να δίνεται η δυνατότητα περαιτέρω αξιοποίησης του περιεχομένου της από φορείς του δημόσιου και ιδιωτικού τομέα μέσω ειδικών αδειών χρήσης, ενώ θα υποστηριχτεί η διασύνδεσή της με Ελληνικές και Ευρωπαϊκές βάσεις νομικών δεδομένων, για την ανταλλαγή πληροφορίας και την επικαιροποίηση της διαθέσιμης πληροφορίας.

Το έργο θα υλοποιηθεί από το Υπουργείο Ψηφιακής Διακυβέρνησης με την άμεση συνεργασία και συνέργεια με τη Βουλή των Ελλήνων, τη Γενική Γραμματεία Νομικών και Κοινοβουλευτικών Θεμάτων και το Εθνικό Τυπογραφείο, ενώ σημαντικό ρόλο θα παίξουν άλλοι Εθνικοί και Ευρωπαϊκοί Φορείς για την ανταλλαγή δεδομένων και τεχνογνωσίας. Ενδεικτικά αναφέρονται, τα Γραφεία Νομοθετικής Πρωτοβουλίας των Υπουργείων, ο Δικηγορικός Σύλλογος Αθηνών, το Γραφείο Επίσημων Εκδόσεων της Ευρωπαϊκής Ένωσης (Official Publication Office), κλπ.

#### Πλαίσιο Συνεργασίας Εμπλεκόμενων Φορέων

Για την επιτυχία του προτεινόμενου έργου και τον ορθό σχεδιασμό της διασύνδεσης της Εθνικής Πύλης Κωδικοποίησης με τις εθνικές αρχικά βάσεις νομικών δεδομένων, σημαντικό ρόλο θα παίξει η συνεργασία με τους κατά περίπτωση αρμόδιους φορείς. Ήδη κατά την περίοδο προετοιμασίας του έργου, υπήρξε συνεχής και στενή συνεργασία μεταξύ της Γενικής Γραμματείας της Κυβέρνησης και του Υπουργείου Διοικητικής Ανασυγκρότησης. Στο πλαίσιο αυτό προτάθηκε και ψηφίστηκε διάταξη νόμου (άρθρο 40 του N. 4369/2016, Α’33) για τη σύσταση του «Εθνικού Συμβουλίου για την Κωδικοποίηση και Αναμόρφωση της Ελληνικής Νομοθεσίας» » το οποίο είναι αρμόδιο για τον σχεδιασμό και την παρακολούθηση της υλοποίησης της Εθνικής Στρατηγικής για την Κωδικοποίηση και την Αναμόρφωση της Ελληνικής Νομοθεσίας. Παράλληλα έχει υπογραφεί συμφωνία συνεργασίας με τη Γενική Γραμματεία της Κυβέρνησης για την αξιοποίηση των αρχών, μέσων, και προτύπων καλής νομοθέτησης και κωδικοποίησης δικαίου και την υλοποίηση του έργου Εθνική Πύλη για την Κωδικοποίηση και την Αναμόρφωση της Ελληνικής Νομοθεσίας.

Περαιτέρω, τόσο η Γενική Γραμματεία της Κυβέρνησης όσο και η Βουλή των Ελλήνων έχουν συνδράμει στη διαμόρφωση της παρούσας πρότασης και πρόκειται να έχουν κεντρικό ρόλο στο σχεδιασμό, εκτέλεση της σύμβασης~~.~~  Ειδικότερα, αμφότεροι οι φορείς θα συμμετάσχουν στον ορισμό μοντέλου δεδομένων και μεταδεδομένων για τα νομικά κείμενα, στην ανάπτυξης οντολογίας, καθώς και στη διατύπωση αναλυτικών απαιτήσεων και ελέγχου του σχεδιασμού, παραμετροποίησης και λειτουργίας του συνεργατικού συστήματος ρυθμιστικής παραγωγής. Αντίστοιχα θα λειτουργήσουν οι σχετικές ομάδες παρακολούθησης εκτέλεσης της σύμβασης και θα αναληφθούν οι σχετικές αρμοδιότητες λειτουργίας των υποσυστημάτων. Το εν λόγω πλαίσιο συνεργασίας αποτυπώνεται αναλυτικά σε αντίστοιχα Μνημόνια Συνεργασίας που βρίσκονται σε διαδικασία υπογραφής με τον Κύριο του Έργου.

Το σχήμα διοίκησης του έργου περιλαμβάνει μια συντονιστική επιτροπή (Steering Committee) με εκπροσώπους από κάθε εμπλεκόμενο μέρος (Κύριο του Έργου, ΒτΕ, ΓΓΚ, ΕΤ) η οποία θα κατευθύνει το διοικητικό, επιστημονικό και τεχνικό έργο καθ’ όλη τη διάρκεια του κύκλου ζωής του (σχεδιασμός, υλοποίηση, παραγωγική λειτουργία, συντήρηση / αναβάθμιση).

Στο ίδιο πλαίσιο, συνεργασία έχει δρομολογηθεί συνεργασία και με τους αρμόδιους Ευρωπαϊκούς Φορείς, όπως για παράδειγμα το Γραφείο Επίσημων Εκδόσεων της Ευρωπαϊκής Ένωσης (Official Publication Office), αλλά και με λοιπούς εθνικούς φορείς όπως ο Δικηγορικός Σύλλογος Αθηνών, για τη διασύνδεση με αντίστοιχες Ευρωπαϊκές βάσεις νομικών δεδομένων και την ανταλλαγή τεχνογνωσίας.

Την ευθύνη λειτουργίας του συνολικού έργου αναλαμβάνει το Υπουργείο Ψηφιακής Διακυβέρνησης.

#### Το Κυβερνητικό Υπολογιστικό Νέφος (G-Cloud)

#### Περιγραφή

Το σύνολο των συστημάτων που θα αναπτυχθούν στο πλαίσιο του παρόντος έργου, θα παρέχεται μέσω cloud περιβάλλοντος. Συγκεκριμένα, το Έργο θα εγκατασταθεί και θα φιλοξενηθεί στις υποδομές του Κυβερνητικού Υπολογιστικού Νέφους G-Cloud.

Το Κυβερνητικό Υπολογιστικό Νέφος G-Cloud, περιλαμβάνει:

1. την πλέον σύγχρονη πρότυπη υποδομή Κέντρου Δεδομένων (χώρος Data Center) που έχει στην κυριότητά του το Δημόσιο, σχεδιασμένη σύμφωνα με διεθνή πρότυπα (Tier III κατά Uptime Institute). Ο χώρος του Data Center φιλοξενεί την υπολογιστική υποδομή (ΙΤ) του G-Cloud και έχει σχεδιαστεί έτσι ώστε να πληροί τις υψηλότερες και αυστηρότερες διεθνείς απαιτήσεις των cloud Data Center, όσο αφορά την φυσική ασφάλεια και πρόσβαση, την ηλεκτρική παροχή, την ψύξη και τον κλιματισμό, καθώς επίσης και την πυροπροστασία και πυρόσβεση. Σε επίπεδο τηλεπικοινωνιακής υποδομής και επικοινωνίας με το διαδίκτυο, χρησιμοποιείται το Εθνικό Δίκτυο Δημόσιας Διοίκησης ΣΥΖΕΥΞΙΣ, το οποίο υποστηρίζει εδώ και 10 χρόνια με επιτυχία κομβικούς φορείς της Δημόσιας Διοίκησης.
2. τη λειτουργία συστήματος Υπολογιστικού Κέντρου βασιζόμενο στις πλέον σύγχρονες τεχνολογίες Υπολογιστικού Νέφους και εικονικοποίησης (Cloud Computing και virtualization), το οποίο είναι δομημένο με προϊόντα τελευταίας τεχνολογίας στον χώρο του Cloud Computing και το οποίο θα παρέχει, ανάμεσα σε άλλα, τη δυνατότητα φιλοξενίας, σε υποδομές Υπολογιστικού Νέφους, Πληροφοριακών Συστημάτων Φορέων της Δημόσιας Διοίκησης. Το υπολογιστικό σύστημα του G-Cloud δομείται με προϊόντα (servers, firewalls, storage, back-up, switches, routers κ.α.) εταιρειών παγκοσμίου βεληνεκούς, απόλυτα αξιόπιστα και 100% συμβατά μεταξύ τους, δημιουργώντας ένα υπολογιστικό περιβάλλον αποδοτικό, εύκολα διαχειρίσιμο, σταθερό, διαρκώς διαθέσιμο και ασφαλές. Σημειώνεται επίσης πως το Κυβερνητικό Υπολογιστικό Νέφος G-Cloud, όσον αφορά στην ασφάλεια, έχει σχεδιαστεί και λειτουργεί με βάση το πρότυπο ISO 27001:2013, ενώ παράλληλα υποστηρίζει όλες τις διαδικασίες και τα μέτρα ασφαλείας που προβλέπονται στο κανονισμό της Αρχής Πιστοποίησης του Ελληνικού Δημοσίου (ΦΕΚ 799/Β/2010).

#### Παροχές-Οφέλη του Κυβερνητικού Υπολογιστικού Νέφους

Το Κυβερνητικό Υπολογιστικό Νέφος G-Cloud παρέχει τα εξής οφέλη:

1. Ασφαλή, σύγχρονη υποδομή φιλοξενίας με:
   * Αδιάλειπτη παροχή τροφοδοσίας ηλεκτρικού ρεύματος
   * Επαρκή και αδιάλειπτο κλιματισμό
   * Πρόσβαση στο διαδίκτυο με επαρκές εύρος ζώνης (μεγαλύτερο του 1Gbps αν απαιτηθεί) μέσω του δικτύου ΣΥΖΕΥΞΙΣ
   * Load Balancer και SSL Offloaders/Accelerators
   * Κεντρικούς μεταγωγείς και συστήματα ασφαλείας για προστασία των εφαρμογών και των συστημάτων (Switches, Firewalls, IDS/IPS)
   * Απαραίτητο αποθηκευτικό χώρο τόσο για παραγωγική λειτουργία όσο και για αντίγραφα ασφαλείας (backup)
   * Αυτοματοποιημένο σύστημα λήψης και αποθήκευσης αντιγράφων ασφαλείας των συστημάτων (Full VM backup), με ισχυρή κρυπτογράφηση
   * Εγγυημένο uplink bandwidth κατ’ ελάχιστον 2,5 Gbps μέσω FCoE 10G οδεύσεων προς τους κεντρικούς μεταγωγείς και το δίκτυο αποθήκευσης (SAN)
   * Πλήρη απομόνωση από τα υπόλοιπα φιλοξενούμενα συστήματα τόσο σε επίπεδο διαχείρισης, δικτύου όσο και αποθήκευσης.
2. Εύκολη, ασφαλή και απρόσκοπτη πρόσβαση και διαχείριση συστημάτων με:
   * Λογισμικό Εικονικοποιήσης vmWare eSXI 6.0
   * Λογισμικό Διαχείρισης Εικονικών μηχανών vmWare vCenter
   * Role-Based πρόσβαση στους πιστοποιημένους χρήστες του εκάστοτε συστήματος
   * Λογισμικό παρακολούθησης της καλής λειτουργίας των εικονικών μηχανών.
   * Δυνατότητα απομακρυσμένης πρόσβασης μέσω SLL VPN για εγκατάσταση, διαχείριση και έλεγχο των συστημάτων.
   * vmWare High Availability και DRS σε κάθε cluster
   * Αυτοματοποιημένη λήψη αντιγράφων ασφαλείας βάσει schedule (πολιτικής backup)
   * Αυτοματοποιημένη παρακολούθηση εικονικών Assets
   * Χρήση vApps για οργάνωση power on/power off διαδικασιών σύνθετων συστημάτων
   * Πρόσβαση σε Σύστημα καταγραφής, διαχείρισης και Παρακολούθησης Αιτημάτων Χρηστών (Service Desk)
   * Πρόσβαση σε σύστημα αναφορών σχετικά με τα στοιχεία λειτουργίας των φιλοξενούμενων συστημάτων

Επιπρόσθετα, αν είναι επιθυμητό, το Κυβερνητικό Υπολογιστικό Νέφος μπορεί να προσφέρει:

* Αυτοδιαχειριζόμενο Virtual Firewall για παραμετροποίηση από τους διαχειριστές του φιλοξενούμενου συστήματος.
* Διακριτή παραμετροποίηση IPS/IDS για πλήρη συμμόρφωση με την μελέτη ασφαλείας του φιλοξενούμενου έργου
* Εκχώρηση δυνατότητας backup on demand/snapshot on demand.
* Καταγραφή πρόσβασης διαχειριστών και διαχειριστικών ενεργειών σε απομακρυσμένους syslog servers.
* Self Service Portal για VM Provisioning μέσω Service Catalog στο Public Cloud για εκτέλεση δοκιμών/εκπαίδευση
* Μεταφορά αντιγράφων ασφαλείας εκτός υποδομής σε κασέτες με ισχυρή κρυπτογράφηση
* IPSEC end-to-end tunnelling για δημιουργία WAN με τρίτα συστήματα
* Cognos BI Workspaces για data warehousing και δημιουργία αναφορών

Περισσότερες πληροφορίες για το Κυβερνητικό Υπολογιστικό Νέφος (G-Cloud) μπορούν να αναζητηθούν στην ιστοσελίδα του  [https://www.gsis.gr/dimosia-dioikisi/G-Cloud](http://www.gcloud.ktpae.gr/).

#### ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ

#### Σύντομη Περιγραφή Αντικείμενου-Στόχοι

Το έργο «**Εθνική Πύλη Κωδικοποίησης / Ολοκληρωμένη πλατφόρμα κανονιστικής διαδικασίας μέσω Αξιολόγησης και επικαιροποίησης προτύπων καλής νομοθέτησης και νομοπαραγωγικής και κανονιστικής διαδικασίας**» προβλέπεται να αποτελέσει αφενός τον ηλεκτρονικό κόμβο των κωδικοποιημένων νομοθετημάτων τα οποία θα είναι οργανωμένα σύμφωνα με επικαιροποιημένα πρότυπα και θα διατίθενται δωρεάν στο ευρύ κοινό, και αφετέρου την πλατφόρμα μέσω της οποίας θα τυποποιηθεί το σύνολο της νομοπαραγωγικής και ρυθμιστικής ροής, θα διευκολύνεται η κωδικοποίηση και θα υποστηρίζεται η λειτουργία των δομών καλής νομοθέτησης, που περιγράφεται στο πλαίσιο της «Εθνικής Στρατηγικής για την Κωδικοποίηση και Αναμόρφωση της Ελληνικής Νομοθεσίας 2018-2020».

Υπό το πρίσμα της εν λόγω Στρατηγικης, η υλοποίηση και λειτουργία του έργου θα δώσει τη δυνατότητα για την ολοκλήρωση της κοινωνικής και οικονομικής αποστολής των δράσεων κωδικοποίησης και αναμόρφωσης της νομοθεσίας και θα καταστήσει την κωδικοποιημένη νομοθετική ύλη προσβάσιμη, ανακτήσιμη και αξιοποιήσιμη από τους τους πολίτες, καθιστώντας έτσι πολύ πιο εύκολη την ενημέρωση και την άσκηση όλων των θεμελιωδών συνταγματικών δικαιωμάτων τους.

Πέρα από τη πρόσβαση στην κωδικοποιημένη νομοθετική ύλη για να είναι επιτυχημένη οποιαδήποτε προσπάθεια Αναμόρφωσης και Κωδικοποίησης της νομοθεσίας, απαιτείται να διασφαλιστεί ότι αυτή θα είναι συνεχής και θα ενσωματώνει κάθε νέο νομοθέτημα. Ενώ, η διαμόρφωση των μεθοδολογικών και τεχνικών προαπαιτουμένων για την αναμόρφωση ή/και κωδικοποίηση δικαίου βασίζεται στα εξής δεδομένα:

* Ισχύον θεσμικό πλαίσιο για την καλή νομοθέτηση και κωδικοποίηση
* Θεσμικά Πρότυπα και Συστάσεις
* Εθνικά Πρότυπα
* Ευρωπαϊκά Πρότυπα
* Διεθνή Πρότυπα και Συστάσεις

Παράλληλα στο πλαίσιο της Στρατηγικής ορίζονται οι παρακάτω τομείς προτεραιότητας για την κωδικοποίηση ή αναμόρφωση του Δικαίου.

* Δράσεις Κωδικοποίησης, Αναμόρφωσης και Αποκάθαρσης Νομοθεσίας
* Κριτήρια επιλογής των προς κωδικοποίηση ή αναμόρφωση θεματικών πεδίων

Προβλέπονται επίσης μια σειρά από δομές, οι οποίες και έχουν θεσμικό ρόλο στη διαδικασία των κωδικοποιήσεων και συγκεκριμένα:

* Εθνικό Συμβούλιο για την Κωδικοποίηση και Αναμόρφωση της Ελληνικής Νομοθεσίας
* Γενική Γραμματεία Νομικών και Κοινοβουλευτικών Θεμάτων
* Βουλή των Ελλήνων
* Εθνικό Τυπογραφείο
* Γραφεία Νομοθετικής Πρωτοβουλίας Υπουργείων

Υπό το πρίσμα των παραπάνω και στην κατεύθυνση της επίτευξης των στόχων της Στρατηγικής το αντικείμενο του Έργου περιλαμβάνει:

* την ολοκλήρωση οντολογίας μοντελοποίησης της ελληνικής νομοθεσίας,
* την επικαιροποίηση προτύπων καλής νομοθέτησης κανονιστικής διαδικασίας και κωδικοποιήσεων,
* τη διαμόρφωση μηχανισμού άντλησης και μετατροπής υφιστάμενων νομοθετημάτων σε κωδικοποιημένη μορφή συμβατή με την οντολογία,
* την ανάπτυξη διαδικτυακής πύλης στην οποία θα συγκεντρώνεται και θα διατίθεται η κωδικοποιημένη νομοθεσία, και μέσω της οποίας θα είναι δυνατή μια σειρά λειτουργιών αναζήτησης και ταξινόμησης αυτής
* την υλοποίηση μιας σειράς εργαλείων πληροφορικής για την υποστήριξη της παραγωγής κανονιστικών και ρυθμιστικών διατάξεων σε κάθε στάδιο του κύκλου ζωής των κειμένων αυτών, σε πλήρη συμβατότητα με την οντολογία,
* τη λειτουργική διασύνδεση των ανωτέρω δομικών συστατικών
* τη διαμόρφωση πλαισίου διακυβέρνησης και θεσμικής θωράκισης των ανωτέρω

Ενώ οι κύριοι άξονες του Έργου ως προς τα τεχνικά και λειτουργικά χαρακτηριστικά είναι οι εξής:

* Διαμόρφωση και ορισμός μοντέλου δεδομένων και μεταδεδομένων για τα νομοθετικά και κανονιστικά κείμενα, ανάπτυξη και ολοκλήρωση της σχετικής οντολογίας και εμπλουτισμός της με την αντίστοιχη σημασιολογική ερμηνεία (semantics).
* Δέσμη επιστημονικών εργασιών για την εφαρμογή κανόνων, προτύπων, διαδικασιών και πρακτικών καλής νομοθέτησης και κωδικοποίησης στην Εθνική Πύλη και στις εφαρμογές καλής νομοθέτησης.
* Υλοποίηση Εθνικής Πύλης Κωδικοποίησης
* Υλοποίηση ολοκληρωμένου συστήματος καλής νομοθέτησης
* Πρόταση για θεσμικές παρεμβάσεις αναφορικά με την εφαρμογή των προτύπων και των διαδικασιών που θα προσδιοριστούν

Στόχος του έργου είναι η διάθεση έγκυρης πληροφορίας επί της νομοθεσίας στο ευρύ κοινό, η υποστήριξη της στρατηγικής και των πολιτικών για την αποκατάσταση της εσωτερικής συνοχής του δικαίου, η βελτίωση της ποιότητας των νομοθετικών και κανονιστικών διατάξεων και των διαδικασιών παραγωγής τους, καθώς και η συστηματική ένταξή τους σε σύνολα κανόνων δικαίου.

Στο αντικείμενο της σύμβασης θα περιλαμβάνεται και η παροχή των ακόλουθων υπηρεσιών:

1. Μελέτη Εφαρμογής - Ανάλυση Απαιτήσεων
2. Υπηρεσίες Μετάπτωσης (Data Migration)
3. Υπηρεσίες Εκπαίδευσης
4. Υπηρεσίες HelpDesk
5. Υπηρεσίες Φάσης Πιλοτικής Λειτουργίας
6. Υπηρεσίες Φάσης Δοκιμαστικής - Παραγωγικής Λειτουργίας
7. Υπηρεσίες Εγγύησης και Συντήρησης
8. Υπηρεσίες Εγγύησης και Συντήρησης

#### Κρίσιμοι Παράγοντες Επιτυχίας

Ως κρίσιμοι παράγοντες επιτυχίας του παρόντος Έργου, κρίνονται οι ακόλουθοι:

|  |  |  |
| --- | --- | --- |
| **Κρίσιμος Παράγοντας Επιτυχίας** | **Τύπος\*** | **Σχετικές Ενέργειες Αντιμετώπισης** |
| Συνεργασία με εμπλεκόμενους Φορείς για την μοντελοποίηση των διαδικασιών ενσωμάτωσης της Νομοθεσίας της Ε.Ε στο Ελληνικό δικαιο, οι οποίες θα υποστηριχθούν από το Έργο | Ο, Δ | Διαμόρφωση κατάλληλου συστήματος επικοινωνίας με εμπλεκόμενες Δημόσιες Αρχές |
| Ευκολία χρήσης, καθοδήγηση τελικών χρηστών | Τ, Ο | Απαίτηση ευχρηστίας συστήματος (βλ. παρ. 1.3.3.5)  Οργάνωση Εκπαιδεύσεων (βλ. παρ. 1.3.4.3) |
| Έγκαιρη παραγωγή της δευτερογενούς νομοθεσίας (υπουργικές αποφάσεις, εγκύκλιοι, ίδρυση οργάνων κλπ) για την υποστήριξη της επιχειρησιακής λειτουργίας του Έργου | Ο, Κ | Στενή συνεργασία με θεσμικούς Φορείς |
| Μελλοντικές αλλαγές στη νομοθεσία οι οποίες θα απαιτήσουν αλλαγές και στις επιχειρησιακές διαδικασίες που εκτελούνται από το σύστημα | Τ | Απαίτηση πλήρους παραμετροποιήσιμου Υποσυστήματος Διαχείρισης Επιχειρησιακών Διαδικασιών και Εκπαίδευση Διαχειριστών – Χρηστών |

\* Τ = Τεχνικός/Τεχνολογικός, Ο = Οργανωτικός, Δ = Διοικητικός, Κ = Κανονιστικός

#### ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

#### Αξιολόγηση και επικαιροποίηση προτύπων καλής νομοθέτησης και κανονιστικής διαδικασίας

1. Συγκέντρωση, Αξιολόγηση και Πρόταση για Επικαιροποίηση προτύπων και διαδικασιών όσον αφορά στις τεχνικές προδιαγραφές που σχετίζονται με την ψηφιοποίηση της νομοπαραγωγικής διαδικασίας

Αρχικά θα γίνει συγκέντρωση Ευρωπαϊκών και Διεθνών προτύπων το αντικείμενο των οποίων σχετίζεται κύρια με τη διοικητική κωδικοποίηση (όπως αυτή ορίζεται στο άρθρο 12 παρ. 2 ν. 4048/2012) περιλαμβάνει ωστόσο και την καλή νομοθέτηση, αλλά και τις δυνατότητες αξιοποίησης των εν λόγω προτύπων για την αξιολόγηση των σχετικών Εθνικών δομών, διαδιακασία κατά την οποία θα ληφθούν υπόψη και οι συστάσεις του ΟΟΣΑ, ενώ παράλληλα θα καταρτιστούν οι προδιαγραφές των προς ανάρτηση κωδικοποιήσεων και θα προσδιορισθούν οι κανόνες επικαιροποίησης των διοικητικών κωδικοποιήσεων.

1. Δημιουργία καθολικού νομικού θεματικού ευρετηρίου και παγίωση πλήρους μεθοδολογίας διοικητικής κωδικοποίησης

Θα πραγματοποιηθεί μελέτη και πρόταση δημιουργίας Καθολικού Νομικού Θεματικού Ευρετηρίου για την ταξινόμηση των Κωδικοποιήσεων που έχουν αναπτυχθεί στο πλαίσιο διαφόρων Έργων και Πρωτοβουλιών κάτω από συγκεκριμένες κατηγορίες και θεματικές περιοχές.

Το Καθολικό Νομικό Ευρετήριο θα προκύψει μέσω της αναδιάρθρωσης και του εμπλουτισμού των λεξικών, των ταξινομήσεων και της νομικής πληροφορίας του πληροφοριακού συστήματος e-Τhemis και πάντοτε σε συνδυασμό με διαθέσιμα Ευρωπαϊκά και Διεθνή καθολικά νομικά ευρετήρια, εξασφαλίζοντας με τον τρόπο αυτό την εύκολη πρόσβαση στη νομοθεσία συγκεκριμένων Θεματικών Περιοχών και την αυτόματη σύνδεση των σχετικών νέων νομοθετημάτων με το Ευρετήριο.

Παράλληλα στο πλαίσιο της συγκεκριμένης Φάσης θα σχεδιαστεί συγκεκριμένη μεθοδολογία για τη νομοπαραγωγική και κανονιστική διαδικασία με χρήση ηλεκτρονικής πλατφόρμας υποστήριξης που στο πλαίσιο της οποίας θα πρέπει να περιγράφονται ενδεικτικά πλην σαφώς:

* οι εμπλεκόμενοι Φορείς
* οι ρόλοι τους
* τα πρότυπα

Στο πλαίσιο της προτεινόμενης μεθοδολογίας θα αξιοποιηθεί και το «Εγχειρίδιο για τις διαδικασίες διυπουργικού συντονισμού της Ελληνικής Κυβέρνησης» (http://www.ggk.gov.gr/?page\_id=45), καθώς και οποιαδήποτε σχετικά παραδοτέα έχουν παραχθεί από φορείς τεχνικής βοήθειας προς την ελληνική κυβέρνηση.

1. Συγκέντρωση και αξιολόγηση υφιστάμενων κωδικοποιήσεων

Θα πραγματοποιηθεί συγκέντρωση και αξιολόγηση του συνόλου των έργων κωδικοποίησης που έχουν παραχθεί από:

Φορείς του στενού και ευρύτερου Δημόσιου Τομέα,

* Ν.Π.Δ.Δ.
* Ιδιώτες

στο πλαίσιο είτε συγχρηματοδοτούμενων έργων είτε από είτε λοιπών προτοβουλιών και πηγών χρηματοδότησης.

Οι κωδικοποιήσεις που θα συγκεντρωθούν θα οργανωθούν σύμφωνα με τα επικαιροποιημένα πρότυπα και τις ειδικές διαδικασίες κωδικοποίησης και αναμόρφωσης της νομοθεσίας στην Ελλάδα.

Η διαδικασία της αξιολόγησης θα πραγματοποιηθεί με βάση τους παρακάτω άξονες: γίνει ως προς την:

* Την ποιότητα και την πληρότητα των δεδομένων που περιλαμβάνεται σε αυτές
* Τον βαθμό κατά τον οποίο είναι απαραίτητη η επικαιροποίησή τους
* Τις απαιτούμενες διορθωτικές ενέργειες προκειμένου να καταρτιστεί μεθοδολογία ενσωμάτωσης τους στην «Εθνική Πύλη για την Κωδικοποίηση και Αναμόρφωση της Ελληνικής Νομοθεσίας».

1. Διαμόρφωση πρότασης για την αξιοποίηση των υφιστάμενων κωδικοποιήσεων που έχουν συγκεντρωθεί, καθώς και των κωδικοποιήσεων που υπάρχουν στο έργο Διαρκής Κώδικα Νομοθεσίας – Ραπτάρχης και στο δικτυακό τόπο e-themis.gov.gr

Θα διατυπωθεί πρόταση για την αξιοποίηση των υφιστάμενων κωδικοποιήσεων, όσον αφορά:

* Τη διάθεσή τους με ανοικτή δημόσια άδεια χρήσης που θα θέτει τους ελάχιστους δυνατούς περιορισμούς για την επαναχρησιμοποίησή τους και θα εξασφαλίζει ότι τα δικαιώματα χρήσης των δεδομένων είναι σαφή και καλά δηλωμένα,
* Τη διάθεσή τους σε μηχαναγνώσιμους μορφότυπους που να επιτρέπουν την αυτοματοποιημένη επεξεργασία τους από εφαρμογές λογισμικού.

1. Διαμόρφωση πρότασης σχήματος λειτουργίας, διοίκησης και διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας»

Θα διαμορφωθεί πρόταση για το σχήμα Λειτουργίας, Διοίκησης και Διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας» και συγκεκριμένα:

* Οι διαδικασίες πιστοποίησης των χρηστών
* Οι επιμέρους ρόλοι και αρμοδιότητες
* Οι «λειτουργικές περιοχές» της Πύλης
* Οι διαχειριστικές δυνατότητες
* Η διαλειτουργικότητα με τρίτες εφαρμογές

1. Εκπόνηση μελέτης απαραίτητων θεσμικών παρεμβάσεων

Θα διαμορφωθεί πρόταση για τις απαιτούμενες νομοθετικές παρεμβάσεις, προκειμένου να διασφαλιστεί η βιωσιμότητα της προτεινόμενης πράξης και η συμμόρφωση των φορέων του Δημοσίου στα Πρότυπα και τις Διαδικασίες που θα προσδιοριστούν και στην αξιοποίηση των εργαλείων που θα αναπτυχθούν, στο πλαίσιο του έργου.

Οι εν λόγω παρεμβάσεις εστιάζουν:

* Στην θεσμική θωράκιση των Προτύπων και των Διαδικασιών που θα οριστούν:
  + σχετικά με την καλή νομοθέτηση,
  + τον σημασιολογικό χαρακτηρισμό και τη μορφή των προς ανάρτηση δεδομένων.
* Στον προσδιορισμό και τη νομική διασφάλιση του Σχήματος Διοίκησης και των προϋποθέσεων λειτουργίας της Εθνικής Πύλης Κωδικοποίησης και του ολοκληρωμένου συστήματος καλής νομοθέτησης.

Σε κάθε περίπτωση και πέρα από τις προτεινόμενες παρεμβάσεις, η υλοποίηση του έργου και η αξιοποίηση των αποτελεσμάτων του θα βασίζεται σε μια άρτια και έγκυρη αποτύπωση των ισχυουσών συνταγματικών διαδικασιών στη νομοπαραγωγική διαδικασία.

Παράλληλα στο πλαίσιο της συγκεκριμένης Φάσης θα παραχθούν σχέδια κανονιστικών αποφάσεων για:

* τη διευθέτηση όλων των απαραίτητων λεπτομερειών λειτουργίας την πύλης,
* την αναμόρφωση του δικαίου και την αποκάθαρση του ρυθμιστικού περιβάλλοντος όπου αυτό κριθεί απαραίτητο,
* τον προσδιορισμό των εμπλεκόμενων Φορέων στη νομοθετική και κανονιστική διαδικασία και του ρόλου του καθενός,
* τη θέσπιση νομικής υποχρέωσης για την τήρηση διαδικασιών και κωδικοποίησης και νομοθέτησης, σύμφωνα με τα πρότυπα που θα περιγραφούν και τα εργαλεία που θα αναπτυχθούν.

Τέλος θα περιγραφούν οι άδειες χρήσης για τη νομοθετική ύλη που θα παρέχεται σε μορφή ανοιχτών δεδομένων σύμφωνα με τις κατευθύνσεις και πρότυπα των European Public License.

#### Δημιουργία Ολοκληρωμένης Πλατφόρμας κανονιστικής Διαδικασίας και Εθνική Πύλη Κωδικοποίησης

Θα πραγματοποιηθεί η ανάλυση, ο σχεδιασμός, η ανάπτυξη, η παραμετροποίηση, η υλοποίηση, η εφαρμογή και η θέση σε λειτουργία ενός ηλεκτρονικού κόμβου των κωδικοποιημένων νομοθετημάτων τα οποία θα είναι οργανωμένα σύμφωνα με επικαιροποιημένα πρότυπα και θα διατίθενται δωρεάν στο ευρύ κοινό, και αφετέρου της πλατφόρμας μέσω της οποίας θα τυποποιηθεί το σύνολο της νομοπαραγωγικής και ρυθμιστικής ροής, θα διευκολύνεται η κωδικοποίηση και θα υποστηρίζεται η λειτουργία των δομών καλής νομοθέτησης.

**Οι κύριοι άξονες ως προς τα τεχνικά και λειτουργικά χαρακτηριστικά είναι οι εξής:**

**Α1)** **Διαμόρφωση και ορισμός μοντέλου δεδομένων και μεταδεδομένων για τα νομοθετικά και κανονιστικά κείμενα, ανάπτυξη και ολοκλήρωση της σχετικής οντολογίας και εμπλουτισμός της με την αντίστοιχη σημασιολογική ερμηνεία (semantics).** Η οντολογία αυτή **(κοινή για όλους τους εμπλεκόμενους φορείς και τα συστήματα που θα αναπτυχθούν)** θα αποτελέσει τη βάση μέσω της οποίας θα καταστεί εφικτή η αποτύπωση της κανονιστικής διαδικασίας με τρόπο που θα ενοποιήσει τη νομοπαραγωγική ροή σε ένα σύνολο, με ομοιογενείς και κοινά αποδεκτούς κανόνες για την παραγωγή και επεξεργασία νομοθετικών και κανονιστικών κειμένων, σε όλα τα στάδια της.

**Α2)** **Υλοποίηση Εθνικής Πύλης Κωδικοποίησης:** Σχεδιασμός, ανάπτυξη, έλεγχος, πιλοτική εφαρμογή και θέση σε παραγωγική λειτουργία της Εθνικής Πύλης Κωδικοποίησης (συμπεριλαμβανομένου και του μηχανισμού άντλησης και μετατροπής ήδη δημοσιευμένων στο ΦΕΚ νομοθετημάτων), σύμφωνα με τις σύγχρονες τεχνολογίες ανοιχτών δεδομένων για διάθεση νομικής πληροφορίας**. Η Εθνική Πύλη Κωδικοποίησης θα αποτελέσει ενιαίο σημείο αναφοράς για το σύνολο των κωδικοποιήσεων της ελληνικής νομοθεσίας, και θα στηριχθεί και αξιοποιήσει το έργο του www.e-themis.gov.gr που υποστηρίζει το Διαρκή Κώδικα Νομοθεσίας – Ραπτάρχης, χρησιμοποιώντας τα αποτελέσματα και το υλικό του.** **Η Εθνική Πύλη Κωδικοποίησης θα παρουσιάζει επικαιροποιημένη και θεματικά ταξινομημένη την ελληνική νομοθεσία**.

**A3)** **Υλοποίηση ολοκληρωμένου συστήματος καλής νομοθέτησης:** Σχεδιασμός, ανάπτυξη, έλεγχος, πιλοτική εφαρμογή και θέση σε παραγωγική λειτουργία σουίτας εφαρμογών για την υποστήριξη της νομοπαραγωγικής, νομοθετικής και κανονιστικής διαδικασίας με βάση την οντολογία, τα πρότυπα και τις διαδικασίες που διαμορφώνονται στους άξονες Α1 και Α2. Η σουίτα περιλαμβάνει συνεργατικό εργαλείο παραγωγής και επεξεργασίας ρυθμιστικών κειμένων, πλατφόρμα διακίνησης και διαχείρισης αυτών καθώς και υποστηρικτικό συστημικό λογισμικό.

#### Γενικές Αρχές Σχεδιασμού Συστήματος

Οι γενικές αρχές, σε λειτουργικό και τεχνολογικό επίπεδο, που θα διέπουν το σύνολο των Υποσυστημάτων που θα **αναπτυχθούν** ή θα **προσαρμοστούν** είναι:

1. **Αρχιτεκτονική N-tier**, για την ευελιξία της κατανομής του κόστους και φορτίου μεταξύ κεντρικών συστημάτων και σταθμών εργασίας, για την αποδοτική εκμετάλλευση του δικτύου και την ευκολία στην επεκτασιμότητα, βασισμένη πάνω σε καθιερωμένα πρότυπα, έτσι ώστε να διασφαλίζεται:

* ομαλή συνεργασία και λειτουργία μεταξύ των επιμέρους Υποσυστημάτων του πληροφοριακού συστήματος,
* δικτυακή συνεργασία μεταξύ εφαρμογών ή/και συστημάτων τα οποία βρίσκονται σε διαφορετικά υπολογιστικά συστήματα,
* εύκολη επέμβαση στη λειτουργικότητα των Υποσυστημάτων (συντηρισιμότητα – maintainability),
* ύψιστη διασφάλιση των δεδομένων των συναλλασσόμενων.

1. **Αρθρωτή (modular) αρχιτεκτονική** του συστήματος, ώστε να επιτρέπονται μελλοντικές επεκτάσεις αλλαγές και αντικαταστάσεις, ενσωματώσεις, ή αναβαθμίσεις ή αλλαγές διακριτών τμημάτων λογισμικού, ενώ παράλληλα να καθίσταται εφικτή η εύκολη επέκταση επιμέρους δομικών στοιχείων της λύσης (scale up – scale out) για την άμεση αντιμετώπιση αυξανόμενων αναγκών.ύ. Όπου είναι εφικτό, είναι ισχυρά επιθυμητό η αρχιτεκτονική να βασίζεται σε loοsely coupled Containers για βέλτιστη αξιοποίηση του περιβάλλοντος εικονικοποίησης που θα φιλοξενήσει το πληροφοριακό σύστημα.
2. Λειτουργία των επιμέρους Υποσυστημάτων και λύσεων, που θα αποτελέσουν διακριτά τμήματα της λύσης που θα προσφερθεί, σε **web-based περιβάλλον**, το οποίο θα αποτελέσει το βασικό «χώρο εργασίας» για τους «διαχειριστές» και τους εξουσιοδοτημένους χρήστες των εφαρμογών με στόχο την:

* επίτευξη της μεγαλύτερης δυνατής ομοιομορφίας στις διεπαφές μεταξύ των διαφόρων υποσυστημάτων και στον τρόπο εργασίας τους,
* επιλογή κοινών και φιλικών τρόπων παρουσίασης, όσον αφορά στις διεπαφές των χρηστών με τις εφαρμογές.

1. Εξασφάλιση **πλήρους** **λειτουργικότητας** μέσω Διαδικτύου (Internet) κάνοντας χρήση των καθιερωμένων εφαρμογών πλοήγησης (Web Browsers) χωρίς να απαιτείται επιπλέον εγκατάσταση λογισμικού ή τρίτων συσκευών από τους τελικούς χρήστες.
2. Χρήση **συστημάτων** **διαχείρισης** **σχεσιακών** **βάσεων** **δεδομένων** (RDBMS) για την ευκολία διαχείρισης του αναμενόμενου μεγάλου όγκου δεδομένων, τη δυνατότητα δημιουργίας εφαρμογών φιλικών στον χρήστη και την αυξημένη διαθεσιμότητα του συστήματος.
3. Τα **εργαλεία ανάπτυξης, συντήρησης και διαχείρισης των εφαρμογών** που θα χρησιμοποιηθούνθα πρέπει να είναι συμβατά με το σύνολο του λογισμικού υποδομής που θα προσφερθεί από τον Ανάδοχο (Web, application και database servers).
4. Χρήση **γραφικού περιβάλλοντος λειτουργίας** (GUI) του χρήστη για την αποδοτική διαχείριση και χρήση των Υποσυστημάτων και την ευκολία εκμάθησής τους.
5. Ενσωμάτωση στα Υποσυστήματα **άμεσης υποστήριξης βοήθειας** (online help) και οδηγιών στην ελληνική γλώσσα, προς τους χρήστες ανά διαδικασία ή και οθόνη.
6. **Μηνύματα λαθών** (error messages) στην ελληνική γλώσσα και ειδοποίηση των χρηστών με όρους οικείους προς αυτούς.
7. Tήρηση από όλα τα Υποσυστήματα στοιχείων auditing για **ιχνηλάτηση** ενεργειών χρηστών.
8. Διαβαθμισμένη πρόσβαση στα Υποσυστήματα, ανάλογα με το είδος των υπηρεσιών και την ταυτότητα των χρηστών.
9. Διασφάλιση της **πληρότητας, ακεραιότητας, εμπιστευτικότητας** και **ασφάλειας** των δεδομένων των Υποσυστημάτων κατά τη χρήση και τη δικτυακή διακίνησή τους.
10. Βέλτιστη αξιοποίηση του αποθηκευτικού συστήματος καθώς ο όγκος των δεδομένων είναι μεγάλος και σε μελλοντικό χρόνο θα επηρεάζει την επίδοση του συστήματος.
11. Πλήρης συμμόρφωση του Πληροφοριακού Συστήματος που θα αναπτυχθεί με τα αποτελέσματα του Πλαισίου Διαλειτουργικότητας, που υλοποιήθηκε για λογαριασμό του ΥΠΕΣ στο πλαίσιο του έργου «Ελληνικό Πλαίσιο Παροχής Υπηρεσιών Ηλεκτρονικής Διακυβέρνησης και Πρότυπα Διαλειτουργικότητας».
12. **Τεκμηρίωση** του συστήματος μέσω της αναλυτικής περιγραφής της βάσης δεδομένων και των Υποσυστημάτων. Σύνταξη **τεχνικών εγχειριδίων** του συστήματος και των εργαλείων διαχείρισης (system manuals), καθώς και λεπτομερή **εγχειρίδια λειτουργίας** του συστήματος (operation manuals) και υποστήριξης των χρηστών (user manuals).
13. Αξιοποίηση των τεχνολογιών server consolidation και virtualization και πιο συγκεκριμένα λειτουργία των συστημάτων που θα αναπτυχθούν ή αναβαθμισθούν σε περιβάλλον εικονικών μηχανών (virtual machines) για τη μείωση του κόστους μέσω της συγκέντρωσης, της μείωσης του κόστους προμήθειας και συντήρησης υλικού και της μειωμένης κατανάλωσης χώρου και ενέργειας.
14. Δυνατότητα εξαγωγής του συνόλου ή μέρους των στοιχείων των Υποσυστημάτων από τη βάση δεδομένων σε ανοικτά πρότυπα (XML, JSON, CSV) και την εισαγωγή εξωτερικών στοιχείων συγκεκριμένης δομής.
15. Χρήση resource files ή άλλου ανάλογου εύχρηστου μηχανισμού για καθορισμό χρωμάτων, ετικετών και άλλων χαρακτηριστικών στοιχείων των Υποσυστημάτων, έτσι ώστε οι πληροφορίες αυτές να είναι δυναμικές, άμεσα και εύκολα μετατρέψιμες.

#### Λογική Αρχιτεκτονική

Το μοντέλο ανάπτυξης και λειτουργίας που θα εφαρμοστεί θα είναι πλατφόρμα Web n-tier. Θα πρέπει να στηρίζεται σε πολυεπίπεδη αρχιτεκτονική (Ν-tier architecture), η οποία κατ’ ελάχιστον περιλαμβάνει:

* Το **επίπεδο χρηστών/παρουσίασης** (client tier / presentation tier / User Interaction), που είναι υπεύθυνο για τη διεπαφή με τον τελικό χρήστη και την παρουσίαση των δεδομένων. Η πρόσβαση των χρηστών στις διαθέσιμες υπηρεσίες θα είναι μέσω μιας ενιαίας, τεχνολογικά, πλατφόρμας, όπου θα παρέχονται στον χρήστη δυνατότητες ταυτοποίησης - προσωποποίησης και εξουσιοδοτημένης πρόσβασης. Το συγκριμένο επίπεδο θα πρέπει να υλοποιηθεί με ενιαία ώριμη τεχνολογικά πλατφόρμα ώστε να είναι εύκολη η επέκτασή της με νέα λειτουργικότητα.
* Το **επίπεδο διαλειτουργικότητας** (integration tier), που είναι υπεύθυνο για την παροχή όλων των απαραίτητων υποδομών και διεπαφών για τη διασύνδεση και επικοινωνία των λειτουργικών ενοτήτων (υποσυστημάτων) του Πληροφοριακού Συστήματος τόσο μεταξύ τους, όσο και με τα Πληροφοριακά Συστήματα τρίτων φορέων.
* Το **επίπεδο εφαρμογών** (application tier) - επιχειρησιακής λογικής (application / business logic tier), που ενσωματώνει τη λογική των εφαρμογών (business logic), δηλαδή όλους τους επιχειρησιακούς κανόνες (business rules) που διέπουν τη λειτουργία της κάθε εφαρμογής. Αφορά τα υποσυστήματα που καλύπτουν τη ζητούμενη λειτουργικότητα (διαδικασίες και υπηρεσίες) και τα οποία θα πρέπει να λειτουργούν σε ομοιόμορφες τεχνολογικά πλατφόρμες. Στο επίπεδο αυτό είναι απαραίτητο τα επιμέρους υποσυστήματα να είναι SOA-enabled, δηλαδή να είναι loosely-coupled και να παρέχουν τη δυνατότητα συμμετοχής σε οριζόντιες διαδικασίες ενορχήστρωσης με χρήση τεχνολογιών web services.
* Το **επίπεδο δεδομένων** (data tier), που είναι υπεύθυνο για την αποθήκευση δεδομένων. Αφορά τα συστήματα αποθήκευσης και διαχείρισης πληροφορίας είτε αυτή αφορά transactional data (συναλλαγές), master data (πελάτης), ή δεδομένα ανάλυσης (aggregate data). Θα πρέπει τα υποσυστήματα του επίπεδου εφαρμογών να μπορούν να διαμοιράζονται τα κοινά μοντέλα δεδομένων και την κοινή υποδομή δεδομένων.

Όλα τα ανωτέρω επίπεδα χτίζονται πάνω στοΕπίπεδουποδομών (Shared Infrastructure)το οποίο αφορά τη φυσική υποδομή του συστήματος, δηλαδή τα συστήματα υλικού και την αντίστοιχη αρχιτεκτονική αυτών όπως αυτή περιγράφεται στην επόμενη παράγραφο της παρούσας.

Την πλατφόρμα της λογικής αρχιτεκτονικής ολοκληρώνουν τα κατακόρυφα επίπεδα:


* **Επίπεδο ασφαλείας** (Enterprise Security): Αφορά την υποδομή ασφαλείας που θωρακίζει το ΟΠΣ η οποία πρέπει να είναι ενιαία για όλη την αρχιτεκτονική και να αντιμετωπίζει με συνολικό τρόπο τα θέματα ασφαλούς πρόσβασης χρηστών, αυτοματοποιημένης απόδοσης/ αναίρεσης δικαιωμάτων σε χρήστες, κρυπτογράφησης δεδομένων, προστασίας δεδομένων από διαρροές και εκτενούς λειτουργικότητας αναφορών για θέματα που σχετίζονται με την ασφάλεια του συστήματος.
* **Επίπεδο διαχείρισης** (Enterprise Management): Αφορά την παρεχόμενη λειτουργικότητα διαχείρισης η οποία θα επιτρέπει στον διαχειριστή να επιβλέπει τη λειτουργία όλων των επιπέδων της αρχιτεκτονικής κατά το δυνατόν από ενιαίο γραφικό ή web-based περιβάλλον και να προβαίνει σε διαχειριστικές ενέργειες αλλά και εργασίες ανίχνευσης προβλημάτων μέσα από το περιβάλλον αυτό.
* **Επίπεδο ανάπτυξης** (Enterprise Development): Αφορά τα εργαλεία αλλά και πλαίσια ανάπτυξης με τα οποία θα αναπτυχθούν τα παρεχόμενα υποσυστήματα αλλά και μέσω των οποίων η λειτουργικότητα των υποσυστημάτων θα επεκτείνεται επαναχρησιμοποιώντας την παρεχόμενη υποδομή στα πλαίσια της SOA αρχιτεκτονικής. Ειδικότερα, έμφαση θα δοθεί στη συμβατότητα των παρεχομένων εργαλείων με τις ώριμες, ανοικτές και ευρέως διαδεδομένες τεχνολογίες π.χ. Web Services, XML, JSON, OASIS SCA, BPEL/BPMN κ.ά.

#### Αρχιτεκτονική Λύση

Ο υποψήφιος Ανάδοχος στην Τεχνική Πρόσφορά του καλείται να σχεδιάσει και να παρουσιάσει την προτεινόμενη αρχιτεκτονική της προσφερόμενης λύσης, ώστε να καλύπτονται οι απαιτήσεις:

1. της προτεινόμενης λογικής αρχιτεκτονικής, σύμφωνα με την Παρ. 1.3.2.2 Λογική Αρχιτεκτονική της παρούσας,
2. της λειτουργίας σε περιβάλλον εικονικών μηχανών (virtual machines), σύμφωνα με την παρ. 1.3.3.1 Συμβατότητα με G-Cloud της παρούσας,
3. της διαθεσιμότητας και απόκρισης που περιγράφονται στην Παρ. 1.3.4.10.9 Τήρηση Εγγυημένου Επιπέδου Υπηρεσιών - Ρήτρες της παρούσας.

Στο ακόλουθο Σχήμα, παρουσιάζεται μια ενδεικτική αρχιτεκτονική του Συστήματος βασισμένη σε 4 επίπεδα (δηλαδή τα επίπεδα web και application είναι διακριτά).



Σημειώνεται εδώ ότι δυνατότητες load balancing στο επίπεδο Web μπορούν να προσφερθούν από το ίδιο το G-cloud εφόσον πληρούνται συγκεκριμένες τεχνικές προϋποθέσεις. Σε μια τέτοια περίπτωση ο Ανάδοχος δεν επιφορτίζεται με την υλοποίηση load-balancing στο Web επίπεδο με δικό του εξοπλισμό.

Οι διακριτές εφαρμογές που φιλοξενούνται στα διάφορα VMs θα πρέπει να επικοινωνούν είτε απευθείας μέσω Web Services είτε με χρήση ενός κοινού Service Bus. Επισημαίνεται ότι η προτεινόμενη από τον προσφέροντα αρχιτεκτονική δεν θα πρέπει να έχει μοναδικό σημείο αστοχίας (Single Point of Failure) στα βασικά επίπεδα, κάνοντας χρήση είτε χρήση Ν+1 εικονικών μηχανών σε active-active διάταξη (μέσω load balancer), είτε με αρχιτεκτονική προσέγγιση που εκμεταλλεύεται και δύναται να λειτουργήσει με τις High Availability δυνατότητες του Κυβερνητικού Νέφους G-Cloud (vmWare HA). H βάση δεδομένων θα υποστηρίζεται από τουλάχιστον δύο διακομιστές. Οι ελάχιστες υποχρεωτικές απαιτήσεις αναφορικά με τις δυνατότητες fail-over της βάσης είναι η ύπαρξη διάταξης master-slave, όπου ο slave ενημερώνεται σε σχεδόν πραγματικό χρόνο (warm standby) και μπορεί να αναλάβει τον ρόλο του master αυτόματα, εντός ευλόγου χρονικού διαστήματος, σε περίπτωση αστοχίας του master. Θα αξιολογηθεί ιδιαίτερα προσφορά που υλοποιεί Αρχιτεκτονική για τη βάση δεδομένων σε διάταξη υψηλής διαθεσιμότητας και ισοκατανομής φόρτου εργασίας, η οποία σε περίπτωση αστοχίας ενός εκ των διακομιστών, θα γίνεται αυτόματα η μετάπτωση των συνδέσεων σε επόμενο διακομιστή χωρίς καμιά διακοπή της υπηρεσίας και θα είναι δυνατή η δυναμική προσθήκη νέων κόμβων (scale out

Επίσης, θα υπάρχουν δύο διακομιστές για την εξουσιοδότηση και ταυτοποίηση χρηστών σε διάταξη κατ’ ελάχιστον active-passive. Ο υποψήφιος Ανάδοχος, θα πρέπει να περιγράψει λεπτομερώς την προτεινόμενη από αυτόν αρχιτεκτονική και να παραθέσει αναλυτικά τους λόγους για τους οποίους είναι κατάλληλη για το Σύστημα, καθώς και ότι μπορεί να χειριστεί το αναμενόμενο πλήθος ταυτοχρόνων συνδέσεων (Παρ. 1.3.3.4). Επίσης θα πρέπει, μελετώντας τις προσφερόμενες από το G-cloud υπηρεσίες διαδικτυακής ασφάλειας, να τεκμηριώσει στην προσφορά του το κατά πόσον η αρχιτεκτονική του συστήματος περιλαμβάνει virtual web application firewalls και την προσέγγιση που θα ακολουθήσει για την υλοποίηση τους, εφόσον απαιτούνται.

Η προσφερόμενη αρχιτεκτονική θα πρέπει να περιλαμβάνει **υποχρεωτικά** και μια υποδομή ελέγχου του συστήματος (testing site), η οποία θα φιλοξενηθεί στο G-Cloud. Στο παράδειγμα του παραπάνω σχήματος θεωρείται ότι τα επίπεδα Web / Application έχουν συμπτυχθεί σε ένα VM και δεσμεύονται σε ένα VM για την βάση δεδομένων και ένα επιπλέον VM για τον δοκιμαστικό διακομιστή του Business Process Management λογισμικού (τα αναφερόμενα σύνολα διακομιστών είναι επίσης ενδεικτικά). Η βάση μπορεί να είναι ακριβές αντίγραφο της κύριας βάσης του συστήματος ή να περιέχει ένα υποσύνολο των πραγματικών δεδομένων αποκλειστικά για σκοπούς αποσφαλμάτωσης και ελέγχου. Ο Ανάδοχος θα πρέπει να υλοποιήσει μια υποδομή ελέγχου τέτοια ώστε οι δοκιμές αποδοχής συστήματος (και ιδιαιτέρως αυτές της δοκιμαστικής παραγωγικής λειτουργίας) να μπορούν να διεξαχθούν αποκλειστικά εκεί, χωρίς ανάμιξη διακομιστών του παραγωγικού περιβάλλοντος.

Η υποδομή ελέγχου είναι απαραίτητη για τους ακόλουθους λόγους. Καταρχήν η λειτουργικότητα του συστήματος θα αναπτυχθεί σε δύο φάσεις. Ο έλεγχος αποδοχής συστήματος για την πρώτη φάση μπορεί να γίνει με χρήση του ίδιου του Συστήματος. Ακολούθως το Σύστημα θα τεθεί σε πιλοτική λειτουργία. Η διερεύνηση και διόρθωση των σφαλμάτων που θα βρεθούν κατά την διάρκεια της πιλοτικής λειτουργίας θα πρέπει να γίνει πάνω στην υποδομή ελέγχου και όχι στο ίδιο το σύστημα. Επιπλέον ο έλεγχος αποδοχής συστήματος για την δεύτερη φάση ανάπτυξης δεν μπορεί να διεξαχθεί εξ’ ολοκλήρου στο κυρίως σύστημα αφού αυτό θα βρίσκεται ήδη σε πιλοτική λειτουργία. Τα ίδια ισχύουν και για τυχούσες διορθώσεις που θα πρέπει να επέλθουν όταν το σύστημα εξέλθει από την πιλοτική και εισέλθει στην δοκιμαστική παραγωγική λειτουργία του. Τέλος, η υποδομή ελέγχου είναι ιδιαίτερα χρήσιμη στις περιπτώσεις δημιουργίας νέων δοκιμαστικών ροών εργασίας ή αλλαγής υφισταμένων οι οποίες θα πρέπει να δοκιμάζονται πρώτα εκεί προτού τεθούν σε παραγωγική λειτουργία.

Η υποδομή ελέγχου δεν είναι απαραίτητο να είναι διαθέσιμη σε μόνιμη βάση καθ’ όλη την διάρκεια ζωής του Συστήματος. Το G-cloud διαθέτει την ευελιξία της προσωρινής δέσμευσης πόρων και της συνακόλουθης κατάργησής τους όταν δεν είναι πλέον απαραίτητοι. Ως εκ τούτου η υποδομή ελέγχου μπορεί να δημιουργείται όταν χρειάζεται και ακολούθως να καταστρέφεται μέσω αντίστοιχων αυτοματοποιημένων scripts ή με παρέμβαση του Διαχειριστή.

Ο υποψήφιος Ανάδοχος στην Τεχνική Πρόσφορά του, καλείται να συμπληρώσει τον ακόλουθο πίνακα με τους πόρους που θα απαιτηθούν για κάθε υποσύστημα / λογισμικό / υπηρεσία προκειμένου να φιλοξενηθεί στο G-cloud. Η παράθεση των πόρων θα είναι ομαδοποιημένη ανά νοητό διακομιστή (virtual server). Ο πίνακας μπορεί να τροποποιηθεί, κατά την κρίση του προσφέροντος εφόσον απαιτείται, ώστε να απεικονίζεται πληρέστερα ο επιθυμητός τρόπος φιλοξενίας στο G-cloud.

|  |  |  |  |  |  |
| --- | --- | --- | --- | --- | --- |
| **α/α** | **Περιγραφή διακομιστή** | **Υπηρεσίες που φιλοξενούνται** | **Αριθμός cores** | **Mνήμη (GB)** | **Δίσκος (GB)** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| …. |  |  |  |  |  |

#### Έτοιμο Λογισμικό

Ως έτοιμο λογισμικό νοείται πρωτίστως το λογισμικό υποδομής (ή αλλιώς λογισμικό συστήματος) πάνω στο οποίο βασίζουν τη λειτουργία τους τα υπόλοιπα υποσυστήματα του Συστήματος Υποστήριξης των διαδικασιών ενσωμάτωσης της Νομοθεσίας της Ε.Ε στο ελληνικό Δίκαιο. Συνεπώς στο έτοιμο λογισμικό ανήκουν τα λειτουργικά συστήματα (operating systems), το λογισμικό των διακομιστών διαδικτύου (web servers), τα συστήματα διαχείρισης βάσεων δεδομένων (RDBMS), συστήματα κατανομής φόρτου load balancing (σε περίπτωση που δεν χρησιμοποιηθούν τα προσφερόμενα του G-Cloud), το λογισμικό διαχείρισης Επιχειρησιακών διαδικασιών (BPM software), το λογισμικό αντιμετώπισης ιών (antivirus), καθώς και τα λογισμικά υποστήριξης service bus και τοίχους προστασίας εφαρμογών (web application firewall), στην περίπτωση που απαιτούνται από την προτεινόμενη αρχιτεκτονική.

#### Λειτουργικές Απαιτήσεις

Οι λειτουργικές απαιτήσεις του Συστήματος αναλύονται στις επόμενους παραγράφους ανά υποσύστημα με βάση την λογική αρχιτεκτονική που περιγράφηκε στην Παρ. 1.3.2.2. Όλες οι λειτουργίες, καθώς και οι αλληλεπιδράσεις μεταξύ των υποσυστημάτων, θα υποστηρίζουν τις αντίστοιχες επιχειρησιακές διαδικασίες οι οποίες θα έχουν οριστεί και θα εκτελούνται στο Υποσύστημα Διαχείρισης Επιχειρησιακών Διαδικασιών.

Η είσοδος των στελεχών των δημόσιων φορέων και των διαχειριστών γίνεται με χρήση των διαπιστευτηρίων θα τους δοθούν ειδικά για το Σύστημα του παρόντος Έργου. Η παροχή των διαφόρων λειτουργιών του Συστήματος στους χρήστες του θα γίνεται από μιαενιαία διεπαφή χρήστη, βασισμένη σε ρόλους, η οποία υποστηρίζεται από τα διάφορα υποσυστήματα. Κατά την διάρκεια της πρώτης φάσης ανάπτυξης, δεν απαιτείται η διεπαφή να προσαρμόζεται αυτόματα στα χαρακτηριστικά του κάθε ρόλου. Αυτό θα πρέπει να επιτευχθεί κατά την δεύτερη φάση ανάπτυξης όπου και θα γίνεται, στο μέγιστο δυνατό βαθμό, χρήση dashboards προσαρμοσμένων στους ρόλους στους οποίους αντιστοιχεί ο κάθε χρήστης. Η διεπαφή μεταξύ Συστήματος και χρήστη θα είναι στα Ελληνικά.

#### Άξονας 1 (Α1) - Διαμόρφωση και ορισμός μοντέλου δεδομένων και μεταδεδομένων για τα νομοθετικά και κανονιστικά κείμενα, ανάπτυξη και ολοκλήρωση της σχετικής οντολογίας και εμπλουτισμός της με την αντίστοιχη σημασιολογική ερμηνεία (semantics).

Η οντολογία **(κοινή για όλους τους εμπλεκόμενους φορείς και τα συστήματα που θα αναπτυχθούν)** θα αποτελέσει τη βάση μέσω της οποίας θα καταστεί εφικτή η αποτύπωση της κανονιστικής διαδικασίας με τρόπο που θα ενοποιήσει τη νομοπαραγωγική ροή σε ένα σύνολο, με ομοιογενείς και κοινά αποδεκτούς κανόνες για την παραγωγή και επεξεργασία νομοθετικών και κανονιστικών κειμένων, σε όλα τα στάδια της. **Η πρώτη έκδοση της οντολογίας κωδικοποιήσεων αναπτύχθηκε από το Υπουργείο Διοικητικής Ανασυγκρότησης σε συνεργασία με το Πρόγραμμα ISA2 της ΕΕ και τον Ιταλικό Οργανισμό κατά της Διαφθοράς. Η οντολογία και μία πιλοτική εφαρμογή της είναι δημοσιευμένη στη διεύθυνση** [**http://openlaw.e-themis.gov.gr/**](http://openlaw.e-themis.gov.gr/)**, ενώ τέθηκε και σε δημόσια διαβούλευση, τα σχόλια επί της οποίας θα ληφθούν υπόψη κατά την επικαιροποίηση και επέκτασή της στο πλαίσιο του παρόντος έργου.** Με την προσέγγιση αυτή θα επιτευχθεί η διάθεση της πληροφορίας με τα πρότυπα ανοιχτών διασυνδεδεμένων δεδομένων, ώστε να επιτρέπεται η περαιτέρω αξιοποίηση της από τους ενδιαφερόμενους, σύμφωνα και με τα όσα ορίζονται στο Ν. 4305/2013 για τα ανοιχτά δεδομένα. Η ανάπτυξη θα βασιστεί στην εφαρμογή και επέκταση αντίστοιχων Ευρωπαϊκών και Διεθνών μοντέλων και οντολογιών, όπως για παράδειγμα τα: Akoma Ntoso, CenMetalex, ELI, Eurovoc, κλπ., ενώ θα αξιοποιήσει στο μέγιστο και τα αποτελέσματα του συγχρηματοδοτούμενου έργου «Μελέτη και ανάπτυξη συστήματος αυτοματοποίησης της διαχείρισης, αρχειοθέτησης και διάχυσης της νομοθεσίας στο ευρύ κοινό» (Ηλεκτρονικός Ραπτάρχης). Παράλληλα θα ληφθούν υπόψη τα αποτελέσματα πιλοτικής δράσης που έχει ενταχθεί στο πρόγραμμα ISA2 για την κωδικοποίηση της νομοθεσίας σε συνεργασία με άλλες χώρες της Ε.Ε. και το Γραφείο Επίσημων Εκδόσεων της Ευρωπαϊκής Ένωσης (Official Publication Office).

Η ανάγκη για αποτελεσματική πλοήγηση και αναζήτηση στον μεγάλο όγκο περιεχομένου και γνώσης που προβλέπεται να εισαχθεί στην Εθνική Πύλη Κωδικοποίησης, καθιστά απαραίτητη την ενσωμάτωση ενός μηχανισμού **σημασιολογικής μοντελοποίησης** και αποθήκευσης της γνώσης αυτής (η οποία αφορά τις νομοθετικές και κανονιστικές διατάξεις, τη νομολογία, την αρθρογραφία, τις κανονιστικές αποφάσεις, τις γνωμοδοτήσεις ΝΣΚ και οποιαδήποτε άλλη σχετική πληροφόρηση που αφορά στην κβδικοποιημένη Νομοθεσία), ο οποίος θα πρέπει να στηρίζεται στις πλέον σύγχρονες σχετικές τεχνολογίες και μεθοδολογίες. Έτσι, στα πλαίσια υλοποίησης του Έργου, θα πρέπει να αναπτυχθεί καταρχήν ένα σημασιολογικό / γνωσιακό μοντέλο (οντολογία) το οποίο θα περιγράφει σημασιολογικά το πεδίο γνώσης της κωδικοποίησης της Νομοθεσίας και θα μπορεί να χρησιμοποιείται για τη σημασιολογική τεκμηρίωση οποιασδήποτε γνώσης και πληροφορίας αποθηκεύεται στο σύστημα και γίνεται προσβάσιμη μέσα από αυτό. Το σημασιολογικό μοντέλο αναμένεται να έχει διττό ρόλο:

* Αφενός, θα βελτιστοποιήσει τις υπηρεσίες πλοήγησης και αναζήτησης του συστήματος, επεκτείνοντας την αναζήτηση στα ψηφιακά δεδομένα της διαδικτυακής πύλης και των υποσυστημάτων.
* Αφετέρου, θα αποτελέσει πρότυπη περιγραφή της γνώσης η οποία θα δύναται (και θα πρέπει) να χρησιμοποιηθεί με σκοπό την επίτευξη σημασιολογικής διαλειτουργικότητας.

Το τελικό εύρος και περιεχόμενο του παραπάνω σημασιολογικού μοντέλου θα καθοριστεί στο πλαίσιο της Μελέτη Εφαρμογής, αλλά σε κάθε περίπτωση θα πρέπει να περιλαμβάνει τη γνώση που αφορά:

α) **Νομοθετική και κανονιστική ύλη**

β**) Λοιπή σχετική ύλη**

i) Νομολογία

ii) Διοικητική πρακτική

iii) Λοιπό υλικό

Περιλαμβάνει ό,τι συνδέεται με τις νομοθετικές διατάξεις και δεν ανήκει σε καμία από τις προηγούμενες κατηγορίες, π.χ. επιστημονική ερμηνεία των διατάξεων, σχετικά άρθρα, μελέτες κλπ.

Επιπλέον, για το σημασιολογικό μοντέλο που θα αναπτυχθεί θα πρέπει να εξασφαλίζονται οι εξής ιδιότητες:

Η αρχιτεκτονική του να ευνοεί την επεκτασιμότητά του τόσο σε βάθος όσο και σε εύρος.

Το περιεχόμενο αλλά και η δομή του να είναι όσο το δυνατόν ανεξάρτητα από τα επιμέρους σενάρια εφαρμογής που θα αναπτυχθούν για το συγκεκριμένο σύστημα, έτσι ώστε να είναι επαναχρησιμοποιήσιμα και από άλλες εφαρμογές.

Οι γλώσσες αναπαράστασης της οντολογίας θα πρέπει να στηρίζονται στα πρότυπα του σημασιολογικού ιστού που παρέχει το W3C (π.χ. RDF, OWL), ώστε να εξυπηρετείται η διαλειτουργικότητα με τρίτα συστήματα, όσο και η επαναχρησιμοποίηση υπαρχουσών οντολογιών που έχουν αναπτυχθεί βάσει αυτής. Επίσης, στα πλαίσια των παραπάνω ο Υποψήφιος Ανάδοχος θα πρέπει στην προσφορά του να προδιαγράψει **αναλυτική μεθοδολογία ανάπτυξης και συντήρησης οντολογιών** βάσει της οποίας θα υλοποιήσει το σημασιολογικό μοντέλο στο συγκεκριμένο έργο και θα εκπαιδεύσει το κατάλληλο προσωπικό που θα αναλάβει τη συντήρησή του. Η μεθοδολογία αυτή θα πρέπει να:

* Προδιαγράφει πλήρως τον κύκλο ανάπτυξης και συντήρησης του σημασιολογικού μοντέλου περιλαμβάνοντας όλες τις απαραίτητες δραστηριότητες.
* Περιγράφει αναλυτικά τις διαδικασίες και μεθόδους απόκτησης γνώσης (knowledge acquisition) που θα χρησιμοποιηθούν.
* Περιγράφει αναλυτικά τον τρόπο αξιολόγησης του υλοποιημένου μοντέλου.
* Προδιαγράφει λεπτομερώς τη διαδικασία συντήρησης του σημασιολογικού μοντελου που θα ακολουθηθεί κατά τη διάρκεια ζωής του συστήματος.

Ο Υποψήφιος Ανάδοχος θα πρέπει να παράσχει ένα εύχρηστο και λειτουργικό γραφικό περιβάλλον δημιουργίας και επεξεργασίας οντολογικών μοντέλων το οποίο θα επιτρέπει στους υπεύθυνους διαχειριστές του συστήματος να κατασκευάζουν και να συντηρούν το σημασιολογικό μοντέλο που θα αναπτυχθεί στα πλαίσια του παρόντος Έργου. Η ανάγκη συντήρησης / ενημέρωσης του σημασιολογικού μοντέλου προκύπτει συνήθως με την ενσωμάτωση στο σύστημα νέου περιεχομένου, το οποίο δεν καλύπτεται σημασιολογικά από τον υπάρχοντα σημασιολογικό γράφο. Το ίδιο περιβάλλον θα πρέπει να παρέχει τη δυνατότητα αυτόματης εισαγωγής οντολογιών από τρίτα συστήματα.

Το σύνολο των υπηρεσιών θα πρέπει να είναι διαθέσιμο μέσα από τη διαδικτυακή πύλη που θα αναπτυχθεί.

Η λειτουργικότητα των παραπάνω απαιτήσεων σχετικών με τη σημασιολογική αναπαράσταση μπορεί είτε να περιλαμβάνεται στη λειτουργικότητα του κάθε επιμέρους Υποσυστήματος και Εφαρμογής ή να προταθεί ως ξεχωριστό Υποσύστημα πλήρως διασυνδεδεμένο και διαλειτουργικό με τα υπόλοιπα προτεινόμενα στην παρούσα Διακήρυξη.

#### Το Σημασιολογικό Μοντέλο

Το σημασιολογικό μοντέλο θα χρησιμοποιηθεί αφενός για τη σημασιολογική τεκμηρίωση του ψηφιακού περιεχομένου και αφετέρου για τη σημασιολογική αναζήτηση.

Στα πλαίσια αυτά, ο υποψήφιος ανάδοχος καλείται να παρουσιάσει ένα αρχικό σημασιολογικό μοντέλο αναπαράστασης της γνώσης στην τεχνική προσφορά του, το οποίο θα προέρχεται από την εμπειρία του από αντίστοιχα έργα, τη γνώση των διεθνών πρακτικών και την εμπειρία σε ανάπτυξη οντολογιών. Το σχήμα αυτό θα αποτελέσει τον αρχικό βασικό κορμό την οντολογίας και θα εμπλουτιστεί, εξειδικευτεί και τροποποιηθεί με βάση την εμπειρία από την υλοποίηση του Έργου.

#### Υποσύστημα Διαχείρισης Οντολογιών

Πέρα από το σημασιολογικό μοντέλο καθεαυτό, απαιτούνται τα κατάλληλα εργαλεία για τη δημιουργία και διαχείρισή του. Για τη δημιουργία μιας οντολογίας απαιτείται εργαλείο με τα ακόλουθα (κατ’ ελάχιστη απαίτηση χαρακτηριστικά):

* Δυνατότητα πλοήγησης σε ολόκληρη την οντολογία και δυνατότητα προσθήκης, διαγραφής και επεξεργασίας των επιμέρους στοιχείων της.
* Υποστήριξη copy-paste λειτουργιών μεταξύ των πεδίων της εφαρμογής.
* Πλαίσιο εργασίας με τη μορφή επεξεργαστή κειμένου (text editor).
* Δυνατότητα δημιουργίας αξιωμάτων.
* Υποστήριξη γλωσσών προγραμματισμού οντολογιών σε μορφή RDF(S), OWL.
* Διαλειτουργικότητα με άλλα εργαλεία και εφαρμογές με χρήση ανοικτών προτύπων.
* Τεχνολογία ανοικτού κώδικα
* Το εργαλείο για τη διαχείριση και υλοποίηση της οντολογίας πρέπει να υποστηρίζει:
  + Μοντέλο περιγραφής στα πρότυπα της OWL
  + Parser συμβατό με τις σύγχρονες τεχνολογικές προδιαγραφές
  + Ενσωματωμένη γλώσσα δημιουργίας ερωτημάτων
  + Συμβατότητα με τα πρότυπα οντολογιών όπως OWL, RDF(S) κτλ.
  + Ενσωματωμένα εργαλεία επεξεργασίας RDF/XML αρχείων.

#### Υποσύστημα Τεκμηρίωσης Περιεχομένου

Το συγκεκριμένο Υποσύστημα θα παρέχει το σύνολο της απαιτούμενης λειτουργικότητας για την τεκμηρίωση των τμημάτων του περιεχομένου που θα είναι αναζητήσιμα και παρουσιάσιμα από την Εθνική Πύλη Νομοθέτησης. Επιπροσθέτως, θα είναι πλήρως ολοκληρωμένο και θα διαλειτουργεί με το Σημασιολογικό Μοντέλο από το οποίο θα επιλέγονται και οι έννοιες που θα χρησιμοποιούνται για την τεκμηρίωση του ψηφιακού περιεχομένου της κωδικοποίησης.

Το Υποσύστημα Τεκμηρίωσης Περιεχομένου θα πρέπει να συγκεντρώνει ένα σύνολο λειτουργιών φιλικών και εύληπτων από τον Τελικό Χρήστη, και θα πρέπει με εύκολο τρόπο να είναι σε θέση να τεκμηριώνει πλήρως το νομικό περιεχόμενο.

#### Yποσύστημα Σημασιολογικά Διασυνδεδεμένων Δεδομένων

Το Υποσύστημα Σημασιολογικά Διασυνδεδεμένων Δεδομένων θα επιτρέπει το σημασιολογικό σχολιασμό κι εμπλούτισμο (semantic annotation and enrichment) των εγγράφων που θα αφορούν κυρίως στην υφιστάμενη νομοθεσία και διαθέσιμη νομολογία ής. Ο σημασιολογικός εμπλουτισμός των εγγράφων θα πρέπει να πραγματοποιείται με τρεις τρόπους:

α) με την υλοποίηση και χρήση εφαρμογής τεκμηρίωσης και σχολιασμού εγγράφων που θα επιτρέπει στο χρήστη να εισάγει τιμές και έννοιες από το σημασιολογικό μοντέλο που θα αναπτυχθεί στα πλαίσια του Έργου,

β) με την λειτουργία ενός ημι-αυτόματου σχολιαστή εγγράφων που θα επεξεργάζεται το εκάστοτε έγγραφο και θα προτείνει στο χρήστη οντολογικές έννοιες που θα πρέπει πιθανώς να χρησιμοποιηθούν στο σχολιασμό του εγγράφου, και

γ) με τον σημασιολογικό εμπλουτισμό των εγγράφων μέσω της διασύνδεσής τους με διαθέσιμα στο Διαδίκτυο σχετικά οντολογικά μοντέλα και θησαυρούς όρων, καθώς επίσης και με όρους και μοντέλα που βρίσκονται διαθέσιμα στο σύννεφο των Διασυνδεδεμένων Ανοικτών Δεδομένων (Linked Open Data Cloud).

Με την ολοκλήρωση του σημασιολογικού εμπλουτισμού των δεδομένων κι εγγράφων, θα πραγματοποιείται η δημοσίευσή τους με χρήση των τεχνολογιών Διασυνδεδεμένων Δεδομένων (Linked Data technologies), έτσι ώστε χρήστες με κατάλληλα δικαιώματα πρόσβασης να μπορούν να αναζητούν, να ανακτούν ή/και να τροποποιούν τις πληροφορίες που χρειάζονται. Προκειμένου να διασφαλιστεί η ιδιωτικότητα των διαθέσιμων εγγράφων και πληροφοριών (data privacy and protection), θα πρέπει να αναπτυχθεί κι ένας μηχανισμός διαχείρισης δικαιωμάτων πρόσβασης σε Διασυνδεδεμένα Δεδομένα.

#### Άξονας 2 (Α2) - Υλοποίηση Εθνικής Πύλης Κωδικοποίησης

**Στο πλαίσιο του Άξονα αυτού** θα υλοποιηθεί οΣχεδιασμός, ανάπτυξη, έλεγχος, πιλοτική εφαρμογή και θέση σε παραγωγική λειτουργία της Εθνικής Πύλης Κωδικοποίησης (συμπεριλαμβανομένου και του μηχανισμού άντλησης και μετατροπής ήδη δημοσιευμένων στο ΦΕΚ νομοθετημάτων), σύμφωνα με τις σύγχρονες τεχνολογίες ανοιχτών δεδομένων για διάθεση νομικής πληροφορίας**. Η Εθνική Πύλη Κωδικοποίησης θα αποτελέσει ενιαίο σημείο αναφοράς για το σύνολο των κωδικοποιήσεων της ελληνικής νομοθεσίας, και θα στηριχθεί και αξιοποιήσει το έργο του www.e-themis.gov.gr που υποστηρίζει το Διαρκή Κώδικα Νομοθεσίας – Ραπτάρχης, χρησιμοποιώντας τα αποτελέσματα και το υλικό του.** **Η Εθνική Πύλη Κωδικοποίησης θα παρουσιάζει επικαιροποιημένη και θεματικά ταξινομημένη την ελληνική νομοθεσία**. Η πιλοτική λειτουργία της Πύλης, θα περιλαμβάνει συγκεκριμένες κωδικοποιήσεις που θα αναδειχθούν από το αποτέλεσμα των εργασιών αξιολόγησης υφιστάμενων κωδικοποιήσεων. Επισημαίνεται ότι στην Εθνική Πύλη θα εισάγονται όλες οι κωδικοποιήσεις που θα πραγματοποιούνται με βάση τον οδηγό διοικητικής κωδικοποίησης που θα αναπτυχθεί από το παρόν έργο και θα διατεθεί προς όλους τους αρμόδιους φορείς (ενδεικτικά στους φορείς που θα υλοποιήσουν έργα στο πλαίσιο της Πρόσκλησης 33 του ΕΠ ΜΔΤ).

Η Εθνική Πύλη προβλέπεται να διασυνδεθεί με ποικίλες εθνικές και ευρωπαϊκές ηλεκτρονικές βάσεις νομικών δεδομένων. Δεδομένου του πλουραλισμού της Εθνικής και της Ευρωπαϊκής νομοθεσίας και της συνεχούς επικαιροποίησής της, η διασύνδεση και η ανταλλαγή δεδομένων της Εθνικής Πύλης Κωδικοποίησης με βάσεις δεδομένων όπως το πληροφοριακό σύστημα e-Themis, το Εθνικό Τυπογραφείο, το Ελληνικό Κοινοβούλιο, εθνικές βάσεις που έχουν αναπτυχθεί από φορείς του στενού και ευρύτερου δημόσιου τομέα, Ν.Π.Δ.Δ., το Ευρωπαϊκό Κοινοβούλιο, η βάση δεδομένων Eur-lex αλλά και με το Official Publication Office της ΕΕ (με το οποίο έχει ήδη επιδειχθεί στην πράξη συνεργασία και αλληλοϋποστήριξη), αποτελεί σημείο προστιθέμενης αξίας για την Πύλη. Η διασύνδεση θα βασιστεί στην υλοποίηση του European Legislation Identifier όπως έχει υλοποιηθεί από Γραφείο Επίσημων Εκδόσεων της Ευρωπαϊκής Ένωσης.

#### Υποσύστημα Διαδικτυακής Πύλης

Η Εθνική Πύλη Νομοθεσίας θα αποτελέσει επίσης το κεντρικό σημείο διάθεσης κάθε πληροφορίας η οποία σχετίζεται με την κωδικοποίηση της Νομοθεσίας, καθώς και πρόσβασης στο ψηφιακό περιεχόμενο που επιθυμεί να διαθέσει ο Φορέας Λειτουργίας σε κάθε ενδιαφερόμενο.

Το Υποσύστημα Διαδικτυακής Πύλης περιλαμβάνει την ακόλουθη λειτουργικότητα:

* Πρόσβαση των πολιτών και/ή επιχειρήσεων (front-end) στο σύνολο των πληροφοριών, νόμων, κανονισμών και εγγράφων που αφορούν την κωδικοποίηση της Νομοθεσίας
* Πρόσβαση των εμπλεκόμενων χρηστών των Δημοσιων Φορέων (front-end) στο σύνολο των διαδικασιών, πληροφοριών, νόμων, κανονισμών και εγγράφων που αφορούν την κωδικοποίηση της Νομοθεσίας
* Διαχείριση του συνολικού περιεχομένου της Διαδικτυακής Πύλης από κατάλληλα διαβαθμισμένους χρήστες (Administrator’s back-end module)
* Επικοινωνία με τα λοιπά υποσυστήματα του Έργου, προκειμένου να υλοποιηθούν οι αντίστοιχες λειτουργικότητες από αυτά.


#### Ρόλοι

Αποκλειστικά υπεύθυνος για τη διαχείριση του περιεχομένου που διατίθεται μέσω της Διαδικτυακής Πύλης είναι μόνο οι χρήστες που έχουν το ρόλο του **Διαχειριστή**. Αν κριθεί απαραίτητο από τη Μελέτη Εφαρμογής τότε μπορεί να οριστεί και ειδικότερος ρόλος του **Διαχειριστή της Διαδικτυακής Πύλης**.

Όπως αναφέρθηκε παραπάνω η πρόσβαση στο περιεχόμενο είναι ελεύθερη για όλους τους **Χρήστες**.

#### Γενικές Διαχειριστικές Λειτουργίες

Οι βασικές διαχειριστικές λειτουργίες φαίνονται ενδεικτικά στο ακόλουθο διάγραμμα:




*Σχήμα 1.* ***Βασικές διαχειριστικές λειτουργίες Διαδικτυακής Πύλης***

Ο Διαχειριστής θα εισέρχεται στο διαχειριστικό τμήμα της Πύλης χρησιμοποιώντας συγκεκριμένα διαπιστευτήρια. Ο Διαχειριστής θα μπορεί να ορίζει και άλλους χρήστες ως Διαχειριστές. Για τον σκοπό αυτό η Πύλη θα πρέπει να μπορεί να συνεργάζεται με το Υποσύστημα Διαχείρισης Χρηστών και Ρόλων. Ο Διαχειριστής θα πρέπει να μπορεί να εκκινεί και να σταματά την Πύλη όταν αυτό κρίνεται απαραίτητο.

#### Διαχείριση Περιεχομένου

H διαχείριση του περιεχομένου περιλαμβάνει αφενός τις διαδικασίες κατηγοριοποίησης και εμφάνισής του και αφετέρου τις διαδικασίες δημιουργίας, φόρτωσης, τροποποίησης, δημοσίευσης και αποδημοσίευσης. Η κατηγοριοποίηση και εμφάνιση περιεχομένου περιλαμβάνει τις λειτουργίες που φαίνονται ενδεικτικά στο ακόλουθο διάγραμμα:




*Σχήμα 2.* ***Διαχείριση Περιεχομένου (1/2)***

Ο Διαχειριστής θα μπορεί να επιλέγει το πρότυπο εμφάνισης (theme template) με βάση το οποίο καθορίζονται χαρακτηριστικά της πύλης όπως τα χρώματα, το είδος της γραμματοσειράς και η διάταξη των σελίδων. Επιπλέον θα έχει τη δυνατότητα δημιουργίας, διαχείρισης και απόδοσης κατηγοριών στο περιεχόμενο.

Θα δίδεται η δυνατότητα ανάρτησης πολλαπλών τύπων περιεχομένων όπως κείμενα (Word, PDF, απλό κείμενο), εικόνων, video και ήχων. Επιπλέον ο Διαχειριστής θα μπορεί να διαμορφώσει το περιεχόμενο μέσα από ενσωματωμένο HTML editor. O editor θα υποστηρίζει διευρυμένες λειτουργίες όπως εισαγωγή πινάκων, φορμών και εικόνων. Προφανώς οποιοδήποτε τμήμα περιεχομένου μπορεί να τροποποιηθεί, να δημοσιευθεί, να αποδημοσιευθεί ή και να διαγραφεί οριστικά. Κάθε είδους περιεχόμενο θα διέρχεται από διαδικασία έγκρισης από τον Διαχειριστή προτού δημοσιευθεί. Επίσης, θα πρέπει ο χρήστης να έχει τη δυνατότητα να ορίζει χρονικά την έναρξη δημοσίευσης περιεχομένου και τη διάρκεια διάθεσης αυτού.

Θα δίδεται η δυνατότητα δημιουργίας και αποστολής newsletter σε επιλεγμένους χρήστες. Επίσης θα πρέπει να υποστηρίζεται η δημοσίευση περιεχομένου σε κοινωνικά δίκτυα (Facebook, Twitter). Το περιεχόμενο που αναρτάται σε μορφή κειμένου θα είναι δυνητικά και σε άλλες γλώσσες πλην της Ελληνικής. Το σύνολο του περιεχομένου θα επισημαίνεται με τους μηχανισμούς των Creative Commons αναφορικά με τα πνευματικά δικαιώματα.



*Σχήμα 3.* ***Διαχείριση Περιεχομένου (2/2)***


Η τελική διαμόρφωση των κατηγοριών περιεχομένου καθώς και η ακριβής θέση εμφάνισής τους στις σελίδες της Πύλης θα αποφασιστεί κατά τη Μελέτη Εφαρμογής. Ενδεικτικά, η Πύλη μπορεί να περιλαμβάνει τις ακόλουθες κατηγορίες:

* Νέα
* Ανακοινώσεις
* Πρόσφατες Δημοσιεύσεις
* Νομικά Κείμενα Διαδικασιών που αφορούν την ενσωμάτωση της Νομοθεσίας της Ε.Ε στο ελληνικό Δίκαιο
* Γενικές Πληροφορίες για την κωδικοποίηση της Νομοθεσίας
* Βέλτιστες Πρακτικές Αναφορικά που αφορούν την κωδικοποίηση της Νομοθεσίας

Τέλος, θα πρέπει να ακολουθηθούν οι ενδεδειγμένες στρατηγικές Search Engine Optimization (SEO) τουλάχιστον για την αρχική σελίδα της Πύλης έτσι ώστε να εμφανίζεται στην πρώτη σελίδα των μηχανών αναζήτησης εφόσον χρησιμοποιηθούν συγκεκριμένοι όροι αναζήτησης. Επίσης οι διαχειριστές θα πρέπει να έχουν πρόσβαση σε πληροφορία τύπου analytics είτε μέσω Google Analytics ή με άλλο πρόσφορο τρόπο.

#### Πρόσβαση στο Περιεχόμενο

Οι βασικές λειτουργίες με τις οποίες αποκτά πρόσβαση στο περιεχόμενο ο απλός χρήστης, φαίνονται ενδεικτικά στο ακόλουθο διάγραμμα:



*Σχήμα 4.* ***Πρόσβαση στο περιεχόμενο***

Οι χρήστες θα έχουν πρόσβαση στο περιεχόμενο άμεσα από τις σελίδες της Πύλης, είτε μέσω του site map, είτε μέσω RSS, είτε μέσω του newsletter είτε μέσω των δημοσιεύσεων στα κοινωνικά δίκτυα. Θα μπορούν επίσης να αναζητούν περιεχόμενο, μέσω του ενσωματωμένου μηχανισμού αναζήτησης, με βάση λέξεις ή φράσεις. Η Πύλη θα είναι συμβατή με το πρότυπο WCAG 2.0 επιπέδου ΑΑ και οι σελίδες της θα βασίζονται στις αρχές του responsive design έτσι ώστε να είναι προσβάσιμη και από φορητά τερματικά (smartphones, tablets).

#### Παρουσίαση Συνδεδεμένου Περιεχομένου

Η συγκεκριμένη δυνατότητα θα αποτελεί ένα από τα βασικά τμήματα παρουσίασης περιεχομένου και θα φιλοξενείται από τη Εθνική Πύλη Νομοθεσίας. Η συγκεκριμένη εφαρμογή θα επιτρέπει την πολυκριτηριακή αναζήτηση περιεχομένου από τον τελικό χρήστη (π.χ. αναζήτηση με βάση τη χρονολογία, λέξεις-κλειδιά νόμου, λέξεις-κλειδιά αποφάσεων, αριθμό άρθρου κλπ.) προκειμένου στη συνέχεια να απεικονίσει το σύνολο του σχετιζόμενου περιεχομένου. Τα αποτελέσματα της αναζήτησης θα παρουσιάζονται με φιλικό προς το χρήστη τρόπο και θα περιλαμβάνουν και το αντίστοιχο σετ συσχετιζόμενων τμημάτων περιεχομένου. Έτσι, σε ειδικό σημείο της γραφικής διεπαφής θα παρουσιάζεται μία ομάδα σχετιζόμενων τμημάτων περιεχομένου με βάση διάφορα κριτήρια και ειδικότερα χρησιμοποιώντας τη σημασιολογική συσχέτιση που θα προκύπτει με χρήση του συνόλου των μεταδεδομένων που θα προέρχονται από το κοινό σημασιολογικό μοντέλο.

#### Χρονική Παρουσίαση Περιεχομένου (Timeline)

Η συγκεκριμένη εφαρμογή θα αποτελεί, επίσης, τμήμα της διεπαφής παρουσίασης εντός της Εθνικής Πύλης Νομοθεσίας. Το ΥποΣύστημα Διαδικτυακής Πύλης θα πρέπει να λαμβάνει υπόψη του το γεγονός ότι το σύνολο των νόμων αποτελεί ένα ζωντανό οργανισμό από τη στιγμή που ο εκάστοτε νόμος εξελίσσεται με το πέρας του χρόνου και θα πρέπει να ενσωματώνει τη δυνατότητα παρουσίασης του εκάστοτε νόμου όπως αυτός εξελίσσεται. Έτσι, η εφαρμογή θα ενσωματώνει τη δυνατότητα παρουσίασης του νόμου με τη μορφή μίας χρονοσειράς (timeline) δίνοντας τη δυνατότητα στον τελικό χρήστη να λάβει την εκάστοτε έκδοση που επιθυμεί.

#### Εφαρμογή Δυναμικής Ανασύνθεσης Περιεχομένου

Η συγκεκριμένη εφαρμογή αποτελεί ένα υπο-τμήμα της γραφικής διεπαφής με την οποία θα αλληλεπιδρά ο τελικός χρήστης. Λαμβάνοντας υπόψη τη χρονική εξέλιξη ενός νόμου θα είναι αρκετά χρήσιμο, αυτός να παρουσιάζεται με την τρέχουσα μορφή του, ενσωματώνοντας το σύνολο των μεταβολών σε ένα τελικό έγγραφο που θα περιλαμβάνει το σύνολο της τρέχουσας πληροφορίας

#### Υποσύστημα ευρετηρίου

Η εφαρμογή θα υποστηρίζει, ενδεικτικά, τις ακόλουθες λειτουργίες:

* Διαχείριση αριθμητικού ευρετηρίου
* Διαχείριση καθ’ ύλην ευρετηρίου
* Διαχείριση θησαυρού όρων

Το αριθμητικό ευρετήριο θα παρέχει τη δυνατότητα της ηλεκτρονικής καταχώρησης της ύλης με βάση την απόλυτη αριθμητική σειρά των άρθρων και των παραγράφων (όταν υπάρχουν), καθώς και άλλων σχετικών με το κείμενο πληροφοριών όπως χρονολογία, σχετικό ΦΕΚ, κ.λπ.

Η ύλη θα κατηγοριοποιείται τουλάχιστον ανά θεματική ενότητα (π.χ. για την πολεοδομικη νομοθεσία ρυμοτομικά σχέδια, όροι δόμησης, περιοχές natura κ.λπ.) και είδος (νόμοι, προεδρικά διατάγματα, υπουργικές αποφάσεις, νομολογία, αρθρογραφία κ.λπ.), ενώ το καθ’ ύλην ευρετήριο θα παρέχει περαιτέρω τη δυνατότητα της ηλεκτρονικής αρχειοθέτησης της ύλης με βάση τα θέματα - υποθέματα του ευρετηρίου, τα λήμματα, τις παραπομπές καθώς και τη διαχείριση των κατηγοριών, θεμάτων και υποθεμάτων (ενοποίηση, διαγραφή, μετακίνηση). Το κάθε αρχείο (άρθρο, απόφαση, κ.λπ.) θα εισάγεται αφού θα έχει υποστεί επεξεργασία, και μορφολογική (ενιαία μορφή, γραμματοσειρά κ.λπ.) αλλά κυρίως νομική (περίληψη, λέξεις κλειδιά κ.λπ.). Θα γίνεται καταχώρηση της ύλης σε μορφή doc, txt, pdf, κ.ά. και σύνδεση των αρχείων σε βάση μεταδεδομένων.

Επιπρόσθετα,

* Θα υπάρχει δυνατότητα πλοήγησης με βάση όλες τις κατηγοριοποιήσεις.
* Θα δίνεται η δυνατότητα δημιουργίας περιλήψεων.
* Θα δίνεται η δυνατότητα αυτόματης αναγνώρισης όλων των χαρακτήρων (κεφαλαία, πεζά, τονιζόμενα ή μη) και δημιουργίας δεικτών που επιτρέπουν την αναζήτηση με οποιαδήποτε μορφή.
* Το σύστημα θα περιλαμβάνει ένα σύνολο υπηρεσιών αναζήτησης και πλοήγησης στο περιεχόμενο, με τα εξής γενικά χαρακτηριστικά:
  + Υποστήριξη ερωτήσεων ελεύθερου κειμένου χωρίς να τίθενται γραμματικοί και συντακτικοί περιορισμοί (π.χ. κεφαλαία-μικρά, ύπαρξη τόνων ή μη, πτώση των ουσιαστικών κ.λπ).
  + Ο χρήστης θα μπορεί να συγκεκριμενοποιεί τις ερωτήσεις του με χρήση λογικών τελεστών (AND, NOT, OR, NEAR κλπ.), Wildcards και Regular Expressions.
  + Υποστήριξη αυτόματης συμπλήρωσης όρων ερωτήματος.
  + Υποστήριξη αυτόματης ορθογραφικής διόρθωσης λέξεων.
  + Υποστήριξη κατανόησης συνώνυμων όρων και ακρωνυμιών (π.χ. ΕΤ – Εθμιικό Τυπογραφέιο).
  + Θα πρέπει να υπάρχει διακριτή επιλογή μεταξύ αναζήτησης στο πλήρες κείμενο και αναζήτησης σε συγκεκριμένα μεταδεδομένα.
  + Υποστήριξη δυναμικής παραγωγής δομών πλοήγησης (λίστες, ιεραρχίες, tag clouds, θεματικοί χάρτες) βάσει της οντολογίας για τον εύκολο και άμεσο εντοπισμό της επιθυμητής πληροφορίας από το χρήστη.
  + Δυνατότητα σημασιολογικής ανάλυσης του ερωτήματος του χρήστη με τη μορφή της εξαγωγής εννοιών και όρων του σημασιολογικού μοντέλου από αυτό.
  + Χρήση τεχνικών σημασιολογικής ανάκτησης πληροφορίας όπως συλλογιστική με βάση οντολογίες, συλλογιστική βασισμένη σε περιπτώσεις (Case Based Reasoning) ή και συνδυασμός αυτών. Οι τεχνικές αυτές θα πρέπει να μπορούν να προσδιορίζουν τη σημασιολογική συνάφεια (semantic relevance) μεταξύ του περιεχομένου και των ερωτήσεων των χρηστών.
  + Δυνατότητα παραμετροποίησης των παραπάνω τεχνικών βάσει συγκεκριμένης μεθοδολογίας, έτσι ώστε η αναζήτηση να μπορεί να προσαρμοστεί στα ιδιαίτερα χαρακτηριστικά τόσο του περιεχομένου όσο και των χρηστών που το αναζητούν. Η μεθοδολογία αυτή θα πρέπει να επιτρέπει τη δημιουργία προφίλ αναζητήσεων ανά ομάδα χρηστών με διαφορετικές παραμέτρους.
  + Τα αποτελέσματα θα πρέπει να ταξινομούνται με βάση τη συνάφειά τους με την ερώτηση του χρήστη.
  + Τα αποτελέσματα θα πρέπει να ομαδοποιούνται βάσει της μεταξύ τους συνάφειας.
  + Για κάθε αποτέλεσμα θα πρέπει να φαίνονται οι όροι της ερώτησης που οδήγησαν σε αυτό.
  + Θα πρέπει ο χρήστης να μπορεί να εκλεπτύνει τα αποτελέσματα μιας αναζήτησης επιλέγοντας επιπλέον κριτήρια.
  + Θα πρέπει το σύστημα να μπορεί να προτείνει στο χρήστη περιεχόμενο με βάση συναφείς με την ερώτησή του όρους (recommendation).

Η αναζήτηση μέσω των ευρετηρίων θα γίνεται μεμονωμένα ή με συνδυασμό των ακόλουθων πεδίων αναζήτησης (ενδεικτικά):

* Κατηγορία νομοθετήματος (Νόμος, Υπουργική απόφαση κ.λπ.)
* Αριθμός και έτος έκδοσης
* Εκδότης
* Στοιχεία ΦΕΚ (Τεύχος, αριθμός, ημερομηνία)
* Άρθρο, παράγραφος
* Θεματικό Ευρετήριο
* Λέξεις κλειδιά
* Λήμματα
* Παραπομπές
* Νομικοί όροι
* Ελεύθερο κείμενο

Η αναζήτηση μέσω ελεύθερου κειμένου θα γίνεται με βάση τις λέξεις-κλειδιά που υπάρχουν μέσα στο κυρίως κείμενο των προς αναζήτηση εγγράφων καθώς και στα λήμματα και τις παραπομπές του καθ’ ύλην ευρετηρίου.

Κάθε πεδίο αναζήτησης μπορεί να περιέχει (ενδεικτικά):

* Μια λέξη
* Έναν αριθμό
* Συνδυασμό λέξεων και αριθμών
* Μια λεκτική πατέντα που δύναται να ορίζεται ως εξής (ενδεικτικά): μια λέξη, λέξη που αρχίζει με ένα σχηματισμό γραμμάτων και τελειώνει με άγνωστο σχηματισμό γραμμάτων, λέξη που αρχίζει και τελειώνει με ένα σχηματισμό γραμμάτων ανεξάρτητα από τον ενδιάμεσο σχηματισμό.

Η αναζήτηση θα δίνει μία λίστα αποτελεσμάτων (με τίτλο και περίληψη έναντι καθενός από αυτά), βάσει βαθμού συσχέτισης με το υποβληθέν ερώτημα. Καθένα από τα αποτελέσματα θα συσχετίζεται με αποτελέσματα των άλλων κατηγοριών. Για κάθε ένα από αυτά τα στοιχεία, θα υπάρχει συσχετισμός με τυχόν συνδεόμενο υλικό (νομοθεσία, νομολογία, αρθρογραφία, γνωμοδοτήσεις ΝΣΚ, κανονιστικές αποφάσεις, κατ’ εξουσιοδότηση εκδοθείσα νομοθεσία, σχετικές διατάξεις, κ.λπ.).

Με την επιλογή από τη λίστα θα εμφανίζεται οθόνη με το πλήρες κείμενο του επιλεγέντος αποτελέσματος και το σχετικό με αυτό υλικό (που θα μπορεί επίσης να επιλέγεται), καταρχήν προς ανάγνωση και με δυνατότητες, επιπλέον, αποθήκευσης, εκτύπωσης, διάσωσης αποτελέσματος έρευνας και χρησιμοποίησής του σε επόμενη έρευνα.

Στο αποτέλεσμα της αναζήτησης, στην περίπτωση αναζήτησης με ελεύθερο κείμενο θα επισημαίνονται μέσα στο κείμενο οι λέξεις που ζητήθηκαν, ενώ στην περίπτωση αναζήτησης μέσω του αριθμητικού ευρετηρίου θα επισημαίνονται μέσα στο κείμενο οι διατάξεις που ζητήθηκαν.

Ειδικά όσον αφορά την κατηγορία της νομοθετικής και κανονιστικής ύλης, αυτή θα πρέπει να ανοίγει με δύο τρόπους. Εκτός από την οθόνη με το κείμενο του άρθρου, όπως ισχύει σήμερα, σε .html (θα εισάγεται ως .doc ή .txt), θα παρέχεται η δυνατότητα εμφάνισης λίστας με όλα τα ΦΕΚ που αποτελούν την «ιστορία» του άρθρου αυτού. Π.χ. το άρθρο χχ του ν.χχχχ/χχχχ θεσπίστηκε για πρώτη φορά το χχχχ, αλλά τροποποιήθηκε πολλές φορές, με μεταγενέστερους νόμους. Ο χρήστης θα βλέπει στην οθόνη το κείμενο του άρθρου όπως ισχύει σήμερα [άρα ένα αρχείο], αλλά θα του δίνεται και η επιλογή να μπορεί να ανοίξει όλα τα ΦΕΚ που διαμόρφωσαν το κείμενο του άρθρου, από τη θέσπισή του μέχρι την τελευταία τροποποίηση [άρα, μία λίστα με π.χ. οκτώ αρχεία]. Σημειωτέον ότι, επειδή σ’ αυτά τα αρχεία των ΦΕΚ η τροποποιητική διάταξη μπορεί να είναι μόνο μία φράση μέσα σε ένα πολυσέλιδο νομοθέτημα, θα πρέπει να υπάρχει κάποιο σημείο ένδειξης (bookmark), ώστε να εντοπίζεται αμέσως το κρίσιμο σημείο του ΦΕΚ.

Περαιτέρω, είναι αναγκαίο, η βάση δεδομένων να δίνει την πρόσθετη δυνατότητα να εμφανίζεται το νομοθέτημα όχι όπως ισχύει σήμερα, αλλά όπως ίσχυε σε δεδομένες χρονικές στιγμές (προϊσχύσασες μορφές άρθρου).

#### Άξονας 3 (Α3) - Υλοποίηση ολοκληρωμένου συστήματος καλής νομοθέτησης

**Στο πλαίσιο του Άξονα 3 του Έργου θα υλοποιηθεί** ο Σχεδιασμός, ανάπτυξη, έλεγχος, πιλοτική εφαρμογή και θέση σε παραγωγική λειτουργία σουίτας εφαρμογών για την υποστήριξη της νομοπαραγωγικής, νομοθετικής και κανονιστικής διαδικασίας με βάση την οντολογία, που διαμορφώνεται στον άξονα Α1 και τα πρότυπα και τις διαδικασίες που αποτελούν παραδοτέο της Φάσης 1. Η σουίτα περιλαμβάνει συνεργατικό εργαλείο παραγωγής και επεξεργασίας ρυθμιστικών κειμένων, πλατφόρμα διακίνησης και διαχείρισης αυτών καθώς και υποστηρικτικό συστημικό λογισμικό. Χρήστες της σουίτας θα είναι στελέχη της Γενικής Γραμματείας της Κυβέρνησης, όλων των φορέων οι οποίοι συμμετέχουν στη νομοπαραγωγική και κανονιστική διαδικασία (τα όργανα θέσπισης ρυθμίσεων, όπως αναφέρονται στο άρθρο 4 του ν.4048/2012), χρήστες της Βουλής των Ελλήνων (ως προς το κοινοβουλευτικό έργο) και λοιποί εμπλεκόμενοι στις διαδικασίες παραγωγής, επεξεργασίας, έγκρισης και έκδοσης των ρυθμιστικών κειμένων.

Το σύστημα θα διασυνδέεται με την Εθνική Πύλη Κωδικοποίησης διασφαλίζοντας (1) την τροφοδότησή της με δομημένα νέα νομοθετήματα και κανονιστικές πράξεις (σύμφωνα με το κοινό ολοκληρωμένο οντολογικό μοντέλο που θα αναπτυχθεί) και (2) την «αυτόματη» σύνδεση με τις υπάρχουσες (ή μελλοντικές) κωδικοποιήσεις, εξασφαλίζοντας τη συνεχή επικαιροποίηση της διαθέσιμης πληροφορίας. Επιπρόσθετα, το σύστημα προβλέπεται να διασυνδεθεί με την πλατφόρμα διαχείρισης διαδικασιών και ρόλων της Βουλής των Ελλήνων και με το σύστημα του Εθνικού Τυπογραφείου.

Ανάλογα εργαλεία που έχουν αναπτυχθεί σε Ευρωπαϊκό και Διεθνές επίπεδο, όπως για παράδειγμα η εφαρμογή LEOS της Ευρωπαϊκής Ένωσης θα αποτελέσουν βασικό σημείο αναφοράς κατά το σχεδιασμό και την ανάπτυξη του συνεργατικού εργαλείου νομοπαραγωγικής και κανονιστικής διαδικασίας. Στο πλαίσιο αυτό θα αξιοποιηθεί το «Εγχειρίδιο για τις διαδικασίες διυπουργικού συντονισμού της Ελληνικής Κυβέρνησης» (<http://www.ggk.gov.gr/?page_id=45>) και η μελέτη με τίτλο «Initial analysis for the development of an IT tool on better regulation», τα οποία εκπονήθηκαν με την υποστήριξη της Expertise France. Τα ανωτέρω αναφερόμενα παραδοτέα αφενός θα ληφθούν υπόψη στην αναλυτική περιγραφή των προδιαγραφών του έργου και αφετέρου θα είναι διαθέσιμα κατά την υλοποίηση του έργου, προκειμένου να αποφευχθεί τυχόν επαναχρηματοδότηση του φυσικού τους αντικειμένου. Επιπροσθέτως, στο πλαίσιο της δράσης «1.3.1 Support the development of an appropriate IT tool on better regulation (SGG): Strengthening the ex-ante legislative consultation system», όπως περιλαμβάνεται στο σχέδιο δράσης της Τεχνικής Βοήθειας που παρέχεται από την Expertise France προς τη Γενική Γραμματεία Κυβέρνησης, έχουν προγραμματιστεί πέντε παραδοτέα τα οποία αφορούν στην υποστήριξη, εκ μέρους της Expertise France, της Γενικής Γραμματείας Κυβέρνησης ως υπεύθυνου φορέα για το τμήμα «Πλατφόρμα Κανονιστικής Διαδικασίας» και τα οποία θα ληφθούν υπόψη, όπως και τα ανωτέρω.

#### Υποσύστημα Διαχείρισης Επιχειρησιακών Διαδικασιών

Το Υποσύστημα Διαχείρισης Επιχειρησιακών Διαδικασιών θα υποστηρίζει τη πλήρη διαχείριση των ροών εργασίας που απαιτούνται για τις διαδικασίες που αφορούν παραγωγής, επεξεργασίας, έγκρισης και έκδοσης των ρυθμιστικών κειμένων. Σε πρώτη φάση, θα αναπτυχθούν στο σύστημα οι ροές εργασίας που είναι ήδη γνωστές από το υφιστάμενο θεσμικό πλαίσιο και θα καταγραφούν σε παραδοτέο της Φάσης 1. Ωστόσο, είναι αναμενόμενο ότι το θεσμικό πλαίσιο θα διαμορφώνεται σε συνεχή βάση, επομένως οι νέες αυτές ροές ενεργειών που θα πρέπει να εισαχθούν στο σύστημα θα καταχωρούνται από κατάλληλα επιμορφωμένους χρήστες / στελέχη του Φορέα Λειτουργίας, μέσω κατάλληλης παραμετροποίησης του παρόντος υποσυστήματος, χωρίς την ανάγκη παρέμβασης του Αναδόχου ή της ανάπτυξης κάποιου επιπρόσθετου κώδικα. Το υποσύστημα θα δίνει τη δυνατότητα σε διαβαθμισμένους χρήστες να διαμορφώνουν δυναμικά τις διαδικασίες δημιουργώντας τις κατάλληλες ροές εργασίας, να δημιουργούν λίστες ελέγχου (checklists), έγγραφα πρότυπα (templates), καθώς και ενδεχόμενες μετρικές αποτίμησης της αποτελεσματικότητας μιας διαδικασίας.


Για τον σκοπό αυτό τα στελέχη του Φορέα Λειτουργίας θα πρέπει να μπορούν να προσθέσουν νέες διαδικασίες με χρήση του παρόντος Υποσυστήματος χωρίς να απαιτείται παρέμβαση στον πηγαίο κώδικα.

#### Ρόλοι

Υπεύθυνοι για τη διαχείριση όλων των διαδικασιών είναι όσοι έχουν το ρόλο του **Διαχειριστή**.

#### Λειτουργίες

Όπως φαίνεται στο ακόλουθο διάγραμμα, ο Διαχειριστής θα έχει ενδεικτικά δυνατότητες δημιουργίας, τροποποίησης, διαγραφής, δοκιμής, εκκίνησης και τερματισμού των σχετικών διαδικασιών:



*Σχήμα 5.* ***Λειτουργίες Υποσυστήματος Διαχείρισης Επιχειρησιακών Διαδικασιών***

Ακόμη, το Υποσύστημα Διαχείρισης Επιχειρησιακών Διαδικασιών θα έχει τα εξής χαρακτηριστικά:


* Οι διαδικασίες θα μπορούν να σχεδιαστούν με γραφικό τρόπο με χρήση του υποσυστήματος ή τρίτου λογισμικού που θα συνεργάζεται με το υποσύστημα και αποτελεί μέρος της προσφερόμενης λύσης.
* Θα υπάρχει δυνατότητα εναλλαγής μεταξύ της γραφικής απεικόνισης της ροής και της αντίστοιχης απεικόνισης σε κώδικα.
* Η σχεδίαση θα βασίζεται στο πρότυπο BPMN 2.0
* Θα υποστηρίζεται και σειριακή και παράλληλη εκτέλεση των διαδικασιών κατά περίπτωση.
* Θα επιτρέπεται ο ορισμός διαφόρων τύπων εργασιών όπως εργασίες τύπου script, εργασίες που απαιτούν ενέργεια του χρήστη, εργασίες που απαιτούν εκτέλεση κώδικα κλπ.
* Θα παρέχεται ένα ολοκληρωμένο περιβάλλον επίβλεψης των διαδικασιών του workflow engine.
* Μέσα από το ολοκληρωμένο περιβάλλον, ο χρήστης θα μπορεί με εύκολο τρόπο να δει και να αναζητήσει τις διάφορες διαδικασίες που έχουν οριστεί στο Υποσύστημα.
* Μέσα από το ολοκληρωμένο περιβάλλον, ο χρήστης θα μπορεί να δει ποιες ενέργειες απαιτούνται από αυτόν ώστε να προχωρήσει μια διαδικασία.
* Οι διαδικασίες θα υποστηρίζουν ενέργειες που αφορούν επικοινωνία με τρίτα συστήματα είτε εγγενώς είτε με τη μορφή scripts / κώδικα.
* Το Υποσύστημα θα υποστηρίζει την δυνατότητα σύνδεσης προτύπων εντύπων (π.χ. φορμών) με τις διαδικασίες που εκτελούνται από το υποσύστημα.
* Θα υπάρχει δυνατότητα ορισμού κανόνων και σύνδεσής τους με συγκεκριμένες διαδικασίες είτε εγγενώς είτε μέσω τρίτου λογισμικού το οποίο συνεργάζεται με το υποσύστημα και αποτελεί μέρος της προσφερόμενης λύσης.
* Θα υποστηρίζεται μηχανισμός ειδοποίησης χρηστών για ενέργειες που τους αφορούν.
* Θα μπορούν να αποσταλούν emails προς χρήστες είτε για ενέργεια είτε για ενημέρωση.
* Θα υπάρχει η δυνατότητα ανάθεσης εργασιών σε μεμονωμένους χρήστες ή σε ομάδες χρηστών.
* Θα υποστηρίζεται η ύπαρξη μιας διαδικασίας με διαφορετικούς αριθμούς έκδοσης (versioning).
* Το περιβάλλον εκτέλεσης (engine) θα πρέπει να μπορεί να ολοκληρωθεί με LDAP.
* Τέλος, οι διαδικασίες θα μπορούν να εξαχθούν από το περιβάλλον ανάπτυξης σε αρχεία με γραμμογράφηση βασισμένη σε κάποιο ανοικτό πρότυπο (π.χ. BPMN 2.0 σε μορφή XML ή XMI).

Επισημαίνεται ότι στα πλαίσια λειτουργίας του Υποσυστήματος δεν είναι απαραίτητη η λεπτομερής εξέταση της εκτέλεσης των διεργασιών με την έννοια της μέτρησης του χρόνου εκτέλεσης, του εντοπισμού bottlenecks και της εν γένει δυνατότητας για συνεχή βελτίωσή τους (δηλαδή οι δυνατότητες παρακολούθησης των διεργασιών αντιστοιχούν στο επίπεδο 3 και φθάνουν το πολύ ως το 4 σύμφωνα με το Capability Maturity Model).

#### Διαχείριση Πρότυπων Εντύπων

Αρκετά λογισμικά διαχείρισης Επιχειρησιακών διαδικασιών παρέχουν εγγενώς την δυνατότητα σχεδίασης εντύπων (κυρίως με την μορφή web φορμών) και σύνδεσης τους με επιχειρησιακές διαδικασίες. Από την άλλη, ο Ανάδοχος μπορεί να επιλέξει να σχεδιάζoνται τα έντυπα εκτός Υποσυστήματος, κάνοντας χρήση άλλων εργαλείων. Και οι δύο προσεγγίσεις είναι αποδεκτές στα πλαίσια του Συστήματος αρκεί τα έντυπα να μπορούν να αξιοποιηθούν πλήρως στα πλαίσια των Επιχειρησιακών διαδικασιών που θα εκτελούνται μέσω του υποσυστήματος.

Θα υποστηρίζονται ενδεικτικά οι ακόλουθες λειτουργίες:



*Σχήμα 6.* ***Διαχείριση εντύπων***

**Διαμόρφωση εντύπου:** Η διαμόρφωση ενός εντύπου περιλαμβάνει ορισμό ενός ελάχιστου συνόλου μεταδεδομένων και ακολούθως καθορισμό της μορφής του (σχεδίαση).

Ενδεικτικά, τα μεταδεδομένα ενός εντύπου μπορεί να περιλαμβάνουν:

* Σχετιζόμενη διαδικασία
* Τύπος εγγράφου
* Στοιχεία ΦΕΚ όπου ορίζεται το πρότυπο έντυπο (Αριθμός / Τεύχος / Ημερομηνία)

Αναφορικά με την σχεδίαση αυτή μπορεί να πραγματοποιηθεί, ενδεικτικά, με κάποιον από τους ακόλουθους τρόπους:

* Με χρήση γραφικού σχεδιαστικού περιβάλλοντος WYSIWYG
* Με καθορισμό του εντύπου μέσω αρχείου JSON
* Με καθορισμό του εντύπου μέσω αρχείου HTML
* Με καθορισμό του εντύπου μέσω αρχείου XML
* Με καθορισμό του εντύπου με απευθείας παρέμβαση στην βάση δεδομένων

Το Υποσύστημα θα μετασχηματίζει την προδιαγραφή του εντύπου στο οπτικό του ισοδύναμο ώστε να μπορεί ο Διαχειριστής να έχει ξεκάθαρη άποψη για το τελικό look & feel του εντύπου (εκτός από την περίπτωση σχεδίασης με χρήση γραφικού περιβάλλοντος όπου η οπτικοποίηση είναι προφανής).

**Τροποποίηση εντύπου:** Εφόσον το έντυπο δεν έχει χρησιμοποιηθεί ακόμη από κάποια διαδικασία τότε η δομή του μπορεί να τροποποιηθεί χωρίς άλλες προϋποθέσεις με τον ίδιο τρόπο που γίνεται και η σχεδίαση.

Ένα έντυπο όμως που είναι ήδη συνδεδεμένο με μια διαδικασία δεν μπορεί να αλλάξει γιατί σε μια τέτοια περίπτωση, εντός του Συστήματος, θα υπάρχουν διαδικασίες που έχουν γίνει με την παλαιά έκδοση του εντύπου και άλλες που θα πρέπει να γίνουν με την καινούργια.

Ως εκ τούτου, στην περίπτωση που ζητηθεί τροποποίηση εντύπου που χρησιμοποιείται, θα δημιουργείται, για τη συγκεκριμένη διαδικασία, νέα έκδοση του εντύπου. Θα πρέπει λοιπόν να υπάρχει μέριμνα για διατήρηση όλων των εκδόσεων ενός εντύπου (versioning) έτσι ώστε οι υπόλοιπες λειτουργίες που αφορούν στην συγκεκριμένη διαδικασία να κάνουν κάθε φορά χρήση της αντίστοιχης έκδοσης του εγγράφου.

**Εμφάνιση καταλόγου εντύπων:** Θα εμφανίζονται όλα τα έντυπα με μορφή καταλόγου (λίστας). Ο κατάλογος θα μπορεί να φιλτράρεται με συγκεκριμένα μεταδεδομένα του εντύπου (π.χ. τύπος εγγράφου κ.λπ.). Αν ο διαχειριστής επιλέξει ένα έντυπο από τον κατάλογο τότε θα πρέπει να μπορεί να το δει στην οθόνη. Ακολούθως μπορεί να προβεί σε τροποποίηση, διαγραφή ή να εξάγει το έντυπο σε μορφή PDF.

**Διαγραφή εντύπου**: Ο Διαχειριστής μπορεί να διαγράψει οριστικά ένα έντυπο μαζί με όλα τα μεταδεδομένα του. Η διαγραφή πραγματοποιείται εφόσον το Σύστημα δεν τηρεί άλλα δεδομένα (π.χ. εγκρίσεις κλπ.) που κάνουν χρήση του υπό διαγραφή εντύπου.

**Ο καθορισμός της μορφής όλων των εντύπων που απαιτούνται για την λειτουργία του Συστήματος θα καταγραφούν στην Φάση 1. Ευθύνη του Αναδόχου αποτελεί επίσης η εισαγωγή τους στο σύστημα και η συσχέτισή τους με τις σχετικές διαδικασίες.**

#### Αυτόματη δημιουργία περιεχομένου

Ιδανικά αν ο ορισμός των διαδικασιών συνοδεύεται από επαρκή μεταδεδομένα τότε οι διαδικασίες μπορούν να αποτελέσουν το μοναδιαίο σημείο αναφοράς για τα υπόλοιπα υποσυστήματα του Συστήματος που εμφανίζουν / διαχειρίζονται περιεχόμενο σχετικά με αυτές. Πιο συγκεκριμένα:

* Οι πληροφορίες αναφορικά με τις διαδικασίες (περιγραφή, βήματα κλπ.) που είναι δημόσια προσβάσιμες από την Διαδικτυακή Πύλη θα μπορούσαν να δημιουργούνται αυτόματα από την περιγραφή και τα μεταδεδομένα των διαδικασιών που τηρούνται στο Υποσύστημα Διαχείρισης Επιχειρηματικών Διαδικασιών.
* Η ακολουθία οθονών (wizard) που εμφανίζεται στον χρήστη όταν ξεκινά μια διαδικασία θα μπορούσε να δημιουργείται αυτόματα με βάση τις διαδικασίες που έχουν οριστεί.

Η παραπάνω δυνατότητα αποτελεί επιθυμητή απαίτηση. Το σχετικό περιεχόμενο μπορεί να προσφερθεί με βάση άλλες, λιγότερο αυτοματοποιημένες, προσεγγίσεις.

#### Διαχείριση Υποθέσεων

Το υποσύστημα θα πρέπει να διαθέτει χαρακτηριστικά διαχείρισης υποθέσεων, συμβατό με το πρότυπο Case Management Model and Notation ™ (CMMN ™) v. 1.0 του Object Management Group (OMG).

Η βασική απαίτηση από τη λειτουργικότητα διαχείρισης υποθέσεων είναι η εκτέλεση των βασικών ροών εργασίας που υλοποιούνται στο υποσύστημα διαχείρισης διαδικασιών. Σε αυτό το πλαίσιο θα πρέπει να υποστηρίζει :

* Μοντελοποίηση υποθέσεων με βάση το πρότυπο CMMN
* Εκτέλεση ροών εργασίας στο πλαίσιο συγκεκριμένων υποθέσεων και ροών υποθέσεων
* Υποστήριξη δημιουργίας και παρακολούθησης εργασιών σε συγκεκριμένους χρήστες και ομάδες χρηστών, ορισμός ειδικών καταστάσεων όπως προθεσμίες, προτεραιότητες
* Ολοκλήρωση με Συστήματα διαχείρισης εγγράφων
* Σύστημα γνωστοποιήσεων όπως ανάθεση εργασιών, ολοκλήρωση εργασιών κλπ

#### Υποσύστημα Συνεργατικής παραγωγής, επεξεργασίας Νομοθετικών κειμένων

Το υποσύστημα θα υποστηρίζει τη σύνταξη, εισαγωγή και τροποποίηση νομικών κειμένων σε όλες τις φάσεις της νομοπαραγωγικής, νομοθετικής και κανονιστικής διαδικασίας. Θα αποτελεί τη βάση και θα υποστηρίζει τις ροές της Πλατφόρμας Διαχείρισης Κανονιστικής Διαδικασίας, και θα συνεργάζεται με πλατφόρμες διαχείρισης διαδικασιών και ρόλων, σε συγχρονισμό με τα αντίστοιχα αποθετήρια. Θα παρέχει δυνατότητες document collaboration και co-authoring στα αρχεία νομικών κειμένων που θα δημιουργούνται ή θα εισάγονται. Θα παρέχει XML μηχανισμό, βασισμένο στην κοινή οντολογία (και τη σημασιολογική ερμηνεία που τη συνοδεύει) για την είσοδο, επεξεργασία και έξοδο νομικών κειμένων. Θα δίνει τη δυνατότητα δομημένης (και σημασιολογικής) σύγκρισης εγγράφων, επικύρωση του περιεχομένου και προτάσεων αλλαγών, και αντιστοίχιση περιεχομένου με με χρήση λεξικών, θησαυρών και corpora στην ελληνική γλώσσα, η σε γλώσσα της ΕΕ. Θα δίνει τη δυνατότητα επαλήθευσης των κειμένων και των μεταδεδομένων των νομικών κειμένων της Εθνικής Πύλης Κωδικοποίησης, εμφάνιση της πληροφορίας της ιστορικότητας ενός νομικού κειμένου και των μορφών του σε προηγούμενες εκδόσεις με αντιπαραβολή. Θα παρακολουθεί τις τροποποιήσεις των κειμένων ανά χρήστη και χρονολογικά. Θα παρέχει απλές και σύνθετες επιλογές αναζήτησης σε σχέση με τα διαθέσιμα πεδία, σημασιολογική αναζήτηση και αναζήτηση με βάση το σχήμα της οντολογίας, καθώς και δυνατότητες επιλογής εμφάνισης της πληροφορίας.

Το εργαλείο, θα υποστηρίζει τη νομοπαραγωγική, νομοθετική και κανονιστική διαδικασία με συμμέτοχους τα Υπουργεία, τη Γενική Γραμματεία της Κυβέρνησης, τη Βουλή των Ελλήνων και το Εθνικό Τυπογραφείο.

Το Υποσύστημα Συνεργασίας περιλαμβάνει όλη την απαραίτητη λειτουργικότητα που θα επιτρέπει στα στελέχη όλων των εμπλεκόμενων φορέων να επικοινωνούν αποτελεσματικά μεταξύ τους σε όλα τα στάδια των επιχειρησιακών διαδικασιών παραγωγής, επεξεργασίας, έγκρισης και έκδοσης των ρυθμιστικών κειμένων, μειώνοντας το διοικητικό βάρος που προκαλείται από τη χρήση συμβατικών μεθόδων επικοινωνίας. Τα βασικά χαρακτηριστικά του υποσυστήματος είναι:

1. Προβολή προσωποποιημένης πληροφορίας στους χρήστες ανάλογα με τις εκκρεμότητές τους και τον επιχειρησιακό τους ρόλο, με τη μορφή dashboard
2. Δυνατότητα ανταλλαγής μηνυμάτων και δημιουργία θεματικών συνομιλιών, μεταξύ όλων των χρηστών του συστήματος
3. Δυνατότητα ανταλλαγής αρχείων μεταξύ χρηστών και οργάνωσης αυτών
4. Δυνατότητα ορισμού και διαχείρισης κοινών ημερολογίων για ομάδες χρηστών, για την διοργάνωση και παρακολούθηση γεγονότων όπως συναντήσεις, προθεσμίες, κτλ.
5. Δυνατότητα αναζήτησης επί του συνόλου της πληροφορίας

Το υποσύστημα συνεργασίας θα πρέπει επιπρόσθετα να διαθέτει την απαραίτητη λειτουργικότητα για την σε πραγματικό χρόνο (online) δημιουργία, επεξεργασία, και παρακολούθηση, από τους κατάλληλους χρήστες των εμπλεκόμενων φορέων, σύνθετων δομημένων νομικών κειμένων.

Το υποσύστημα θε πρέπει να δίνει τη δυνατότητα στους διαχειριστές του, να δημιουργούν και να οργανώνουν δομημένα πρότυπα εγγράφων, τ αοποία θα χρησιμοποιούνται από τους χρήστες για τη δημιουργία νέων νομοθετικών και κανονιστικών κειμένων.

Θα είναι δυνατή η δημιουργία της δομής του κειμένου και των σχέσεων του κειμένου ή τμημάτων του με άλλα κείμενα. Θα διαθέτει έναν WYSIWYG editor για την σε πραγματικό χρόνο επεξεργασία των τμημάτων ενός κειμένου.

Με τη δημιουργία του κειμένου θα είναι δυνατή η αποθήκευσή του σε δημοφιλή μορφή (.pdf ή odt ή odf), προκειμένου να είναι διαχειρίσιμο από το υποσύστημα διαχέιρισης εγγράφων καθώς και από αντίστοιχα συστήματα άλλων εμπλεκόμενων φορέων (π.χ το Σύστημα διαχέιρισης εγγράφων της Βουλής).

Το υποσύστημα συνεργασία θα δίνει τη δυνατότητα :

* Για τη δημιουργία ενός εγγράφου από ένα πρότυπο
* WYSIWYG επεξεργασία των περιεχομένων του κειμένου (παράγραφοι,, εδάφια κλπ)
* Δι;αχείριση εκδόσεων των εγγράφων
* Ταυτόχρονη επεξεργασά του εγγράφου από πολλούς χρήστες
* Διαμόρφωση του τελικού εγγράφου και απόθήκευσή του σε δημοφιλή μορφή (.pdf ή odt ή odf)
* Δημιουργία συσχετίσεων μεταξύ του εγγράφου ή τμημάτων του με άλλα έγγραφα
* Υποστήριξη αποθήκευσης του περιεχομένου σε πρότυπο XML κατάλληλο για νομοθετικά κείμενα (π.χ (Akoma Ntosoaka LegalDocML)

#### Υποσύστημα Διαχείρισης Εγγράφων

Για την υποστηριξη του συστήματος Συνεργατκής Παραγωγής και επεξεργασίς Νομοθετικών κειμένων, το υποσύστημα διαχέιρισης εγγράφων θα παρέχει όλες τις βασικές λειτουργικότητες για τη δημιουργία, ψηφιακή υπογραφή και ασφαλή διαμοιρασμό των εγγράφων στους εμπλεκόμενους χρήστες και φορείς με βάση τις επιχειρησιακές διαδικασίες που διαχειρίζεται το υποσύστημα επιχειρησιακών διαδικασιών.

Οι ειδικότερες λειτουργικές απαιτήσεις για το υποσύστημα διαχείρισης εγγράφων είναι οι εξής :

* Δυνατότητα αποθήκευσης των εγγράφων εκτός της βάσης δεδομένων, στο native format. Πχ \*.tif, \*.doc
* Δυνατότητα προσαρμογής και επεκτασιμότητας, ανάλογα με τις εκάστοτε απαιτήσεις.
* Να υποστηρίζει λειτουργίες Fail Over & Διαχείρισης φορτίου (Load Balancing)
* Να υποστηρίζει κεντρική διαχείριση του συστήματος για πολλαπλές τοπικές & απομακρυσμένες Βιβλιοθήκες Εγγράφων.
* Υποστήριξη του Open Document Management API (ODMA) standard, για ανταλλαγή δεδομένων μεταξύ εφαρμογών διαφορετικών τεχνολογιών.
* Να υποστηρίζει :

- Ασφάλεια πολλαπλών επιπέδων (RDBMS, Network Operating System)

- Αξιοποίηση ασφάλειας σε επίπεδο Λειτουργικού συστήματος δικτύου, με δυνατότητα επιλογής επιπέδου ασφάλειας

* Δυνατότητα αρχειοθέτησης παραγομένων πληροφοριών από τρίτες εφαρμογές (word processing, spreadsheet, image, multimedia, cad cam, e-mail ).
* Παροχή δυνατότητας σε χρήστες που δεν έχουν κάποιες εφαρμογές εγκατεστημένες στον υπολογιστή τους, να έχουν πρόσβαση σε έγγραφα τα οποία είναι δημιουργημένα με αυτές τις εφαρμογές. Ύπαρξη native viewers που λύνουν τέτοια προβλήματα.
* Δυνατότητα υποστήριξης καταγραφής διαφορετικών εκδόσεων (versions) και υπο-εκδόσεων των εγγράφων.
* Δυνατότητα τροποποίησης παραμέτρων που αφορούν τις versions.
  + Πρόσβαση ή μη σε προηγούμενες εκδόσεις
  + Δημιουργία νέας version από οποιαδήποτε έκδοση (ήδη δημιουργηθείσα)
  + Καθορισμός αριθμού versions & subversions ανά Βιβλιοθήκη Εγγράφων
* Δυνατότητα καθορισμού απεριόριστου αριθμού τύπου εγγράφων με δυνατότητα ρύθμισης για καθένα :
  + Αρχιτεκτονικής αποθήκευσης (Archive, keep, delete )
  + Προεπιλογής ενεργοποίησης ή απενεργοποίησης της λειτουργίας FTR
  + Αριθμού version & sub-version
* Δυνατότητα χρήσης keywords
* Δυνατότητα καθορισμού μορφής οθονών διαχείρισης (Search – Retrieve – Hit list).
* Δυνατότητα δημιουργίας “ΦΑΚΕΛΛΩΝ” εγγράφων τα οποία θα περιέχουν έγγραφα διαφόρων τύπων
* Δυνατότητα Full - text αναζήτησης
* Υποστήριξη τήρησης ιστορικού αρχείου, με καταγραφή όλων των επεμβάσεων στα αρχεία.
* Υποστήριξη τρόπων γρήγορης αναζήτησης με βάση τα έγγραφα που αναζητήθηκαν πιο πρόσφατα
* Δυνατότητα αποθήκευσης για μελλοντική χρήση σεναρίων “γρήγορης αναζήτησης” ανά χρήστη με προκαθορισμένα κριτήρια
* Υποστήριξη διαδικασιών check in / check out.
  + Παροχή ή μη δυνατότητας χρήσης του εγγράφου που έγινε check out, στους άλλους χρήστες του Document Management Συστήματος
  + Επιλογή δημιουργίας ή μη νέας έκδοσης, κατά τη διαδικασία του check in
* Συνεργασία με πακέτα ηλεκτρονικού ταχυδρομείου για αποστολή εγγράφων ή αρχειοθέτηση μηνυμάτων
* Δυνατότητα ολοκλήρωσης με το Microsoft Office-, Outlook.
  + Αρχειοθέτηση του message body των μηνυμάτων
  + Αρχειοθέτηση των attachments, των μηνυμάτων, στη native μορφή τους
  + Δυνατότητα λήψης επιπλέον πληροφοριών, που αφορούν το μήνυμα, όπως : message ID, Attachment number, message Item & Deliver recepient.
* Δυνατότητα auto-numbering αριθμών πρωτοκόλλου. Καθορισμός της βασικής δομής του αριθμού πρωτοκόλλου, με σταθερά και μεταβλητά μέρη, που ανταποκρίνονται π.χ στην επιχειρησιακή δομή του φορέα.
* Πλήρης δυνατότητα ενσωμάτωσης ψηφιακών υπογραφών σε όλα τα στάδια διακίνησης του εγγράφου.

#### Υποσύστημα Δημιουργίας Αναφορών

Το **Υποσύστημα Δημιουργίας Αναφορών** υποστηρίζει τη δημιουργία και εκτύπωση αναφορών για οποιοδήποτε στάδιο των διαδικασιών των υποσυστημάτων του Έργου ή να περιλαμβάνουν στατιστικά στοιχεία που εξάγονται από πλήθος περιπτώσεων που είναι καταχωρημένες στο Σύστημα.

Τα πρότυπα των αναφορών θα μπορούν να σχεδιαστούν με γραφικό τρόπο και η σχεδίαση θα πρέπει να περιλαμβάνει όλα τα συνήθη συστατικά μιας φόρμας (π.χ. ετικέτες, πεδία κειμένου, λίστες κλπ.). Επιπλέον κατά την σχεδίαση θα πρέπει να μπορούν να ενσωματωθούν:

* Γραφικές παραστάσεις
* Πίνακες
* Χάρτες
* Εικόνες
* Υποαναφορές
* Key Performance Indicators (KPIs)

Τα πρότυπα των αναφορών θα μπορούν να συνδεθούν με τουλάχιστον μια πηγή δεδομένων και με βάση την σύνδεση αυτή να μπορούν να εκτελεστούν ερωτήσεις ώστε να αντληθούν δεδομένα για την παραγωγή της φόρμας. Ο Ανάδοχος θα πρέπει να αναφέρει στην προσφορά του ποιες από τις ακόλουθες πηγές δεδομένων υποστηρίζονται με βάση την προσφερόμενη λύση:

* Σχεσιακές βάσεις δεδομένων
* Αρχεία CSV
* Αρχεία Excel
* Data marts
* Cubes

Προφανώς τα πρότυπα αναφορών μπορούν να τροποποιηθούν, να διαγραφούν και να εκτελεστούν (ώστε να παραχθούν οι αναφορές) από κατάλληλα εξουσιοδοτημένους χρήστες. Το Υποσύστημα δίνει την δυνατότητα σε τέτοιους χρήστες να πλοηγηθούν στο σύνολο των αναφορών ώστε να επιλέξουν την αναφορά που επιθυμούν να τροποποιήσουν / διαγράψουν / εκτελέσουν κατά περίπτωση. Η σχεδίαση των προτύπων αναφορών θα γίνει από τον Ανάδοχο σε συνεργασία με τους εμπλεκόμενους Φορείς.

Οι αναφορές που παράγονται από την εκτέλεση των προτύπων θα είναι προσβάσιμες από web browser και θα μπορούν να εξαχθούν σε μορφή PDF,HTML, CSV και προαιρετικά Excel.

Ο Ανάδοχος θα πρέπει να τεκμηριώσει στην προσφορά του με ποιο τρόπο θα μπορούν να εισάγονται και ακολούθως να επεξεργάζονται δεδομένα από τρίτα συστήματα, που δεν έχουν διασυνδεθεί με το Σύστημα με σκοπό την δημιουργία αναφορών.

Ο Ανάδοχος θα πρέπει να τεκμηριώσει στη μελέτη εφαρμογής:

* με ποιες διαδικασίες θα επικαιροποιούνται τα δεδομένα του Συστήματος,
* με ποιο τρόπο θα αντλούνται, θα προετοιμάζονται και θα καθαρίζονται δεδομένα που προέρχονται από τρίτα συστήματα, λαμβάνοντας υπόψη και τις απαιτήσεις του Γενικού Κανονισμού Προστασίας Προσωπικών Δεδομένων 679/2016 (GDPR).

#### Υποσύστημα Διασύνδεσης με τρίτα συστήματα

Το **Υποσύστημα Διασύνδεσης με τρίτα συστήματα** θα παράσχει τη δυνατότητα και θα διασφαλίζει τη διαλειτουργικότητα του Συστήματος με τρίτα πληροφοριακά συστήματα φορέων της Δημόσιας Διοίκησης, που περιέχουν πληροφορίες απαραίτητες για τη λειτουργία του.

Στο πλαίσιο του έργου, θα δημιουργηθούν αφενός όλοι οι απαραίτητοι μηχανισμοί επικοινωνίας και διαλειτουργικότητας (APIs, web services, κλπ) με συγκεκριμένα υφιστάμενα συστήματα και αφετέρου μια δομή που θα υποστηρίζει την κατ’ απαίτηση επικοινωνία και διάθεση των δεδομένων του Συστήματος υποστήριξης των διαδικασιών ενσωμάτωση της Νομοθεσίας της Ε.Ε στο ελληνικό Δίκαιο σε συστήματα που ενδεχομένως θα χρειαστεί να λειτουργήσουν στο μέλλον.

Λόγω των, πιθανότατα, διαφορετικών υφιστάμενων υποδομών και δυνατοτήτων των Φορέων Διαλειτουργικότητας, το Υποσύστημα αυτό θα πρέπει να δίνει, στους φορείς που θα το χρησιμοποιήσουν, τη δυνατότητα επιλογής ανάμεσα σε δύο ειδών διεπαφές (interfaces), τις εξής:

* **Web Services.** Ηδιεπαφή αυτή θα είναι κατάλληλη μόνο για φορείς που έχουν τη δυνατότητα υλοποίησης και ενσωμάτωσης στο Πληροφοριακό τους Σύστημα Web Service clients (δηλ. θα εκτελούν κλήσεις σε WEB Services από το Πληροφοριακό τους Σύστημα).
* **Web UI**. Η διεπαφή θα αποτελείται από μία ή περισσότερες ιστοσελίδες και θα προορίζεται κυρίως για φορείς που δεν διαθέτουν σύστημα που να μπορεί να υποστηρίξει Web Service τεχνολογίες ή / και φορείς που δεν έχουν τη δυνατότητα να επεκτείνουν το Πληροφοριακό τους Σύστημα, ώστε να εκτελούν κλήσεις σε WEB Services. Μέσω των ιστοσελίδων θα φορτώνονται δεδομένα σε generic μορφές (π.χ. xml, json, csv κλπ), οι οποίες θα καθοριστούν στο παραδοτέο «**Π1** **Μελέτη Εφαρμογής** » που θα διεξαχθεί στο πλαίσιο της Φάσης Φ1 του Έργου και ειδικότερα στο «**Π1.15 Μελέτη Διαλειτουργικότητας και Διασύνδεσης του Συστήματος με τρίτα Συστήματα**». Τα δεδομένα που θα καταχωρούνται στο Σύστημα στην generic μορφή και με batch διαδικασία θα μεταφέρονται στο ΟΠΣ τρίτου φορέα (που δεν παρέχει Web Service Interface). Κατά τον ίδιο τρόπο, δεδομένα που χρειάζονται να επικοινωνηθούν από το τρίτο ΟΠΣ στο Σύστημα, θα μορφοποιούνται στην generic μορφή και αντίστοιχα με batch διαδικασία θα καταχωρούνται στο Σύστημα.

Το Υποσύστημα Διασύνδεσης με τρίτα συστήματα θα πρέπει να δίνει τη δυνατότητα :

* διαχείρισης των διαθέσιμων δεδομένων προς άντληση ανά Φορέα Διαλειτουργικότητας ανάλογα με την αρμοδιότητα του Φορέα,
* διαχείρισης/ καθορισμού ερωτημάτων που μπορεί να θέσει κάθε Φορέας Διαλειτουργικότητας, καθώς και αναφορών που μπορεί να λάβει.

Το Υποσύστημα Διασύνδεσης με τρίτα συστήματα θα πρέπει :

* να σχεδιαστεί με τέτοιον τρόπο ώστε να μπορούν να ενταχθούν σε αυτό νέοι Φορείς Διαλειτουργικότητας χωρίς την ανάγκη τεχνικής επέμβασης στο σύστημα.
* να υλοποιηθεί βασιζόμενο σε ανοικτές αρχιτεκτονικές και πρότυπα
* να υποστηρίζει τεχνολογία XML ή/και JSON
* να έχει δυνατότητα χρήσης SSL / Digital Certificates για τη μεταγωγή των δεδομένων και την αυθεντικοποίηση των χρηστών
* να διασφαλίζει την αξιόπιστη, ασφαλή και άμεση διάθεση στοιχείων / πληροφοριών και υπηρεσιών σε εξουσιοδοτημένους φορείς της Δημόσιας Διοίκησης, μέσω του Εθνικού Δικτύου Δημόσιας Διοίκησης “ΣΥΖΕΥΞΙΣ”.
* να υποστηρίζει διαφορετικούς τρόπους εμφάνισης των αποτελεσμάτων. Οι τρόποι εμφάνισης των αποτελεσμάτων που θα πρέπει κατ’ ελάχιστο να υποστηρίζονται από το Υποσύστημα είναι δομημένες φόρμες, αρχεία σε CSV ή / και ASCII format και αναφορές (τύπου πιστοποιητικών).

**Επισημαίνεται, ότι η προμήθεια των αναγκαίων ψηφιακών πιστοποιητικών (SSL certificates) αποτελεί αντικείμενο του Έργου και ως εκ τούτου θα πρέπει να προσφερθούν από τον Ανάδοχο. Η δε περίοδος ισχύος (validity period) τους θα πρέπει να καλύπτει την χρονική περίοδο Εγγύησης του Έργου, όπως τίθεται στην Παρ. 1.3.4.10.8.**

Το Σύστημα υποστήριξης των διαδικασιών ενσωμάτωση της Νομοθεσίας της Ε.Ε στο ελληνικό Δίκαιο πρέπει να διασυνδεθεί ή/και να παρέχει όλες τις απαραίτητες διεπαφές (WEB Services ή / και WEB Clients) για τη διαλειτουργικότητα με έως πέντε (5) συστήματα τρίτων φορέων τα οποία θα επιλεγούν κατά την εκπόνηση της Μελέτης Εφαρμογής σε συνεργασία με τον Φορέα Λειτουργίας.

**Ειδικότερα αναφορικά με το ΔΙΑΥΓΕΙΑ, το Σύστημα θα πρέπει να αναρτά αυτόματα στο ΔΙΑΥΓΕΙΑ οποιοδήποτε έγγραφο παράγεται από το σύστημα (ενδεικτικά έγκριση, κλπ.) εφόσον κάτι τέτοιο επιβάλλεται από την νομοθεσία όπως κάθε φορά ισχύει. Η δυνατότητα ανάρτησης ή μη ενός εγγράφου στο ΔΙΑΥΓΕΙΑ θα πρέπει να είναι παραμετροποιήσιμη χωρίς να απαιτείται μεταβολή του πηγαίου κώδικα του Συστήματος.**

#### Υποσύστημα Διαχείρισης χρηστών και ρόλων


Το **Υποσύστημα Διαχείρισης χρηστών και ρόλων** θα αντιστοιχεί κάθε χρήστη του Συστήματος σε έναν ή περισσότερους ρόλους με συγκεκριμένα δικαιώματα έτσι ώστε να δίνεται η δυνατότητα διαβαθμισμένης πρόσβασης στις λειτουργίες του συστήματος αλλά και στα δεδομένα και το περιεχόμενο που σχετίζονται με τις λειτουργίες αυτές.

Το Υποσύστημα Διαχείρισης Χρηστών και Ρόλων είναι υπεύθυνο για τη διαχείριση της εισόδου των χρηστών στο Σύστημα και ακολούθως για τον διαχειριστή των δικαιωμάτων που έχουν πάνω στις διάφορες λειτουργίες του συστήματος και τα δεδομένα που αυτό περιέχει. Κάθε χρήστης αποκτά δικό του λογαριασμό και αντιστοιχείται σε έναν ή περισσότερους ρόλους. Ο ρόλος του χρήστη εμπεριέχει τη θέση του στο οργανόγραμμα μιας αρχής και του δίνει πρόσβαση σε συγκεκριμένες λειτουργίες και συγκεκριμένα δεδομένα.

Όσοι χρήστες έχουν ρόλο «Διαχειριστή» του Συστήματος μπορούν να διαχειρίζονται ρόλους, να φτιάχνουν λογαριασμούς χρηστών και να τους συνδέουν με έναν ή περισσότερους ρόλους. Όσοι χρήστες έχουν ρόλο «Διαχειριστή» σε κάποιο Φορέα θα μπορούν να φτιάχνουν λογαριασμούς χρηστών και να τους συνδέουν με έναν ή περισσότερους ρόλους που θα αφορούν όμως αποκλειστικά συναδέλφους τους στα πλαίσια λειτουργίας του συγκεκριμένου Φορέα.

#### Διαχείριση Ρόλων

Ο Διαχειριστής θα πρέπει να μπορεί να ορίζει, να τροποποιεί και να διαγράφει ρόλους. Οι σχετικές λειτουργίες φαίνονται ενδεικτικά στο ακόλουθο σχήμα:



*Σχήμα 7.* ***Διαχείριση Ρόλων***

**Δημιουργία ρόλου**: Ο Διαχειριστής θα μπορεί να ορίσει έναν νέο ρόλο στο σύστημα. Ο ρόλος προφανώς θα έχει κάποιο όνομα και θα συμπεριλαμβάνει μια σειρά από δικαιώματα σε λειτουργίες και δεδομένα.


**Τροποποίηση ρόλου**: Ο Διαχειριστής θα μπορεί να αλλάξει είτε το όνομα είτε τα δικαιώματα που αφορούν σε έναν ρόλο. Αυτόματα τροποποιούνται τα δικαιώματα όλων των χρηστών που είναι συνδεδεμένοι με αυτόν τον ρόλο.

**Διαγραφή ρόλου**: Ο Διαχειριστής θα μπορεί να διαγράψει οριστικά ένα ρόλο. Για να συμβεί αυτό δεν θα πρέπει να υπάρχουν χρήστες συνδεδεμένοι με τον συγκεκριμένο ρόλο.

**Εμφάνιση καταλόγου ρόλων**: Ο Διαχειριστής κατά την είσοδο του στο Υποσύστημα θα μπορεί να βλέπει έναν κατάλογο με όλους τους ρόλους. Επιλέγοντας ένα ρόλο από τον κατάλογο θα μπορεί είτε να προβεί σε λειτουργίες διαχείρισης. Επίσης θα μπορεί να εμφανίσει έναν κατάλογο εκτελώντας αναζήτηση ρόλου με συγκεκριμένα κριτήρια.

#### Διαχείριση Χρηστών

Όπως προαναφέρθηκε η διαχείριση των χρηστών πραγματοποιείται είτε από το Διαχειριστή του Συστήματος είτε από το Διαχειριστή κάποιου Φορέα. Οι σχετικές λειτουργίες παρουσιάζονται ενδεικτικά στο ακόλουθο σχήμα:



*Σχήμα 8.* ***Διαχείριση Χρηστών***

**Δημιουργία χρήστη**: Θα μπορεί να οριστεί ένας νέος χρήστης στο σύστημα. Ο χρήστης ορίζεται με βάση ένα σύνολο μεταδεδομένων που θα καθοριστούν στην Μελέτη Εφαρμογής. Καταγράφονται τα στοιχεία όπως το όνομα χρήστη, συνθηματικό, κάποια προσωπικά στοιχεία, θέση στο οργανόγραμμα Φορέα κλπ. Το σύστημα θα πρέπει να έχει τη δυνατότητα να δημιουργεί αυτόματα ασφαλή συνθηματικά με βάση κανόνες που θα οριστούν στη Μελέτη Εφαρμογής. Ακολούθως ο χρήστης θα συνδέεται με έναν ή περισσότερους ρόλους και έτσι θα ρυθμίζεται η πρόσβασή του σε λειτουργίες και δεδομένα. Στα πλαίσια της δημιουργίας ενός χρήστη θα πρέπει να καθορίζεται το πώς ο χρήστης ενημερώνεται από το σύστημα. Οι επιθυμητές μέθοδοι ενημέρωσης είναι οι ακόλουθες: (α) Μέσω του καταλόγου που εμφανίζεται κατά την είσοδο στο σύστημα (default), (β) μέσω παραθύρου pop-up κατά την είσοδο στο σύστημα (γ) μέσω παραθύρου ειδοποίησης (notification window) όταν συμβεί κάποιο γεγονός ενώ ο χρήστης είναι ήδη μέσα στο σύστημα και (δ) μέσω email. Κατά την Μελέτη Εφαρμογής θα καθοριστεί κατά πόσον θα υλοποιηθούν όλες αυτές οι μέθοδοι ή λιγότερες.

**Τροποποίηση χρήστη**: Εφόσον παραστεί ανάγκη θα μπορούν να αλλάξουν κάποια από τα στοιχεία του λογαριασμού του χρήστη. Όπως θα αναφερθεί παρακάτω δυνατότητα αλλαγής κάποιων στοιχείων τους θα έχουν και οι ίδιοι οι χρήστες.


**Διαγραφή χρήστη**: Ο Διαχειριστής θα μπορεί να διαγράψει οριστικά ένα χρήστη. Για να συμβεί αυτό δεν θα πρέπει να υπάρχουν δεδομένα προσβάσιμα μόνο από αυτόν το χρήστη γιατί σε μια τέτοια περίπτωση αυτά δεν φαίνονται ανατεθειμένα πουθενά. Για παράδειγμα εάν ένας χρήστης έχει αποκλειστική πρόσβαση σε συγκεκριμένους φακέλους τότε με τη διαγραφή του, οι φάκελοι αυτοί ανατίθενται αυτόματα στον Διαχειριστή. Θα πρέπει όμως να τονιστεί ότι η ενέργεια της διαγραφής ενός χρήστη δεν θα πρέπει να επηρεάζει την ιστορικότητα των ενεργειών στις οποίες έχει προβεί. Για παράδειγμα ο χρήστης, αφού διαγραφεί, δεν θα μπορεί μεν να μπει στο σύστημα, θα εξακολουθεί να φαίνεται όμως στο Σύστημα ότι κατά το παρελθόν χειρίστηκε συγκεκριμένες φακέλους.

**Εμφάνιση καταλόγου χρηστών**: Ο Διαχειριστής κατά την είσοδο του στο Υποσύστημα θα μπορεί να βλέπει έναν κατάλογο με όλους τους χρήστες. Η μορφή του καταλόγου θα μπορεί να αλλάξει με εφαρμογή καταλλήλων φίλτρων (π.χ. εμφάνιση χρηστών με συγκεκριμένους ρόλους, εμφάνιση χρηστών που δημιουργήθηκαν σε συγκεκριμένη χρονική περίοδο). Επιλέγοντας ένα χρήστη από τον κατάλογο θα μπορεί να προβεί στις αντίστοιχες λειτουργίες διαχείρισης. Κατάλογος χρηστών μπορεί να προκύψει και μετά από λειτουργία αναζήτησης με βάση συγκεκριμένα κριτήρια.

Θα πρέπει να υποστηρίζεται η διαχείριση χρηστών με χρήση εξωτερικών συστημάτων ταυτοποίησης (π.χ. LDAP, Active Directory) με τα οποία θα διαλειτουργεί το Υποσύστημα.

#### Γενικές Λειτουργίες

Το Υποσύστημα θα υποστηρίζει και ένα σύνολο γενικών λειτουργιών οι οποίες εκκινούν από τους χρήστες. Οι λειτουργίες αυτές φαίνονται ενδεικτικά στο ακόλουθο σχήμα:



*Σχήμα 9.* ***Γενικές Λειτουργίες Χρηστών***

**Είσοδος στο σύστημα:** Ο χρήστης μέσα από μια κεντρική οθόνη θα μπορεί να εισέρχεται στο σύστημα. Εάν πρόκειται για εσωτερικό χρήστη του Συστήματος (διαχειριστής, στέλεχος Φορέα) τότε εισάγει όνομα χρήστη και συνθηματικό. Το Υποσύστημα θα εντοπίζει αυτόματα τον ρόλο του και θα του αποδίδει αντίστοιχα δικαιώματα σε λειτουργίες και δεδομένα. Η είσοδος στο σύστημα ακολουθεί την προσέγγιση single sign-on. Στο πλαίσιο της Μελέτης Εφαρμογής θα πρέπει να εξεταστεί κατά πόσο ο χρήστης θα υπόκειται σε χρονικό περιορισμό αναφορικά με την παραμονή του μέσα στο Σύστημα.

**Έξοδος από το σύστημα:** Μόλις ο χρήστης ολοκληρώσει την αλληλεπίδρασή του με το σύστημα, θα εξέρχεται από αυτό. Η εκ νέου είσοδος μπορεί να γίνει μόνο μέσω της διαδικασίας εισόδου.

**Αρχικός ορισμός εσωτερικών χρηστών:** Θα δημιουργηθεί μια κρίσιμη μάζα αρχικών χρηστών (με αυξημένα δικαιώματα) οι οποίοι ακολούθως θα μπορούν να ορίσουν άλλους χρήστες. Τέτοιοι χρήστες είναι για παράδειγμα τα διευθυντικά στελέχη των Φορέων. Τα βασικά στοιχεία αυτών των χρηστών μπορούν να εισαχθούν στο Σύστημα με χρήση αρχείων Excel, CSV κλπ ή/και μέσω φορμών που θα παρέχονται από το ίδιο το Σύστημα.

**Ορισμός άλλου εσωτερικού χρήστη:** Οι χρήστες που έχουν οριστεί αρχικά σε κάθε Φορέα, θα μπορούν μέσω του Συστήματος να ορίζουν άλλους χρήστες εντός του Φορέα και να τους συνδέουν με αντίστοιχους ρόλους.

**Ασφαλής κοινοποίηση στο χρήστη:** Το όνομα του χρήστη και το συνθηματικό θα πρέπει να κοινοποιούνται στο χρήση με ασφαλή τρόπο. Ο ακριβής καθορισμός του επιπέδου ασφαλείας που απαιτείται και συνεπακόλουθα του τρόπου κοινοποίησης θα καθοριστεί στη Μελέτη Εφαρμογής. Ενδεικτικά αναφέρεται ότι η κοινοποίηση μπορεί να γίνεται μέσω του συστήματος, με εκτύπωση χάρτινου αποδεικτικού και αποστολής του υπηρεσιακά ή μέσω email κλπ.

**Αλλαγή στοιχείων λογαριασμού:** Ο χρήστης θα μπορεί να μεταβάλει ορισμένα βασικά στοιχεία του λογαριασμού του. Ενδεικτικά αναφέρονται το συνθηματικό, το τηλέφωνο και το email επικοινωνίας.

#### Οριζόντιες Απαιτήσεις

#### Συμβατότητα με G-Cloud

Δεδομένου ότι το Σύστημα θα εγκατασταθεί και θα λειτουργήσει στο G-Cloud, θα πρέπει:

* να είναι cloud enabled, δηλαδή να λειτουργεί ή να σχεδιάζεται να λειτουργήσει σε περιβάλλον εικονικοποίησης (hypervisor) και να έχει σχεδιαστεί κατάλληλα ή εναλλακτικά να έχει αρχιτεκτονική κατάλληλη για μεταφορά σε περιβάλλον υπολογιστικού νέφους (cloud) από φυσικές μηχανές (εφόσον λειτουργεί σε αυτές) και επίσης να είναι συμβατό με το περιβάλλον εικονικοποίησης του G-cloud (λογισμικό εικονικοποίησης VMware).
* να έχει σαφώς καθορισμένες τις απαιτήσεις του σε αποθηκευτικό χώρο, δικτυακή κίνηση, backup, ασφάλεια και λοιπές συνοδευτικές υπηρεσίες, ώστε να καταταχθεί σε κάποιο από τα προσφερόμενα επίπεδα υπηρεσιών του G-Cloud
* να έχει ρυθμισμένα τα θέματα αδειοδότησης των εφαρμογών και των δομικών του στοιχείων, ώστε να είναι δυνατή η νόμιμη λειτουργία του.

Η προτεινόμενη λύση θα πρέπει να είναι κατάλληλα προσαρμοσμένη στις υποδομές και στο περιβάλλον λειτουργίας του G-Cloud και να συμμορφώνεται με τις τεχνικο-επιχειρησιακές προδιαγραφές που διέπουν τη λειτουργία του:

* Τα λειτουργικά συστήματα και το λογισμικό θα πρέπει να υποστηρίζουν αρχιτεκτονική x86 και να μπορούν να λειτουργήσουν πλήρως σε εικονικές μηχανές πάνω σε eSXI 6.0 (ή νεώτερο) hypervisor
* Δεν θα πρέπει να απαιτείται προμήθεια επιπρόσθετου εξοπλισμού για την λειτουργία των εφαρμογών (usb keys, certificate servers, κλπ) ή επικοινωνία μεταξύ των εικονικών μηχανών πέρα από τις προσφερόμενες παροχές του Κυβερνητικού Νέφους
* Η εσωτερική διευθυνσιοδότηση των εικονικών μηχανών θα πρέπει να είναι παραμετρική και καθορίζεται κατά την εγκατάσταση στο Κυβερνητικό Νέφος
* Η λειτουργία των εφαρμογών και συστημάτων θα πρέπει να συνάδει με τις προδιαγραφές ασφαλείας του Κυβερνητικού Νέφους, καθώς και τις Αρχές Καλής Λειτουργίας Φιλοξενούμενων συστημάτων.

Σχετικά με τους υπολογιστικούς πόρους, οι εικονικές μηχανές (VMs) που δύναται να διατεθούν στον Ανάδοχο του παρόντος Έργου από το Κυβερνητικό Υπολογιστικό Νέφος G-Cloud για την υλοποίηση και παραγωγική λειτουργία του Πληροφοριακού Συστήματος έχουν τα κάτωθι μέγιστα τεχνικά χαρακτηριστικά:

* 24 εικονικοί πυρήνες ανά εικονική μηχανή (Virtual Cores/ VM)
* 32GB μνήμη ανά εικονική μηχανή (Ram/VM)
* 120GB αποθηκευτικό χώρο ανά εικονική μηχανή (storage/VM) για λειτουργικό σύστημα και εφαρμογές

Επιπρόσθετα, δύναται να διατεθεί αποθηκευτικός χώρος (SAN Storage) για εγκατάσταση Βάσεων Δεδομένων ή αποθήκευση αρχείων κατά μέγιστο 10TB. Ο απαιτούμενος αποθηκευτικός χώρος για λήψη αντιγράφων ασφαλείας και τα απαραίτητα αναλώσιμα (tapes) για την λήψη αντιγράφων εκτός Κέντρου Δεδομένων/VTL θα παρέχονται από το G-Cloud σε αντιστοιχία με τις αιτούμενες υποδομές.

Παρόλο που το Κυβερνητικό Υπολογιστικό Νέφος G-Cloud παρέχει δυνητικά ευελιξία στους πόρους που μπορεί να διαθέσει στο εκάστοτε Πληροφοριακό Σύστημα, η σωστή αξιοποίηση των πόρων αυτών, αποτελεί μείζον ζήτημα στρατηγικού σχεδιασμού για την Δημόσια Διοίκηση. Σύμφωνα με το παραπάνω, επισημαίνεται ότι η ορθή χρήση πόρων (κατά συμμόρφωση των λειτουργικών προδιαγραφών) αποτελεί σημαντικό παράγοντα της τεχνικής αξιολόγησης της πρότασης.

Λαμβάνοντας υπόψη τα παραπάνω, ο υποψήφιος Ανάδοχος καλείται να περιγράψει και να τεκμηριώσει στην Τεχνική του Προσφορά την προτεινόμενη από αυτόν Αρχιτεκτονική του Συστήματος, όσον αφορά:

1. τα χαρακτηριστικά του εξοπλισμού υποδομής του G-Cloud που θα απαιτηθεί για την εγκατάσταση του Συστήματος και τα ιδιαίτερα χαρακτηριστικά της προτεινόμενης λύσης που εγγυώνται την μέγιστη αξιοποίηση των δυνατοτήτων του G-Cloud Συγκεκριμένα:
   1. τον απαιτούμενο αριθμό υπολογιστικών πόρων (σε VMs), αναλύοντας κατά περίπτωση τις απαιτήσεις σε εικονικούς πυρήνες (vcores), μνήμη (RAM) και αποθηκευτικό χώρο (storage)
   2. το βέλτιστο, κατά τον υποψήφιο Ανάδοχο, λογικό σχήμα διασύνδεσης αυτών για την επίτευξη της μεγαλύτερης δυνατής ασφάλειας και διαθεσιμότητας, λαμβάνοντας υπόψιν τις δυνατότητες των προσφερόμενων υποδομών του Κυβερνητικού Υπολογιστικού Νέφους G-Cloud (load balancing, vmWare high availability).
   3. τη δέσμευση ότι καλύπτεται το σύνολο των προδιαγραφών της διακήρυξης με την προτεινόμενη υποδομή.
   4. πιθανές μελλοντικές δυνατότητες επέκτασης της προτεινόμενης λύσης (scale up/scale out), έτσι ώστε να γίνεται η βέλτιστη αξιοποίηση των δυνατοτήτων των προσφερόμενων υποδομών του Κυβερνητικού Υπολογιστικού Νέφους G-Cloud

Σε περίπτωση που η λύση του υποψηφίου Αναδόχου περιλαμβάνει άδειες χρήσης έτοιμου εμπορικού λογισμικού, ο υποψήφιος Ανάδοχος θα πρέπει να προμηθεύσει, στο πλαίσιο του έργου, άδειες συμβατές με το περιβάλλον του Κυβερνητικού Υπολογιστικού Νέφους G-Cloud, όπως αυτό περιγράφεται ανωτέρω και στην Παρ. 1.1.2.3. Για την προμήθεια αυτή θα πρέπει να λάβει υπόψη του τις γενικές και ειδικές κατά περίπτωση συνθήκες διαχείρισης αδειών χρήσης εμπορικού λογισμικού στο συγκεκριμένο περιβάλλον του G-Cloud.

Περαιτέρω είναι, σημαντικό να ληφθούν υπόψη τα παρακάτω:

* Σε περίπτωση που κρίνεται ότι η χρήση του vmWare High Availabilty δεν επαρκεί για τις ανάγκες υψηλής διαθεσιμότητας του φιλοξενούμενου συστήματος και πρέπει να εγκατασταθεί κάποια τεχνολογία clustering, είναι επιθυμητό αυτή να είναι συμβατή με το περιβάλλον Νέφους και να μην εμποδίζει την ελεύθερη μετακίνηση των εικονικών μηχανών μεταξύ των φυσικών εξυπηρετητών του G-Cloud. Ομοίως για διατάξεις Υψηλής Απόδοσης.
* Σε περίπτωση που δεν είναι εφικτό για κάποια δομοστοιχεία του Πληροφοριακού Συστήματος να παραχθούν αντίγραφα ασφαλείας με την μέθοδο του Full VM Backup (π.χ. Βάσεις Δεδομένων), θα πρέπει να έχει υπάρξει μέριμνα από τον υποψήφιο Ανάδοχο για προμήθεια των απαραίτητων Online Backup Agents για το Symantec Netbackup που λειτουργεί στην υποδομή.
* Σε περίπτωση που απαιτούνται πιστοποιητικά SSL για την λειτουργία του Συστήματος ή την επικοινωνία με τρίτα, θα πρέπει να προσφερθούν από τον υποψήφιο Ανάδοχο. Δεν είναι εφικτή η χρήση των υφιστάμενων πιστοποιητικών του κυβερνητικού Νέφους γι’ αυτό τον σκοπό.
* Είναι επιθυμητό η προτεινόμενη αρχιτεκτονική του Πληροφοριακού Συστήματος να εκμεταλλεύεται τις προσφερόμενες δυνατότητες και παροχές του Κυβερνητικού Νέφους, έτσι ώστε να είναι εφικτή η γρήγορη και εύκολη προσθήκη επιπλέον πόρων στο φιλοξενούμενο σύστημα (scale-up & scale-out) για κάλυψη μελλοντικών επιχειρησιακών αναγκών.

Τέλος, επισημαίνεται ότι ο Ανάδοχος θα πρέπει να συμμορφώνεται με τους κανόνες της Πολιτικής Ασφάλειας που ισχύει για όλα τα φιλοξενούμενα Πληροφοριακά Συστήματα στο Κυβερνητικό Υπολογιστικό Νέφος G-Cloud, καθώς και να συμμορφώνεται με όλες τις απαραίτητες λειτουργικές απαιτήσεις που προκύπτουν στο πλαίσιο της Προγραμματικής Συμφωνίας Φιλοξενίας Έργου. Η Πολιτική Ασφάλειας θα δοθεί στον Ανάδοχο κατά την 1η Φάση του Έργου.

#### Διαλειτουργικότητα

Στο πλαίσιο της στρατηγικής για την Ηλεκτρονική Διακυβέρνηση και λόγω του ρόλου του Συστήματος Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο, δίνεται ιδιαίτερη σημασία στην ανάπτυξη υπηρεσιών διαλειτουργικής εξυπηρέτησης, δηλαδή στην ανάπτυξη των απαραίτητων συνεργασιών μεταξύ συγκεκριμένων υπηρεσιών της Ελληνικής Δημόσιας Διοίκησης, οι οποίες παράγουν πρωτογενώς υπηρεσίες, καθώς και των απαραίτητων διεπαφών μεταξύ των πληροφοριακών τους συστημάτων. Συνεπώς η διαλειτουργικότητα αποτελεί μια κρίσιμη αλλά και σύνθετη συνιστώσα για την επιτυχή υλοποίηση και κυρίως αξιοποίηση του Συστήματος Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο, που θα αναπτυχθεί στο πλαίσιο του παρόντος Έργου.

Ο Ανάδοχος θα πρέπει να εξασφαλίσει τη διαλειτουργικότητα αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου μεταξύ συστημάτων τρίτων φορέων. Στο πλαίσιο αυτό θα πρέπει να προδιαγράψει στην προσφορά του τον τρόπο και τις τεχνολογίες με τις οποίες θα υλοποιήσει την διαλειτουργικότητα.

Τεχνολογικά, η διαλειτουργικότητα αφορά στην ικανότητα του πληροφοριακού συστήματος για μεταφορά και χρήση της πληροφορίας – που αποθηκεύει, επεξεργάζεται και διακινεί - με άλλα πληροφοριακά συστήματα. Συγκεκριμένα αφορά:

* Μια σαφώς προσδιορισμένη και καθορισμένη μορφή για τις πληροφορίες (πρότυπα δόμησης της πληροφορίας/δεδομένων και της μετα-πληροφορίας / δεδομένων)
* Ένα σαφώς προσδιορισμένο και καθορισμένο τρόπο για την:
  + ανταλλαγή των πληροφοριών (τεχνολογίες επικοινωνιών και πρωτόκολλα με τα οποία μεταφέρεται η πληροφορία με την μορφή που καθορίζεται στο προηγούμενο σημείο)\
  + πρόσβαση στις πληροφορίες και στα δεδομένα (ασφάλεια/ έλεγχος πρόσβασης δηλαδή τεχνολογίες που χρησιμοποιούνται για την προστασία των υπηρεσιών διαλειτουργικότητας)
  + αναζήτηση των πληροφοριών και των δεδομένων (τεχνολογίες μεταδεδομένων, καταλόγου ή άλλες που χρησιμοποιούνται για την αναζήτηση πληροφοριών στα πλαίσια των διαλειτουργικών υπηρεσιών)

Κατά το σχεδιασμό και την υλοποίηση του Έργου θα πρέπει να ακολουθηθούν τα κάτωθι:

1. Η εναρμόνιση με τις αρχές σχεδίασης και τα τεχνολογικά πρότυπα του Πλαισίου Διαλειτουργικότητας & Υπηρεσιών Ηλεκτρονικών Συναλλαγών (ΠΔ&ΥΗΣ) (http://www.e-gif.gov.gr).
2. Θα πρέπει να υλοποιηθεί **σχήμα διαλειτουργικότητας**, το οποίο θα είναι υπεύθυνο για την επικοινωνία, ασφαλή διασύνδεση (μέσω διαδικτύου), συνεργασία και ανταλλαγή δεδομένων μέσω τυποποιημένων διαδικασιών, αξιοποιώντας διεθνώς αποδεκτά πρότυπα ηλεκτρονικής διακυβέρνησης. Θα πρέπει να προβλεφθεί δηλαδή η δυνατότητα μεταφοράς των δεδομένων σε τρίτες εφαρμογές ή άλλες πλατφόρμες αποθήκευσης (migration), μέσω ανοικτών και διεθνώς αναγνωρισμένων προτύπων για την ανταλλαγή δεδομένων με άλλα πληροφοριακά συστήματα. Θα χρησιμοποιηθούν οι κάτωθι τεχνολογίες ανοικτών προτύπων (ή άλλες ισοδύναμες κατόπιν σχετικής τεκμηρίωσης)

Στην περίπτωση Web Services βασισμένων σε SOAP:

* XML, που περιλαμβάνει βασική XML, XML schemas και XML parsers, για τη δόμηση/μορφοποίηση ανταλλασσόμενων δεδομένων
* SOAP (Simple Object Access Protocol), που αποτελεί ένα πρωτόκολλο (βασισμένο σε XML) για την ανταλλαγή δομημένης πληροφορίας μεταξύ εφαρμογών μέσω web-services
* WSDL (Web Services Description Languages) για την περιγραφή των μηνυμάτων, λειτουργιών και τις αντιστοιχήσεις πρωτοκόλλων των web-services.

Στην περίπτωση Web Services βασισμένων σε REST:

* + JSON over HTTP

1. Ο Ανάδοχος του έργου, σε συνεργασία με το Υπουργείο Ψηφιακής Διακυβέρνησης και τον εκάστοτε Φορέα Διαλειτουργικότητας, θα καθορίσουν τα δεδομένα που απαιτούνται για ανταλλαγή, καθώς και την μορφή αυτών.
2. Ο Ανάδοχος θα δημιουργήσει και θα δοκιμάζει τα σχετικά APIs που θα παραδίδει και θα εκπαιδεύει στην χρήση τους τα στελέχη του Υπουργείου Ψηφιακής Διακυβέρνησης π.χ για την παροχή πληροφοριών σε τρίτους, και επίσης θα εφαρμόζει τα μέτρα ασφάλειας και πρόσβασης.
3. Εάν οι άλλοι φορείς έχουν δημιουργήσει σύγχρονες υποδομές διαλειτουργικότητας, που περιλαμβάνουν τα δεδομένα που απαιτούνται για την λειτουργία του Συστήματος (APIs, WS κλπ), ο Ανάδοχος θα τις προσαρμόσει και θα τις ενσωματώσει στις διαδικασίες του ΟΠΣ.
4. Εάν οι άλλοι φορείς δεν έχουν έτοιμες υποδομές διαλειτουργικότητας, ο Ανάδοχος θα πρέπει να υλοποιήσει σε συνεργασία με το Υπουργείο Ψηφιακής Διακυβέρνησης και τον εκάστοτε Φορέα Διαλειτουργικότητας εναλλακτικούς τρόπους ανταλλαγής δεδομένων.

Στο πλαίσιο αυτό θα παρασχεθούν οι κατάλληλες **διεπαφές** (π.χ. επαρκώς τεκμηριωμένα APIs - Application Programming Interface) τα οποία θα επιτρέπουν την ολοκλήρωση/ διασύνδεση με τρίτες εφαρμογές (public API) ή/και άλλα Υποσυστήματα (intranet API) και τα οποία θα υλοποιηθούν με web services (SOAP, REST, χωρίς να αποκλείονται άλλα πρωτόκολλα, εάν χρειαστεί).

Ο Ανάδοχος στο πλαίσιο του έργου θα κληθεί:

1. να υλοποιήσει τη διαλειτουργικότητα σχετικά με:
   * τη διάθεση πληροφοριών του Συστήματος προς τα εξωτερικά συστήματα
   * την υποδοχή πληροφοριών από τα εξωτερικά συστήματα και εισαγωγή στο Σύστημα
2. να υλοποιήσει υπηρεσίες ένταξης/ προσαρμογής τουλάχιστον για 5 τρίτα συστήματα διαλειτουργικότητας που θα αποτελέσουν κρίσιμη μάζα για θέση σε λειτουργία του συστήματος
3. να παρέχει, όποτε χρειασθεί, συμβουλευτικές υπηρεσίες προς τους Φορείς λειτουργίας των εξωτερικών συστημάτων, σχετικά με βέλτιστες πρακτικές για την επίτευξη διαλειτουργικότητας.

Στο παραδοτέο « Π1.15 Μελέτη Διαλειτουργικότητας και Διασύνδεσης του Συστήματος με τρίτα Συστήματα» που θα παραδοθεί στο πλαίσιο της Φάσης **Φ1 με τίτλο «Μελέτη Εφαρμογής »** του Έργου, θα καθοριστούν επίσης θέματα όπως το είδος της πληροφορίας ή των υπηρεσιών που θα αντλούνται ή θα παρέχονται σε καθένα από τα παραπάνω συστήματα, καθώς και ο τρόπος ανταλλαγής της πληροφορίας/υπηρεσιών.

#### Ασφάλεια Συστήματος και Προστασία Ιδιωτικότητας

Κατά το σχεδιασμό του Έργου, ο Ανάδοχος θα πρέπει να λάβει ειδική μέριμνα και να δρομολογήσει τις κατάλληλες δράσεις για:

* την ασφάλεια του πληροφοριακού συστήματος (έτοιμου λογισμικού, εφαρμογών, μέσων και υποδομών στις οποίες θα λειτουργεί το Σύστημα Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο (π.χ. εικονικός εξοπλισμός))
* την διασφάλιση της ακεραιότητας και της διαθεσιμότητας των υποκείμενων πληροφοριών,
* την προστασία των προς επεξεργασία και αποθηκευμένων προσωπικών δεδομένων,

αναζητώντας, εντοπίζοντας και εφαρμόζοντας με μεθοδικό τρόπο τα τεχνικά μέτρα και τις οργανωτικο-διοικητικές διαδικασίες, οι οποίες θα προκύψουν από το παραδοτέο «Π1.17 Μελέτη Ασφάλειας Συστήματος» που θα καταρτιστεί κατά τη Φάση **Φ1 με τίτλο «Μελέτη Εφαρμογής»** του Έργου, για το Σύστημα Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο.

Για το σχεδιασμό και την υλοποίηση των τεχνικών μέτρων ασφαλείας του Έργου, ο Ανάδοχος πρέπει να λάβει υπόψη του και να συμμορφωθεί με:

* το συναφές θεσμικό και κανονιστικό πλαίσιο που ισχύει (πχ. για το απόρρητο των επικοινωνιών – Ν. 4411/2016, Ν. 4070/2012, Ν. 3917/2011, Ν. 3674/2008, κλπ, για την προστασία των προσωπικών δεδομένων - Γενικός Κανονισμός Προστασίας Προσωπικών Δεδομένων ΕΕ GDPR 2016, κλπ.)
* τις βέλτιστες πρακτικές στο χώρο της Ασφάλειας στις ΤΠΕ (best practices)
* τυχόν διεθνή de facto ή de jure σχετικά πρότυπα (π.χ. ISO/IEC 27001)
* την πολιτική ασφάλειας (και τις υποκείμενες προδιαγραφές και περιορισμούς) του G-Cloud και του δικτύου «ΣΥΖΕΥΞΙΣ».

Τα τεχνικά μέτρα ασφάλειας θα υλοποιηθούν από τον Ανάδοχο στο πλαίσιο των προϊόντων και υπηρεσιών που θα έχει ήδη προσφέρει για το Σύστημα. Ειδικότερα, ο Ανάδοχος θα πρέπει να φροντίσει για την προστασία της διαθεσιμότητας των συστημάτων, της ακεραιότητας και της διαθεσιμότητας των πληροφοριών. Η Πολιτική Ασφάλειας του συστήματος που θα αναπτυχθεί από τον Ανάδοχο, θα προσδιοριστεί αρχικώς με μεθοδικό και συστηματικό τρόπο, στο πλαίσιο της Φάσης Φ1 του Έργου και θα επικαιροποιείται σύμφωνα με την παρούσα ή όποτε κρίνεται απαραίτητο από την ΕΠΠΕ του Έργου, καθ’ όλη τη διάρκεια υλοποίησής του. Η πολιτική ασφάλειας θα περιλαμβάνει τα τεχνικά μέτρα και τις οργανωτικο-διοικητικές διαδικασίες, οι οποίες είναι αναγκαίες για την επαρκή ασφάλεια των πληροφοριών και εφαρμογών του Συστήματος Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο.

#### Απόδοση Συστήματος

Με στόχο την διασφάλιση της αποδοτικής λειτουργίας του συστήματος (σε επίπεδο υλικού και λογισμικού) βασική απαίτηση αποτελεί η πλήρωση της παρακάτω απαίτησης:

* **Απόκριση**: Οι λειτουργίες του συστήματος πρέπει να έχουν χρόνο απόκρισης εντός ολίγων δευτερολέπτων, όπως αυτή εξειδικεύεται στη συνέχεια, εκτός εξαιρετικών περιπτώσεων για τις οποίες ο χρήστης θα ενημερώνεται κατάλληλα (στο χρόνο απόκρισης δεν συμπεριλαμβάνεται ο χρόνος καθυστέρησης που οφείλεται στο δίκτυο).

Στη συνέχεια παρατίθεται μία λίστα από απαιτήσεις σχετικά την απόδοση του συστήματος και πιο συγκεκριμένα τον μέγιστο χρόνο απόκρισης του συστήματος υπό συνθήκες ορισμένου φόρτου. Οι συγκεκριμένες απαιτήσεις θα πρέπει να πιστοποιηθούν κατά τις φάσεις παράδοσης/αποδοχής των Υποσυστημάτων του Έργου μέσω της διενέργειας των απαραίτητων ελέγχων/δοκιμών αποδοχής (acceptance tests). Ο Ανάδοχος κατά τη **Φάση Φ1 με τίτλο «Μελέτη Εφαρμογής»** του Έργου οφείλει να εξειδικεύσει και να παρουσιάσει αναλυτικά τη μεθοδολογία διενέργειας ελέγχων απόδοσης του συστήματος.

Αναφορικά με τις απαιτήσεις για την απόδοση του συστήματος θεωρείται ότι οι μέγιστοι αποδεκτοί χρόνοι απόκρισης περιλαμβάνουν τον χρόνο που απαιτείται από τη στιγμή της αποστολής του αιτήματος προς εξυπηρέτηση μέχρι την τελική παρουσίαση των αποτελεσμάτων στον υπολογιστή ενός χρήστη κι αφορούν συναλλαγές σε επίπεδο εφαρμογής των ακόλουθων τύπων (για επικοινωνία σε περιβάλλον τοπικού δικτύου):

* Απλές ερωτήσεις (που εμπλέκουν το πολύ δύο πίνακες)
* Σύνθετες ερωτήσεις (που εμπλέκουν περισσότερους από δύο πίνακες)
* Δημιουργία αναφορών έτοιμων προς εκτύπωση
* Κινήσεις ανταλλαγής αρχείων τυπικού μεγέθους (μικρότερου των 3 ΜΒytes – η ακριβής τιμή θα προδιαγραφεί κατά την πορεία υλοποίησης του Έργου με τη συνδρομή του Φορέα) και προς τις δύο κατευθύνσεις (από και προς το σύστημα)

Η διεξαγωγή μετρήσεων απόδοσης αναφορικά με το χρόνο απόκρισης, αφορά κάθε Υποσύστημα ή/και Ψηφιακή Υπηρεσία ξεχωριστά. Για τη διαδικασία γέννησης αιτημάτων προς εξυπηρέτηση, θα πρέπει να ληφθεί υπόψη το προφίλ των ενεργών χρηστών του εκάστοτε Υποσυστήματος, πράγμα που διαφοροποιεί τόσο τη συχνότητα γέννησης αιτημάτων όσο και τον όγκο των ανταλλασσόμενων δεδομένων. Οι μετρήσεις για τους αποδεκτούς χρόνους απόκρισης θα πρέπει να εκτελεστούν σε συνθήκες «βασικού» και «αυξημένου» φορτίου του συστήματος που ορίζονται ως εξής:

**Βασικό φορτίο**: Θεωρείται η κατάσταση όπου πραγματοποιείται η ταυτόχρονη εξυπηρέτηση του υποστηριζόμενου πλήθους ενεργών χρηστών που περιλαμβάνεται στην περιγραφή κάθε Υποσυστήματος. Σε αυτή την κατάσταση η επίδοση του συστήματος δεν θα πρέπει να ξεπερνά τον μέγιστο χρόνο απόκρισης όπως περιγράφεται στη συνέχεια για τα διάφορα είδη συναλλαγών.

**Αυξημένο φορτίο**: Απαιτείται η ταυτόχρονη εξυπηρέτηση αριθμού ενεργών χρηστών τουλάχιστο ίσου με αυτόν που προδιαγράφεται για την κατάσταση βασικού φορτίου αυξημένου κατά 30%. Σε αυτή την κατάσταση το σύστημα επιτρέπεται να εμφανίζει μείωση της επίδοσής του αναφορικά με το χρόνο απόκρισής του κατά 15% το μέγιστο, σε σχέση με το χρόνο απόκρισης που προδιαγράφεται για την κατάσταση βασικού φορτίου.

Το Σύστημα θα πρέπει να έχει δυνατότητα εξυπηρέτησης 10000 ταυτοχρόνων χρηστών σε επίπεδο Διαδικτυακής Πύλης (χωρίς δηλαδή να απαιτείται πρόσβαση στο σύστημα με username/password). Υπολογίζεται ότι το πλήθος των πιστοποιημένων χρηστών (στελέχη αρχών κλπ.) ανέρχεται σε περίπου 500 άτομα, εκ των οποίων τα 20 θα είναι στελέχη του Φορέα Λειτουργίας. Το Σύστημα θα πρέπει να έχει δυνατότητα ταυτόχρονης εξυπηρέτησης του 10% εξ’ αυτών, δηλαδή 50 ταυτοχρόνων πιστοποιημένων χρηστών.

Οι απαιτήσεις σχετικά με το μέγιστο χρόνο απόκρισης κατά τη λειτουργία σε κατάσταση βασικού φορτίου προσδιορίζονται ως εξής:

1. Εκτέλεση απλών ερωτημάτων
   * Το 90% των συναλλαγών θα πρέπει να ολοκληρώνεται σε χρόνο μικρότερο των 2 sec
   * Το 90% του υπολοίπου 10% που αφορούν εκτέλεση απλών ερωτημάτων θα πρέπει να ολοκληρώνεται σε χρόνο μικρότερο των 5 sec
2. Εκτέλεση σύνθετων ερωτημάτων
   * To 90% των συναλλαγών θα πρέπει να ολοκληρώνεται σε χρόνο μικρότερο των 4 sec
   * To 90% του υπολοίπου 10% των συναλλαγών θα πρέπει να ολοκληρώνεται σε χρόνο μικρότερο των 10 sec
3. Δημιουργία αναφορών τυπικού μεγέθους, όπως αυτό ορίζεται ανωτέρω:
   * Το 90% των συναλλαγών θα πρέπει να ολοκληρώνεται σε χρόνο μικρότερο των 3 sec
   * Το 90% του υπολοίπου 10% των συναλλαγών θα πρέπει να ολοκληρώνεται σε χρόνο μικρότερο των 15 sec
4. Ανταλλαγές αρχείων τυπικού μεγέθους (μεταξύ χρήστη και συστήματος ή/και μεταξύ συστήματος και τρίτου εξωτερικού συστήματος)
   * Το 90% των συναλλαγών θα πρέπει να ολοκληρώνεται σε χρόνο μικρότερο των 5 sec
   * Το 90% του υπολοίπου 10% των συναλλαγών θα πρέπει να ολοκληρώνεται σε χρόνο μικρότερο των 8 sec.

Σημειώνεται ότι όλες οι μετρήσεις θα πρέπει να γίνουν εφόσον στο σύστημα έχει εισαχθεί επαρκής ποσότητα δεδομένων που θα εξομοιώνει τη λειτουργία του συστήματος σε ρεαλιστικές συνθήκες, και αφού έχουν προσδιοριστεί και συμφωνηθεί στα acceptance tests και ποια είναι τα ανωτέρω ερωτήματα 1-4.

Σε κάθε περίπτωση, η απόκριση του συστήματος σε οποιοδήποτε επίπεδο φόρτου θα πρέπει να παραμένει ικανοποιητική, ώστε να μην επηρεάζεται η εμπειρία του χρήστη.

#### Προσβασιμότητα – Ευχρηστία

Προσβασιμότητα

Το Υποσύστημα Διαδικτυακής Πύλης και οι εφαρμογές αυτού, που θα αναπτυχθούν στα πλαίσια του έργου θα πρέπει να υιοθετούν την αρχή του «Σχεδιάζοντας για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, τις οδηγίες προσβασιμότητας W3C.

Προκειμένου να διασφαλίζεται η πρόσβαση των ατόμων με αναπηρία στο σύνολο των προσφερόμενων ηλεκτρονικών υπηρεσιών και το ηλεκτρονικό περιεχόμενο της διαδικτυακής πύλης και των εφαρμογών της, η κατασκευή της πύλης και οι διαδικτυακές υπηρεσίες της, θα πρέπει να συμμορφώνονται πλήρως με τις ελέγξιμες Οδηγίες για την Προσβασιμότητα του Περιεχομένου του Ιστού έκδοση 2.0 σε επίπεδο τουλάχιστον «ΑA» (WCAG 2.0 level AA).

Στις υπόλοιπες περιπτώσεις εφαρμογών που δεν εμπίπτουν στην κατηγορία διαδικτυακών υπηρεσιών της Πύλης, είναι απαραίτητη η αναλυτική τεκμηρίωση από τον Ανάδοχο της εξασφάλισης της προσβασιμότητας βάσει διεθνών προτύπων και οδηγιών προσβασιμότητας και ευχρηστίας εφαρμογών πληροφορικής.

Οι εφαρμογές θα περάσουν έλεγχο προσβασιμότητας από αυτόματο ελεγκτή (accessibility evaluation tools) με ευθύνη του Αναδόχου. Τα αποτελέσματα του ελέγχου θα χρησιμοποιηθούν για την βελτίωση της προσβασιμότητας των εφαρμογών.

Σημειώνεται ότι η συμμόρφωση με τις παραπάνω τεχνικές προδιαγραφές ανά περίπτωση θα πρέπει να ελεγχθεί με συστηματικό τρόπο με ευθύνη του Αναδόχου, ο οποίος υποχρεούται να παραδώσει σχετικό παραδοτέο στο οποίο να αναφέρονται επακριβώς οι πρόνοιες που ακολουθήθηκαν για την τήρηση των προδιαγραφών προσβασιμότητας και ευχρηστίας και τα αποτελέσματα των ελέγχων.

Ευχρηστία

Το σχεδιαζόμενο σύστημα (όλων των υποσυστημάτων) θα πρέπει να διακρίνεται από υψηλό επίπεδο χρηστικότητας – ευχρηστίας στην οργάνωση και παρουσίαση των ψηφιακών υπηρεσιών που θα παρέχει.

Ο Ανάδοχος, θα πρέπει να λάβει υπόψη κατά τον σχεδιασμό, τις διαφορετικές ομάδες χρηστών κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας και εργονομίας είναι κρίσιμος παράγοντας επιτυχίας για το παρόν έργο. Η λογική/ λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά οφείλει να συνυπάρχει με μία διεπαφή (ή διεπαφές) που επιτρέπει σε χρήστες ελάχιστα εξοικειωμένους με δικτυακές εφαρμογές να διεκπεραιώσουν τις συναλλαγές τους με ευκολία.

Ο Ανάδοχος πρέπει να τεκμηριώσει στην Προσφορά του, τη σχεδιαστική προσέγγιση καθώς και το πλάνο δοκιμασιών ευχρηστίας και σχεδιαστικών αναπροσαρμογών που θα ακολουθήσει για να διασφαλίσει το επιθυμητό επίπεδο ευχρηστίας.

Οι κυριότερες αρχές προς την κατεύθυνση της ευχρηστίας περιλαμβάνουν:

* Τα βήματα και οι ενέργειες από την πλευρά του χρήστη για κάθε επιθυμητή λειτουργία πρέπει να είναι ελαχιστοποιημένα και ανάλογα με το προφίλ του.
* *Μοναδική σύνδεση (Single Sign-on):* Η σύνδεση στο Σύστημα θα γίνεται μέσω μιας κεντρικής σελίδας πρόσβασης, όπου ο χρήστης θα εισάγει το όνομα και τον κωδικό πρόσβασης ή θα δημιουργεί ένα νέο λογαριασμό σε περίπτωση νέου χρήστη. Με την πιστοποίηση της ταυτότητας του χρήστη θα επιτρέπεται πλέον η πρόσβαση στο σύνολο των εφαρμογών (single sign-on) χωρίς να απαιτείται η πιστοποίηση του χρήστη για κάθε εφαρμογή χωριστά.
* *Συμβατότητα:* Οι web-εφαρμογές που θα υλοποιηθούν θα πρέπει να είναι προσβάσιμες με τρεις (3) τουλάχιστον, από τους πιο διαδεδομένους φυλλομετρητές (web browsers), καθώς και μέσω διαφόρων τερματικών συσκευών, συμπεριλαμβανομένων και των φορητών (tablets, smartphones), επομένως η διεπαφή με το χρήστη θα πρέπει να δημιουργηθεί έτσι ώστε να ανταποκρίνεται σε οποιοδήποτε μέγεθος ή τύπο / Λειτουργικό Σύστημα συσκευής (responsive design techniques).
* *Συνέπεια*: Οι εφαρμογές θα πρέπει να έχουν ομοιόμορφη εμφάνιση (κατά το δυνατόν) και να τηρείται συνέπεια στη χρήση των λεκτικών και των συμβόλων. Αντίστοιχη συνέπεια πρέπει να επιδεικνύουν οι οποιεσδήποτε γραφικές απεικονίσεις και οι τοποθετήσεις αντικειμένων. Στο επίπεδο των εφαρμογών και διαδραστικών λειτουργιών, παρόμοιες λεκτικές και λειτουργικές απεικονίσεις πρέπει να αντιστοιχούν σε ανάλογα αποτελέσματα.
* *Αξιοπιστία*: Ο χρήστης πρέπει να έχει σαφείς διαβεβαιώσεις δια μέσου της εμφάνισης και συμπεριφοράς του συστήματος ότι:
  1. οι συναλλαγές του διεκπεραιώνονται με ασφάλεια,
  2. οι πληροφορίες που εισάγει στο σύστημα είναι σωστές και επαρκείς (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου),
  3. οι πληροφορίες που λαμβάνει από το σύστημα είναι ακριβείς και επικαιροποιημένες,
  4. η συμπεριφορά του συστήματος είναι προβλέψιμη,
  5. τα όρια των συναλλαγών του με το σύστημα πρέπει να είναι σαφώς διακριτά π.χ. ο χρήστης δεν πρέπει να έχει καμία αμφιβολία για το εάν η συναλλαγή του έχει ολοκληρωθεί ή χρειάζεται να προβεί σε περαιτέρω ενέργειες. Αυτό επιτυγχάνεται με υψηλά επίπεδα πληροφόρησης (on-line και off-line).
* *Προσανατολισμός:* Σε κάθε σημείο της περιήγησής του στην εσωτερική ή εξωτερική δικτυακή Πύλη ή στις web εφαρμογές, ο χρήστης πρέπει να έχει στη διάθεσή του εμφανή σημάδια που υποδεικνύουν πού βρίσκεται (θεματική ενότητα ή εφαρμογή, κατηγορία, λειτουργία, κλπ), πού μπορεί να πάει και τι μπορεί/ τι πρέπει να κάνει.
* *Ελαχιστοποίηση λαθών:* Θα πρέπει να αποφεύγονται, στο μέτρο του δυνατού, τα πεδία ελεύθερου κειμένου εφόσον η ίδια λειτουργία μπορεί να γίνει με χρήση checkboxes, radio buttons, drop-down lists κλπ.
* *Υποστήριξη Χρηστών:* Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται. Κατ’ ελάχιστο θα πρέπει να παρέχεται:
  1. Παροχή βοήθειας βάσει περιεχομένου (Context Sensitive On-Line Help), έτσι ώστε να παρέχεται πρόσβαση στην κατάλληλη πληροφορία ανάλογα με τις λειτουργίες και το ρόλο του εκάστοτε χρήστη.
  2. Παροχή βοήθειας με tutorials και user guides όπου κριθεί απαραίτητο από τη Φάση Φ1 με τίτλο «Μελέτη Εφαρμογής - Ανάλυση Ψηφιακών Υπηρεσιών / Εφαρμογών».
  3. Πρόσβαση στα αρχεία βοήθειας με περισσότερους του ενός τρόπους, όπως: δια μέσου πινάκων περιεχομένου (με αντίστοιχους συνδέσμους), με άμεση υποβολή ερωτήσεων με τη μορφή λέξεων κλειδιών, δια μέσου αλφαβητικού ευρετηρίου λέξεων ή και συνδέσμων σχετικών θεμάτων κλπ.
  4. Όλο το περιβάλλον χρήστη (user interface, on-line help, μηνύματα, κλπ.) και τα αναλυτικά εγχειρίδια χρήσης θα πρέπει να είναι γραμμένα στην ελληνική γλώσσα.
  5. Το σύστημα θα πρέπει να προσφέρει όμοιο περιβάλλον σε όλα τα υποσυστήματα του, όπως: Λίστες λειτουργιών (Menu), Εργαλειοθήκες (Toolbar), συντομεύσεις λειτουργιών (keyboard shortcuts).
* *Διαφάνεια:* Ο χρήστης θα πρέπει να ¨συναλλάσσεται¨ με το Σύστημα χωρίς να αντιλαμβάνεται τεχνικές λεπτομέρειες ή εσωτερικές διεργασίες διεκπεραίωσης των συναλλαγών.
* *Πελατοκεντρική Αντίληψη:* Οι παρεχόμενες πληροφορίες και λειτουργίες πρέπει να είναι προσανατολισμένες στις ανάγκες του χρήστη και όχι στην εσωτερική οργάνωση του Φορέα (εξωστρεφής αρχιτεκτονική πληροφοριών).
* *Έλεγχος Χρηστικότητας:* Οι εφαρμογές θα πρέπει να περάσουν έλεγχο χρηστικότητας (usability test) κατά την διάρκεια της Πιλοτικής Λειτουργίας και τα αποτελέσματα να χρησιμοποιηθούν για την βελτίωση της χρηστικότητας των εφαρμογών.

Ο υποψήφιος Ανάδοχος θα πρέπει στην προσφορά του να περιγράψει αναλυτικά τη μεθοδολογία που θα ακολουθήσει για το σχεδιασμό και την ανάπτυξη/αναβάθμιση Υποσυστημάτων και εφαρμογών, τεκμηριώνοντας έτσι τη συστηματική του προσέγγιση για διασφάλιση των παραπάνω γενικών σχεδιαστικών αρχών ως προς το τελικό προϊόν. Οι συγκεκριμένες απαιτήσεις θα πρέπει να πιστοποιηθούν κατά τις φάσεις παράδοσης/αποδοχής των Υποσυστημάτων του Έργου μέσω της διενέργειας των απαραίτητων ελέγχων/δοκιμών αποδοχής (acceptance tests).

#### Ανοικτά Πρότυπα και Δεδομένα

Η γενική φιλοσοφία της υλοποίησης των συστημάτων (υλικού και λογισμικού) του παρόντος έργου πρέπει να ακολουθεί τις σύγχρονες τάσεις για ανοικτή αρχιτεκτονική (open architecture) και ανοικτά συστήματα (open systems). Ο όρος «ανοικτό» υποδηλώνει κατά βάση την ανεξαρτησία από συγκεκριμένο προμηθευτή και την υποχρεωτική χρήση προτύπων (standards), τα οποία διασφαλίζουν:

* την αρμονική συνεργασία και λειτουργία μεταξύ συστημάτων και λειτουργικών εφαρμογών διαφορετικών προμηθευτών
* τη διαδικτυακή ή άλλη συνεργασία εφαρμογών που βρίσκονται σε διαφορετικά υπολογιστικά συστήματα
* την φορητότητα (portability) των εφαρμογών
* την δυνατότητα αύξησης του μεγέθους των μηχανογραφικών συστημάτων χωρίς αλλαγές στη δομή και τη φιλοσοφία
* την εύκολη επέμβαση στη λειτουργικότητα των εφαρμογών

Σύμφωνα με τα παραπάνω, και όσον αφορά την ανάπτυξη όλων των εφαρμογών (τυποποιημένων και μη) του παρόντος Έργου, ο Ανάδοχος θα πρέπει να εφαρμόσει:

* Αρθρωτή ανάπτυξη και υλοποίηση των υποσυστημάτων λογισμικού,
* Χρήση διεθνών και εμπορικώς αποδεκτών προτύπων διαλειτουργικότητας, όπως για παράδειγμα οι διαδικτυακές υπηρεσίες (web services) για την τυποποιημένη επικοινωνία μεταξύ υπολογιστικών συστημάτων
* Για τα υποσυστήματα εξωστρεφών υπηρεσιών, υλοποίηση βασισμένη σε αρχιτεκτονική τουλάχιστον 3 επιπέδων (3-tier architecture), η οποία περιλαμβάνει κατ’ ελάχιστο, το επίπεδο των παρουσίασης, το επίπεδο επιχειρησιακής λογικής και το επίπεδο των δεδομένων.

Επιπροσθέτως, το σύστημα θα πρέπει να παρέχει την τεχνική δυνατότητα εξαγωγής σε μηχαναγνώσιμη μορφή επιλεγμένων δεδομένων του - ακολουθώντας ανοικτά πρότυπα - για αξιοποίησή τους από συστήματα συνεργαζόμενων δημόσιων και ιδιωτικών φορέων (ανοικτά δεδομένα).

Το είδος των δεδομένων που θα εξάγονται καθώς και των προτύπων που θα εφαρμοσθούν θα εξειδικευτεί περαιτέρω και θα οριστικοποιηθεί στο πλαίσιο **των παραδοτέων Π.1.12 Οριστικοποιημένο Τεύχος Ανάλυσης Απαιτήσεων, Π.1.13 Σχεδιασμός Αρχιτεκτονικής λύσης (Technical Architecture & Conceptual Design) και Π1.15 Μελέτη Διαλειτουργικότητας και Διασύνδεσης του Συστήματος με Τρίτα Συστήματα της Φάσης Φ1 με τίτλο «Μελέτη Εφαρμογής»**, λαμβάνοντας υπόψη και το ισχύον θεσμικό πλαίσιο. Τα ανοιχτά δεδομένα θα είναι διαθέσιμα μέσω της Διαδικτυακής Πύλης του παρόντος έργου ενώ η ευρετηρίαση τους θα γίνεται στο http://data.gov.gr/. Τα ανοιχτά δεδομένα θα πρέπει να παρέχονται με τη μορφή διασυνδεδεμένων δεδομένων (linked data).

#### Πολυκαναλική προσέγγιση

Με την υλοποίηση του παρόντος Έργου θα παρέχονται ηλεκτρονικές πολυκαναλικές υπηρεσίες τόσο προς τους εσωτερικούς χρήστες του έργου, όσο και προς το ευρύτερο κοινό και των ωφελούμενων κατά περίπτωση. Ως εκ τούτου υπάρχουν απαιτήσεις πρόσβασης για όλα τα κανάλια επικοινωνίας που προβλέπονται στο πλαίσιο του Έργου.

Ειδικότερα το σύστημα θα μπορεί να παρέχει πληροφορίες μέσα από διαφορετικά κανάλια, όπως ενδεικτικά αναφέρονται παρακάτω:

* Μηνύματα ηλεκτρονικού ταχυδρομείου: το σύστημα θα μπορεί να αποστέλλει ειδοποιήσεις σε μηνύματα ηλεκτρονικού ταχυδρομείου σε εγγεγραμμένους χρήστες, σε σημαντικά ορόσημα (milestones).
* Παροχή RSS feeds: το σύστημα θα δίνει τη δυνατότητα ενημέρωσης μέσα από RSS feeds ή αντίστοιχη τεχνολογία που θα δημιουργούνται αυτόματα από επιλεγμένες περιοχές, με κριτήρια που θα ορίζονται από τους διαχειριστές. Αφορά κυρίως στο διαδικτυακό τόπο ενημέρωσης πολιτών και ωφελούμενων.
* Πρόσβαση από διαφορετικές πλατφόρμες: το σύστημα θα πρέπει να παρέχει τη δυνατότητα πρόσβασης (access) σε επιλεγμένες ηλεκτρονικές υπηρεσίες από κινητές πλατφόρμες (π.χ. tablet devices, iOS και Android smart phones κλπ). Αφορά στο διαδικτυακό τόπο ενημέρωσης πολιτών και επιλεγμένες λειτουργίες του έργου όπως θα προσδιοριστούν στο πλαίσιο **των παραδοτέων Π.1.12 Οριστικοποιημένο Τεύχος Ανάλυσης Απαιτήσεων και Π.1.13 Σχεδιασμός Αρχιτεκτονικής λύσης (Technical Architecture & Conceptual Design), κατά τη Φάση Φ1 με τίτλο** **Μελέτη Εφαρμογής** και τις επικαιροποιήσεις αυτής.

#### Άδειες Λογισμικού

Ο υποψήφιος Ανάδοχος θα πρέπει να έχει ενσωματώσει στην προσφορά του το πλήθος και τα χαρακτηριστικά των αδειών που αντιστοιχούν στην αρχιτεκτονική λύση που προτείνει για το Σύστημα (π.χ. λειτουργικά συστήματα και antivirus για όλα τα VMs, άδειες για database cluster, αντίστοιχες άδειες για τα υπόλοιπα συστημικά λογισμικά καθώς και για τυχόντα υποσυστήματα του Συστήματος που προσφέρονται ως έτοιμο λογισμικό). Επίσης θα πρέπει να αναφέρει στην προσφορά του, το πλήθος και τα χαρακτηριστικά των αδειών των υποσυστημάτων του Συστήματος που θα αναπτυχθούν στο πλαίσιο του Έργου.

Οι άδειες θα πρέπει να είναι απεριόριστης διάρκειας (τουλάχιστον δέκα (10) έτη) και να καλύπτουν απεριόριστο αριθμό χρηστών. Επιπλέον οι άδειες θα πρέπει να μπορούν να μεταβιβασθούν χωρίς πρόσθετη οικονομική ή άλλη επιβάρυνση ή πρόσθετους όρους σε οποιονδήποτε Φορέα του Δημοσίου ο οποίος δυνητικά θα αναλάβει στο μέλλον την λειτουργία του συστήματος στην θέση του υφιστάμενου Φορέα Λειτουργίας.

**Όλες οι άδειες θα πρέπει να αφορούν λογισμικό το οποίο θα μπορεί να λειτουργήσει σε περιβάλλον virtualization βασισμένο σε VMWare. Επιπλέον θα πρέπει να έχουν ληφθεί υπόψη οποιεσδήποτε άλλες απαιτήσεις που θα καθιστούν το λογισμικό συμβατό με το G-cloud. Σημειώνεται ότι η αδειοδότηση του λογισμικού που απαιτείται στο πλαίσιο της προσφερόμενης λύσης του υποψηφίου Αναδόχου και θα εγκατασταθεί στο G-cloud, θα είναι αντίστοιχη με αυτή μιας φυσικής εγκατάστασης και θα πρέπει να περιλαμβάνει συντήρηση για το σύνολο των ετών που αναφέρονται στην παρ. 1.3.4.8.**

#### Χρονοσήμανση και πρωτόκολλο

Κάθε έγγραφο που παράγεται από το σύστημα θα πρέπει να χρονοσημαίνεται και να αποκτά και έναν μοναδικό αριθμό (αντίστοιχο του αριθμού πρωτοκόλλου). Η χρονοσήμανση θα βασίζεται στην τρέχουσα ημερομηνία και ώρα του συστήματος και θα έχει ακρίβεια λεπτού. Η μορφή του μοναδικού αριθμού θα καθοριστεί στην Φάση Φ1 με τίτλο **Μελέτη Εφαρμογής** και πιθανόν να μην είναι ενιαία για όλους τους τύπους των εγγράφων που παράγει το Σύστημα.

**Όλα τα έγγραφα που παράγονται από το σύστημα θα πρέπει να υπάρχει η δυνατότητα να υπογράφονται με χρήση ψηφιακής υπογραφής.**

#### Δυνατότητα Παραμετροποίησης

Σε διάφορα σημεία της παρούσας έχουν επισημανθεί απαιτήσεις οι οποίες θα πρέπει να ικανοποιούνται χωρίς να πρέπει να αλλάξει ο πηγαίος κώδικας του Συστήματος. Η φιλοσοφία με την οποία θα σχεδιαστεί και θα αναπτυχθεί το Σύστημα θα πρέπει να είναι data-driven στο μέτρο του τεχνικά δυνατού.

Στον κατάλογο που ακολουθεί αναφέρουμε συγκεντρωτικά τα στοιχεία του συστήματος που η διαχείρισή τους (προσθήκη / διαγραφή / τροποποίηση κλπ.) θα πρέπει να γίνεται μέσω του Συστήματος χωρίς να πρέπει να αλλάξει ο πηγαίος κώδικας:

* Αρμόδιες, Ελεγκτικές και Λοιπές Αρχές, οι αρμοδιότητες, καθώς και η διοικητική δομή τους
* Ρόλοι και σχετικά δικαιώματα σε λειτουργίες, διαδικασίες και δεδομένα
* Χρήστες και η συσχέτισή τους με Αρχές, ρόλους και δικαιώματα πρόσβασης στα δεδομένα
* Συστήματα ονοματολογίας
* Γενικές περιγραφές διαδικασιών άσκησης δραστηριοτήτων
* Πρότυπα έγγραφα
* Οι διαδικασίες και η συσχέτισή τους με πρότυπα έγγραφα
* Το πλήθος, η δομή και το περιεχόμενο των αναφορών
* Τα μηνύματα προς τους χρήστες
* Ο τρόπος ενημέρωσης των πιστοποιημένων χρηστών
* Το περιεχόμενο της Διαδικτυακής Πύλης
* Η δομή και η διάταξη του περιεχομένου της Διαδικτυακής Πύλης
* To look & feel των σελίδων Διαδικτυακής Πύλης

Ειδικότερα ο Ανάδοχος θα πρέπει να αποδείξει, κατά την διάρκεια των δοκιμών αλλά και της εκπαίδευσης, ότι με την αξιοποίηση του Υποσύστηματος Διαχείρισης Επιχειρησιακών Διαδικασιών (συνδυαστικά με τα υπόλοιπα υποσυστήματα) είναι δυνατή η δημιουργία και η τροποποίηση των διαδικασιών χωρίς να απαιτούνται ουσιώδεις αλλαγές στον πηγαίο κώδικα και στα σχήματα (schemas) των βάσεων δεδομένων των διαφόρων υποσυστημάτων του Συστήματος.

Αναφορικά με τους τρόπους ενημέρωσης των χρηστών, οι βέλτιστοι τρόποι θα οριστικοποιηθούν με την μελέτη εφαρμογής και θα περιλαμβάνουν κάποιες ή και όλες από τις ακόλουθες προσεγγίσεις:

* Ενημέρωση μέσω email
* Ενημέρωση μέσω pop-up κατά την είσοδο στο σύστημα
* Ενημέρωση αφού ο χρήστης πραγματοποιήσει σχετική επιλογή από τα μενού του Συστήματος (π.χ. «Οι ενημερώσεις μου»)
* Ενημέρωση (της μορφής push notification) μέσω του Web browser

#### Καταγραφή Ενεργειών

Θα πρέπει να καταγράφονται (logging) οι βασικές ενέργειες που πραγματοποιούνται σε σχέση με τις διαδικασίες άσκησης δραστηριοτήτων και ελέγχων. Ο βαθμός λεπτομέρειας της καταγραφής θα καθοριστεί στη Φάση Φ1 με τίτλο **«Μελέτη Εφαρμογής»**. Για παράδειγμα για κάθε διαδικασία θα πρέπει να φαίνεται ποιος έκανε μια ενέργεια, ποια ενέργεια ήταν αυτή και πότε έγινε. Με άλλα λόγια ποιος και πότε υπέβαλλε, τροποποίησε, ενέκρινε, ακύρωσε κλπ.

#### Υπηρεσίες

#### Μελέτη Εφαρμογής

Ο Ανάδοχος οφείλει να εκπονήσει μελέτη Εφαρμογής – Ανάλυση Απαιτήσεων του Έργου, η οποία θα αποτελέσει τον βασικό οδηγό υλοποίησης του Έργου.

Η μελέτη **Εφαρμογής - Ανάλυση Απαιτήσεων** κρίνεται απαραίτητο να επικαιροποιείται από τον Ανάδοχο αμέσως μετά την ολοκλήρωση κάθε φάσης του έργου ή/και όποτε κρίνεται από την ΕΠΠΕ αναγκαίο, ώστε ανά πάσα στιγμή έως και την ολοκλήρωση να υπάρχει η ορθή και αναλυτική τεκμηρίωση όλου του έργου.

Κατά τη διάρκεια κατάρτισης της Ανάλυσης Απαιτήσεων θα προσδιοριστούν από τον Ανάδοχο επακριβώς οι προτεραιότητες της υλοποίησης (ιεραρχημένοι και διακριτοί χρονισμοί και διάρθρωσή τους) λαμβάνοντας υπόψη τις πραγματικές δυνατότητες των εμπλεκόμενων στο έργο Υπηρεσιών ώστε οι Υπηρεσίες να προσαρμοστούν, απορροφήσουν, υποστηρίξουν και αξιοποιήσουν το νέο περιβάλλον.

Πιο συγκεκριμένα η μελέτη αυτή θα πρέπει να περιλαμβάνει:

* Συγκέντρωση των Ευρωπαϊκών και Διεθνών προτύπων το αντικείμενο των οποίων σχετίζεται κύρια με τη διοικητική κωδικοποίηση (όπως αυτή ορίζεται στο άρθρο 12 παρ. 2 ν. 4048/2012) περιλαμβάνει ωστόσο και την καλή νομοθέτηση, αλλά και τις δυνατότητες αξιοποήσης των εν λόγω προτύπων για την αξιολόγηση των σχετικών Εθνικών δομών, διαδιακασία κατά την οποία θα ληφθούν υπόψη και οι συστάσεις του ΟΟΣΑ, ενώ παράλληλα θα καταρτιστούν οι προδιαγραφές των προς ανάρτηση κωδικοποιήσεων και θα προσδιορισθούν οι κανόνες επικαιροποίησης των διοικητικών κωδικοποιήσεων
* Μελέτη και πρόταση δημιουργίας Καθολικού Νομικού Θεματικού Ευρετηρίου για την ταξινόμηση των Κωδικοποιήσεων που έχουν αναπτυχθεί στο πλαίσιο διαφόρων Έργων και Πρωτοβουλιών κάτω από συγκεκριμένες κατηγορίες και θεματικές περιοχές. Παράλληλα στο πλαίσιο της συγκεκριμένης Φάσης θα σχεδιαστεί συγκεκριμένη μεθοδολογία για τη νομοπαραγωγική και κανονιστική διαδικασία με χρήση ηλεκτρονικής πλατφόρμας υποστήριξης.
* Συγκέντρωση και αξιολόγηση του συνόλου των έργων κωδικοποίησης που έχουν παραχθεί από, Φορείς του στενού και ευρύτερου Δημόσιου Τομέα, Ν.Π.Δ.Δ. και Ιδιώτες.
* Διατύπωση πρότασης για την αξιοποίηση των υφιστάμενων κωδικοποιήσεων, όσον αφορά:
  + Τη διάθεσή τους με ανοικτή δημόσια άδεια χρήσης που θα θέτει τους ελάχιστους δυνατούς περιορισμούς για την επαναχρησιμοποίησή τους και θα εξασφαλίζει ότι τα δικαιώματα χρήσης των δεδομένων είναι σαφή και καλά δηλωμένα,
  + Τη διάθεσή τους σε μηχαναγνώσιμους μορφότυπους που να επιτρέπουν την αυτοματοποιημένη επεξεργασία τους από εφαρμογές λογισμικού.
* Διαμόρφωση πρότασης για το σχήμα Λειτουργίας, Διοίκησης και Διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας».
* **Σχέδιο Διαχείρισης και Ποιότητας Έργου (ΣΔΠΕ)**. Οι διαδικασίες και μηχανισμοί που θα περιγράφονται αναλυτικά στο ΣΔΠΕ θα πρέπει να αποτελούν ένα πρότυπο και ολοκληρωμένο σύνολο, προσαρμοσμένο στις ιδιαιτερότητες που θέτουν οι οργανωτικές, διοικητικές και τεχνολογικές παράμετροι του έργου. Με βάση τα παραπάνω, τα περιεχόμενα του ΣΔΠΕ θα πρέπει κατ’ ελάχιστο να αναφέρονται στις ακόλουθες περιοχές, των οποίων ο σκοπός, η δομή και το περιεχόμενο θα περιγράφεται αναλυτικά στην προσφορά του υποψηφίου Αναδόχου:
  + 1. Οργανωτικό Σχήμα/ Δομή Διοίκησης Έργου
    2. Επικαιροποιημένη Ομάδα Έργου
    3. Σχέδιο Επικοινωνίας
    4. Επικαιροποιημένο – αναλυτικό χρονοδιάγραμμα Έργου
    5. Διαχείριση Θεμάτων
    6. Εκτίμηση / Διάγνωση & Διαχείριση Κινδύνων
    7. Διασφάλιση – Έλεγχος Ποιότητας
    8. Διαχείριση Αρχείων - Δεδομένων
    9. Διαχείριση Αλλαγών
    10. Διοικητική Πληροφόρηση.
* Καταγραφή, αξιολόγηση και επικαιροποίηση της υφιστάμενης κατάστασης του Φορέα Λειτουργίας.
* Μοντελοποίηση διαδικασίας υλοποίησης / Μεθοδολογία ανάπτυξης λογισμικού. Απαιτείται αναφορά στη σχετική μεθοδολογία (π.χ. Rational Unified Process, Agile,κλπ.) με την οποία θα είναι συμβατή η διαδικασία υλοποίησης των Υποσυστημάτων του Έργου.
* Οριστικοποίηση και ιεράρχηση των επιχειρησιακών, λειτουργικών και τεχνικών απαιτήσεων του Έργου, αποσαφήνιση του εύρους του Έργου, βάσει της σύμβασης, της διακήρυξης και της προσφοράς του υποψηφίου Αναδόχου.
* Προσδιορισμός και προσαρμογή των απαραίτητων επιχειρησιακών διαδικασιών που απαιτούνται για την ορθή λειτουργία του συστήματος. Τήρηση ισχύοντος νομικού πλαισίου και πρόβλεψη για μελλοντικές αλλαγές διαδικασιών, στο πλαίσιο της υλοποίησης της ηλεκτρονικής διακυβέρνησης.
* Αντιμετώπιση επιμέρους θεμάτων σχετικά με τις ιδιαιτερότητες του Φορέα Λειτουργίας.
* Οριστικοποίηση – εξειδίκευση της σύνδεσης επιχειρησιακών στόχων και απαιτήσεων με τεχνικές προδιαγραφές και αρχιτεκτονική προσέγγιση - προτεινόμενο σχεδιασμό.
* Μεθοδολογία και αρχικά σενάρια ελέγχου αποδοχής όπως αυτά εξειδικεύονται στην Παρ. 1.3.4.1.1.
* Πλάνο Ενεργειών για την Ασφάλεια του Συστήματος
* Μεθοδολογία υλοποίησης διαλειτουργικότητας επιλεγμένων φορέων της Δημόσιας Διοίκησης με την **Ολοκληρωμένη πλατφόρμα κανονιστικής διαδικασίας και Εθνική Πύλη Κωδικοποίησης**

Σημείωση: Η μελέτη διαλειτουργικότητας και Διασύνδεσης του Συστήματος με Τρίτα Συστήματα θα αποτελέσει ξεχωριστό παραδοτέο το οποίο θα παραδοθεί στη Φάση Φ1 και θα εξειδικευθεί περαιτέρω στη Φάση Φ2.

* Οριστικοποίηση και αποσαφήνιση όλων των ζητημάτων σχετικά με το σχεδιασμό του Πληροφοριακού Συστήματος, όπως:
  + Η τελική αρχιτεκτονική του
  + Η ανάλυση απαιτήσεων όλων των Υποσυστημάτων του Πληροφοριακού Συστήματος (π.χ. διαδικασίες, αναγκαία έντυπα, κωδικοποιήσεις, στατιστικές αναφορές, πρωτόκολλα ποιοτικού ελέγχου, διασυνδέσεις κλπ.).
  + Οι απαιτήσεις χρηστών. Η συλλογή των απαιτήσεων χρηστών θα πραγματοποιηθεί από τα στελέχη του Αναδόχου ακολουθώντας διαδικασία συνεντεύξεων με χρήστες όλων των εμπλεκόμενων υπηρεσιών, οι οποίοι θα υποδειχτούν από τα αρμόδια στελέχη του Φορέα Λειτουργίας και θα βασιστεί στις προδιαγραφές της παρούσας διακήρυξης.
  + Προσδιορισμός κατηγοριών χρηστών και αναλυτική καταγραφή των ρόλων και αρμοδιοτήτων για κάθε Υποσύστημα ξεχωριστά.
  + Πλήρης εννοιολογικός σχεδιασμός των υποσυστημάτων του έργου, όπως διαγράμματα οντοτήτων – ροών (entity relationship diagrams), ρόλοι χρηστών, προβλήματα διασυνδέσεων εφαρμογών, χρήση πρωτοκόλλων ανταλλαγής δεδομένων, κλπ.

Καθορισμός με ακριβή στοιχεία του αριθμού των χρηστών και της επίδοσης του συστήματος σε διάφορες περιπτώσεις φόρτου. Διαφορετικά σενάρια φόρτου-επίδοσης θα δοκιμαστούν στο πλαίσιο ειδικών ελέγχων με τεχνητό φορτίο (stress tests) κατά τη Φάση 6 με τίτλο «Δοκιμαστική – Παραγωγική Πιλοτική Λειτουργία».

* Περιγραφή του εργαλείου stress tests που θα χρησιμοποιήσει ο Ανάδοχος στο πλαίσιο του Έργου.
* Οδηγό εκπαίδευσης, ο οποίος θα περιλαμβάνει τη μεθοδολογική προσέγγιση, την οργάνωση και προετοιμασία εκπαίδευσης. Ο Ανάδοχος οφείλει να εξετάσει το επίπεδο των βασικών χρηστών και να προσαρμόσει ανάλογα τη μεθοδολογία, τους όρους, το πρόγραμμα (πλάνο) κατάρτισης και το υλικό της βασικής εκπαίδευσης των βασικών χρηστών, καθώς και θα προτείνει αναλυτική μεθοδολογία μεταφοράς τεχνογνωσίας στα αρμόδια στελέχη του Φορέα Λειτουργίας.
* Αναλυτικό προγραμματισμό εκπαιδευτικών σεμιναρίων.
* Περιγραφή της Τεκμηρίωσης και των Εγχειριδίων Χρήσης για τον καθορισμό των προτύπων που θα ακολουθηθούν.
* Αναλυτική περιγραφή της μεθοδολογίας deployment του έργου (π.χ. σταδιακή, big bang), και των διαδικασιών παράλληλης λειτουργίας και μεταβατικού σταδίου.

Στο πλαίσιο της Ανάλυσης Απαιτήσεων του Έργου, συγκεκριμένα θέματα, εκτός των ανωτέρω θα εξειδικευτούν περαιτέρω σε ανεξάρτητα παραδοτέα, των οποίων το περιεχόμενο περιγράφεται στη συνέχεια. Τα παραδοτέα αυτά είναι τα εξής:

* Μεθοδολογία και Σενάρια Ελέγχου
* Μελέτη Διαλειτουργικότητας και Διασύνδεσης του Συστήματος με Τρίτα Συστήματα
* Μελέτη Ασφάλειας
* Εκτίμηση / Διάγνωση & Διαχείριση Κινδύνων
* Σχεδιασμός και Μοντελοποίηση Οντολογίας
* Πλάνο Επικοινωνιακής Στρατηγικής

#### Σενάρια Ελέγχου

Τα σενάρια ελέγχου που θα προετοιμάσει ο Ανάδοχος θα συνοψίζουν τις επιχειρησιακές διαδικασίες, ανά διαδικασία και Υποσύστημα, θα πρέπει να αντιστοιχίζονται με τις απαιτήσεις (requirements) της Ανάλυσης Απαιτήσεων και θα πρέπει να συνοδεύονται από τα αντίστοιχα δοκιμαστικά δεδομένα (test data).

Το παραδοτέο αυτό θα πρέπει να εξειδικευτεί κατά τη Φάση Φ2 με τίτλο «**Ανάπτυξη - Υλοποίηση Μοντέλου Δεδομένων, Portal και ΟΠΣ (συμπεριλαμβανομένων υποσυστημάτων)»** του Έργου.

Η εφαρμογή των σεναρίων θα γίνεται με την εκτέλεση των Περιπτώσεων Ελέγχου (Test Cases), που αποτελούν επιμέρους λειτουργικές οντότητες των σεναρίων και η κάθε μία ελέγχει ένα συγκεκριμένο κομμάτι της λειτουργικότητας του κάθε Υποσυστήματος.

Οι Περιπτώσεις Ελέγχου (Test Cases) θα καλύπτουν τους παρακάτω τύπους ελέγχων:

1. **Συμμόρφωσης με τις λειτουργικές προδιαγραφές** της διακήρυξης, όπως αυτές θα εξειδικευτούν στην ανάλυση απαιτήσεων των συστημάτων στο πλαίσιο της Ανάλυσης Απαιτήσεων του Έργου.
2. **Επίδοσης**, όπου ελέγχονται οι χρόνοι απόκρισης του συστήματος.
3. **Ασφάλειας**, όπου ελέγχεται κατά πόσο η πρόσβαση και οι διάφορες ενέργειες στο σύστημα γίνονται μόνο από εξουσιοδοτημένους χρήστες.
4. **Έλεγχοι διαθεσιμότητας** των Υποσυστημάτων για τις περιπτώσεις αστοχιών λογισμικού συστήματος. Για την εκτέλεση των συγκεκριμένων ελέγχων θα πρέπει να γίνονται εσκεμμένες παρεμβάσεις με κλείσιμο, για παράδειγμα, επιμέρους στοιχείων λογισμικού. Το ποσοστό διαθεσιμότητας των νέων συστημάτων θα είναι συμβατό με τις απαιτήσεις διαθεσιμότητας που αναφέρονται στην Παρ. 1.3.4.10.9.

Κατ’ ελάχιστο, θα πρέπει μέσω των σεναρίων ελέγχου να δίνεται η δυνατότητα για εκτέλεση:

* αυτοματοποιημένων δοκιμών μονάδων (unit tests)
* δοκιμών σε επίπεδο εφαρμογών (system tests)
* δοκιμών αποδοχής χρηστών (user acceptance tests)
* δοκιμών υψηλού φόρτου (stress tests).

Ο τρόπος παρουσίασης των Περιπτώσεων Ελέγχου (Test Cases), που αποτελούν επιμέρους λειτουργικές οντότητες των σεναρίων και η κάθε μία ελέγχει ένα συγκεκριμένο κομμάτι της λειτουργικότητας του κάθε Υποσυστήματος, θα είναι δομημένος και συστηματικός και θα ακολουθεί ένα συγκεκριμένο πρότυπο, το οποίο θα εφαρμόζεται σε όλα τα Υποσυστήματα.

Το πρότυπο αυτό αποτελείται από μία σειρά επεξηγηματικών πεδίων σε έναν πίνακα που είναι κοινός για όλες τις Περιπτώσεις Ελέγχου. Ο πίνακας και οι επεξηγήσεις των πεδίων απεικονίζονται παρακάτω:

|  |  |
| --- | --- |
| **ΓΕΝΙΚΕΣ ΠΛΗΡΟΦΟΡΙΕΣ** | |
| **Κωδικός Test Case** | *«Μοναδικός κωδικός αναγνώρισης για κάθε test case»* |
| **Περιγραφή Test Case** | *«Κείμενο που περιγράφει τη λειτουργία που εκτελεί το test Case»* |
| **ΠΡΟΑΠΑΙΤΟΥΜΕΝΑ – ΕΞΑΡΤΗΣΕΙΣ** | |
| **Απαιτήσεις συστήματος πριν την εκτέλεση του test case** | *«Ενέργειες που απαιτούνται στο σύστημα για την εκτέλεση του Σεναρίου που περιγράφεται.*  *(π.χ. άνοιγμα αρχείου, εισαγωγή αρχείου)»* |
| **Δεδομένα εισόδου** | *«Τιμές δεδομένων εισόδου που εκτελούν το test case και επαληθεύουν το επιτυχές αποτέλεσμα εξόδου.»* |
| **ΕΚΤΕΛΕΣΗ ΣΕΝΑΡΙΟΥ ΕΛΕΓΧΟΥ** | |
| **Ενέργειες εκτέλεσης** | *Βήμα-βήμα (οδηγός χρήστη test case)*  *1. Ανοίγω…*  *2. Πληκτρολογώ στο πεδίο Χ τον Αριθμό 2800*  *3. Πατάω το πλήκτρο εκτέλεση*  *N. κτλ.*  Σε αυτό το σημείο θα παρατίθεται και σχετική εικόνα (print screen) από την εφαρμογή με ενδεικτικό βελάκι που να σημειώνει το σημείο της οθόνης στο οποίο παρεμβαίνει ο χρήστης. |
| **ΑΠΟΤΕΛΕΣΜΑΤΑ** | |
| **Αναμενόμενα Αποτελέσματα** | *«Τιμές (αποτελέσματα πράξεων)*  *Έγγραφα (Αποτελέσματα ενεργειών)»* |

Για τη διευκόλυνση της διαδικασίας εκτέλεσης των Περιπτώσεων Ελέγχου κρίνεται απαραίτητη η χρήση του εντύπου «Ημερολόγιο Ελέγχων», το οποίο παρατίθεται παρακάτω. Με τη χρήση του Ημερολογίου Ελέγχων καθίσταται εφικτή η τεκμηρίωση και ορθή διαχείριση των αποκλίσεων κατά τη φάση της εκτέλεσης των Σεναρίων Ελέγχου των συστημάτων.

|  |  |  |  |
| --- | --- | --- | --- |
| **ΕΚΤΕΛΕΣΗ ΠΕΡΙΠΤΩΣΕΩΝ ΕΛΕΓΧΟΥ**  **(TEST CASE EXECUTION)** | | | |
| **Χρήστης:** | | |  |
| **Σύστημα:** | | |  |
| **Ημερομηνία:** | | |  |
| **Κωδικός Σεναρίου:** | | |  |
| **Κωδικός Test Case** | **Επιτυχία/**  **Αποτυχία** | **Παρατηρήσεις** | |
|  |  |  | |
|  |  |  | |
|  |  |  | |
|  |  |  | |

Στο Ημερολόγιο Ελέγχων καταγράφονται τα αποτελέσματα της εκτέλεσης των περιπτώσεων ελέγχων. Κάθε περίπτωση ελέγχου χαρακτηρίζεται ως επιτυχής ή όχι. Για να θεωρηθεί μία περίπτωση ελέγχου αποτυχημένη θα πρέπει να έχει καταγραφεί γι’ αυτή ένα τουλάχιστον σφάλμα.

Στο πεδίο παρατηρήσεις καταγράφονται τα αποτελέσματα του ελέγχου. Σε περίπτωση που υπάρχουν σφάλματα, καταγράφεται περιληπτική περιγραφή τους στο πεδίο παρατηρήσεις, δίνεται αύξων αριθμός σφάλματος και διορθώνεται από τον ανάδοχο. Το σενάριο ελέγχου γίνεται αποδεκτό όταν δεν υπάρχουν σφάλματα.

Ο Ανάδοχος υποχρεούται να αποτυπώσει στο τεύχος «Μεθοδολογία και Σενάρια Ελέγχου», το σύνολο των σεναρίων ελέγχου και συνοπτική περιγραφή της μεθοδολογίας που θα ακολουθηθεί κατά την εκτέλεσή τους. Το τεύχος αυτό θα πρέπει να υποβληθεί από τον Ανάδοχο πριν από την προβλεπόμενη, στο χρονοδιάγραμμα του Έργου, έναρξη διενέργειας των ελέγχων αποδοχής των Υποσυστημάτων. Ο χρόνος παράδοσης του τεύχους αυτού θα πρέπει να εμφανίζεται στο χρονοδιάγραμμα υλοποίησης του Έργου μαζί με τα υπόλοιπα παραδοτέα.

Οι έλεγχοι, που θα περιγράφονται στο τεύχος «Μεθοδολογία και Σενάρια Ελέγχου», δεν θα είναι δεσμευτικοί. Θα μπορούν να επεκταθούν, με την προσθήκη νέων, οι οποίοι όμως θα είναι σύμφωνοι με τις αναλυτικές λειτουργικές απαιτήσεις που θα έχουν καταγραφεί στο Οριστικοποιημένο Τεύχος Ανάλυσης Απαιτήσεων του Έργου.

#### Μελέτη Διαλειτουργικότητας και Διασύνδεσης του Συστήματος με Τρίτα Συστήματα

Ο Ανάδοχος υποχρεούται να εκπονήσει Μελέτη Διαλειτουργικότητας και Διασύνδεσης του Συστήματος με Τρίτα Συστήματα, που θα εξειδικεύσει κατά τη Φάση Φ2 του Έργου. Στο πλαίσιο εκπόνησης της εν λόγω μελέτης, ο Ανάδοχος θα πρέπει να προβεί στα παρακάτω:

* να διερευνήσει (κατά την αρχική φάση της Μελέτης) τις απαιτήσεις διεπαφής με το σύνολο των τρίτων συστημάτων των Φορέων της Δημόσιας Διοίκησης, τα οποία παρατίθενται στις Παρ. 1.3.2.8.5 και 1.3.3.2 της παρούσας.
* να προσδιορίσει λεπτομερώς τις προδιαγραφές του Υποσυστήματος Διαλειτουργικότητας, τόσο επιχειρησιακά, όσο και τεχνολογικά. Ο Ανάδοχος θα πρέπει να προσδιορίσει σαφώς, κατ’ ελάχιστο, τα εξής στοιχεία:
* τους αποδέκτες των υπηρεσιών και το εύρος των στοιχείων που θα λαμβάνουν
* τον τρόπο χρήσης και τη συχνότητα εξυπηρέτησης των αποδεκτών
* το επιχειρησιακό σχήμα διεπαφής
* τον τρόπο για την εξουσιοδοτημένη πρόσβαση στις πληροφορίες και στα δεδομένα
* τον τρόπο για την αναζήτηση των πληροφοριών και των δεδομένων
* την τεχνολογία αποστολής/ λήψης των πληροφοριών (τεχνολογία web services, πρωτόκολλα επικοινωνιών, μορφή μεταδεδομένων, κλπ.)
* τη μορφή των πληροφοριών (πρότυπα δόμησης της πληροφορίας/ δεδομένων και της μετα-πληροφορίας/ δεδομένων).

#### Μελέτη Ασφάλειας Συστήματος

Ο Ανάδοχος, λαμβάνοντας υπόψη την Πολιτική Ασφάλειας που ακολουθείται στο G-Cloud, στο πλαίσιο της Μελέτης Ασφάλειας, θα πρέπει να προσδιορίσει την Πολιτική Ασφάλειας η οποία θα εφαρμοστεί στο Σύστημα, καθώς και να εκπονήσει Μελέτη αποτίμησης επικινδυνότητας του Συστήματος.

Η Μελέτη Ασφάλειας, **θα περιλαμβάνει συγκεκριμένα μέτρα και προδιαγραφές** για την ασφάλεια του πληροφοριακού συστήματος, καθώς και για την προστασία και ακεραιότητα των δεδομένων της προτεινόμενης αρχιτεκτονικής. Επίσης, στο πλαίσιο της μελέτης θα πρέπει να προδιαγραφούν όλα τα θέματα προστασίας προσωπικών δεδομένων και προσβασιμότητας των υπηρεσιών.

Ειδικότερα, θα πρέπει να προδιαγραφεί η κατάλληλη πολιτική, ώστε να εξασφαλιστούν τα παρακάτω:

* **Ταυτοποίηση** (authentication): έλεγχος της αυθεντικότητας της ταυτότητας των μερών μιας ανταλλαγής δεδομένων.
* **Εξουσιοδότηση** (Authorization): η πρόσβαση του χρήστη πρέπει να είναι εξουσιοδοτημένη.
* **Ακεραιότητα** (integrity): τα δεδομένα θα πρέπει να παραμείνουν ακέραια, δηλαδή να μην υπόκεινται σε αλλοιώσεις. Για τη διαφύλαξη της ακεραιότητας των δεδομένων είναι απαραίτητη η χρήση μηχανισμών εξασφάλισης της ακεραιότητας και συνέπειάς τους (consistency) και αποτροπής επιθέσεων δολιοφθοράς δεδομένων (μη εξουσιοδοτημένη αντιγραφή, μη εξουσιοδοτημένη καταστροφή δεδομένων, κλπ.).
* **Εμπιστευτικότητα** (confidentiality): η τήρηση του απορρήτου των δεδομένων. Η πληροφορία θα διατίθεται μόνο στους χρήστες εκείνους που είναι εξουσιοδοτημένοι. Η πιστοποίηση της δικαιοδοσίας των χρηστών θα πρέπει να βασιστεί πάνω στο σύστημα των ρόλων, που είναι και το διεθνές de facto standard λόγω της ευελιξίας που προσφέρει. Επίσης, θα πρέπει να λαμβάνονται όλα τα κατάλληλα μέτρα ώστε να αποτρέπονται επιθέσεις κλοπής δεδομένων.
* **Διαθεσιμότητα** (availability): το σύστημα και τα δεδομένα πρέπει να είναι διαθέσιμα όταν απαιτείται.
* **Μη δυνατότητα άρνησης συμμετοχής** (non-repudiation): ο χρήστης δεν πρέπει να μπορεί να αρνηθεί τη συμμετοχή του στην ανταλλαγή των δεδομένων.
* **Διαφάνεια** (transparency): πρέπει να γίνεται τεκμηρίωση των διαδικασιών της επεξεργασίας ώστε να μπορούν να ελεγχθούν.
* **Δυνατότητα ελέγχου** (revision / audit): κάθε τροποποίηση ή επεξεργασία των δεδομένων πρέπει να μπορεί να ελεγχθεί, δηλαδή από ποιόν έγινε και πότε.
* **Ευθύνη** (accountability): πρέπει να προκύπτει ποιος είναι υπεύθυνος για την εισαγωγή, πρόσβαση ή τροποποίηση κάθε δεδομένου.

Ειδικότερα, η Μελέτη Ασφάλειας θα πρέπει, κατ’ ελάχιστο, να περιλαμβάνει τα κάτωθι:

* Penetration Testing - Vulnerability Assessment: Έλεγχος του δικτύου από το Internet και από το εσωτερικό του Φορέα Λειτουργίας με τα δικαιώματα ενός απλού χρήστη, εντοπισμός των κενών ασφαλείας και των πιθανών σημείων μη εξουσιοδοτημένης πρόσβασης, δημιουργία αναλυτικής αναφοράς για τα προβλήματα ασφαλείας και τις προτάσεις για τη διόρθωσή τους. Θα πρέπει να δοθεί ιδιαίτερη έμφαση στο hardening των διακομιστών και του λογισμικού που φιλοξενούν καθώς και στην αποτροπή επιθέσεων που βρίσκονται στη λίστα OWASP Top 10 όπως αυτή θα ισχύει κατά την περίοδο εκπόνησης της μελέτης.
* IT Structure Analysis, Risk Analysis, Security Plan, Security Policy: Ανάλυση του δικτύου και των συστημάτων και καθορισμός των υπηρεσιών που προσφέρονται, ανάλυση των κινδύνων που διατρέχει κάθε σύστημα, δημιουργία μελέτης ασφάλειας με προτάσεις για τη δημιουργία ασφαλούς δικτύου, πρόταση πολιτικής ασφαλείας του δικτύου, Risk Management, Classification Management, δημιουργία δομών monitoring – auditing.
* Incident Response Planning: Δημιουργία Incident Response Team, καθορισμός ρόλων και εκπαίδευση, σχεδιασμός αντίδρασης σε κάθε ενδεχόμενη απειλή. Μηχανισμός για αναφορά συμβάντων από χρήστες, ανάθεση σε τεχνικό μηχανογράφησης και καταγραφής του χειρισμού του συμβάντος.

#### Υπηρεσίες Μετάπτωσης (Data Migration)

**Στο πλαίσιο των Υπηρεσιών μετάπτωσης, ο Ανάδοχος οφείλει να παράσχει τις ακόλουθες υπηρεσίες:**

* Οριστικοποίηση εύρους ηλεκτρονικών δεδομένων υφιστάμενων συστημάτων προς μετάπτωση, με κριτήρια την ποιότητα και χρησιμότητά τους, την εφικτότητα και τους κινδύνους μετάπτωσής τους με βάση το παραδοτέο **«Μελέτη Μετάπτωσης δεδομένων/ μεταφοράς εφαρμογών/ ψηφιοποίησης» της Φάσης Φ1 με τίτλο** **Μελέτη Εφαρμογής**.
* Οριστικοποίηση σχεδιασμού διαδικασιών μετάπτωσης (προγράμματα προσπέλασης – ανάκτησης –“καθαρισμού” δεδομένων και αναδιάρθρωσης - αποθήκευσης τους σε δομές των νέων εφαρμογών με βάση το το παραδοτέο **«Μελέτη Μετάπτωσης δεδομένων/ μεταφοράς εφαρμογών/ ψηφιοποίησης».**
* Ανάπτυξη μηχανισμού μετάπτωσης.
* Εκτέλεση των διαδικασιών μετάπτωσης, καθώς και διαδικασιών ελέγχου ακεραιότητας και ορθότητας δεδομένων στο τελικό περιβάλλον.

Ο υποψήφιος Ανάδοχος θα χρησιμοποιήσει τις διαδικασίες και τα εργαλεία που θα προσφέρει στο πλαίσιο των τριών Αξόνων του Έργου, για την παροχή των παραπάνω υπηρεσιών.

Συγκεκριμένα, στο πλαίσιο των Υπηρεσιών Μετάπτωσης ο Ανάδοχος θα ενσωματώσει στην Εθνική Πύλη Κωδικοποίησης τα Νομοθετήματα που αφορούν

* + Το Πειθαρχικό Δίκαιο Δημοσίων Υπαλλήλων
  + Τη Νομοθεσία Ηλεκτρονικής Διακυβέρνησης
  + Τη Νομοθεσία για την Κινητικότητα των Δημοσίων Υπαλλήλων
  + Τη Νομοθεσία για την Απλούστευση Διαδικασιών

Για τα οποία έει ήδη ολοκληρωθεί η διοικητική κωδικοποίηση.

#### Υπηρεσίες Εκπαίδευσης

Ο Ανάδοχος οφείλει να προσφέρει υπηρεσίες εκπαίδευσης – μεταφοράς τεχνογνωσίας στα στελέχη, χρήστες και διαχειριστές της Ολοκληρωμένης πλατφόρμας κανονιστικής διαδικασίας και Εθνικής Πύλης Κωδικοποίησης με στόχο την πλήρη αξιοποίηση του Έργου τόσο από τον Φορέα Λειτουργίας και Κύριο του Έργου, όσο και από το σύνολο των Φορέων της Δημόσιας Διοίκησης που θα χρησιμοποιήσουν το Σύστημα.

H εκπαίδευση, που θα παρασχεθεί στο πλαίσιο του Έργου της παρούσας διακήρυξης, θα είναι δομημένη σε ολοήμερα σεμινάρια των έξι (6) ωρών ανά ημέρα.

Οι υπηρεσίες εκπαίδευσης θα περιλαμβάνουν κατ’ ελάχιστο τα εξής:

* Οδηγό εκπαίδευσης (σεμιναριακού τύπου), ο οποίος θα περιλαμβάνει:
  + 1. το αντικείμενο της εκπαίδευσης ανά κατηγορία εκπαιδευομένων
    2. την εκπαιδευτική διαδικασία και τον τρόπο διαχείρισής της
    3. τη μεθοδολογική προσέγγιση, την οργάνωση και προετοιμασία εκπαίδευσης και
    4. τον αναλυτικό προγραμματισμό εκπαιδευτικών σεμιναρίων, ο οποίος θα συμφωνηθεί με τον Φορέα Λειτουργίας
* Δημιουργία εκπαιδευτικού και εποπτικού υλικού εκπαίδευσης (σε έντυπη και ηλεκτρονική μορφή) για όλες τις κατηγορίες χρηστών που θα αναφερθούν στη συνέχεια, με βάση τις ανάγκες και τον προσδοκώμενο ρόλο στην επιχειρησιακή αξιοποίηση του Συστήματος.

Ανάπτυξη εκπαιδευτικού υλικού ηλεκτρονικής μάθησης το οποίο θα εγκατασταθεί στην πλατφόρμα e-learning του ΕΚΔΔΑ και θα πρέπει να συμμορφώνεται με τα διεθνή πρότυπα που αφορούν τη διαλειτουργικότητα Πληροφοριακών Συστημάτων Διαχείρισης της Εκπαίδευσης και του Εκπαιδευτικού Περιεχομένου. Σε κάθε περίπτωση, το Content Packaging και Communication θα συμμορφώνεται με τα πρότυπα AICC: CMI guidelines and recommendations (course structure file) και ADL:Sharable Content Object Model (SCORM).

Το σύνολο του εκπαιδευτικού υλικού θα πρέπει να είναι γραμμένο στην ελληνική γλώσσα. Ο Ανάδοχος οφείλει να επικαιροποιεί το εκπαιδευτικό υλικό ηλεκτρονικής μάθησης ανά εξάμηνο σε περίπτωση που προκύψουν αλλαγές στη λειτουργία των υποσυστημάτων του Συστήματος.

* Διενέργεια εκπαίδευσης των χρηστών με βάση τον ρόλο τους στο Έργο.
* Αξιολόγηση της διαδικασίας και των αποτελεσμάτων εκπαίδευσης και εισηγητικά μέτρα για μεγιστοποίηση της επιχειρησιακής αξιοποίησης του Συστήματος.

Οι κατηγορίες των εκπαιδευομένων που ο Ανάδοχος υποχρεούται να εκπαιδεύσει στο πλαίσιο του Έργου, είναι οι εξής:

1. Διαχειριστές Πληροφοριακού Συστήματος
2. Χρήστες

* επιλεγμένα στελέχη του Φορέα Λειτουργίας
* επιλεγμένα στελέχη των εμπλεκόμενων φορέων δημόσιας διοίκησης

Εκτιμάται ότι το σύνολο των ως άνω εκπαιδευόμενων, ανέρχεται στα 60 στελέχη, δηλ. 50 στελέχη περίπου ως χρήστες από το φορέα Λειτουργίας και τους εμπλεκόμενους φορείς **και** 10 στελέχη-διαχειριστές του Φορέα Λειτουργίας και Κύριου του Έργου (περιλαμβανομένης και της ΓΓΝΚΘ).

Οι ως άνω εκπαιδευμένοι χρήστες θα αποτελέσουν τους εκπαιδευτές των στελεχών της Δημόσιας Διοίκησης – χρηστών του Συστήματος που θα προστεθούν κατά την Φάση της Δοκιμαστικής Λειτουργίας του Συστήματος αλλά και αργότερα κατά την παραγωγική λειτουργία του έργου.

Στην Τεχνική Προσφορά του ο υποψήφιος Ανάδοχος πρέπει να προτείνει πρόγραμμα για τις υπηρεσίες εκπαίδευσης που θα προσφέρει, το κόστος των οποίων θα αποτυπώνεται αναλυτικά στην Οικονομική Προσφορά του.

#### Υπηρεσίες HelpDesk

Υποχρέωση του Αναδόχου αποτελεί η οργάνωση και λειτουργία Γραφείου Υποστήριξης (helpdesk), με έδρα τις εγκαταστάσεις του Αναδόχου, το οποίο θα είναι διαθέσιμο προς όλους τους κύριους εμπλεκόμενους στο έργο (Φορέας ΛΕιτουργίας, χρήστες των φορέων, όργανα Αναθέτουσας Αρχής κλπ.) με σκοπό την έγκαιρη και ουσιαστική υποστήριξη τους σε τεχνικά προβλήματα, δυσλειτουργίες και παραλείψεις τόσο τηλεφωνικά (τηλέφωνο και fax), όσο και ηλεκτρονικά (Web και email).

Η οργάνωση και λειτουργία του Γραφείου Υποστήριξης θα πρέπει να σχεδιαστεί και υλοποιηθεί σύμφωνα με τα παρακάτω:

* Ο Ανάδοχος οφείλει να διαθέτει σε ετοιμότητα τεχνικό προσωπικό, η εμπειρία του οποίου είναι ευθύνη του Αναδόχου, ώστε να εξασφαλίζει
  + την παροχή πληροφοριών / διευκρινήσεων στους χρήστες ή / και διαχειριστές των συστημάτων καθώς και
  + την αποκατάσταση βλαβών
* Το helpdesk θα πρέπει να είναι διαθέσιμο, σε ώρες ΚΩΚ (όπως αυτές ορίζονται στην Παρ. 1.3.4.10.9)
* Ο Ανάδοχος θα πρέπει να καταγράφει στο διαδικτυακό Σύστημα Διαχείρισης Αιτημάτων Έργων (Ticket Management System) του παρόχου Gcloud., όλα τα αναγκαία χαρακτηριστικά στοιχεία των βλαβών/ δυσλειτουργιών, που του αναφέρονται.
* Κατά τις εκτός ΚΩΚ περιόδους, ο Ανάδοχος θα πρέπει να προτείνει διαδικασία παροχής υποστήριξης σε περίπτωση ανάγκης. Η διαδικασία, θα πρέπει να ορίζει τρόπο πρόσβασης στο προσωπικό ανάγκης του Αναδόχου (π.χ. μέσω κινητού τηλεφώνου).
* Το Γραφείο Υποστήριξης θα πρέπει να δίνει δυνατότητα υποστήριξης:
  + 1ου επιπέδου, όσον αφορά στα εξής:
    - στη χρήση των Υποσυστημάτων και στις διαδικασίες που διεκπεραιώνουν
    - σε γενικότερα θέματα που σχετίζονται με τυχόν νέες ή αναβαθμισμένες διαδικασίες
    - σε μηνύματα λαθών που οφείλονται σε κακή χρήση των Υποσυστημάτων
  + 2ου επιπέδου, σε θέματα που δεν καλύπτονται από το helpdesk 1ου επιπέδου καθώς και σε σύνθετα τεχνικά προβλήματα που ενδεχομένως να αντιμετωπίσουν οι χρήστες.

Διευκρινίζονται τα εξής:

* Η αναγγελία βλαβών, θα μπορεί να γίνει εναλλακτικά με όλους τους παρακάτω τρόπους:
  1. Τηλέφωνο
  2. Email
  3. Fax
* Η διαδικτυακή εφαρμογή «Σύστημα Διαχείρισης Αιτημάτων Έργων» (Ticket Management System) που υποχρεούται να χρησιμοποιεί ο Ανάδοχος για τη λειτουργία του Γραφείου Υποστήριξης είναι κυριότητας του παρόχου GCloud.
* Όλοι οι κύριοι εμπλεκόμενοι στο Έργο (ΕΠΠΕ, Φορέας Λειτουργίας, Ανάδοχος) θα έχουν πρόσβαση στην πύλη αυτή με ενιαίο τρόπο μέσω συγκεκριμένου λογαριασμού (username/password) που θα εκδίδεται από τον πάροχο Gcloud, κατόπιν αιτήματος της ΕΠΠΕ.
* Ο Ανάδοχος υποβάλλει έκθεση για το βαθμό ικανοποίησης των όρων της παρεχόμενης υπηρεσίας. Η έκθεση θα υποβάλλεται από τον Ανάδοχο, εντός δέκα (10) ημερών από την ημερομηνία λήξης κάθε Φάσης στο πλαίσιο της οποίας παρέχονται οι υπηρεσίες HelpDesk και θα περιλαμβάνει τα παρακάτω στοιχεία για το προηγούμενο τρίμηνο:
  + Αριθμός αναγγελιών, είδος (σφάλμα / συμβάν / ενέργεια υποστήριξης) και τρόπος αντιμετώπισής τους.
  + Αναλυτικά στοιχεία για χρόνους απόκρισης Γραφείου Υποστήριξης ανά κλήση και συνολική κατανομή.
  + Αναλυτικά στοιχεία για κάθε κλήση προβλήματος (βλάβη ή δυσλειτουργία) που εξυπηρετήθηκε πέραν των χρονικών υποχρεώσεων που αναφέρονται στη παρούσα.
* Στο τέλος κάθε Φάσης, στην οποία θα παρασχεθεί η υπηρεσία (Πιλοτική Λειτουργία και Δοκιμαστική - Παραγωγική Λειτουργία), ο Ανάδοχος οφείλει να υποβάλλει τελική έκθεση, η οποία περιλαμβάνει σύνοψη των ανωτέρω στοιχείων για όλη τη Φάση.

#### Υπηρεσίες Φάσης Πιλοτικής Λειτουργίας

Ο Ανάδοχος υποχρεούται στο πλαίσιο του Έργου να παράσχει υπηρεσίες Πιλοτικής Λειτουργίας του Πληροφοριακού Συστήματος σε μια ομάδα κρίσιμων χρηστών - στελεχών του Φορέα Λειτουργίας και των Πιλοτικών Φορέων, υπό εικονικές συνθήκες λειτουργίας του, με πραγματικά δεδομένα. Στόχος είναι να αναδειχθούν τυχόν ελλείψεις στη λειτουργικότητα των Υποσυστημάτων ή άλλα προβλήματα στον σχεδιασμό πριν λειτουργήσουν τα Υποσυστήματα στο κρίσιμο πραγματικό επιχειρησιακό περιβάλλον.

Ως **Πιλοτικοί Φορείς** νοούνται οι Φορείς οι οποίοι θα εμπλέκονται στις διαδικασίες Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο, οι οποίες θα επιλεγούν από τον Φορέα Λειτουργίας να υλοποιηθούν κατά την Φάση Φ2 του Έργου. Ο αριθμός τους θα περιλαμβάνει μέρος ή το σύνολο των Φορέων που θα εμπλέκονται σε αυτές τις διαδικασίες, κατά την κρίση του Φορέα Λειτουργίας. Οι πιλοτικοι φορείς θα είναι δέκα (10), κατά το μέγιστον.

Οι υπηρεσίες Πιλοτικής Λειτουργίας, που θα παρασχεθούν από τον Ανάδοχο κατά την **Φάση Φ4 με τίτλο «Πιλοτική Λειτουργία»**, περιλαμβάνουν:

* Την επιβεβαίωση καλής λειτουργίας, σύμφωνα με τα επικαιροποιημένα σενάρια ελέγχου, του Συστήματος.
* Τις τελικές δοκιμές ελέγχου λειτουργικότητας, επίδοσης και διαθεσιμότητας, προσθήκες/ τροποποιήσεις, σύνθεση, κλπ.) με στόχο να επιβεβαιωθεί η απόλυτα εύρυθμη λειτουργία και καλή συνεργασία των Υποσυστημάτων του Πληροφοριακού Συστήματος, τόσο μεταξύ τους, όσο και εξωτερικά, υπό συνθήκες πλήρους παραγωγικής λειτουργίας.
* Την πραγματοποίηση δοκιμών υψηλού φόρτου (stress tests) με χρήση κατάλληλου εργαλείου. Ο υποψήφιος Ανάδοχος θα πρέπει να περιγράψει στην προσφορά του το εργαλείο stress tests που θα χρησιμοποιήσει στο πλαίσιο του Έργου.
* Την **επιτόπια υποστήριξη** κατά την εργασία (on the job training) (βλ. 1.3.4.3 για τη λειτουργία / έλεγχο των Υποσυστημάτων:
  + του Φορέα Λειτουργίας με την επιτόπια παρουσία του Αναδόχου στις εγκαταστάσεις του Φορέα Λειτουργίας με τουλάχιστον ένα (1) στέλεχος του, καθ’ όλη τη διάρκεια της Φάση Φ4 - Πιλοτική Λειτουργία(βλ. Παρ.1.3.4.10.4), για την επίλυση τεχνικών προβλημάτων, την υποστήριξη χρηστών στο χειρισμό και λειτουργία των Υποσυστημάτων και τη διασφάλιση της εύρυθμης λειτουργίας του Πληροφοριακού Συστήματος.
  + των πιλοτικών Φορέων με την επιτόπια παρουσία **ενός (1) στελέχους** ανά πιλοτικό Φορέα, για **δύο (2) ανθρωποημέρες**.

Ο ημερήσιος χρόνος απασχόλησης των στελεχών του Αναδόχου θα είναι **οκτώ (8)** ώρες, κατά τις ώρες λειτουργίας των αρμόδιων Δ/νσεων του Φορέα Λειτουργίας και των Πιλοτικών Φορέων.

Η αναλωθείσα ανθρωποπροσπάθεια της επιτόπιας παρουσίας ανά φορέα δύναται να είναι μεγαλύτερη ή μικρότερη των **δύο (2) ανθρωποημερών** ανάλογα με τις ανάγκες του εκάστοτε φορέα.

Η καθορισμός του αριθμού των πιλοτικών φορέων και της αρχική κατανομής της απασχόλησης ανά φορέα, θα πραγματοποηθεί κατά την έναρξη της **Φάσης 4 με τίτλο Πιλοτική Λειτουργία**.

Στην περίπτωση που η συνολική ανθρωποπροσπάθεια που θα αναλωθεί στην πράξη στους Πιλοτικούς Φορείς είναι μικρότερη από την αρχικά εκτιμώμενη, τότε η διαφορά δύναται να κατανεμηθεί σε άλλου είδους υπηρεσίες της Παρ. 1.3.4 της παρούσας.

Οι υπηρεσίες της περιόδου Πιλοτικής Λειτουργίας περιλαμβάνουν

* + Τη συλλογή παρατηρήσεων των χρηστών και καταγραφή τους στο Σύστημα Διαχείρισης Αιτημάτων Έργων (Ticket Management System) του παρόχου GCloud.
  + Τις βελτιώσεις των Υποσυστημάτων και την άμεση επίλυση τεχνικών προβλημάτων και διόρθωση / διαχείριση λαθών.
  + Τις βελτιώσεις των ρυθμίσεων των Υποσυστημάτων με στόχο τη βέλτιστη λειτουργία του.
  + Ύστερα από κλήση (ad hoc) υπηρεσίες ανάπτυξης (development) συμπληρωματικών λειτουργιών στα Υποσυστήματα.
  + **Υπηρεσίες helpdesk** 1ου και 2ου επιπέδου (βλέπε Παρ. 1.3.4.4).
  + Την επικαιροποίηση των σεναρίων ελέγχου καθ’ όλη τη διάρκεια της φάσης αυτής (εφόσον πραγματοποιηθούν αλλαγές / προσθήκες στα Υποσυστήματα που επηρεάζουν τα υφιστάμενα σενάρια ελέγχου)
  + Την επικαιροποίηση της τεχνικής και λειτουργικής τεκμηρίωσης των Υποσυστημάτων (εφόσον πραγματοποιηθούν αλλαγές / προσθήκες στα Υποσυστήματα).

#### Υπηρεσίες Φάσης Δοκιμαστικής – Παραγωγικής Λειτουργίας

Ο Ανάδοχος οφείλει να προσφέρει υπηρεσίες με στόχο την υποστήριξη στη μετάβαση σε πλήρη επιχειρησιακή λειτουργία του Συστήματος Υποστήριξης διαδικασιών ενσωμάτωσης της Νομοθεσίας της Ε.Ε στο Ελληνικό Δίκαιο από το σύνολο των χρηστών του. Οι υπηρεσίες αυτές, που θα παρασχεθούν από τον Ανάδοχο κατά την **1.3.4.10.6 Φάση Φ6 - Δοκιμαστική - Παραγωγική Λειτουργία**, περιλαμβάνουν:

* Την υποστήριξη από πλευράς Αναδόχου σε συνθήκες **Εγγυημένου Επιπέδου Υπηρεσιών** (βλ. 1.3.4.10.9) της πλήρους επιχειρησιακής λειτουργίας του Συστήματος (λειτουργία με πραγματικά δεδομένα από το σύνολο των προβλεπόμενων χρηστών)
* Τη συντήρηση του έτοιμου λογισμικού και των Υποσυστημάτων του Πληροφοριακού Συστήματος (όπως περιγράφεται αναλυτικά στην παρ. 1.3.4.10.8.2)
* Την **επιτόπια υποστήριξη** κατά την εργασία (on the job training) (βλ. 1.3.4.3) για την πλήρη επιχειρησιακή λειτουργία των Υποσυστημάτων:
  + του Φορέα Λειτουργίας με την επιτόπια παρουσία του Αναδόχου στις εγκαταστάσεις του Φορέα Λειτουργίας με τουλάχιστον **ένα (1) στέλεχος** του, καθ’ όλη τη διάρκεια της **1.3.4.10.6 Φάση Φ6 - Δοκιμαστική - Παραγωγική Λειτουργία**, για την υποστήριξη των χρηστών στο χειρισμό και λειτουργία των Υποσυστημάτων και τη διασφάλιση της εύρυθμης λειτουργίας του Πληροφοριακού Συστήματος.
  + επιλεγμένων Φορέων της Δημόσιας Διοίκησης στους οποίους θα εξαπλωθεί το Σύστημα κατά τη διάρκεια της Φάσης 5, με την επιτόπια παρουσία **ενός (1) στελέχους** ανά Φορέα, για **δύο (2) ανθρωποημέρες**. Οι επιλεγμένοι φορείς θα είναι δέκα (10), κατά το μέγιστον.

Ο αριθμός των εμπλεκόμενων Φορέων της Δημόσιας Διοίκησης για τους οποίους θα απαιτηθεί επιτόπια υποστήριξη κατά τη διάρκεια της Φάσης 5, μπορεί να περιλαμβάνει μέρος ή το σύνολο των Φορέων στους οποίους θα εξαπλωθεί το Σύστημα, κατά την κρίση του Φορέα Λειτουργίας, ενώ στο μείγμα τους ενδέχεται να περιέχονται και Φορείς που βρίσκονται εκτός Νομού Αττικής.

Ο ημερήσιος χρόνος απασχόλησης των στελεχών του Αναδόχου θα είναι **οκτώ (8)** ώρες, κατά τις ώρες λειτουργίας των αρμόδιων Δ/νσεων των ως άνω Φορέων.

Η αναλωθείσα ανθρωποπροσπάθεια της επιτόπιας παρουσίας ανά φορέα δύναται να είναι μεγαλύτερη ή μικρότερη των **δύο (2) ανθρωποημερών** ανάλογα με τις ανάγκες του εκάστοτε φορέα.

Ο καθορισμός του αριθμού των πιλοτικών φορέων και της αρχική κατανομής της απασχόλησης ανά φορέα, θα πραγματοποηθεί κατά την έναρξη της **Φάση Φ6 - Δοκιμαστική - Παραγωγική Λειτουργία**.

Στην περίπτωση που η ανθρωποπροσπάθεια που αναλωθεί στην πράξη στους Φορείς είναι μικρότερη από την αρχικά εκτιμώμενη, τότε η διαφορά δύναται να κατανεμηθεί σε άλλου είδους υπηρεσίες της Παρ. 1.3.4 της παρούσας.

Στο πλαίσιο των Υπηρεσιών Δοκιμαστικής - Παραγωγικής Λειτουργίας, περιλαμβάνονται οι εξής υπηρεσίες

* **Υπηρεσίες helpdesk** 1ου και 2ου επιπέδου (βλέπε Παρ. 1.3.4.4).
* Ύστερα από **κλήση (ad hoc) υπηρεσίες ανάπτυξης** (development) συμπληρωματικών λειτουργιών στα Υποσυστήματα.
* Τη συλλογή παρατηρήσεων των χρηστών και καταγραφή τους στο Σύστημα Διαχείρισης Αιτημάτων Έργων (Ticket Management System) του παρόχου GCloud.
* Τις βελτιώσεις των Υποσυστημάτων και την άμεση επίλυση τεχνικών προβλημάτων και διόρθωση / διαχείριση λαθών
* Τις βελτιώσεις των ρυθμίσεων των Υποσυστημάτων με στόχο τη βέλτιστη λειτουργία τους
* Την επικαιροποίηση των σεναρίων ελέγχου (εφόσον πραγματοποιηθούν αλλαγές / προσθήκες στα Υποσυστήματα που επηρεάζουν τα υφιστάμενα σενάρια ελέγχου)
* Την επικαιροποίηση της τεχνικής και λειτουργικής τεκμηρίωσης των Υποσυστημάτων (εφόσον πραγματοποιηθούν αλλαγές / προσθήκες στα Υποσυστήματα).

Για την έναρξη παροχής υπηρεσιών Δοκιμαστικής Λειτουργίας απαιτείται να έχουν διασφαλιστεί / ολοκληρωθεί τα παρακάτω:

1. Δυνατότητα ασφαλούς πρόσβασης μέρους ή του συνόλου των Πιλοτικών Φορέων και Φορέων Διαλειτουργικότητας στην κεντρική υποδομή του Συστήματος.
2. Να έχουν εισαχθεί στη βάση δεδομένων, στοιχεία ικανά για να μπορέσουν να λειτουργήσουν πλήρως τα Υποσυστήματα του Συστήματος.
3. Να έχει ολοκληρωθεί η εκπαίδευση μέρους ή του συνόλου των χρηστών.
4. Να έχουν οριστεί στο σύστημα χρήστες και δικαιώματα πρόσβασης για μέρος ή το σύνολο των χρηστών.

#### Υπηρεσίες Δημοσιότητας

Το σύνολο του έργου θα πρέπει να γνωστοποιηθεί στους δημόσιους λειτουργούς, στους επαγγελματίες που αναζητούν και αξιοποιούν τη νομική πληροφορία καθώς και στους πολίτες.

Για το σκοπό αυτό θα αναπτυχθεί επικοινωνιακή πολιτική και θα οργανωθούν δράσεις πληροφόρησης και δημοσιότητας για την ενημέρωση αυτών των ομάδων-στόχων. Ειδικότερα το αντικείμενο περιλαμβάνει:

* Ακριβή προσδιορισμό του κοινού-στόχου στο οποίο θα απευθυνθεί η δράση και των μέσων που θα χρησιμοποιηθούν, και ανάπτυξη αντίστοιχου πλάνου Επικοινωνιακής Στρατηγικής για τις δυνατότητες, τη λειτουργικότητα και τους στόχους του, με αναλυτική περιγραφή των προτεινόμενων δράσεων
* Προσδιορισμός επικοινωνιακής ταυτότητας της πύλης
* Υλοποίηση δράσεων δημοσιότητας που περιλαμβάνουν κατ’ ελάχιστον:
  + Προωθητικά κείμενα που δύνανται να εστιάζουν σε διαφορετική ομάδα στόχο ή λειτουργικότητα καθώς και αντίστοιχα βίντεο για χρήση από διαδικτυακούς χρήστες διάρκειας 30 δευτερολέπτων
  + Δημιουργία branding / λογοτύπων / graphic design για την Πύλη
  + Τουλάχιστον 24 ενημερωτικά γραφικά (infographics)
  + Επικοινωνιακές δράσεις σε κοινωνικά δίκτυα.
  + Διοργάνωση κεντρικής εκδήλωσης και τεσσάρων (4) επιμέρους ημερίδων
  + 5.000 τετράχρωμα διαφημιστικά φυλλάδια και 1.000 αφίσες
  + Μία (1) διαφημιστική καμπάνια στο τύπο και σε ραδιόφωνο

#### Υπηρεσίες Εγγύησης και Συντήρησης

Ο Ανάδοχος οφείλει να παρέχει υπηρεσίες Εγγύησης σύμφωνα με τα απαιτούμενα στην Παρ. 1.3.4.10.8.1 της παρούσας.

Επιπλέον εφόσον αυτό απαιτηθεί από τον Κύριο του Έργου υποχρεούται να παρέχει υπηρεσίες συντήρησης σύμφωνα με τα απαιτούμενα στην Παρ. 1.3.4.10.8.2.

Το κόστος συντήρησης του Έργου (βλ. πίνακα 5 Συγκεντρωτικός Πίνακας Οικονομικής Προσφοράς Συντήρησης / στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)») **για κάθε έτος μετά την προσφερόμενη Περίοδο Εγγύησης και έως τη λήξη της ΠΕΣ**, δεν μπορεί ναείναι μικρότερο του **4%** ή μεγαλύτερο του **8%** της Οικονομικής Προσφοράς του υποψηφίου Αναδόχου για το Έργο (βλ. πίνακα 4 Συγκεντρωτικός Πίνακας Οικονομικής Προσφοράς Έργου/ πεδίο «ΓΕΝΙΚΟ ΣΥΝΟΛΟ» στήλης «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)»).

#### Μεθοδολογία υλοποίησης

#### Χρονοδιάγραμμα

Η συνολική διάρκεια της σύμβασης ορίζεται σε 34 μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το χρονοδιάγραμμα που παρατίθεται στη συνέχεια.

Στη συνολική διάρκεια της σύμβασης περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της διαδικασίας για την οριστική παραλαβή του έργου.

| **ΦΑΣΗ** | Διάρκεια υλοποίησης (ΜΗΝΕΣ) | Διάρκεια Επανυποβολών (ΜΗΝΕΣ) | Διάρκεια Σύμβασης (ΜΗΝΕΣ) | Προϋπόθεση έναρξης |
| --- | --- | --- | --- | --- |
| ΦΑΣΗ-1: Μελέτη Εφαρμογής | 6 | 2 | 8 μήνες | Με την υπογραφή της Σύμβασης |
| ΦΑΣΗ-2: Ανάπτυξη - Υλοποίηση Μοντέλου Δεδομένων, Portal και ΟΠΣ (συμπεριλαμβανομένων υποσυστημάτων) | 10 | 2 | 12 μήνες | Με την Παραλαβή της Φάσης 1 |
| ΦΑΣΗ-3: Μετάπτωση | 2 | 2 | 4 μήνες | Με την παραλαβή της Φάσης 2 |
| ΦΑΣΗ-4: Πιλοτική Λειτουργία | 2 | 2 | 4 μήνας | Με την παραλαβή των Φάσεων 2,3 |
| ΦΑΣΗ-5: Εκπαίδευση | 2 | 2 | 4 μήνες | με την παραλαβή της Φάσης 2 |
| ΦΑΣΗ-6: Δοκιμαστική - Παραγωγική Λειτουργία | 6 |  | 6 μήνες | Με την παραλαβή της Φάσης 4 |
| ΦΑΣΗ-7: Δημοσιότητα | 4 | 2 | 6 μήνες | Με την έναρξη της Φάσης 6 |

Χρονοδιάγραμμα gantt



#### Φάσεις – Παραδοτέα

Η γενική μεθοδολογία υλοποίησης του Έργου χωρίζεται στις εξής Φάσεις:

#### Φάση Φ1 - Μελέτη Εφαρμογής

|  |  |
| --- | --- |
| **Φάση Φ1: Μελέτη Εφαρμογής** | |
| Στο πλαίσιο της Φάσης Φ1:  **Α**. Θα πραγματοποιηθεί η συγκέντρωση των Ευρωπαϊκών και Διεθνών προτύπων το αντικείμενο των οποίων σχετίζεται κύρια με τη διοικητική κωδικοποίηση (όπως αυτή ορίζεται στο άρθρο 12 παρ. 2 ν. 4048/2012) περιλαμβάνει ωστόσο και την καλή νομοθέτηση, αλλά και τις δυνατότητες αξιοποήσης των εν λόγω προτύπων για την αξιολόγηση των σχετικών Εθνικών δομών, διαδιακασία κατά την οποία θα ληφθούν υπόψη και οι συστάσεις του ΟΟΣΑ, ενώ παράλληλα θα καταρτιστούν οι προδιαγραφές των προς ανάρτηση κωδικοποιήσεων και θα προσδιορισθούν οι κανόνες επικαιροποίησης των διοικητικών κωδικοποιήσεων  **Β**. Θα γίνουν ενέργειες για την μελέτη και πρόταση δημιουργίας Καθολικού Νομικού Θεματικού Ευρετηρίου για την ταξινόμηση των Κωδικοποιήσεων που έχουν αναπτυχθεί στο πλαίσιο διαφόρων Έργων και Πρωτοβουλιών κάτω από συγκεκριμένες κατηγορίες και θεματικές περιοχές. Παράλληλα στο πλαίσιο της συγκεκριμένης Φάσης θα σχεδιαστεί συγκεκριμένη μεθοδολογία για τη νομοπαραγωγική και κανονιστική διαδικασία με χρήση ηλεκτρονικής πλατφόρμας υποστήριξης.  **Γ**. Θα λάβει χώρα η συγκέντρωση και αξιολόγηση του συνόλου των έργων κωδικοποίησης που έχουν παραχθεί από, Φορείς του στενού και ευρύτερου Δημόσιου Τομέα, Ν.Π.Δ.Δ. και Ιδιώτες.  **Δ**. Θα διατυπωθεί πρόταση για την αξιοποίηση των υφιστάμενων κωδικοποιήσεων, όσον αφορά:   * Τη διάθεσή τους με ανοικτή δημόσια άδεια χρήσης που θα θέτει τους ελάχιστους δυνατούς περιορισμούς για την επαναχρησιμοποίησή τους και θα εξασφαλίζει ότι τα δικαιώματα χρήσης των δεδομένων είναι σαφή και καλά δηλωμένα, * Τη διάθεσή τους σε μηχαναγνώσιμους μορφότυπους που να επιτρέπουν την αυτοματοποιημένη επεξεργασία τους από εφαρμογές λογισμικού.   **Ε**. Θα διαμορφωθεί πρόταση για το σχήμα Λειτουργίας, Διοίκησης και Διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας».  **ΣΤ**. Θα εκπονηθεί το λεπτομερές πλάνο υλοποίησης του έργου με σκοπό τον βέλτιστο σχεδιασμό εκτέλεσης όλων των επιμέρους δραστηριοτήτων. Η Φάση Φ1 αποτελεί το βασικό οδηγό υλοποίησης του Έργου και περιλαμβάνει κατ’ ελάχιστον τα εξής:   1. Σχέδιο Διαχείρισης και Ποιότητας Έργου (ΣΔΠΕ):  * Οργανωτικό Σχήμα / Δομή Διοίκησης Έργου * Σχέδιο Επικοινωνίας * Επικαιροποιημένο και αναλυτικό χρονοδιάγραμμα Έργου (WBS - Work Breakdown Structure) * Εκτίμηση - Διαχείριση Κινδύνων * Διασφάλιση - Έλεγχος Ποιότητας * Διαχείριση Αρχείων - Δεδομένων * Διαχείριση Αλλαγών * Διοικητική Πληροφόρηση  1. Τεύχος Ανάλυσης Απαιτήσεων 2. Σχεδιασμός Αρχιτεκτονικής λύσης 3. Μεθοδολογία ελέγχου και Σενάρια Ελέγχου 4. Μελέτη Διαλειτουργικότητας και Διασύνδεσης του Συστήματος με τρίτα Συστήματα 5. Μελέτη Μετάπτωσης 6. Μελέτη Ασφάλειας Συστήματος 7. Σχεδιασμός και Μοντελοποίηση Οντολογίας 8. Πλάνο Επικοινωνιακής Στρατηγικής | |
| **Τίτλος Παραδοτέου** | **Περιγραφή Παραδοτέου** |
| 1. **Μελέτη Εφαρμογής**   Τα περιεχόμενα του παραδοτέου αναλύονται ως ακολούθως: | |
| 1. Αποτελέσματα αξιολόγησης Ευρωπαϊκών και Διεθνών προτύπων κωδικοποίησης και καλής νομοθέτησης | Συγκέντρωση Ευρωπαϊκών και Διεθνών προτύπων το αντικείμενο των οποίων σχετίζεται κύρια με τη διοικητική κωδικοποίηση (όπως αυτή ορίζεται στο άρθρο 12 παρ. 2 ν. 4048/2012) καθώ επίσης θα περιλαμβάνει και την καλή νομοθέτηση |
| 1. Πρόταση για επικαιροποίηση προτύπων καλής νομοθέτησης, κωδικοποίησης και αναμόρφωσης της νομοθεσίας | Επικαιροποίηση προτύπων καλής νομοθέτησης, κωδικοποίησης και αναμόρφωσης της νομοθεσίας |
| 1. Μεθοδολογία και προϋποθέσεις ενσωμάτωσης υφιστάμενων κωδικοποιήσεων | Μεθοδολογία και προϋποθέσεις ενσωμάτωσης υφιστάμενων κωδικοποιήσεων |
| 1. Καθολικό νομικό θεματικό ευρετήριο | Δημιουργία καθολικού νομικού θεματικού ευτετηρίου |
| 1. Οδηγός Πλήρους Μεθοδολογίας Κωδικοποίησης | Σχεδιασμός μεθοδολογίας για τη νομοπαραγωγική και κανονιστική διαδικασία με χρήση ηλεκτρονικής πλατφόρμας υποστήριξης που στο πλαίσιο της οποίας θα πρέπει να περιγράφονται ενδεικτικά πλην σαφώς:   * οι εμπλεκόμενοι Φορείς * οι ρόλοι τους * τα πρότυπα |
| 1. Κατάλογος υφιστάμενων κωδικοποιήσεων | Συγκέντρωση και αξιολόγηση του συνόλου των έργων κωδικοποίησης που έχουν παραχθεί από:   * Φορείς του στενού και ευρύτερου Δημόσιου Τομέα, * Ν.Π.Δ.Δ. * Ιδιώτες   Και δημιουργία καταλόγου σύμφωνα με τα επικαιροποιημένα πρότυπα και τις ειδικές διαδικασίες κωδικοποίησης και αναμόρφωσης της νομοθεσίας στην Ελλάδα. |
| 1. Αποτελέσματα αξιολόγησης κωδικοποιήσεων | Αξιολόγηση κωδικοποίησης ως προς:   * Την ποιότητα και την πληρότητα των δεδομένων που περιλαμβάνεται σε αυτές * Τον βαθμό κατά τον οποίο είναι απαραίτητη η επικαιροποίησή τους * Τις απαιτούμενες διορθωτικές ενέργειες προκειμένου να καταρτιστεί μεθοδολογία ενσωμάτωσης τους στην «Εθνική Πύλη για την Κωδικοποίηση και Αναμόρφωση της Ελληνικής Νομοθεσίας». |
| 1. Πρόταση για αξιοποίηση υφιστάμενων κωδικοποιήσεων | θα διατυπωθεί πρόταση για την αξιοποίηση των υφιστάμενων κωδικοποιήσεων, όσον αφορά:   * Τη διάθεσή τους με ανοικτή δημόσια άδεια χρήσης που θα θέτει τους ελάχιστους δυνατούς περιορισμούς για την επαναχρησιμοποίησή τους και θα εξασφαλίζει ότι τα δικαιώματα χρήσης των δεδομένων είναι σαφή και καλά δηλωμένα, * Τη διάθεσή τους σε μηχαναγνώσιμους μορφότυπους που να επιτρέπουν την αυτοματοποιημένη επεξεργασία τους από εφαρμογές λογισμικού. |
| 1. Πρόταση σχήματος λειτουργίας, διοίκησης και διαχείρισης της «Εθνικής Πύλης Κωδικοποίησης και Αναμόρφωσης Νομοθεσίας | Διαμόρφωση πρότασης για την περαιτέρω και αποτελεσματική εξειδίκευση της μεθόδου εργασίας και της συνεισφοράς της Ομάδας Διοίκησης Έργου |
| 1. Σχέδιο Διαχείρισης και Ποιότητας Έργου (ΣΔΠΕ) | Περιλαμβάνει κατ’ ελάχιστο τα αναφερόμενα στην περιγραφή της Παρ. ΣΤ. παραπάνω. |
| 1. Τεύχος υφιστάμενης κατάστασης | Καταγραφή και αξιολόγηση της υφιστάμενης κατάστασης |
| 1. Οριστικοποιημένο Τεύχος Ανάλυσης Απαιτήσεων | * Οριστικοποιημένο τεύχος ανάλυσης απαιτήσεων χρηστών, λογισμικού υποδομής και ψηφιακών υπηρεσιών * Τεκμηριωμένη ιεράρχηση ανάλυσης απαιτήσεων, βάσει επιχειρησιακών – χρονικών επιταγών και βαθμού εφικτότητας υλοποίησης / επιχειρησιακής αξιοποίησης της |
| 1. Σχεδιασμός Αρχιτεκτονικής λύσης (Technical Architecture & Conceptual Design) | * Σχηματική αποτύπωση και τεκμηρίωση της προτεινόμενης αρχιτεκτονικής προσέγγισης, σύμφωνα με της απαιτήσεις του Έργου και της βέλτιστες διεθνείς πρακτικές και τυποποιήσεις * Λειτουργικός Σχεδιασμός Συστημάτων Λογισμικού Υποδομής και Εφαρμογών Λογισμικού |
| 1. Μεθοδολογία και Σενάρια Ελέγχου | Πλήρης οδηγός για τη διαδικασία και της δοκιμές ελέγχου που θα γίνουν στο πλαίσιο των παραλαβών του Έργου. Κατ’ ελάχιστο θα πραγματοποιηθεί η εκτέλεση:   * αυτοματοποιημένων δοκιμών μονάδων (unit tests) * αυτοματοποιημένων δοκιμών σε επίπεδο εφαρμογών (system tests) * αυτοματοποιημένων δοκιμών υψηλού φόρτου (stress tests) * αυτοματοποιημένων δοκιμών υψηλής διαθεσιμότητας * δοκιμών προσβασιμότητας και ευχρηστίας των εξωστρεφών ηλεκτρονικών υπηρεσιών (accessibility & usability tests) * δοκιμών αποδοχής χρηστών βάσει σεναρίων ελέγχων (user acceptance tests) |
| 1. Μελέτη Διαλειτουργικότητας και Διασύνδεσης του Συστήματος με τρίτα Συστήματα | Πλήρης οδηγός που αναλύει της απαιτήσεις διαλειτουργικότητας και διασύνδεσης με τρίτους φορείς τόσο σε επιχειρησιακό επίπεδο, όσο και σε τεχνολογικό επίπεδο. |
| 1. Μελέτη Μετάπτωσης | * Προσδιορισμός και τεκμηρίωση του συνόλου των δεδομένων τα οποία μπορούν να αξιοποιηθούν στο Σύστημα. * Μεθοδολογία και πλήρης οδηγός για τη διαδικασία μετάπτωσης δεδομένων και διαδικασιών από υπάρχοντα συστήματα. * Γραμμογράφηση αρχείων της μετάπτωση * Προγραμματισμός μετάπτωσης δεδομένων και διαδικασιών |
| 1. Μελέτη Ασφάλειας Συστήματος | Προσδιορισμός και αποτύπωση πολιτικής ασφαλείας και μελέτη αποτίμησης επικινδυνότητας Συστήματος. |
| 1. Σχέδιο εκπαίδευσης / Οδηγός εκπαίδευσης | Το σχέδιο εκπαίδευσης θα περιλαμβάνει :   * Το αντικείμενο της εκπαίδευσης ανά κατηγορία εκπαιδευομένων * Την εκπαιδευτική διαδικασία και τον τρόπο διαχείρισής της * Τη μεθοδολογική προσέγγιση, την οργάνωση και προετοιμασία εκπαίδευσης * Αναλυτικό προγραμματισμό εκπαιδευτικών σεμιναρίων, που θα συμφωνηθεί με τον Φορέα Λειτουργίας |
| 1. Σχεδιασμός και Μοντελοποίηση Οντολογίας | * Μοντέλο Οντολογίας και Σημασιολογικής Ερμηνείας |
| 1. Πλάνο Επικοινωνιακής Στρατηγικής | * Καθορισμός Επικοινωνιακής Ταυτότητας Εθνικής Πύλης και λογότυπα, * Πλάνο επικοινωνιακής στρατηγικής |

#### Φάση Φ2 - Ανάπτυξη - Υλοποίηση Μοντέλου Δεδομένων, Portal και ΟΠΣ (συμπεριλαμβανομένων υποσυστημάτων)

|  |  |
| --- | --- |
| **Φάση Φ2: Ανάπτυξη - Υλοποίηση Μοντέλου Δεδομένων, Portal και ΟΠΣ (συμπεριλαμβανομένων υποσυστημάτων)** | |
| Στο πλαίσιο της Φάσης Φ2, θα πραγματοποιηθούν οι κάτωθι εργασίες:  Α. Θα διαμορφωθεί πρόταση για τις απαιτούμενες νομοθετικές παρεμβάσεις, προκειμένου να διασφαλιστεί η βιωσιμότητα της προτεινόμενης πράξης και η συμμόρφωση των φορέων του Δημοσίου στα Πρότυπα και τις Διαδικασίες που θα προσδιοριστούν και στην αξιοποίηση των εργαλείων που θα αναπτυχθούν, στο πλαίσιο του έργου.  Β. Που σχετίζονται με την υλοποίηση της Πύλης:   * θα δημιουργηθεί η ενιαία κεντρική βάση δεδομένων του Συστήματος, * θα πραγματοποιηθεί η ανάπτυξη και παραμετροποίηση του λογισμικού εφαρμογών (προαναφερθέντα υποσυστήματα), * θα πραγματοποιηθεί η ενσωμάτωση του υφιστάμενου θεσμικού πλαισίου και του επιχειρησιακού περιβάλλοντος στις υπό ανάπτυξη νέες εφαρμογές, * θα πραγματοποιηθεί η συλλογή και η κατάλληλη επεξεργασία των πραγματικών δεδομένων, τα οποία θα χρησιμοποιηθούν για την λειτουργία των υποσυστημάτων και παράλληλα, θα πραγματοποιηθεί η μετάπτωση των δεδομένων από τα υπάρχοντα συστήματα, * Θα πραγματοποιηθεί η προμήθεια του έτοιμου λογισμικού και των αδειών λογισμικού των συστημάτων του Έργου. Ενδεικτικά αναφέρονται:   + Web Servers   + Application Servers   + Βάσεις Δεδομένων   + Λογισμικό δημιουργίας αναφορών   + Λογισμικό διαχείρισης επιχειρηματικών διαδικασιών   + Λογισμικό διαχείρισης περιεχομένου * θα διενεργηθεί ένας πρωτοβάθμιος έλεγχος λειτουργικότητας κάθε υποσυστήματος χωριστά (unit tests, integration tests, interoperability tests, κλπ), * θα υλοποιηθεί η διασύνδεση με τα τρίτα συστήματα σύμφωνα με τις Παρ. 1.3.2.8.5 και 1.3.3.2 της παρούσας * θα πραγματοποιηθεί η ολοκλήρωση του ΟΠΣ με το έτοιμο λογισμικό και τις άδειες λογισμικού των συστημάτων του Έργου και στη συνέχεια η εγκατάσταση, παραμετροποίηση και θέση σε πλήρη λειτουργία του Συστήματος στο G-Cloud, * θα διαμορφωθούν τα εγχειρίδια τεκμηρίωσης, * θα διαμορφωθούν τα επικαιροποιημένα σενάρια ελέγχου, * θα διενεργηθούν οι δοκιμές ελέγχου των Υποσυστημάτων με την συμμετοχή επιλεγμένων στελεχών του Φορέα Λειτουργίας (acceptance tests) και των Φορέων που τα συστήματά τους θα έχουν διασυνδεθεί με το Σύστημα. | |
| **Τίτλος Παραδοτέου** | **Περιγραφή Παραδοτέου** |
| 1. **Μελέτη Θεσμικών Παρεμβάσεων** | Αφορά στην διαμόρφωση πρότασης για τις απαιτούμενες νομοθετικές παρεμβάσεις και παράλληλα θα παραχθούν σχέδια κανονιστικών αποφάσεων για:   * τη διευθέτηση όλων των απαραίτητων λεπτομερειών λειτουργίας την πύλης, * την αναμόρφωση του δικαίου και την αποκάθαρση του ρυθμιστικού περιβάλλοντος όπου αυτό κριθεί απαραίτητο, * τον προσδιορισμό των εμπλεκόμενων Φορέων στη νομοθετική και κανονιστική διαδικασία και του ρόλου του καθενός, * τη θέσπιση νομικής υποχρέωσης για την τήρηση διαδικασιών και κωδικοποίησης και νομοθέτησης, σύμφωνα με τα πρότυπα που θα περιγραφούν και τα εργαλεία που θα αναπτυχθούν.   Τέλος θα περιγραφούν οι άδειες χρήσης για τη νομοθετική ύλη που θα παρέχεται σε μορφή ανοιχτών δεδομένων σύμφωνα με τις κατευθύνσεις και πρότυπα των European Public License. |
| 1. **Πλάνα Εφαρμογής** | Αφορά στην καταγραφή των ιδιαιτεροτήτων και εξειδικευμένων απαιτήσεων των εμπλεκόμενων Φορέων ώστε να καταστεί δυνατή η αποτελεσματική αξιοποίηση υπηρεσιών του έργου. |
| 1. **Εγκατεστημένο λογισμικό/εφαρμογές/υποσυστήματα σε λειτουργική ετοιμότητα για την Πιλοτική Λειτουργία** | Περιλαμβάνει:   * Υλοποιημένη/ες, ενοποιημένη/ες και ελεγμένη/ες ΕΦΑΡΜΟΓΗ/ΕΣ, * ενοποιημένο σύστημα σε λειτουργική ετοιμότητα * πηγαίο κώδικα. |
| 1. **Σειρά Εγχειριδίων Τεκμηρίωσης (λειτουργικής & υποστηρικτικής)** | Για κάθε υποσύστημα και εφαρμογή θα παρασχεθούν στην ελληνική γλώσσα:   * Λεπτομερή εγχειρίδια υποστήριξης χρηστών (user manuals) * Λεπτομερή εγχειρίδια διαχείρισης και λειτουργίας (administration & operation manuals) * Λεπτομερή τεχνικά εγχειρίδια του συστήματος (system manuals) |
| 1. **Επικαιροποιημένα Σενάρια Ελέγχου Λογισμικού και Πλάνο Δοκιμών Ελέγχου** | Επικαιροποιημένα Σενάρια ελέγχου (User acceptance tests) των επιμέρους Υποσυστημάτων, βάσει των οποίων θα γίνει ο έλεγχος των Εφαρμογών από επιλεγμένους χρήστες και προγραμματισμός της διενέργειας των δοκιμών ελέγχου. |
| 1. **Έκθεση αποτελεσμάτων διενέργειας ελέγχων** | Αποτελέσματα δοκιμών ελέγχου λειτουργικότητας των Υποσυστημάτων με στόχο την επιβεβαίωση της ορθής λειτουργίας τους. |
| 1. **Εγκατεστημένο ΕΤΟΙΜΟ ΛΟΓΙΣΜΙΚΟ, σε λειτουργική ετοιμότητα για την Πιλοτική Λειτουργία** | Εγκατεστημένο στο G-Cloud. ΕΤΟΙΜΟ ΛΟΓΙΣΜΙΚΟ, σε λειτουργική ετοιμότητα για την Πιλοτική Λειτουργία του Συστήματος, με όλες τις απαιτούμενες άδειες λογισμικού (απόδοση νόμιμων αδειών στον Φορέα Λειτουργίας). |

#### Φάση Φ3 - Μετάπτωση

|  |  |
| --- | --- |
| **Φάση Φ3: Μετάπτωση** | |
| Η Φάση αυτή περιλαμβάνει την μετάπτωση (εξαγωγή, μεταφορά-μετάπτωση και εισαγωγή της πληροφορίας) στο υπό προμήθεια Σύστημα.  Μετά την επιτυχή μετάπτωση το Σύστημα τίθεται σε πιλοτική λειτουργία.  Συγκεκριμένα, στο πλαίσιο των Υπηρεσιών Μετάπτωσης ο Ανάδοχος θα ενσωματώσει στην Εθνική Πύλη Κωδικοποίησης τα Νομοθετήματα που αφορούν   * + Το Πειθαρχικό Δίκαιο Δημοσίων Υπαλλήλων   + Τη Νομοθεσία Ηλεκτρονικής Διακυβέρνησης   + Τη Νομοθεσία για την Κινητικότητα των Δημοσίων Υπαλλήλων   + Τη Νομοθεσία για την Απλούστευση Διαδικασιών   Για τα οποία έει ήδη ολοκληρωθεί η διοικητική κωδικοποίηση. | |
| **Τίτλος Παραδοτέου** | **Περιγραφή Παραδοτέου** |
| 1. **Έκθεση Μετάπτωσης** | Έκθεση αποτελεσμάτων μετάπτωσης όπου θα παρουσιάζονται σε πλήρη ανάλυση τα δεδομένα της μετάπτωσης με κατ’ ελ’αχιστο αναφορά την κατάσταση αυτών πριν την μετάπτωση, διαδικασία μετάπτωσης και πληροφορίες για την μετά την μετάπτωση κατάστασή τους. |

#### Φάση Φ4 - Πιλοτική Λειτουργία

|  |  |
| --- | --- |
| **Φάση Φ4: Πιλοτική Λειτουργία** | |
| Η Φάση Φ4 περιλαμβάνει τις ακόλουθες υπηρεσίες:   1. τη δημιουργία, στελέχωση και λειτουργία μηχανισμού Help Desk για τη συνεχή υποστήριξη των χρηστών του Συστήματος, όπως περιγράφεται στις Παρ. 1.3.4.4 και 1.3.4.5, 2. την επίλυση των παρακάτω αναφερόμενων προβλημάτων:    * Προβλήματα κωδικοποίησης    * Παραμετροποιήσεις / Ρυθμίσεις λογισμικού Συστήματος    * Παραμετροποιήσεις / Ρυθμίσεις λογισμικού Υποσυστημάτων    * Παραμετροποιήσεις / Ρυθμίσεις της βάσης δεδομένων    * Προβλήματα φυσικής ανταπόκρισης του συστήματος    * Προβλήματα διασύνδεσης και ανταλλαγής δεδομένων    * Προβλήματα επίδοσης των Υποσυστημάτων 3. την παροχή υπηρεσιών ανάπτυξης (development) συμπληρωματικών ή ανασχεδιασμένων λειτουργιών στα Υποσυστήματα, ύστερα από κλήση (ad hoc). 4. τη διενέργεια τελικών δοκιμών ελέγχου λειτουργικότητας με στόχο την επιβεβαίωση της ορθής λειτουργίας του Συστήματος υπό συνθήκες πλήρους παραγωγικής λειτουργίας.   Με την ολοκλήρωση των ελέγχων της πιλοτικής λειτουργίας, θα διαμορφωθούν:   * τα επικαιροποιημένα εγχειρίδια λειτουργικής και υποστηρικτικής τεκμηρίωσης * οι επικαιροποιημένες μελέτες αποτίμησης της επικινδυνότητας και της πολιτικής ασφάλειας του Συστήματος. | |
| **Τίτλος Παραδοτέου** | **Περιγραφή Παραδοτέου** |
| 1. **Πλήρως ελεγμένη/ες ΕΦΑΡΜΟΓΗ/ΕΣ σε συνθήκες λειτουργίας που προσομοιώνουν τις πραγματικές, έτοιμες να μπουν σε Δοκιμαστική Λειτουργία** | * Επικαιροποιημένο Τεύχος Ανάλυσης Απαιτήσεων * Επικαιροποιημένες Εφαρμογές (υποσυστήματα), πλήρως ελεγμένες βάσει προσδιορισθέντων σεναρίων ελέγχου, έτοιμες για διαχείριση πραγματικών δεδομένων και έναρξη της Δοκιμαστικής Λειτουργίας * Αποτελέσματα διενέργειας δοκιμών ελέγχου λειτουργικότητας των Υποσυστημάτων και αποδοχής χρηστών. |
| 1. **Επικαιροποιημένα Σενάρια ελέγχου (μετά από Πιλοτική Λειτουργία)** | * Επικαιροποιημένος πλήρης οδηγός για τη διαδικασία και τις δοκιμές ελέγχου των επιμέρους Υποσυστημάτων (υποβολή 1 μήνα πριν την λήξη της Φάσης). |
| 1. **Υπηρεσίες Πιλοτικής Λειτουργίας** | * Επιτόπια υποστήριξη εξειδικευμένων στελεχών του Αναδόχου για την πραγματοποίηση των ενεργειών που προβλέπονται κατά τη φάση πιλοτικής λειτουργίας * On-the-job training * Helpdesk διευρυμένου ωραρίου |
| 1. **Επικαιροποιημένη Σειρά Εγχειριδίων Τεκμηρίωσης (λειτουργικής & υποστηρικτικής)** | Για κάθε υποσύστημα και εφαρμογή θα παρασχεθούν στην ελληνική γλώσσα, επικαιροποιημένες εκδόσεις των κάτωθι:   * Λεπτομερή εγχειρίδια υποστήριξης χρηστών (user manuals) * Λεπτομερή εγχειρίδια διαχείρισης και λειτουργίας (administration & operation manuals) * Λεπτομερή τεχνικά εγχειρίδια του συστήματος (system manuals) |
| 1. **Εφαρμογή Πολιτικής Ασφάλειας και αποτελέσματα** | * Επικαιροποιημένη Μελέτη Αποτίμησης Επικινδυνότητας (Risk Assessment Report) * Επικαιροποιημένη Πολιτική ασφαλείας Πληροφοριακού Συστήματος * Υλοποίηση Πολιτικής Ασφάλειας * Σχέδιο Ανάκαμψης από καταστροφές – Σχέδιο Επιχειρησιακής συνέχειας - Εκπαίδευση |
| 1. **ΕΦΑΡΜΟΓΗ/ΕΣ, φορτωμένη/ες με πραγματικά δεδομένα από μετάπτωση** | * Εγκατεστημένη/ες ΕΦΑΡΜΟΓΗ/ΕΣ, πλήρως υλοποιημένη/ες (λειτουργικότητα) και ελεγμένη/ες, φορτωμένη/ες με πραγματικά & ελεγμένα ηλεκτρονικά δεδομένα από μετάπτωση |
| 1. **Τεύχος αποτελεσμάτων Πιλοτικής Λειτουργίας** | Περιλαμβάνει τεκμηρίωση αναφορικά με:   * Καταγραφή των σφαλμάτων / συμβάντων που εμφανίστηκαν και του τρόπου αντιμετώπισής τους / ενεργειών υποστήριξης * Αναφορά προσαρμογών και ρυθμίσεων στο λογισμικό * Καταγραφή αλλαγών (και απαιτήσεων που προέκυψαν από τις αλλαγές) στο Σύστημα Διαχείρισης Αιτημάτων (Ticket Management System) του παρόχου GCloud * Δελτία παρουσίας επιτόπιας υποστήριξης * Απολογιστική Έκθεση υπηρεσιών helpdesk * Απολογιστική Έκθεση ad hoc υπηρεσιών development |

#### Φάση Φ5 – Εκπαίδευση

|  |  |
| --- | --- |
| **Φάση Φ5: Εκπαίδευση** | |
| Στο πλαίσιο της Φάσης Φ3, θα πραγματοποιηθούν οι εργασίες της Παρ. 1.3.4.3 Υπηρεσίες Εκπαίδευσης:   * η διαμόρφωση και η παραγωγή του εκπαιδευτικού υλικού, * η εκπαίδευση τόσο των διαχειριστών του Συστήματος του Φορέα Λειτουργίας, όσο και των επιλεγμένων χρηστών του Φορέα Λειτουργίας και των Φορέων που θα διαλειτουργήσουν με το Σύστημα, οι οποία θα αποτελέσουν τους εκπαιδευτές που θα αναλάβουν την περαιτέρω εκπαίδευση των στελεχών της Δημόσιας Διοίκησης – χρηστών του Συστήματος, κατά την παραγωγική λειτουργία του έργου   Με την ολοκλήρωση των συνεδριών εκπαίδευσης, θα διαμορφωθεί έκθεση αξιολόγησης των αποτελεσμάτων της εκπαίδευσης, η οποία θα αξιοποιηθεί για τη μετέπειτα εκπαίδευση άλλων στελεχών της Δημόσιας Διοίκησης κατά την παραγωγική λειτουργία του έργου. | |
| **Τίτλος Παραδοτέου** | **Περιγραφή Παραδοτέου** |
| 1. **Οριστικοποιημένο Σχέδιο εκπαίδευσης** | Το **οριστικοποιημένο,** αναλυτικό σχέδιο εκπαίδευσης, θα περιλαμβάνει τα εξής:   * το αντικείμενο της εκπαίδευσης ανά κατηγορία εκπαιδευομένων * την εκπαιδευτική διαδικασία και τον τρόπο διαχείρισής της * τη μεθοδολογική προσέγγιση, την οργάνωση και προετοιμασία εκπαίδευσης * **οριστικοποιημένο,** αναλυτικό προγραμματισμό εκπαιδευτικών σεμιναρίων, ο οποίος θα έχει συμφωνηθεί με τον Φορέα Λειτουργίας |
| 1. **Εκπαιδευτικό υλικό** | Ανάπτυξη εκπαιδευτικού υλικού ηλεκτρονικής μάθησης ανά κατηγορία εκπαιδευομένων το οποίο θα εγκατασταθεί στην πλατφόρμα e-learning του ΕΚΔΔΑ και θα πρέπει να συμμορφώνεται με τα διεθνή πρότυπα που αφορούν τη διαλειτουργικότητα Πληροφοριακών Συστημάτων Διαχείρισης της Εκπαίδευσης και του Εκπαιδευτικού Περιεχομένου. Σε κάθε περίπτωση, το Content Packaging και Communication θα συμμορφώνεται με τα πρότυπα AICC: CMI guidelines and recommendations (course structure file) και ADL:Sharable Content Object Model (SCORM). |
| 1. **Υπηρεσίες εκπαίδευσης** | Υπηρεσίες εκπαίδευσης, διαφοροποιούμενες ως προς το περιεχόμενο και την έμφαση, ανάλογα με τον ρόλο του κάθε στελέχους στα πλαίσια της υλοποίησης και ακόλουθης επιχειρησιακής λειτουργίας του συστήματος. |
| 1. **Έκθεση αξιολόγησης αποτελεσμάτων εκπαίδευσης** | Τεύχος τεκμηριωμένης αξιολόγησης της διαδικασίας και των αποτελεσμάτων της εκπαίδευσης και εισηγητικών μέτρων για μεγιστοποίηση της επιχειρησιακής αξιοποίησης του Συστήματος |

#### Φάση Φ6 - Δοκιμαστική - Παραγωγική Λειτουργία

|  |  |
| --- | --- |
| **Φάση Φ6: Δοκιμαστική – Παραγωγική Λειτουργία** | |
| Στο πλαίσιο της Φάσης Φ6, το Σύστημα:   * θα τεθεί σε πλήρη επιχειρησιακή λειτουργία με πραγματικά δεδομένα, * θα επεκτείνεται σε τακτική βάση έτσι ώστε να συμπεριλαμβάνει τους νέους χρήστες – φορείς που θα εντάσσονται στο Σύστημα.   Στο πλαίσιο της Φάσης Φ6 περιλαμβάνονται και οι ακόλουθες ενέργειες:   * ανάπτυξη, παραμετροποίηση και ολοκλήρωση για την εξάπλωση του Συστήματος, * δημιουργία, στελέχωση και λειτουργία μηχανισμού Help Desk διευρυμένου ωραρίου για τη συνεχή υποστήριξη των χρηστών του Συστήματος, όπως περιγράφεται στις Παρ. 1.3.4.4 και 1.3.4.6, * επίλυση των παρακάτω αναφερόμενων προβλημάτων:   + Προβλήματα κωδικοποίησης   + Παραμετροποιήσεις / Ρυθμίσεις λογισμικού Συστήματος   + Παραμετροποιήσεις / Ρυθμίσεις λογισμικού Υποσυστημάτων   + Παραμετροποιήσεις / Ρυθμίσεις της βάσης δεδομένων   + Προβλήματα φυσικής ανταπόκρισης του συστήματος   + Προβλήματα διασύνδεσης και ανταλλαγής δεδομένων   + Προβλήματα επίδοσης των Υποσυστημάτων * παροχή υπηρεσιών ανάπτυξης (development) συμπληρωματικών ή ανασχεδιασμένων λειτουργιών στα Υποσυστήματα, ύστερα από κλήση (ad hoc). * διαμόρφωση αναλυτικών εγχειριδίων λειτουργικής και υποστηρικτής τεκμηρίωσης | |
| **Τίτλος Παραδοτέου** | **Περιγραφή Παραδοτέου** |
| 1. **Τελικό σύστημα (περιβάλλον, λειτουργικότητα, δεδομένα) σε κανονική επιχειρησιακή λειτουργία** | Τελικό σύστημα (περιβάλλον, λειτουργικότητα, δεδομένα) μετά και την εξάπλωσή του, ελεγμένο μετά από εντατική χρήση σε συνθήκες πλήρους επιχειρησιακής λειτουργίας και πραγματικής παραγωγής και σε καθεστώς Εγγυημένου Επιπέδου Υπηρεσιών, από το σύνολο των προβλεπόμενων χρηστών:   * Επικαιροποιημένο Τεύχος Ανάλυσης Απαιτήσεων * Τελικές Εφαρμογές (υποσυστήματα), πλήρως ελεγμένες βάσει προσδιορισθέντων σεναρίων ελέγχου με πραγματικά δεδομένα έτοιμες για πλήρη Παραγωγική Λειτουργία * Επικαιροποιημένα Σενάρια ελέγχου (μετά από Δοκιμαστική Λειτουργία) * Αποτελέσματα διενέργειας δοκιμών ελέγχου λειτουργικότητας των Υποσυστημάτων και αποδοχής χρηστών. |
| 1. **Πηγαίος Κώδικας και Schemas (μετά από Δοκιμαστική Λειτουργία)** | Πηγαίος Κώδικας και Schemas (database, XML, JSON, κτλ.) για όλα τα Υποσυστήματα και επιμέρους εφαρμογές λογισμικού (εργαλεία λογισμικού) που θα παραδοθούν υλοποιηθούν ή / και προσαρμοστούν στο πλαίσιο του Έργου, καθώς και αρχεία παραμετροποίησης, και scripts αρχικοποίησης του Συστήματος.  Το σύνολο του πηγαίου κώδικα που θα παραχθεί και θα παραληφθεί ως παραδοτέο στο πλαίσιο του έργου θα συνοδεύεται από αναλυτική τεκμηρίωση και θα διατίθεται με άδεια που θα επιτρέπει την περαιτέρω χρήση του από το Φορέα Λειτουργίας. |
| 1. **Υπηρεσίες δοκιμαστικής λειτουργίας** | * Επιτόπια υποστήριξη εξειδικευμένων στελεχών του Αναδόχου για την πραγματοποίηση των ενεργειών που προβλέπονται κατά τη φάση δοκιμαστικής λειτουργίας * On-the-job training * Helpdesk διευρυμένου ωραρίου |
| 1. **Επικαιροποιημένη Σειρά Εγχειριδίων Τεκμηρίωσης (λειτουργικής & υποστηρικτικής)** | Για κάθε υποσύστημα και εφαρμογή θα παρασχεθούν στην ελληνική γλώσσα, επικαιροποιημένες εκδόσεις των κάτωθι:   * Λεπτομερή εγχειρίδια υποστήριξης χρηστών (user manuals) * Λεπτομερή εγχειρίδια διαχείρισης και λειτουργίας (administration & operation manuals) * Λεπτομερή τεχνικά εγχειρίδια του συστήματος (system manuals) |
| 1. **Τεύχος αποτελεσμάτων Δοκιμαστικής Λειτουργίας** | Περιλαμβάνει τεκμηρίωση αναφορικά με:   * Καταγραφή των σφαλμάτων / συμβάντων που εμφανίστηκαν και του τρόπου αντιμετώπισής τους / ενεργειών υποστήριξης * Αναφορά προσαρμογών και ρυθμίσεων στο λογισμικό * Καταγραφή αλλαγών (και απαιτήσεων που προέκυψαν από τις αλλαγές) στο Σύστημα Διαχείρισης Αιτημάτων (Ticket Management System) του παρόχου GCloud. * Δελτία παρουσίας επιτόπιας υποστήριξης * Απολογιστική Έκθεση υπηρεσιών helpdesk * Απολογιστική Έκθεση ad hoc υπηρεσιών development * Απολογιστική Έκθεση εξάπλωσης Συστήματος |
| 1. **Επικαιροποιημένο Τεύχος εκτίμησης ωριμότητας Δημοσίων Φορέων προς ένταξη στο Σύστημα & Χρονοδιάγραμμα Ένταξης** | Επικαιροποίηση του τεύχους Π1.10 της Φάσης Φ1, με:   * αποτίμηση της κατάστασης αναφορικά με τους Φορείς, για τους οποίους θα πραγματοποιηθεί η εξάπλωση του Συστήματος στο πλαίσιο της παρούσας φάσης * αναλυτικό χρονοδιάγραμμα για την ένταξη των Φορέων στην δοκιμαστική λειτουργία του Συστήματος με βάση τα αποτελέσματα της εκτίμησης ωριμότητας |

#### Φάση Φ7 – Υπηρεσίες Δημοσίοτητας

|  |  |
| --- | --- |
| **Φάση Φ7: Δημοσιότητα** | |
| Στο πλαίσιο της Φάσης Φ6, θα υλοποηθούν οι δράσεις δημοσιότητας σύμφωνα με την παράγραφο 1.3.4.7 Υπηρεσίες Δημοσιότητας και θα εξειδικευτούν στο πλάνο επικοινωνιακής Στρατηγικής (Βλ. Φάση Φ1 - Μελέτη Εφαρμογής) | |
| **Τίτλος Παραδοτέου** | **Περιγραφή Παραδοτέου** |
| 1. **Προωθητικά υλικό** | * Προωθητικά videos και ενημερωτικά γραφικά * Επικοινωνιακό προφίλ σε κοινωνικά δίκτυα, * Εντυπο υλικό |
| 1. **Εκδηλώσεις** | * Κεντρική εκδήλωση και τέσσερις (4) ενημερωτικές ημερίδες |
| 1. **Αξιολόγηση Υπηρεσιών Δημοσιότητας** | * Τεύχος Αξιολόγησης Υπηρεσιών Δημοσίοτητας |

#### Περίοδος Εγγύησης και Συντήρησης (ΠΕΣ)

Ως **ΠΕΣ** ορίζεται η συνολική Περίοδος Εγγύησης και Συντήρησης, με έναρξη την Οριστική Παραλαβή του Έργου και με χρονική διάρκεια **πέντε (5) έτη**.

Η **ελάχιστη ζητούμενη** Περίοδος Εγγύησης είναι **δύο (2) έτη** από την **Οριστική Παραλαβή** του Έργου.

Ο Ανάδοχος, μετά την **Οριστική Παραλαβή** του Έργου, είναι υποχρεωμένος να παρέχει υπηρεσίες Εγγύησης στον Φορέα/Κύριο του Έργου για τον οποίο προορίζεται το Έργο υπηρεσίες δωρεάν **Εγγύησης** για την προσφερόμενη από αυτόν Περίοδο Εγγύησης.

Η Περίοδος Συντήρησης ξεκινά με τη λήξη της **προσφερόμενης** Περιόδου Εγγύησης και λήγει με τη λήξη της **ΠΕΣ.**

Ο Ανάδοχος είναι υποχρεωμένος, εφόσον το επιθυμεί ο Φορέας για τον οποίο προορίζεται το Έργο, να υπογράψει **Σύμβαση Εγγύησης-Συντήρησης στο πλαίσιο του δικαιώματος προαίρεσης συντήρησης**, πριν τη λήξη της σύμβασης, με τίμημα το κόστος συντήρησης που αναφέρεται στην Προσφορά του και μέγιστη διάρκεια έως πέντε (5) έτη περιλαμβανομένης της προσφερόμενης περιόδου δωρεάν εγγύησης. Η χρήση αυτού του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το παραπάνω δικαιώμα, παρά μόνο εφόσον το κρίνει αναγκαίο.

Σημείωση 1: Για την αξιολόγηση των προσφορών των υποψηφίων Αναδόχων **δεν λαμβάνονται υπόψη τα έτη πέραν της ΠΕΣ**.

Σημείωση 2: Είναι στην ευχέρεια των υποψηφίων Αναδόχων να προσφέρουν Περίοδο Εγγύησης μεγαλύτερη της **ελάχιστης** **ζητούμενης**, όμως αυτή θα πρέπει να καλύπτει το σύνολο των προϊόντων και υπηρεσιών για ακέραιο αριθμό ετών.

#### Υπηρεσίες Περιόδου Εγγύησης

Οι υπηρεσίες της Περιόδου Εγγύησης αφορούν στο σύνολο του Έργου, παρέχονται σε περιβάλλον **Εγγυημένου Επιπέδου Υπηρεσιών** (βλ. παρ. 1.3.4.10.9 Τήρηση Εγγυημένου Επιπέδου Υπηρεσιών - Ρήτρες) και είναι αυτές που περιγράφονται στην παρ. 1.3.4.10.8.2Υπηρεσίες Περιόδου Συντήρησης, αλλά παρέχονται **δωρεάν**.

ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:

|  |  |
| --- | --- |
| **Περίοδος Εγγύησης** – Παραδοτέα (ελάχιστα): | |
| Τίτλος Παραδοτέου | Περιγραφή Παραδοτέου |
| 1. Υπηρεσίες υποστήριξης και αποκατάστασης βλαβών | Τεύχος αποτύπωσης υπηρεσιών που θα περιλαμβάνει:   * Καταγραφή των συμβάντων ενεργειών υποστήριξης * Λίστα ανταλλακτικών και προσδιορισμός αναλωσίμων υλικών * Τεκμηρίωση πρόσθετων προσαρμογών και παραμετροποιήσεων σε έτοιμο λογισμικό και εφαρμογές * Τεκμηρίωση σφαλμάτων * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου |

#### Υπηρεσίες Περιόδου Συντήρησης

Κατά την Περίοδο Συντήρησης, ο Ανάδοχος υποχρεούται να παρέχει τις εξής υπηρεσίες:

|  |  |  |  |  |  |  |
| --- | --- | --- | --- | --- | --- | --- |
| ΑΝΤΙΚΕΙΜΕΝΟ / ΠΕΡΙΕΧΟΜΕΝΟ ΠΕΡΙΟΔΟΥ:  **ΣΥΝΤΗΡΗΣΗ ΕΤΟΙΜΟΥ ΛΟΓΙΣΜΙΚΟΥ ή ΑΛΛΟΥ ΛΟΓΙΣΜΙΚΟΥ εφόσον έχει παραδοθεί στο πλαίσιο της παρούσας**   1. *Διασφάλιση καλής λειτουργίας έτοιμου λογισμικού.* 2. Εντοπισμός αιτιών βλαβών/ δυσλειτουργιών και αποκατάσταση. Κατόπιν τεκμηριωμένης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. 1.3.4.10.9) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **1.3.4.10.9 Τήρηση Εγγυημένου Επιπέδου Υπηρεσιών - Ρήτρες**, επιβάλλονται οι προβλεπόμενες ρήτρες. 3. Βελτιστοποιήσεις στη δομή της βάσης, έτσι ώστε να εξασφαλίζεται η βέλτιστη απόδοση του συστήματος. 4. Παράδοση – εγκατάσταση τυχόν βελτιωτικών εκδόσεων λογισμικού, μετά από έγκριση της ΕΠΠΕ. 5. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις βελτιωτικές εκδόσεις. 6. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων λογισμικού. 7. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΣΥΝΤΗΡΗΣΗ ΕΦΑΡΜΟΓΗΣ/ΩΝ**   1. *Διασφάλιση καλής λειτουργίας εφαρμογής/ών.* 2. Αποκατάσταση ανωμαλιών λειτουργίας (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ.1.3.4.10.9) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. **1.3.4.10.9 Τήρηση Εγγυημένου Επιπέδου Υπηρεσιών - Ρήτρες** επιβάλλονται οι προβλεπόμενες ρήτρες. 3. Εντοπισμός αιτιών βλαβών/ δυσλειτουργιών και αποκατάσταση. 4. Παράδοση – εγκατάσταση τυχόν νέων εκδόσεων των εφαρμογών, μετά από έγκριση της ΕΠΠΕ. 5. Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, μετά από έγκριση της ΕΠΠΕ, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας. 6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων έτοιμου λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας. Στη περίπτωση αυτή η προμήθεια των νέων εκδόσεων έτοιμου λογισμικού δεν αποτελεί υποχρέωση του Αναδόχου. 7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις. 8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών. 9. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΥΠΗΡΕΣΙΕΣ/ΤΕΧΝΙΚΗ ΥΠΟΣΤΗΡΙΞΗ**   1. Υπηρεσίες Τεχνικής Υποστήριξης μέσω Λειτουργίας Helpdesk. 2. On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης (Helpdesk), πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου. 3. Αντιμετώπιση λαθών και σφαλμάτων στη λειτουργία του συστήματος. 4. Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου. 5. Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα. 6. Ενημέρωση των χειριστών του για τυχόν αλλαγές στη λειτουργικότητα του συστήματος.   Για τις ανωτέρω Υπηρεσίες 1, 2 και 3 θα πρέπει να παραδοθούν τα αντίστοιχα Παραδοτέα όπως αυτά περιγράφονται στο Αντικείμενο του Έργου της παρούσας.  Οι ΑΜ που θα διατεθούν κατά τη διάρκεια της περιόδου συντήρησης για τις εργασίες που περιγράφονται στο σημείο 1. ανωτέρω, δεν θα υπερβαίνουν κατ΄έτος το 5% των ανθρωπομηνών που θα προσφερθούν από τον Ανάδοχο για την ανάπτυξη / παραμετροποίηση των εφαρμογών.  ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:   |  |  | | --- | --- | | **Περίοδος Συντήρησης** – Παραδοτέα (ελάχιστα): | | | Τίτλος Παραδοτέου | Περιγραφή Παραδοτέου | | 1. Υπηρεσίες υποστήριξης και αποκατάστασης βλαβών | Τεύχος αποτύπωσης υπηρεσιών που θα περιλαμβάνει:   * Αναλυτικό Πρόγραμμα ενεργειών προληπτικής συντήρησης, που υποβάλλεται με την έναρξη της σχετικής περιόδου * Αναλυτική Καταγραφή Πεπραγμένων Συντήρησης (Τακτικών – Έκτακτων Ενεργειών) * Λίστα ανταλλακτικών και προσδιορισμός αναλωσίμων υλικών * Τεκμηρίωση πρόσθετων προσαρμογών και παραμετροποιήσεων σε έτοιμο λογισμικό και εφαρμογών * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων του έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου | |

#### Τήρηση Εγγυημένου Επιπέδου Υπηρεσιών - Ρήτρες

Ο Ανάδοχος υποχρεούται να υλοποιήσει το σύνολο του συστήματος παρέχοντας παράλληλα τις απαιτούμενες υπηρεσίες τεχνικής υποστήριξης, ώστε να τηρούνται τα ελάχιστα όρια διαθεσιμότητας που ορίζονται στη συνέχεια. Τονίζεται ότι οι όροι που αναφέρονται στην παρούσα παράγραφο ισχύουν για τις περιόδους εγγύησης και συντήρησης (για την τελευταία εφόσον υπογραφεί Σύμβαση Συντήρησης).

**Ορισμοί:**

* **Λογισμικό/Εφαρμογές:** το σύνολο των διακριτών μονάδων λογισμικού/εφαρμογών που παραδόθηκαν/αναπτύχθηκαν στο πλαίσιο της Σύμβασης, η εύρυθμη λειτουργία των οποίων στηρίζει τη λειτουργικότητα του συστήματος, δηλ., εφαρμογές υποσυστημάτων, εργαλεία ανάπτυξης, λειτουργικά συστήματα server, συστημικό (έτοιμο) λογισμικό server.
* **Βλάβη:** ζημιά μέρους ή όλης της διακριτής μονάδας λογισμικού/εφαρμογών, η οποία επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **Δυσλειτουργία:** ζημιά μέρους ή όλης της διακριτής μονάδας λογισμικού/εφαρμογών, η οποία δεν επηρεάζει άμεσα και αρνητικά την διαθεσιμότητα ή απόδοση του εν λόγω στοιχείου και κατ’ επέκταση τις προσφερόμενες υπηρεσίες του Συστήματος.
* **ΚΩΚ** (κανονικές ώρες κάλυψης): Το χρονικό διάστημα 07:30 – 17:00 για τις εργάσιμες ημέρες.
* **ΕΩΚ** (επιπλέον ώρες κάλυψης): Το υπόλοιπο χρονικό διάστημα.
* **Χρόνος αποκατάστασης βλάβης** είναι το μέγιστο επιτρεπόμενο χρονικό διάστημα από την αναγγελία της βλάβης μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης βλάβης προσμετράται **αθροιστικά σε μηνιαία βάση.** Ο χρόνος αυτός είναι:
* έξι (6) ώρες από τη στιγμή της ανακοίνωσης της εμφάνισης της βλάβης αν η ανακοίνωση του προβλήματος πραγματοποιήθηκε εντός ΚΩΚ
* έξι (6) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος βλάβης
* **Χρόνος αποκατάστασης δυσλειτουργίας** είναι το μέγιστο επιτρεπόμενο χρονικό διάστημα από την αναγγελία της δυσλειτουργίας μέχρι και την αποκατάστασή της. Σημειώνεται ότι, ανά διακριτή μονάδα, ο Χρόνος αποκατάστασης δυσλειτουργίας προσμετράται **αθροιστικά σε μηνιαία βάση.** Ο χρόνος αυτός είναι:
* οκτώ (8) ώρες από τη στιγμή της ανακοίνωσης της εμφάνισης της δυσλειτουργίας αν η ανακοίνωση του προβλήματος πραγματοποιήθηκε εντός ΚΩΚ
* είκοσι τέσσερις (24) ώρες οι οποίες θα προσμετρούνται από τις 07.30 της επόμενης εργάσιμης ημέρας, για τις λοιπές ώρες ανακοίνωσης προβλήματος δυσλειτουργίας

**Μη διαθεσιμότητα – Ρήτρες:**

Σε περίπτωση υπέρβασης του **μηνιαίου χρόνου αποκατάστασης βλάβης**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,05%** επί του συμβατικού τιμήματος της μονάδας/τμήματος που είναι εκτός λειτουργίας
* **0,2%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

Σε περίπτωση υπέρβασης του **μηνιαίου χρόνου αποκατάστασης δυσλειτουργίας**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,02%** επί του συμβατικού τιμήματος της μονάδας/τμήματος που είναι εκτός λειτουργίας
* **0,1%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

*Διευκρινίζεται ότι:*

1. *Ένα σύστημα / υποσύστημα / υπηρεσία θεωρείται ολικά μη διαθέσιμο/η εάν είναι μη διαθέσιμο έστω και ένα μικρό μέρος της λειτουργικότητας που παρέχει.*
2. *Η μη διαθεσιμότητα μιας μονάδας επιφέρει τη μη διαθεσιμότητα όλων των μονάδων του Συστήματος (λογισμικό συστημάτων και εφαρμογών) που εξαρτώνται λειτουργικά από αυτήν, και συνυπολογίζεται στον προσδιορισμό της ρήτρας.*

**Επιπρόσθετες ρήτρες**

* Αν μια μονάδα (λογισμικού/εφαρμογής) είναι μη διαθέσιμη (σε βλάβη ή δυσλειτουργία) για χρονική περίοδο άνω των 72 ωρών (είτε εντός ΚΩΚ είτε εκτός) αθροιστικά στο διάστημα ενός μήνα, πέραν των ως άνω αναφερόμενων ρητρών:
* επιβάλλεται στον Ανάδοχο ρήτρα ίση με **0,02%** επί του συμβατικού τιμήματος της μονάδας/τμήματος που είναι εκτός λειτουργίας, κατά τη διάρκεια της περιόδου εγγύησης
* δεν καταβάλλεται (για τον τρέχοντα μήνα) τίμημα συντήρησης για την μονάδα αυτή κατά τη διάρκεια της περιόδου συντήρησης (εφόσον υπογραφεί Σύμβαση Συντήρησης).

Οι ρήτρες της παρούσας παραγράφου δεν ισχύουν στην περίπτωση που εξοπλισμός ή λογισμικό του Κυβερνητικού Υπολογιστικού Νέφους G-Cloud (Government Cloud) ή/και του ΣΥΖΕΥΞΙΣ προκαλέσει αποδεδειγμένα δυσλειτουργία (τεκμαιρόμενη από τα εργαλεία και τις αναφορές διαθεσιμότητας των σχετικών πόρων / υπηρεσιών του G-Cloud) σε παραδοτέο του Έργου.

#### Προγραμματισμένες Διακοπές Υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), τόσο κατά την υλοποίηση του Έργου, όσο και κατά τη διάρκεια της ΠΕΣ, σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον **15 ημερολογιακές ημέρες** νωρίτερα στο Φορέα, και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.
* Θα πραγματοποιείται μόνο **σε ώρες ΕΩΚ** (όπως αυτές ορίζονται στην προηγούμενη ενότητα).
* Η χρονική περίοδος απώλειας της υπηρεσίας που οφείλεται σε προγραμματισμένη διακοπή **δε** θα υπολογίζεται στη μέτρηση των Ποιοτικών Κριτηρίων.

Σε περιπτώσεις όπου, η διάρκεια της προγραμματισμένης διακοπής υπηρεσίας υπερβεί την προσυμφωνημένη χρονική διάρκεια, και γι’ αυτό ευθύνεται αποκλειστικά ο Ανάδοχος, τότε η επιπλέον χρονική διάρκεια απώλειας της υπηρεσίας θεωρείται ως βλάβη.

#### Ομάδα Έργου/Σχήμα Διοίκησης Έργου

Ο υποψήφιος Ανάδοχος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου, καθώς και το χρόνο απασχόλησής τους ανά Φάση του Έργου.

Τυχόν αλλαγή του προσωπικού θα τελεί υπό την έγκριση της Αναθέτουσας Αρχής μετά από σχετική εισήγηση της ΕΠΠΕ και οι σχετικές αποφάσεις θα αποτελούν αναπόσπαστο μέρος της συναφθείσας σύμβασης.

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο ανάδοχος.

#### Μεθοδολογία διοίκησης και διασφάλισης ποιότητας

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου.

Κατά τη διάρκεια υλοποίησης του Έργου, ο Ανάδοχος θα υποβάλλει Μηνιαίες Αναφορές Προόδου (progress reports) σχετικά με τις δράσεις του και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου
* η ορθή, και συμβατή με τις προδιαγραφές, εκτέλεση των υποχρεώσεων του Αναδόχου.

Οι τακτικές συναντήσεις του Αναδόχου με την ΕΠΠΕ για την πρόοδο του Έργου θα διεξάγονται σε μηνιαία βάση.

Ο Υπεύθυνος Διαχείρισης Έργου του Αναδόχου θα παρουσιάζει σε κάθε συνάντηση την Αναφορά Προόδου του Έργου, στην οποία θα συμπεριλαμβάνεται τυχόν ενημερωμένη έκδοση του χρονοδιαγράμματος του Έργου.

Εκτός από τις τακτικές συναντήσεις, ο Πρόεδρος της ΕΠΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα ΑΡχή

Ο υποψήφιος Ανάδοχος, θα πρέπει να συμπεριλάβει στην προσφορά του τα έγγραφα του Συστήματος Διαχείρισης Ποιότητας που εφαρμόζει, ή σε περίπτωση χρήσης λογισμικού, να γίνει σχετική αναφορά.

#### Τόπος υλοποίησης/ παροχής των υπηρεσιών

Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στο Υπουργείο Ψηφιακής Διακυβέρνησης.

Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Υπουργείου Ψηφιακής Διακυβέρνησης αλλά και σε όποια άλλα σημεία προκύψουν από τις απαιτήσεις του Έργου (π.χ. Πιλοτικοί Φορείς, Φορείς που θα εξαπλωθεί το Σύστημα κλπ).

Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος.

## ΠΑΡΑΡΤΗΜΑ ΙΙ – Πίνακες Συμμόρφωσης

#### Λογική Αρχιτεκτονική

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Εφαρμογή Ν επιπέδων | Τουλάχιστον 4 επίπεδα (User / Integration, Application / Database) |  |  |
|  | Συμμόρφωση με τις προδιαγραφές τη; Παρ. 1.3.2.2 Λογική Αρχιτεκτονική | NAI |  |  |

#### Αρχιτεκτονική Λύση

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Να περιγραφεί λεπτομερώς η προτεινόμενη αρχιτεκτονική λύση | ΝΑΙ |  |  |
|  | Φιλοξενία στο G-cloud χωρίς προβλήματα συμβατότητας | ΝΑΙ |  |  |
|  | Πλήθος virtual διακομιστών Web | >= 2 |  |  |
|  | Πlήθος virtual διακομιστών Application (εφόσον είναι διακριτοί από τους Web) | >=2 |  |  |
|  | Σύστημα διαχείρισης βάσεων δεδομένων σε διάταξη mirrored ή replication και failover – Να αναφερθεί το πλήθος των προσφερόμενων κόμβων | NAI |  |  |
|  | Πλήθος load balancers στο Web επίπεδο | >=2 |  |  |
|  | Πλήθος load balancers στο Application επίπεδο (εφόσον είναι διακριτοί από τους Web) | >=2 |  |  |
|  | Πλήθος virtual διακομιστών για authentication / authorization σε διάταξη high availability | >=2 |  |  |
|  | Virtual διακομιστής για το λογισμικό διαχείρισης επιχειρηματικών διαδικασιών | ΝΑΙ |  |  |
|  | Να αναφερθεί κατά πόσον η αρχιτεκτονική λύση περιλαμβάνει virtual application firewalls (WAF) | ΝΑΙ |  |  |

#### Έτοιμο Λογισμικό

#### Λειτουργικό Σύστημα

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Να αναφερθούν το Όνομα – Έκδοση – Κατασκευαστής – Τύπος - Χρονολογία διάθεσης του προσφερόμενου λογισμικού (εμπορικό προϊόν ή ανοικτού κώδικα)  Σε περίπτωση λογισμικού ανοιχτού κώδικα αυτό να συνοδεύεται από επαγγελματικό συμβόλαιο υποστήριξης, ανταπόκρισης από τον Κατασκευαστή. | ΝΑΙ |  |  |
|  | Οι προσφερόμενες άδειες χρήσης θα πρέπει να καλύπτουν τις απαιτήσεις της παρούσας, αλλά και την προσφερόμενη λύση. | ΝΑΙ |  |  |
|  | Το σύνολο του λογισμικού θα πρέπει να παραδοθεί σε κατάσταση πλήρους λειτουργίας, δηλαδή εγκατεστημένο στο G-Cloud και κατάλληλα διαμορφωμένο για τις ανάγκες του Φορέα Λειτουργίας. | ΝΑΙ |  |  |
|  | Θα πρέπει να συνοδεύονται από όλα τα αναγκαία media εγκατάστασης καθώς και από πλήρη εγχειρίδια διαχειριστών (administration ή reference manuals) σε ψηφιακή μορφή και προαιρετικά σε έντυπη μορφή. | ΝΑΙ |  |  |

#### Λογισμικό Aplication / Web Server

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
|  | Να αναφερθούν το όνομα και η έκδοση του προσφερόμενου λογισμικού και η χρονολογία διάθεσης της προσφερόμενης έκδοσης | ΝΑΙ |  |  |
|  | Οι προσφερόμενες άδειες χρήσης θα πρέπει να καλύπτουν την ανάπτυξη και απεριόριστη χρήση του συστήματος λαμβάνοντας υπόψη την προσφερόμενη λύση. | ΝΑΙ |  |  |
|  | Συμβατότητα του προσφερόμενου λογισμικού σε σχέση με το λειτουργικό σύστημα του αντίστοιχου εξυπηρετητή | ΝΑΙ |  |  |
|  | Υποστήριξη πρωτοκόλλων HTTP & HTTPS | ΝΑΙ |  |  |
|  | Δυνατότητες ολοκλήρωσης με λογισμικά αυθεντικοποίησης & εξουσιοδότησης χρηστών |  |  |  |
|  | Υποστήριξη Web Services: Πλήρης υποστήριξη των ακολούθων προτύπων:   * + SOAP 1.2 ή νεώτερου   + WSDL 1.1 ή νεώτερου | ΝΑΙ |  |  |
|  | Υποστήριξη του πρωτοκόλλου HTTP 1.1 και 2.0 | ΝΑΙ |  |  |
|  | Δυνατότητα να τεθούν σε λειτουργία (ή να τροποποιηθούν) οι εφαρμογές ή/και να ανανεωθεί το στατικό περιεχόμενο χωρίς να χρειάζεται επανεκκίνηση του web application server (hot deployment) | ΝΑΙ |  |  |
|  | Εξυπηρέτηση τόσο στατικού, όσο και δυναμικού περιεχομένου | ΝΑΙ |  |  |
|  | Λειτουργία load balancing για την περίπτωση που δεν μπορεί να αξιοποιηθεί το load balancing που προσφέρεται από το G-CLOUD. Να περιγραφεί ο τρόπος που θα επιλέξει ο υποψήφιος Ανάδοχος για την υλοποίηση. | ΝΑΙ |  |  |
|  | Λειτουργία fail-over του επιπέδου διαδικτύου λαμβάνοντας υπόψη την προσφερόμενη αρχιτεκτονική. Να περιγραφεί ο τρόπος που θα επιλέξει ο υποψήφιος Ανάδοχος για την υλοποίηση. | ΝΑΙ |  |  |
|  | Να δοθεί περιγραφή των δυνατοτήτων caching του προσφερόμενου web server | ΝΑΙ |  |  |
|  | Υποστήριξη virtual hosts | NAI |  |  |
|  | Δυνατότητες authentication μέσω LDAP server. Να αναφερθούν |  |  |  |
|  | Υποστήριξη PKI. Να αναφερθούν τα υποστηριζόμενα πρότυπα (π.χ. Χ.509, PKCS# κλπ.) | NAI |  |  |
|  | Δυνατότητες auditing. Να αναφερθούν |  |  |  |
|  | Υποστήριξη session tracking. Να αναφερθούν οι υποστηριζόμενες στρατηγικές. | NAI |  |  |
|  | Υποστήριξη λειτουργιών proxying (εγγενώς ή μέσω επέκτασης) |  |  |  |
|  | Υποστήριξη τεχνικών επαναχρησιμοποίησης πόρων (resource pooling) |  |  |  |
|  | Αυτόματη ανάκαμψη (automatic recovery) μετά από παύση λειτουργίας των υπηρεσιών του εξυπηρετητή εφαρμογών χωρίς την μεσολάβηση του διαχειριστή. |  |  |  |
|  | Να αναφερθούν άλλα σημαντικά χαρακτηριστικά του προσφερόμενου εξυπηρετητή εφαρμογών. | ΝΑΙ |  |  |

#### Λογισμικό Διαχείρισης Σχεσιακών Βάσεων Δεδομένων (RDBMS)

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
|  | **Γενικά Χαρακτηριστικά** |  |  |  |
|  | Να αναφερθεί το όνομα, η έκδοση και η χρονολογία διάθεσης του προσφερόμενου λογισμικού | ΝΑΙ |  |  |
|  | Να περιγραφεί η συμβατότητα του προσφερόμενου λογισμικού με το προσφερόμενο λειτουργικό σύστημα του εξυπηρετητή βάσης δεδομένων | ΝΑΙ |  |  |
|  | Πλήρης υποστήριξη Unicode character sets (συμπεριλαμβανομένων των ελληνικών). Να αναφερθούν οι υποστηριζόμενες κωδικοποιήσεις | ΝΑΙ |  |  |
|  | Δυνατότητα κατάτμησης σε επίπεδο πινάκων για την αύξηση της απόδοσης του συστήματος | ΝΑΙ |  |  |
|  | Γραφικό περιβάλλον κεντρικού ελέγχου και διαχείρισης | ΝΑΙ |  |  |
|  | Να περιγραφεί ο τρόπος υλοποίησης των δυνατοτήτων περιορισμού χρήσης των πόρων:   * CPU time * μέγιστος αριθμός sessions * μέγιστο query execution time * άλλοι πόροι | ΝΑΙ |  |  |
|  | **Χαρακτηριστικά Ασφάλειας** |  |  |  |
|  | Να αναφερθούν οι δυνατότητες auditing για επιτυχείς και ανεπιτυχείς ενέργειες σε επίπεδο πρόσβασης στη Βάση Δεδομένων | ΝΑΙ |  |  |
|  | Το προσφερόμενο σύστημα διαχείρισης ΒΔ θα πρέπει να υποστηρίζει τον ορισμό ρόλων και δικαιωμάτων χρηστών και να περιορίζει την πρόσβαση στα δεδομένα σύμφωνα με τους ρόλους και τα δικαιώματα | ΝΑΙ |  |  |
|  | **Δυνατότητες Προγραμματισμού και Πρόσβασης** | | | |
|  | Υποστήριξη declarative referential integrity controls | ΝΑΙ |  |  |
|  | Υποστήριξη stored procedures | ΝΑΙ |  |  |
|  | Υποστήριξη database triggers | ΝΑΙ |  |  |
|  | **Χαρακτηριστικά Υψηλής Διαθεσιμότητας και Απόδοσης** |  |  |  |
|  | Να περιγραφεί ο μηχανισμός τήρησης αντιγράφων ασφαλείας της Β.Δ. (backup) – να περιγραφούν οι δυνατότητες του προσφερόμενου λογισμικού | ΝΑΙ |  |  |
|  | Να περιγραφεί ο μηχανισμός αυτόματης ανάκαμψης (automatic recovery) της ΒΔ από αποτυχίες διασφαλίζοντας τη διαθεσιμότητα και ακεραιότητα των δεδομένων της βάσης | ΝΑΙ |  |  |
|  | Δυνατότητα λειτουργίας μίας ή περισσότερων βάσεων δεδομένων του συστήματος διαχείρισης ΒΔ σε διαφορετικούς κόμβους (nodes) ενός cluster των εξυπηρετητών ΒΔ |  |  |  |
|  | Να παρέχεται δυνατότητα διαφανούς εξυπηρέτησης των εφαρμογών που βασίζονται στον cluster των κόμβων ώστε σε περίπτωση παύσης λειτουργίας του ενός κόμβου να γίνεται αυτόματα (και όχι με ανθρώπινη παρέμβαση) failover στον άλλον κόμβο | ΝΑΙ |  |  |
|  | Δυνατότητα mirroring ή replication | NAI |  |  |

#### Άξονες και Υποσυστήματα

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
|  | Συμμόρφωση στις απαιτήσεις της § 1.3.2.5 Λειτουργικές Απαιτήσεις | ΝΑΙ |  |  |
|  | Συμμόρφωση στις απαιτήσεις της § 1.3.2.6 | ΝΑΙ |  |  |
|  | Συμμόρφωση στις απαιτήσεις της § 1.3.2.6.1 | ΝΑΙ |  |  |
|  | Συμμόρφωση στις απαιτήσεις της § 1.3.2.6.2 | ΝΑΙ |  |  |
|  | Συμμόρφωση στις απαιτήσεις της § 1.3.2.6.3 | ΝΑΙ |  |  |
|  | Συμμόρφωση στις απαιτήσεις της § 1.3.2.6.4 | ΝΑΙ |  |  |
|  | Συμμόρφωση στις απαιτήσεις της § 1.3.2.7 | ΝΑΙ |  |  |
|  | Συμμόρφωση στις απαιτήσεις της § 1.3.2.7.1 | ΝΑΙ |  |  |
|  | Συμμόρφωση στις απαιτήσεις της § 1.3.2.8 | ΝΑΙ |  |  |
|  | Συμμόρφωση στις απαιτήσεις της § 1.3.2.8.1 | ΝΑΙ |  |  |
|  | Συμμόρφωση στις απαιτήσεις της § 1.3.2.8.2 | ΝΑΙ |  |  |
|  | Συμμόρφωση στις απαιτήσεις της § 1.3.2.8.3 | ΝΑΙ |  |  |
|  | Συμμόρφωση στις απαιτήσεις της § 1.3.2.8.4 | ΝΑΙ |  |  |
|  | Συμμόρφωση στις απαιτήσεις της § 1.3.2.8.5 | ΝΑΙ |  |  |
|  | Συμμόρφωση στις απαιτήσεις της § 1.3.2.8.6 | ΝΑΙ |  |  |

#### Οριζόντιες Απαιτήσεις

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
|  | Συμμόρφωση στις απαιτήσεις της § 1.3.3.1 Συμβατότητα με G-Cloud | ΝΑΙ |  |  |
|  | Συμμόρφωση στις απαιτήσεις της §  1.3.3.2 Διαλειτουργικότητα | ΝΑΙ |  |  |
|  | Συμμόρφωση στις απαιτήσεις της § 1.3.3.3 Ασφάλεια Συστήματος και Προστασία Ιδιωτικότητας | ΝΑΙ |  |  |
|  | Συμμόρφωση στις απαιτήσεις της § 1.3.3.4 Απόδοση Συστήματος | ΝΑΙ |  |  |
|  | Συμμόρφωση στις απαιτήσεις της § 1.3.3.5 Προσβασιμότητα – Ευχρηστία | ΝΑΙ |  |  |
|  | Συμμόρφωση στις απαιτήσεις της § 1.3.3.6 Ανοικτά Πρότυπα και Δεδομένα | ΝΑΙ |  |  |
|  | Συμμόρφωση στις απαιτήσεις της § 1.3.3.7 Πολυκαναλική προσέγγιση | ΝΑΙ |  |  |
|  | Συμμόρφωση στις απαιτήσεις της § 1.3.3.8 Άδειες Λογισμικού | ΝΑΙ |  |  |
|  | Συμμόρφωση στις απαιτήσεις της § 1.3.3.9 Χρονοσήμανση και πρωτόκολλο | ΝΑΙ |  |  |
|  | Συμμόρφωση στις απαιτήσεις της § 1.3.3.10 Δυνατότητα Παραμετροποίησης | ΝΑΙ |  |  |
|  | Συμμόρφωση στις απαιτήσεις της § 1.3.3.11 Καταγραφή Ενεργειών | ΝΑΙ |  |  |

#### Υπηρεσίες

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
|  | Συμμόρφωση στις απαιτήσεις της § 1.3.4.1 Μελέτη Εφαρμογής | ΝΑΙ |  |  |
|  | Συμμόρφωση στις απαιτήσεις της § 1.3.4.2 Υπηρεσίες Μετάπτωσης (Data Migration) | ΝΑΙ |  |  |
|  | Συμμόρφωση στις απαιτήσεις της § 1.3.4.3 Υπηρεσίες Εκπαίδευσης | ΝΑΙ |  |  |
|  | Συμμόρφωση στις απαιτήσεις της § 1.3.4.4 Υπηρεσίες HelpDesk | ΝΑΙ |  |  |
|  | Συμμόρφωση στις απαιτήσεις της § 1.3.4.5 Υπηρεσίες Φάσης Πιλοτικής Λειτουργίας | ΝΑΙ |  |  |
|  | Συμμόρφωση στις απαιτήσεις της § 1.3.4.6 Υπηρεσίες Φάσης Δοκιμαστικής – Παραγωγικής Λειτουργίας | ΝΑΙ |  |  |
|  | Συμμόρφωση στις απαιτήσεις της § 1.3.4.7 Υπηρεσίες Δημοσιότητας | ΝΑΙ |  |  |
|  | Συμμόρφωση στις απαιτήσεις της § 1.3.4.8 Υπηρεσίες Εγγύησης και Συντήρησης | ΝΑΙ |  |  |

## ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

#### ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

Συνημμένα της παρούσας διακήρυξης περιλαμβάνονται :

1. Πρότυπο του Ευρωπαϊκου Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόστατο μέρος της διακήρυξης.
2. Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορχή αρχείου .xml το οποίο θα μπορούν να χρησιμοποιήσουν οι ενδιαφερόμενοι ιοικονομικοί φορείς, προκειμένου να το συμπληρώσουν μέσω της υπηρεσίας eΕΕΕΣ της ΕΕ (<https://ec.europa.eu/tools/espd/filter?lang=el>)

## ΠΑΡΑΡΤΗΜΑ ΙV – Υπόδειγμα Βιογραφικού Σημειώματος

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | | | |
|  | | | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | | | |  | | | | |
| **Επώνυμο:** | |  | | | | | | | | **Όνομα:** |  | | | |
|  | | | | | | | | | | | | | | |
| **Πατρώνυμο:** | | |  | | | | | | | **Μητρώνυμο:** | | |  | |
|  | | | | | | | | | | | | | | |
| **Ημερομηνία Γέννησης:** | | | | | \_\_ /\_\_ / \_\_\_\_ | | | | | **Τόπος Γέννησης:** | | | |  |
|  | | | | | | | | | | | | | | |
| **Τηλέφωνο:** | | | | | | | |  | | **E-mail:** | |  | | |
| **Fax:** | | | | | | | |  | |  | |  | | |
|  | | | | | |  | | | |  | | | |  |
| **Διεύθυνση Κατοικίας:** | | | | | | |  | | |  | | | |  |
|  | | | | | | |  | | |  | | | |  |
|  | | | | | |  | | | |  | | | |  |
|  | | | | | | | | | | | | | | |
| **ΕΚΠΑΙΔΕΥΣΗ** | | | |  | | | | | | | | | | |
| **Όνομα Ιδρύματος** | | | | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | | | | |  |  | | | |  |
|  | | | | | | | | |  |  | | | |  |
|  | | | | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[12]](#footnote-12) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## ΠΑΡΑΡΤΗΜΑ V – Υπόδειγμα Τεχνικής Προσφοράς

|  |  |  |
| --- | --- | --- |
| **Περιεχόμενα Τεχνικής Προσφοράς** | | |
| **Α/Α** | **Τίτλος Ενότητας** | **Σύμφωνα με παραγράφους:** |
|  | **Περιγραφή Έργου** |  |
|  | Περιβάλλον, Σκοπός και Στόχος της Σύμβασης | 1.1, 1.2 |
|  | Αντικείμενο της Σύμβασης | 1.3 |
|  | **Γενικές Αρχές & Απαιτήσεις** |  |
|  | Αρχιτεκτονική (Επεκτασιμότητα – Κλιμάκωση Λύσης) | 1.3.2.2, 1.3.2.3 |
|  | Συμβατότητα με G-Cloud | 1.3.3.1 |
|  | Διαλειτουργικότητα | 1.3.3.2 |
|  | Ασφάλεια | 1.3.3.3 |
|  | Απόδοση – Προσβασιμότητα – Ευχρηστία | 1.3.3.4, 1.3.3.5 |
|  | **Λειτουργικές Δυνατότητες Συστήματος** |  |
|  | Άξονας 1 (Α1) - Διαμόρφωση και ορισμός μοντέλου δεδομένων και μεταδεδομένων για τα νομοθετικά και κανονιστικά κείμενα, ανάπτυξη και ολοκλήρωση της σχετικής οντολογίας και εμπλουτισμός της με την αντίστοιχη σημασιολογική ερμηνεία (semantics). | 1.3.2.6 |
|  | Το Σημασιολογικό Μοντέλο | 1.3.2.6.1 |
|  | Υποσύστημα Διαχείρισης Οντολογιών | 1.3.2.6.2 |
|  | Υποσύστημα Τεκμηρίωσης Περιεχομένου | 1.3.2.6.3 |
|  | Yποσύστημα Σημασιολογικά Διασυνδεδεμένων Δεδομένων | 1.3.2.6.4 |
|  | Άξονας 2 (Α2) - Υλοποίηση Εθνικής Πύλης Κωδικοποίησης | 1.3.2.7 |
|  | Υποσύστημα Διαδικτυακής Πύλης | 1.3.2.7.1,1.3.2.8.1 |
|  | Άξονας 3 (Α3) - Υλοποίηση ολοκληρωμένου συστήματος καλής νομοθέτησης | 1.3.2.8 |
|  | Υποσύστημα Διαχείρισης Επιχειρησιακών Διαδικασιών | 1.3.2.8.1 |
|  | Υποσύστημα Συνεργατικής παραγωγής, επεξεργασίας Νομοθετικών κειμένων | 1.3.2.8.2 |
|  | Υποσύστημα Δημιουργίας Αναφορών | 1.3.2.8.4 |
|  | Υποσύστημα Διασύνδεσης με τρίτα συστήματα | 1.3.2.8.5 |
|  | Υποσύστημα Διαχείρισης χρηστών και ρόλων | 1.3.2.8.6 |
|  | **Προσφερόμενες υπηρεσίες** |  |
|  | Μελέτη Εφαρμογής | 1.3.4.1 |
|  | Υπηρεσίες Μετάπτωσης (Data Migration) | 1.3.4.2 |
|  | Υπηρεσίες Εκπαίδευσης | 1.3.4.3 |
|  | Υπηρεσίες HelpDesk | 1.3.4.4 |
|  | Υπηρεσίες Φάσης Πιλοτικής Λειτουργίας | 1.3.4.5 |
|  | Υπηρεσίες Φάσης Δοκιμαστικής – Παραγωγικής Λειτουργίας | 1.3.4.6 |
|  | Υπηρεσίες Δημοσιότητας | 1.3.4.7 |
|  | Υπηρεσίες Εγγύησης και Συντήρησης | 1.3.4.8 |
|  | **Μεθοδολογία Υλοποίησης Έργου** | 1.3.4.9 |
|  | Φάσεις – Παραδοτέα | 1.3.4.10 |
|  | Ομάδα Έργου/Σχήμα Διοίκησης Έργου | 1.3.4.11 |
|  | Μεθοδολογία διοίκησης και διασφάλισης ποιότητας | 1.3.4.12 |
|  | Τόπος υλοποίησης/ παροχής των υπηρεσιών | 1.3.4.13 |
|  | **Πίνακες Συμμόρφωσης** | ΠΑΡΑΡΤΗΜΑ ΙΙ – Πίνακες Συμμόρφωσης |
|  | **Πίνακες Οικονομικής Προσφοράς, χωρίς τιμές**  Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς | ΠΑΡΑΡΤΗΜΑ VI – Υπόδειγμα Οικονομικής Προσφοράς |

## ΠΑΡΑΡΤΗΜΑ VI – Υπόδειγμα Οικονομικής Προσφοράς

#### Πληροφοριακό Σύστημα

* 1. **Έτοιμο Λογισμικό**

| Α/Α | ΠΕΡΙΓΡΑΦΗ | ΤΥΠΟΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] | \* ΚΟΣΤΟΣ ΣΥΝΤΗΡΗΣΗΣ ΧΩΡΙΣ ΦΠΑ [€] | | |
| --- | --- | --- | --- | --- | --- | --- | --- | --- | --- | --- |
| ΤΙΜΗ  ΜΟΝΑΔΑΣ | ΣΥΝΟΛΟ | 1ο έτος | 2ο έτος | 3ο έτος |
|  | Λειτουργικά Συστήματα |  |  |  |  |  |  |  |  |  |
|  | Λογισμικό Βάσεων Δεδομένων (RDBMS) |  |  |  |  |  |  |  |  |  |
|  | Λογισμικό Web-Application Servers |  |  |  |  |  |  |  |  |  |
|  | Υποσυστήματα Άξονα Α1 |  |  |  |  |  |  |  |  |  |
|  | Υποσυστήματα Άξονα Α2 |  |  |  |  |  |  |  |  |  |
|  | Υποσυστήματα Άξονα Α3 |  |  |  |  |  |  |  |  |  |
| … | *Άλλο λογισμικό υποδομής …* |  |  |  |  |  |  |  |  |  |
|  |  |  |  | **ΣΥΝΟΛΟ** |  |  |  |  |  |  |

\* Το ΚΟΣΤΟΣ ΣΥΝΤΗΡΗΣΗΣ αφορά στα έτη μετά την ελάχιστη **ζητούμενη** Περίοδο Εγγύησης.

* 1. **Ανάπτυξη Εφαρμογών**

| Α/Α | ΠΕΡΙΓΡΑΦΗ | ΤΥΠΟΣ | ΠΟΣΟΤΗΤΑ (σε Α/Μ) | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] | \* ΚΟΣΤΟΣ ΣΥΝΤΗΡΗΣΗΣ ΧΩΡΙΣ ΦΠΑ [€] | | |
| --- | --- | --- | --- | --- | --- | --- | --- | --- | --- | --- |
| ΤΙΜΗ  ΜΟΝΑΔΑΣ | ΣΥΝΟΛΟ | 1ο έτος | 2ο έτος | 3ο έτος |
|  | Υποσυστήματα Άξονα Α1 |  |  |  |  |  |  |  |  |  |
|  | Υποσυστήματα Άξονα Α2 |  |  |  |  |  |  |  |  |  |
|  | Υποσυστήματα Άξονα Α3 |  |  |  |  |  |  |  |  |  |
| *…* | *Άλλες εφαρμογές / υποσυστήματα …* |  |  |  |  |  |  |  |  |  |
|  |  |  |  | **ΣΥΝΟΛΟ** |  |  |  |  |  |  |

#### Υπηρεσίες

| Α/Α | ΠΕΡΙΓΡΑΦΗ | Ανθρωπομήνες | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
|  | Μελέτη Εφαρμογής |  |  |  |  |  |
|  | Υπηρεσίες Εγκατάστασης, Θέσης σε Λειτουργία και Παραμετροποίησης Έτοιμου Λογισμικού |  |  |  |  |  |
|  | Υπηρεσίες Μετάπτωσης (Data Migration) |  |  |  |  |  |
|  | Υπηρεσίες Εκπαίδευσης |  |  |  |  |  |
|  | Υπηρεσίες HelpDesk |  |  |  |  |  |
|  | Υπηρεσίες Φάσης Πιλοτικής Λειτουργίας |  |  |  |  |  |
|  | Υπηρεσίες Φάσης Δοκιμαστικής – Παραγωγικής Λειτουργίας |  |  |  |  |  |
|  | Υπηρεσίες Δημοσιότητας |  |  |  |  |  |
| **ΣΥΝΟΛΟ** | |  |  |  |  |  |

#### Άλλες Δαπάνες

|  |  |  |  |  |  |  |
| --- | --- | --- | --- | --- | --- | --- |
| Α/Α | ΠΕΡΙΓΡΑΦΗ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| ΤΙΜΗ ΜΟΝΑΔΑΣ | ΣΥΝΟΛΟ |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **ΣΥΝΟΛΟ** | | | |  |  |  |

#### Συγκεντρωτικός Πίνακας Οικονομικής Προσφοράς Έργου

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ  ΜΕ ΦΠΑ [€] |
|
|  | Έτοιμο Λογισμικό (Πίνακας 1.1) |  |  |  |
|  | Εφαρμογές (Πίνακας 1.2) |  |  |  |
|  | Υπηρεσίες (Πίνακας 2) |  |  |  |
|  | Άλλες δαπάνες (Πίνακας 3) |  |  |  |
|  | **ΓΕΝΙΚΟ ΣΥΝΟΛΟ** |  |  |  |

#### Συγκεντρωτικός Πίνακας Οικονομικής Προσφοράς Συντήρησης

Σημείωση: Για την αξιολόγηση των προσφορών των υποψηφίων Αναδόχων **δεν λαμβάνονται υπόψη τα έτη πέραν της ΠΕΣ**.

|  |  |  |  |  |  |  |
| --- | --- | --- | --- | --- | --- | --- |
| ΕΤΟΣ \* | ΕΤΗΣΙΑ ΣΥΝΤΗΡΗΣΗ ΕΤΟΙΜΟΥ ΛΟΓΙΣΜΙΚΟΥ  (ΧΩΡΙΣ ΦΠΑ) [€] | ΕΤΗΣΙΑ ΣΥΝΤΗΡΗΣΗ ΕΦΑΡΜΟΓΗΣ/ΩΝ  (ΧΩΡΙΣ ΦΠΑ) [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ) [€] | ΦΠΑ [€] | ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ  (ΜΕ ΦΠΑ) [€] | ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ \*\* |
| **1ο** |  |  |  |  |  |  |
| **2ο** |  |  |  |  |  |  |
| **3ο** |  |  |  |  |  |  |
| **ΣΥΝΟΛΟ** |  |  |  |  |  |  |

\* ΕΤΟΣ: μετά την **ελάχιστη** ζητούμενη Περίοδο Εγγύησης

\*\* Το **ΕΤΗΣΙΟ ΠΟΣΟΣΤΟ ΣΥΝΤΗΡΗΣΗΣ** (για την κάθε γραμμή του Πίνακα 5) προκύπτει διαιρώντας το ποσό που αναγράφεται στη στήλη «ΣΥΝΟΛΙΚΗ ΕΤΗΣΙΑ ΑΞΙΑ ΣΥΝΤΗΡΗΣΗΣ (ΧΩΡΙΣ ΦΠΑ)» του ίδιου Πίνακα με το «ΓΕΝΙΚΟ ΣΥΝΟΛΟ» που αναγράφεται στη στήλη «ΣΥΝΟΛΙΚΗ ΑΞΙΑ ΕΡΓΟΥ (ΧΩΡΙΣ ΦΠΑ)» του **Πίνακα 4.**

## ΠΑΡΑΡΤΗΜΑ VII – Άλλες Δηλώσεις

## ΠΑΡΑΡΤΗΜΑ VIII – Υποδείγματα Εγγυητικών Επιστολών

### Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Υπουργείο Ψηφιακής Διακυβέρνησης

……, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταλητική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Υπουργείο Ψηφιακής Διακυβέρνησης

……, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ.** **4.1 της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιώνουμε υπεύθυνα ότι το ποσό των εγγυητικών επιστολών που έχουν δοθεί, συνυπολογίζοντας και το ποσό της παρούσας, δεν υπερβαίνει το όριο των εγγυήσεων που έχουμε το δικαίωμα να εκδίδουμε

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς: Υπουργείο Ψηφιακής Διακυβέρνησης

……, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Καλής Λειτουργίας

ΕΚΔΟΤΗΣ: .......................................................................

Ημερομηνία έκδοσης: ...........................

Προς: Υπουργείο Ψηφιακής Διακυβέρνησης

……, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή λειτουργία του αντικειμένου της σύμβασης με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. .

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** )».

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

1. Μόνο για συμβάσεις άνω των ορίων [↑](#footnote-ref-1)
2. Μόνο για συμβάσεις άνω των ορίων [↑](#footnote-ref-2)
3. Επιτρέπεται η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 53 του Κώδικα περί Δικηγόρων. [↑](#footnote-ref-3)
4. Άρθρο 92, παρ.4 του ν. 4412/2016 [↑](#footnote-ref-4)
5. Πρβλ. παρ. 10 άρθρου 73 ν.4412/2016, η οποία προστέθηκε με το άρθρο 107 περ. 9 του ν. 4497/2017. [↑](#footnote-ref-5)
6. Πρβ. άρθρο 73 παρ. 2 περίπτωση γ του ν. 4412/2016 , η οποία προστέθηκε με το άρθρο 39 του ν. 4488/2017. [↑](#footnote-ref-6)
7. Πρβλ. παράγραφο 10 του άρθρου 73 ν.4412/2016, η οποία προστέθηκε με το άρθρο 107 περ. 9 του ν. 4497/2017. [↑](#footnote-ref-7)
8. Πρβλ. εδάφιο α της παρ. 4 του άρθρου 100, όπως τροποποιήθηκε με το άρθρο 107 περ. 18 του ν. 4497/2017. [↑](#footnote-ref-8)
9. Βλ. άρθρο 221 παρ. 1 του ν. 4412/2016 [↑](#footnote-ref-9)
10. Βλ. άρθρο 90 παρ. 2 και 4 του ν. 4412/2016 [↑](#footnote-ref-10)
11. Πρβλ. εδάφιο α της παρ. 4 του άρθρου 100, όπως τροποποιήθηκε με το άρθρο 107 περ. 18 του ν. 4497/2017. [↑](#footnote-ref-11)
12. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-12)